
A cum 30 de ani, muncitorii noştri feroviari şi petrolişti scriau, cu 

sîngele şi viața lor, unul din capitolele cele mai glorioase ale 
istoriei revoluționare a partidului. Evenimentele de la Atelierele 
Grivița C.F.R., de pe dealul Nicolinei Iaşilor, din regiunea son- 
delor şi rafinăriilor prahovene stăruie încă vii în amintirea celor 
ce le-au trăit, ori au cunoscut, în acea grea iarnă a lui 1933, chiar şi numai răs- 
colitorul lor ecou. În conștiința multora însă, mai cu seamă a generaţiei tinere 
— născută și crescută în anii luminoși ai libertăţii şi construcției socialiste — 
împrejurările, întîmplările se rotunjesc într-o imagine mai puţin edificatoare, oare- 
cum abstractă. Calea Griviței şi eroicul ei cartier muncitoresc s-au transformat, 
straiul arhitectural de acum şi viața ce freamătă viguroasă, proaspătă, au șters 
urmele vieţii dezolante şi culorile sumbre de altădată — de atunci. La fel, Iașii 
renăscuţi din trista lor condiție de ieri; la fel, „lumea petrolului“, stăpină azi pe 
sine, cumplită şi neagră pe vremea părinţilor, cind o stăpineau trusturile străine. 
Viaţa nouă apare ca în firea lucrurilor, sub privirile uşurate de povara aminti- 
rilor amare. 

Cum răsună astăzi, în mintea şi în inima ingenuă a tinărului, atmosfera şi 
lucrurile de atunci ? Criza care a bîntuit lumea capitalistă, consecințele ei, reflec- 
tate cu deosebire în traiul şi în perspectivele de viață ale oamenilor muncii; 
infamia salariilor de batjocură, impozitele grele puse pe spinarea lor, mărite pe 
măsura adincirii crizei; pensionările forțate, concedierile în masă, „curbele de 
sacrificiu“, șomajul; „soluția“ capitalistă de a ieşi din criză pe calea fascismului 
şi prin inițierea și pregătirea războiului antisovietic ; punerea independenței eco- 
nomice şi politice a ţării la cheremul bancherilor şi cămătarilor străini — „planul 
de la Geneva“, acordul petrolier de la Paris, controlul străin asupra finanțelor 
țării —, împrumuturi şi concesiuni, comisioane, afaceri, escrocherii, îmbogăţțiri peste 

noapte pe spinarea statului şi a contribuabililor ; salarii de milioane pentru „direc- 
torii generali“ ; iar de partea cealaltă — a milioanelor de umili: muncitori, țărani 
săraci, simbriaşi ai statului, învăţători, studenţi, cărturari de toată categoria —. mi- 
zeria, disprețul, interdicția de a se plinge, de a-şi revendica cel mai mărunt dintre 
drepturi ; starea de asediu, prigoana şi temnița celor ce se încumetau să spună 
lucrurilor pe nume, să denunțe nedreptatea, să lupte pentru luminarea politică a 
conștiințelor, pentru mobilizarea lor împotriva diversiunilor cinice, şovine, împotriva 
dictaturii şi exploatării, împotriva criminalului plan imperialist de a dezlănțui răz- 
boiul... Toate acestea sînt crunte realități pe care oamenii muncii le-au trăit, le-au 
înfruntat. Şi — sub conducerea partidului — le-au învins. Ele se conturează ca un 
fundal de stihii ale beznei, pe care se proiectează numele unui Carol, al unor 
Vaida, Vidrighin, Hotineanu... : 

Toată atotputernicia de atunci a acestor sălbatice figuri ni se înfățișează — 
din perspectiva actualității, ca printr-o lunetă întoarsă — pipernicită, nevolnică. 
Dimpotrivă, cei apăsaţi atunci de această aprigă şi necruțătoare atotputernirie a 
ordinii capitaliste cresc la dimensiunile cu care sînt structurați de obicei eroii le- 
gendelor şi epopeilo+. Episoade înălțătoare de combativitate şi de dăruire, de te- 
nacitate în afirmarea conștiinței de clasă, muncitoreşti, culese din viltoarea lupte- 
lor din ianuarie—februarie 1933, au pătruns de aceea firesc în poezia noastră 
eroică : „Sirena lui Roaită“, şi „Mierla lui Pintilie”, şi cîntecele închinate celor ce 
au preschimbat temnița Doftanei într-un lăcaş de învățătură și de călire comu- 
nistă, după ce preschimbaseră pe acuzatorii atotputernici ai vremii în acuzați și 
osindiți ai adevărului și istoriei. Dar graiul expresiv al artei este încă departe de 
a fi pătruns pină în adincurile ultime şi de a fi cuprins aceste lupte și oamenii lor, în 
toate semnificaţiile, semnificaţii ce se întind neistovite pină în miezul cel mai 
actual al problemelor noastre de viață şi de creștere. Zilele de Februarie își aş- 
teaptă încă romancierul, cîntărețul, dramaturgul. 

Reținem din lanţul de acţiuni muncitoreşti, organizate de partid şi conduse 
de el, acţiuni care au culminat cu marea înfruntare din ianuarie—februarie 1933, 
faptul că ele au însemnat o frină adusă ofensivei capitaliste împotriva condiţiilor 
de muncă și de viață ale oamenilor muncii; că ele au constituit o lovitură puter- 
nică, dată politicii de fascizare a ţării; că ele au dus, ca primă ridicare a proleta- 
riatului împotriva fascismului pe plan internaţional, după instaurarea hitlerismu- 
lui în Germania, la înălțarea prestigiului internațional al clasei noastre munci- 
toare ; că în pofida ilegalităţii în care partidul era obligat să activeze, aceste lupte 
l-au așezat „în centrul vieții politice a țării“. Dar dincolo de aceste mari semnifica- 
ţii istorice, partidul ne mai învață să descoperim în luptele feroviarilor și petro- 
liştilor (și, alături de ei, ale mai tuturor ramurilor de muncă ce le-au stat și venit 
in sprijin), odată cu înaltul lor nivel de organizare, şi odată cu amploarea lor, o 
seamă de semnificații morale — spiritul revoluţionar, conştiinţa politică crescută 
ce le-au animat. 


Griviţa 1933 ne apare, în lumina aceasta, ca un moment determinant, nu 
doar în lupta cu opresiunea de clasă, nemijlocită, a burgheziei, dar şi cu sedimentele 
ei ideologice, etice, infiltrate de ea, pe diferite căi şi sub diferite forme, în con- 
știința muncitorimii. În lumina aceasta, eroii şi ambianța eroică a luptelor de acum 
30 de ani ne apar prefigurind trăsăturile comuniste ale omului de azi, cu perso- 
nalitatea lui eliberată, cu conștiința lui în plină luptă de curățire de reziduurile 
şi înriuririle vechi, burgheze. 

Literatura noastră a descoperit aceste trăsături mai profund pe măsură ce 
calitățile umane ale luptătorilor comuniști cuprindeau din ce în ce mai mult struc- 
tura umană a societăţii noastre, aşa cum ne-o înfățișează, de pildă, primele lucrări 
dramatice ale Luciei Demetrius, ale lui Aurel Baranga, Mihail Davidoglu, Horia 
Lovinescu, Laurenţiu Fulga, sau, mai apoi, Dănilă Bulz din Întoarcerea de Mihai 
Beniuc, Cerchez din Ziariştii de Al. Mirodan, „oamenii care tac“ şi „înving“ din 
piesele lui Al. Voitin, Petre Teiu sau Jana Mincu din De n-ar fi iubirile... de Dorel 
Dorian, Pavel Proca din Steaua polară de Sergiu Fărcășan sau  Ceocilteu din 
îndrăzneala de Gh. Vlad. Acești eroi nu concep viața în afara eticii pe care ideo- 
logia partidului o promovează, în afara faptelor săviîrşite în numele acestei ideolo- 
gii şi acestei etici. 

Desprindem din luptele muncitorești din ianuarie—februarie 1933 lecţia uni- 
tății de nezdruncinat, morală și politică, a oamenilor muncii în jurul partidului, 
şi lecţia fermităţii neabătute în lupta pentru despovărarea conștiinței noastre de 
tot ce aminteşte viața, gindirea, morala veche, burgheză. 


si alt 


Evocăm și vedem renăscind, în fiecare dintre marii eroi ai actualității, pe 
eroii de acum 30 de ani. Nici nu poate fi altfel. Victoria socialismului, pe care o ve- 
dem, zi de zi—în procesul grabnic şi grandios al desăvirşirii construcţiei lui—consoli- 
dîndu-se și înaripind munca și creația întregului popor, dezvoltarea noastră umană 
multilaterală, ne apare ca o consecință directă a consecvenţei neabătute cu care 
partidul şi clasa muncitoare, întregul nostru popor muncitor, au continuat, sub 
îndrumarea partidului, de-a lungul anilor, acțiunea eroică de acum 30 de ani. 
Tovarăşul Gheorghe Gheorghiu Dej, în neuitatul rechizitoriu adus — din bora „acu- 
zaților“ — ordinii capitaliste, burgheziei, aparatului ei de guvernămint şi de re- 
presiune, slugilor lor, arăta răspicat că: „Legal sau nu, muncitorii s-au adunat, 
au manifestat şi au luptat pentru apărarea drepturilor lor şi ale clasei din care fac 
parte... Erau datori s-o facă, căci înaintea oricărei legi, stă dreptul muncitorilor la 
viață”. Cuvintele acestea mai păstrează şi azi, în expresia lor categorică, 
indicația unui memento. Omul muncii şi-a cîştigat, în țara noastră socialistă, 
dreptul la viață, la viața dreaptă, liberă, fericită, pe care o visa în zilele sînge- 
roase din 1933. Dar, proclamată atunci, cu neinfricare, din perspectiva aprigă a 
fascismului ce se înscăuna în lume și a războiului ce-şi pregătea dezlănțuirea lui 
nimicitoare, lupta pentru apărarea dreptului la viață al omului nu s-a istovit nici 
azi și nu se va istovi atita vreme cît omenirea nu va ajunge să înlăture, din calea 
și din relaţiile ei, ideea războiului, cît nu va cuceri pacea, buna înţelegere între 
popoare. 

Semnificaţia internațională — internaționalist-proletară, antifascistă și anti- 
războinică — a evenimentelor din ianuarie—februarie 1933 apare cu evidență în 
zilele acestea, cînd lupta pentru pace este preocuparea de căpetenie, priinordială, a 
popoarelor. Lupta pentru victoria socialismului şi comunismului în țara noastră 
este indisolubil legată de lupta pentru pace, pentru victoria popoarelor în această 
luptă. Chemarea lansată de eroii Griviței în iarna lui 1933 este vie şi astăzi. Ascul- 
tind-o, realizăm omagiul care-i cinsteşte cu adevărat. 

INTERPRETI 
DE EROI 
COMUNISTI 
DESPRE 
ROLURILE 
LOR 


@ SIMPLITATE, DRAMATISM, DEMNITATE DE CLASĂ 


i um a ajuns Maria Iliescu, simplă lucrătoare la o fabrică de textile dintr-un 
orăşel de provincie, să se înroleze în rîndurile comuniştilor ? 

Într-o noapte a anului 1943, zbirii Siguranţei arestează un grup de oameni 
bănuiţi a fi în legătură cu tipărirea şi  răspîndirea unor manifeste comuniste. 

Printre ei, e luată, din greşeală, şi o femeie amărită, victimă a războiului 
fascist, al cărei bărbat a fost dus pe front şi care se chinuie singură, cu un copilaș 
bolnav, cu grijile şi nevoile unui trai mizer. 

În beciurile poliţiei, Mariei i se dezvăluie hidoasa față bestială, criminală, a 
celor ce dețin puterea, care, prin minciuni, cazne, torturi și ameninţări, caută să-i 
frîngă — dar nu izbutesc— pe adevărații oameni, pe cei care duc o luptă grea și 
înfocată pentru cauza dreaptă a celor mulţi și obidiţi. 

Oameni ca ceferistul Axinte, încercat comunist, ca studenta Rada, înflăcărată 
utecistă, deschid în mintea şi inima Mariei orizonturi noi, necunoscute. Ea va 
spune la sfîrşitul piesei (Oameni care tac): „...Acu' înțeleg eu că-i greu, tare greu 
pentru noi, pentru oamenii de-alde noi... Aş vrea ca Vasilică s-o ducă altfel decît 
am tras-o noi... Tare aş vrea să vă mai văd, să mai vorbim...“ 

Maria începe să înţeleagă rostul celor care au ştiut să tacă în torturile groaz- 
nice la care au fost supuși, să înțeleagă lupta lor şi să-i iubească, să dorească să 
fie alături de ei. 

Şi, în adevăr, iat-o, mai departe, în Oamenii înving. Sîntem în zilele fierbinţi 
ale lui August 1944, în acelaşi orășel de provincie. 

Deşi n-a trecut nici un an, Maria „a găsit drumul“, cum spune ea locotenen- 
tului Ştefan, tovarăș de ilegalitate. 

Maria a căpătat sarcini de partid. Cu istețime şi cald devotament, cu minte 
ageră şi bun simț, cu o energie de nebănuit, ea duce acum lupta, lupta efectivă, 
cu arma în mînă, pentru eliberarea patriei noastre. Alături de tovarăși luminați, 
de comuniști dirji şi neînfricați, Maria devine o forță. Femeia fără vlagă aproape, 
mărginită la roboteala de zi cu zi pentru o viaţă amărită, se ridică acum la dimen- 
siunile unei adevărate eroine populare, care-şi riscă viața pentru apărarea unei 
cauze drepte, „pentru omenie“. 

Acest personaj m-a cucerit de la început prin simplitatea şi dramatismul 
discret din prima piesă, prin vioiciunea, vigoarea şi avintul din a doua piesă. 
M-a interesat să caut mijloace de expresie cît mai vii, mai atrăgătoare, cît mai 
autentice, pentru a-i reda caracterul, limbajul, comportamentul în scenă faţă de 
celelalte personaje. 

Maria Iliescu mi-a reamintit de multe femei simple care au parcurs aceeași 
cale, de la neştiinţă la ştiinţă, de la întuneric la lumină, de la îndurarea unei stări 
de asuprire la afirmarea demnă a conştiinţei de clasă. 


Irina Răchiţeanu-Șirianu 


O TINEREȚEA SPIRITUALĂ 
A FROILOR „COMUNIȘTI 


greu să te poţi despărţi de adjectivul pe care ţi l-a fixat marele Duta: 

actor de comedie. 

în ultimii ani, unele roluri 'interpretate m-au obligat să fac un salt către 
tinerețe, în contratimp cu anii calendaristici... E vorbă de tinereţea personajelor 
interpretate. E vorba deci şi de Petre -Teiu din De n-ar fi iubirile... 

Sondor de meserie şi sondor de suflete prin vocaţie, căutînd marile, nepre 
țuitele zăcăminte din adîncimile, uneori abisale, ale sufletului omenesc, Petre Teiu 
e un comunist. Eroul creat de Dorel Dorian cu pasiune şi necontenită dorinţă de a 
lumina 'pe!: plan etic frămîntările unui „om al timpului“ m-a obligat la o mare 

baie de tinerețe morală, la părăsirea unor artificii teatrale invitînă la succes ime- 
diat, dar care ar fi trădat personajul, făcîndu-mă să caut, să iubesc stilul direct, 
agitatoric, al personajului, să mă identific pe scenă cu el, şi mai ales să-i fac 
artisticeşte sensibil mesajul ideologic. În munca noastră asupra unui asemenea rol 
se află inclus şi omagiul adus neînfricaţilor luptători comuniști care au deschis 
calea unei vieţi în care oameni ca Petre Teiu sînt un exemplu, un îndemn, o 
chemare. 

Repet acum un rol asemănător — Axinte, din noua piesă a lui Al. Voitin, pe 
scena Teatrului Naţional „I. L. Caragiale“. 

Nici o bucurie nu poate fi mai mare pentru un actor decît aceea de a căuta 
să se apropie prin arta sa de înaltul exemplu uman dat de un asemenea personaj. 


Marcel Anghelescu 


9 COMUNISTUL DĂNILĂ BULZ 


ÎL jucat pe Dănilă Bulz, mai anii trecuţi, redînd pe scenă imaginea acelui 
luptător comunist din ilegalitate care, sub graiul său presărat cu flori de-acasă, 
din Ardeal, și sub masca unui bonom duhliu, se vădeşte clar omul dirz, luptă- 
torul venit de departe, din trecutul zbuciumat, un simbol verificat de experienţe 
tragice, dar care— trecînd în partea vremii noastre — răzbună, odată cu spectacolul 
Întoarcerea, calamităţile istorice ale trecutului. M-am străduit cu mult-puţinele 
mele puteri să leg acest erou popular — care străbate multe etape importante 
ale revoluţiei noastre (lupta în ilegalitate, insurecția armată, războiul antihitlerist, 
naționalizarea, munca de reconstrucție, îmbinată cu lupta de clasă atît de ascuțită 
în primii ani ai Eliberării) —, m-am străduit să-l leg, într-o interpretare cît mai 
modernă, nu numai de lupta trecutului, dar mai ales de viitor. 

Cînd scriu aceste rînduri, mă găsesc tocmai în Cluj, oraşul pe care poetul 
Mihai Beniuc ni-l arată în piesa dumisale ca pe o sinteză a suferințelor din trecut 
— oraș care a cunoscut restriștea luptelor —, şi iată-mă acum jucînd aici, la Casa 
de cultură studențească, într-o splendidă sală cu 1000 de locuri, în faţa unei stu- 
dențimi paşnic studioase și înfrățite. Dar cite şi cite nu s-au realizat de-a lungul 
şi de-a latul Ardealului, ca în toată ţara, în anii puterii populare! Dănilă Bulz, 
luptătorul comunist, stă temeinic la baza acestor înfăptuiri. 


Biefan Ciubotărașu 

O O EROINĂ 
A GENERAŢIEI MELE 


Pi De n-ar fi iubirile... şi rolul Jana Mincu mi s-au părut cu totul şi cu 
totul neobișnuite. La început, am primit rolul cu teama că nu voi reuși să 
mă apropii de el, să-i dau viaţă; era pentru prima oară cînd făceam cunoștință 
cu un astfel de rol şi cu o astfel de piesă. Este în chipul acesta ceva cu totul nou: 
sub aparențele cele mai obişnuite, ale unei fete abia ieşite din adolescenţă, se con- 
turează un om format, cu o personalitate originală şi fermecătoare, cu principii 
de viaţă clare şi cu o ideologie înaintată. Deşi nu este încă membră de partid, 
Jana Mincu este, cu toată ființa ei, comunistă — cea mai tînără eroină comunistă 
a dramaturgiei noastre. Ea este întrucîtva un rezultat, o chintesenţă, un cumul al ca- 
lităţilor morale ale generaţiilor succesive de eroi pozitivi, înaintați. Numai că, fiind 
o mlădiță a anilor noştri, un „copil al Republicii”, crescută şi educată în condi- 
tiile regimului de democraţie populară, tot ceea ce era la înaintaşii ei cucerire 
prin luptă, rezultat al înfrîngerii nu numai a dușmanului dinafară, dar și a în- 
semnelor cu care societatea burgheză marca pe fiecare om trăind înlăuntrul ei, 
este la ea de acum firesc, organic, face parte din natura ei, iar procesul de trans- 
formare pe care-l trăieşte este un proces de autodepăşire (în relaţiile cu Radu 
Andone). Jana Mincu a crescut la sondă, printre muncitori. S-a jucat, cînd era 


copil, „de-a intervenţia“, a studiat şi s-a întors între ai ei — toate acestea 
fără a trece prin lupte interioare, prin sfişieri sterile, pentru că acesta era drumul 
ei. Ea ştie „pentru ce“; ea,a făcut o descoperire — „foarte mare şi foarte secretă“ 


—: că „în fiecare «eu» e iubire... forajul e tot iubire...“, iardatoriae, pentru ea, 
„un ideal, o convingere“. „Nu există o parte a ta. Totul e al tău, şi în acest «tot», 
al tău, e sensul iubirii !“ 

De aceea şi trece atit de firesc la acţiune — pentru că este convinsă că fie- 
care faptă poartă pecetea „felului tău de a fi, de a gîndi, de a înţelege viața“. 

Noutatea de fond a rolului comportă şi o înnoire a tratării lui artistice. For- 
mula pe care a găsit-o autorul mi-a ridicat însă o mare problemă,obligindu-mă 
să interpretez în același timp două personaje şi să dau personalitate amîndurora. 
Jana trebuie să trăiască pe scenă aşa cum fusese în viață: veselă, prietenoasă, 
caldă, puternică, cu o mare capacitate de dăruire în înfăptuirea idealurilor ei. 
(Toate aceste date reies mai cu seamă din ceea ce spun despre ea celelalte perso- 
naje, şi nu din acţiunile ei în scenă.) În același timp, trebuie să interpretez şi un 
al doilea rol, „al meu“, al actriței, care, în faţa spectatorilor şi împreună cu eij, 
participă la dezbaterea problemelor ce se pun în scenă. 

Treptat am început să mă apropii de sufletul şi de gindurile Janei, dindu-mi 
seama că îmi este foarte cunoscută şi apropiată. Am înțeles că facem parte din 
aceeași generaţie, că idealurile noastre sìnt comune. Pe măsură ce o îndrăgeam 
şi o înţelegeam, mi-era mai ușor să mă detașez de ea și să povestesc, să apăr 
cauza Janei şi să acuz concepţiile false cu care nu se putea împăca nici ea. Pătrun- 
zînd sensul celor spuse, mi-a devenit clar că principiile eroinei mele sînt adevă- 
rate şi esenţiale în orice loc ai trăi, oriunde ţi-ar fi dat să munceşti. Un asemenea 
rol este o şcoală pentru orice actor — o şcoală, în primul rînd, de etică. 

Deși dificil, rolul Jana Mincu a constituit pentru mine un fericit prilej de 
întîlnire artistică cu un foarte interesant om al timpului nostru. 


Leopoldina Bălănuţă 


dig 


O DRUMUL MEU 
SPRE PAVEL PROCA 


rumul spre întruchiparea lui Pavel Proca a fost drumul apropierii mele de 

cei mai reprezentativi eroi ai epocii noastre : comuniştii. Pînă la el n-am mai 
interpretat nici un rol de comunist, şi de aceea consider întîlnirea 'cu acest perso- 
naj ca unul dintre cele mai însemnate evenimente ale vieţii mele artistice. Am 
avut norocul să găsesc în Proca profilul unuia din cei mai izbutiţi eroi comuniști 
din literatura noastră dramatică. E un rol plin de substanţă umană şi artistică, 
original, autentic, în sensul că are o structură sufletească foarte complexă, înăl- 
țimi și scăderi, frămîntări, contradicții dominate de acea trăsătură emoţionantă a 
ataşamentului față de cauza clasei muncitoare, faţă de partid. Această dăruire pen- 
tru cauză, ce defineşte fiecare atitudine, fiecare acţiune a lui Proca, sună deschis, 
simplu, organic: „Am steaua mea polară..., şi cîtă vreme mă ţin după lumina ei, 
sufletul meu e împăcat“... „...şi o să mă ţin de ea pînă la ultima suflare”. 

Forţa lui Proca constă în aceea că știe, cunoaşte şi aplică tot ceea ce a dez- 
voltat partidul în el din perioada ilegalităţii pînă în zilele noastre: pasiune revo- 
luţionară, sentimentul răspunderii faţă de colectivitate, profund umanism, intran- 
sigență şi combativitate faţă de orice manifestare ce contravine idealului comunist. 

M-a atras spre eroul lui Fărcășan adînca şi sincera lui pasiune pentru 
ştiinţă, pentru adevărul ştiinţific, muncă în care eroul se dăruiește total, neobosit, 
neglijind odihna şi liniștea. M-au cucerit la Proca energia lui creatoare, mo- 
destia, unda de poezie şi de romantism cu care l-a înzestrat autorul. Toate aceste 
trăsături la un loc, în unitatea lor indestructibilă, definesc de fapt pe toţi luptă- 
torii comuniști, dimensiunile lor sufleteşti. 

Am fost preocupat mult de alegerea mijloacelor de expresie pentru reliefarea 
acestui chip. Trebuia să fiu exigent şi necruţător faţă de tot ce ar fi apărut pe- 
rimat, străin, ostentativ în interpretare. Selecţionarea mijloacelor mele de întruchi- 
pare scenică s-a desfășurat nu ca un scop în sine, ci în interesul unei înrîuriri 
ideologice și emoţionale cît mai puternice asupra spectatorului. De aceea am cău- 
tat să joc sobru şi foarte interiorizat, să dau o vibraţie puternică, incandescenţă, 
ideilor şi crezului său partinic, să-l înzestrez cu multă căldură şi dragoste comu- 
nistă față de toţi oamenii, şi îndeosebi faţă de  Athanasescu, care trebuia aju- 
tat şi salvat. Vreau să mai spun că, lucrînd la rolul lui Proca, am încercat de data 
aceasta nu simpla bucurie pe care ţi-o dă munca profesională, ci o emoție şi o 
bucurie de un fel nou. A fost o muncă de construire a mea proprie, pe linia unei 
mai adinci înțelegeri a ceea ce avem noi, actorii, de făcut în viitor pentru afir- 
marea cît mai expresivă şi mai convingătoare a spiritului de partid. 

Dacă am izbutit prin Proca să transmit cît de puţin din forţa și activitatea 
activistului de partid, aş vrea să se considere această realizare ca un modest oma- 
giu adus eroilor clasei muncitoare, care s-au jertfit pentru înfăptuirea visului lor 
îndrăzneţ : patria noastră socialistă. 


George Constantin 


PPR AP 


@ CE-I UNEȘTE PE CERCHEZ 
ŞI CEOCÎLTEU 


entru fiecare actor, rolurile dragi ale vieţii se sedimentează în amintire cu 
pregnanța unor mari iubiri. Mai cu seamă cînd aceste roluri lasă urme adinci 
asupra ființei actorului... 

„L-am iubit pe Cerchez pentru că este personajul care întruchipează într-un 
mod viu şi autentic cele mai înaintate trăsături ale contemporanilor noștri. L-am 
iubit pentru că e un creator în ceea ce priveşte descoperirea de metode de luptă 
împotriva conformismului, rutinei, inerţiei. L-am iubit pentru că are un crez pe 
care-l afirmă, direct, limpede, fără vorbe mari. El nu face teorii, nu face psiholo- 
gism, ci acționează, combativ şi direct, împotriva ticăloşilor. Am căutat să surprind 
şi mai ales să scot în relief acest dinamism contagios al personajului, elanul cu 
care se grăbeşte şi îndeamnă şi pe ceilalți din jur să se grăbească spre înfăptuirea 
societății socialiste. Suflul tonic, umanismul lui Cerchez, firești ca respiraţia, aceste 
trăsături care nu sînt numai ale prezentului ci şi ale viitorului, ale oamenilor care 
vor trăi într-o societate în care se va avea de-a face din ce în ce mai puţin cu 
ticăloşia, am căutat să le imprim interpretării mele. 

L-am iubit tot aşa de mult şi pe Ceocilteu, pentru că şi el se caracterizează 
prin acest neastîimpăr creator, şi el este stăpînit de iniţiativă, de îndrăzneală. Întîl- 
nirea cu acest țăran colectivist a constituit pentru mine una din bucuriile mari ale 
creaţiei. Pasiunea și munca pe care le depune Ceocilteu la construirea cuptorului 
îşi au originea în acel spirit creator şi inventiv, de veacuri, al poporului nostru, în 
acea energie creatoare care nu s-a putut afirma înainte de Eliberare |şi care numai 
astăzi, în condiţiile eliberării de exploatare, este captată şi valorificată. Am în- 
cercat să fac evidentă semnificaţia acestei energii creatoare, indestructibil legată 
de interesele gospodăriei colective, de sporirea avutului obştesc. Mi-a plăcut mult 
la Ceocilteu și m-a preocupat ideea de a reda foarte sincer spiritul inventiv, de a 
zugrăvi prin mijloacele artei mele cinstea şi mai ales tinereţea sufletească — nefi- 
rească poate pentru vîrsta lui, dar care semnifică renașterea eroului la o nouă 
viaţă, o viață adevărată, pe care numai condiţiile socialismului i-au putut-o oferi. 
Am căutat să fac cît mai convingătoare şi cît mai expresivă în evoluţia scenică a 
lui Ceocilteu trăsătura lui dominantă : ataşamentul faţă de partid, fără de care „ce 
ar fi el, Păun Ceocilteu? Un fir de nisip“. Această încredere deplină în partid, 
afirmată spontan, dar care constituie crezul adînc al întregii sale existenţe, i-a dat 
lui Ceocilteu tăria şi puterea de a înfrunta şi a învinge nedreptatea. Acest devo- 
tament trebuie să se simtă pregnant în scenă, ca o rezonanţă intensă a conştiinţei 
înaintate, socialiste, a ţăranului nostru colectivist. 

Amintirea acestor roluri nu e un simplu inventar al memoriei. După aseme- 
nea roluri, actorul se autodepăşeşte, devine mai apt de a fi sensibil la chemarea 
epocii sale. 


A Ion Marinescu 

EVOCARE DRAMATICA 


í 


mn Te a aa AX 


Vlase un om, 37 de ani 


Cortez un inginer, 48 de ani 
Dina fiica lui vitregă, 17 ani 
Florescu “un student, 20 de ani 
w Onciuc un miner care trebuia să fie la pensie 
Gherasim un paznic, 51 de ani 
aal Sofronea o gură-dulce, 55 de ani 
W Candrea 
Kessler 
iz Dumitru 'Țicşa mineri 
< Ion Țicşa 
Gheață 
Z Glafira nevasta lui Dumitru 
Cristina nevasta lui Ion 
O Bodîncă un miner necăjit 
Pavlida nevasta lui 
i: Muşșama 30 de ani 
oc Chipăilă 46 de ani | nişte oameni fără căpătii 
Cititu orice vîrstă 
w Premarele un şobolan 
Roşu o umbră 
= Băiatul lui un copil de 7—8 ani 
Ofiţerul S.S. 
Jandarmul 
Soldatul 


Mineri, deţinuţi, femei, soldaţi S.S. 


În spectacol, pauzele — după momentele „Cum se 
sparge cheful“ și „Bilet pentru Poiana Narciselor“. Epilogul — 
în continuarea momentului anterior. 


P R O L O G 


Cu puţină vreme inainte de 23 August 1944. O aşezare minieră, izolată, in munţi, Un fel de piațeră; 
pe treapta cea mai de sus a unei case mai arătoase, un ofițer S. S. Mai jos cu o treaptă, şeful postului de 
jandarmi, poreclit ,.Premarele“. Lingă perete, Cortez şi Dina. In partea opusă a scenei, ciţiva soldați S. S. 
şi un jandarm țin sub ameninţarea armelor un grup de 15—20 de oameni. Sint mineri, femeile lor și deținuții 
folosiţi la mină, unii îmbrăcaţi în haine vărgate, alţii în îmbrăcăminte de căpătat, 


PREMARELE : Se face cum aţi spus, JANDARMUL : Adică să... 

don locotinent. Jandarm ! PREMARELE : Să nu se mai ostenea- 
JANDARMUL : Ordonaţi ! scă domnii aliaţi germani să-i ţină la 
PREMARELE : Trage tu frumos o linie ordine. Care cum trece creta, pac! 

cu creta. Îl şi achită. 
JANDARMUL : ? 
PREMARELE : Nu pricepi, ai? Încer- (Jandarmul se execută. Proteste în 

cuieşte-i cu o linie pe ăștia. mulţime, vaietele femeilor.) 

PREMARELE : Gura ! Ne vorbește acu' 
don locotinent... 

OFIȚERUL S.S. (mormăie încet ceva 
neinteligibil). 

PREMARELE : Zice că ăla care a fă- 
cut explozia de azi-noapte să se pre- 
dea singur. Altfel... (rumoarea înce- 
tează cu desăvîrşire) ... treizeci la 
sută din mineri şi deținuți o să fie 
împuşcaţi. 

OFIȚERUL S. S. (ridică tonul, enervat). 

FREMARELE : Am greşit. Douășcinci 
la sută... a spus don' locolinent. Res- 
tul, cite cincizeci de vine de bou de 
cap de om. (Oamenii vociferează cu 
furie.) Gura! N-aveţi decît să pre- 
daţi sabotorul şi vă liberează. (Ofi- 
țerul S. S. îi aminteşte ceva.) Vă dă 
patru minute să vă hotărîţi. 

CORTEZ (ofițerului) : Permiteţi-ne, vă 
rog, să plecăm. Fiicei mele îi este 
rău. 


OFIȚERUL S. S. (fără să-și ia ochii de 
pe ceasul-brăţară) : Keine Bewegung 
mehr ! (Cu un zîmbet glacial.) Tom- 
nul Kortes? Roc Fräulein Tina nu 
plecat. Aici interezant, forte intere- 
zant. 

CORTEZ : Nu e un spectacol pentru o 
fată. Ceea ce se petrece sub ochii ei 
este inuman. Cum să împuşcaţi fără 
judecată ? 


OFIȚERUL S. S. (amuzat): 
pistolet. Forte practie. 
(Privire la ceas; ridică o mină. S.S. 

iștii reculează cu un pas și întind auto- 

matele ; țipete de femei.) 

CORTEZ : Dacă nu vă impresionează 
aspectul umanitar, gîndiți-vă la mină, 
domnule locotenent. Ne cereţi să pro- 
ducem pentru front. Acum e nevoie 
de fiecare om. Au rămas mineri 
puţini. Avem nevoie de deținuți la 
muncă necalificată. Gindiţi-vă că... 

OFIȚERUL S. S.: Nu mai este timp 
pentru cîntit. (Face semn Premarelui, 
îi spune ceva.) 

PREMARELE : Don locotinent vă mai 
dă un minut, să fie cinci în cap. 
(Pauză.). 

OFIȚERUL S. S. : Fertig ! 


Cum ? Cu 


(Soldații S.S. înşiră bărbaţii şi scot 
afară pe fiecare al patrulea.) 


PREMARELE (de la el): Gata, s-azis! 
Spune care ai pus explozia la mină, 
sau... 

VLASE (iese din grupul deținuților. 
E îmbrăcat în zeghe): Eu! (Ru- 
moare.) ` 


PREMARELE (uimire timpă) : Tu, mă? 
Vai de mă-ta care te-a făcut! Nu-ţi 
ajunge că eşti deținut aici, ai? 
(Urlă.) Răspunde odată cînd te-ntreb! 
Tu ? 

VLASE : Am spus o dată. 

PREMARELE : Unde ai dinamitat ? Cît 
exploziv ai băgat? Zi! Cu cine ai 
lucrat ? 

VLASE : ... 

OFIȚERUL S. S. (îi ridică bărbia cu 
cravașa): Du... Kommunist ? 

VLASE : ... 

PREMARELE : Vorbeşte... anafura şi 
cuminecătura... cînd te-ntreabă. Eşti 
comunist ? i 

VLASE : Am spus. Eu am pus dina- 
mita. Asta vă ajunge. Daţi drumul 
celorlalţi. 

PREMARELE : Dai tu despoziţie lu’ 
don locotinent ?! (Rage.) Mă! 

VLASE : Nu mai puneţi întrebări fără 
rost. Nu răspund. Aţi înţeles ? Sînt... 
mut. Mut din naştere. 

OFIȚERUL S. S.: He, he, he! Mut? 
Das heisst stumm, nein ? ! He, he, he. 
(Ridică lent pistolul şi împușcă un 
deţinut.) 

CORTEZ (revoltat) : Vinovatul s-a pre- 
dat ! Aţi spus că ceilalți vor fi liberi. 
De ce aţi tras? 

OFIȚERUL S. S. (exact) : Spus fi liber, 
tar nu spus treci linia cretă. 

CORTEZ : Sabotorul a fost descoperit. 
Domnule ofițer, înseamnă că omul a- 
cesta a murit degeaba. 

OFIȚERUL (amuzat) : Te ce tegeapa ? 
Tat un mic ecsemplu ! 


(Dina cade moale. Mişcarea și strigă- 
tele mulțimii cresc. Cortez îngenun= 
chează lîngă fată.) 


CORTEZ : Poftim. Iată ce faceţi dum- 
neavoastră ! Pe fata asta am adus-o 
aici s-o feresc de nenorocirile răz- 
boiului... Vinovatul n-a pățit încă ni- 
mic, iar bieţii oameni... 

OFIȚERUL S. S.: Finofatul? O, cu 
tumnealui stăm mult de vorpă. Aţi 
făzut — el mut, he, he, he! Schân! 
Kolossal place la mine forpit cu un 
mut. Kolossal ! (Îl loveşte, în treacăt, 
pe Vlase cu mănușile peste față și 
iese, urmat de escortă și de arestat.) 

CORTEZ : Dina, Dina, ce e cu tine? 
Vino-ţi în fire, Dina, Dina! 

CUTIA DE CONSERVE 


Citeva zile după 23 August. Interiorul unei magazii. Fundalul e ocupat de o aglomerare de obiecte 
— lăzi, paturi de campanie etc. — care au aparţinut garnizoanei germane. Pe un pat, Muşama joacă cărți 


ca Cititu, Chipăilă își examinează ghetele distruse, 


MUŞAMA : Eşti tămiie, Cititule, ai 
trăit de pomană. 

CITITU : Am gîndit, băiatule, am gîn- 
dit. Sînt cel mai mare enciclopedist 
de la Diderot încoace. Ai auzit de el? 

MUŞAMA : Nu! 

CITITU : Nici el de tine. 

MUŞAMA : Şi ce ţi-a adus treaba asta, 
gînditul ? 

CITITU : Carte mizerabilă — şeptar. 

MUŞAMA : Așa ai să te îmbogăţeşti 
la paştele cailor. 

CITITU ; Nici nu ţin. Mi-e silă de bo- 
găție. 

MUŞAMA : Mie, nu! Dar dacă scriai 
vreo carte groasă, te-mbogăţeai, mă! 

CITITU: N-am scris nimic. Vrei să 
ştii de ce? Nu merită ticăloşii ăștia 
de oameni care se ucid în războaie 
o asemenea cinste. Nu le dau nimic. 
Să se usuce de ciudă. Așa! 

MUȘAMA : Popă. Iar te-am ras... Să 
mai vedem şi alţi fraieri. Chipăilă, 
vino la unu' mic! 

CHIPĂILĂ (n-a fost atent): Ce e, ce 
vrei ? 

MUŞAMA (îl ia de subsuori și-l trage): 
Vino să te jumulesc, (Se aşază.) 

CHIPĂILĂ : Mă doare capul. M-am 

“ obişnuit cu împușcăturile şi, de cî- 

' teva zile, de cînd nu se mai aud, mă 
doare capul. 

MUȘAMA (lui Chipăilă): Mă, nu 
dormi! O singură mînă moartă a- 
junge ! Fă cărțile. (Chipăilă ameste- 
că, absent.) Dar pe ce jucăm ? Ce vă 
iau ? 

CITITU : Mie nu-mi poţi lua nimic. 
Am o avere imensă — aici. (Dege- 
tul la tîmplă.) 

MUŞAMA : Ţine-ţi-o! Ceva mai bun 
n-ai ? (Inspiraţie.) Jucăm pe-o piine. 

CHIPĂILĂ (trezit): Ai văzut-o pe un- 
deva ? 

CITITU : Nu mai joc. 

MUŞAMA : De ce? 

CITITU : Mi-e teamă c-am să cîştig. 

MUŞAMA : Nu zău! 

CITITU : O să cîştig o piine imagina- 
ră, care o să-mi chinuie şi mai mult 
stomacul. 

MUŞAMA : Lasă-te... Joacă. (Cei trei 
joacă.) 


CHIPĂILĂ : Chintă. 
MUŞAMA : A mea e la as. 
CITITU : Al naibii eşti, Muşama! 


(Joacă în tăcere.) 


CHIPĂILĂ : Ai scăpat cu viață d-aci- 
lea şi nu te lași de-ale tale. Jucăm 
pe daiboj, şi tot eşti hoţ! Cu ce-ai 
deschis ? Cu doi opți ? 

MUŞAMA : Gura! (Intră Gherasim.) 
Na, a venit şi mielul Domnului! Te- 

' aşezi la un pocheraș, Gherasime ? 

CITITU : Salve,  transcendentalule! 
Ce-i nou prin rai, că nu ne-a sosit 
comunicatul de azi ? 

GHERASIM (mîhnit):  Feriţi-vă să-l 

: mîniați prea tare pe Cel de Sus. 

MUŞAMA : Crezi că-l (arată în sus) 
deranjează ? (Agită cărțile.) 

GHERASIM : Cum vorbeşti! În mila 
lui fără margini, Domnul v-a scăpat 
viaţa... 

CHIPĂILĂ : Aiurea, Domnul ! Dacă nu 
'veneau muncitorii, dacă nu ne spu- 
neau ei să fugim în pădure, nemţii 
ne făceau chisăliţă. Şi dacă nu se 
cărau, ne lăsam oasele la muncă în 
mina asta. Ah, cum m-am spetit la 
vagoneți, mamă, mamă!  (Pauză.) 
Dar şi-aşa mi se pare c-o să cră- 
păm de foame. 

GHERASIM : S-a lăsat o ceaţă pe ochi 
şi pe suflete... Vi s-a înnegrit cuge- 

„tul, fraților! Vă ticăloşiţi pe zi ce 
trece. Ce-aţi făcut ? 

MUȘAMA (nevinovat): Ei, cum ce? 

GHERASIM : V-aţi furișat în casă la 
domnul inginer. Pe mine, cum dor- 
meam în bucătărie, m-aţi legat în 
somn. Uite sforile. (Le arată.) 

MUŞAMA (i le smulge): Dă-le încoa! 
O să mai avem nevoie... 

GHERASIM : Vă dați la  prădăciuni. 
Mi-aţi furat şi biblia. Nu vi-i teamă 
de păcat ? Domnul le vede pe toate... 

MUŞAMA : Prin ochii tăi, că altfel... 

CITITU : S-ar zice că Dumnezeu «e 
prezbit : zăreşte mărunţțişurile de la 
mari distanţe şi nu vede măcelul de 
sub ochii lui. 

GHERASIM : Nu huli, frate, pe Atot- 
puternicul, pentru sîngele vărsat de 
oameni. Nu el a vrut asta. 

CITITU: Nu ştiu. E cam taciturn, 
nu-şi exprimă opiniile în public. 
CHIPĂILĂ : Mai lăsaţi, bre, omul în 

pace. 

MUŞAMA : Oare nu ne-am putea po- 
căi ? 

GHERASIM (cu îndoială) : Dacă ar în- 
colți în sufletul vostru căința. 

MUŞAMA : Da... Să nu ne laşi... Lumi- 
nează-ne ! Întinde-ne mîna... 

CITITU, CHIPĂILĂ : Toţi sîntem gre- 
şiți în fața cerului... 

GHERASIM: Să vă pocăiți, căci prea 
rea e lumea şi prea mari îs păcatele 
oamenilor în această vreme. (Rugă- 
tor.) Daţi-mi biblia ! 

CHIPAILA : Care? 

GHERASIM (strigă): Biblia pe care 
mi-ați furat-o! 

MUŞAMA : Eu am avut una... Ce biblie 
bună ! Dar am vîndut-o! Ce să-i faci, 
nevoia ! 

CITITU : Am cumpărat-o eu. (O arată.) 

GHERASIM : Hoţule ! Biblia mea ! Dă- 
mi-o ! 

CITITU : Comerţul e comerţ ! Am cum- 
părat-o, o vind. Dacă m-aş duce la 
Premare... că el cumpără orice, spe- 
culantul... 

GHERASIM (strigă): Nu! Asta nu! 
Spune... ce vrei ? Cît? 

CITITU : Cinstit, dom'le: o pîine. 

GHERASIM : De unde... parcă nu ştii... 

CITITU : Du-te şi caută! Hai! Domnul 
să te călăuzească! (Gherasim iese.) 

MUŞAMA : N-o dăm prea ieftin ? 

CHIPĂILĂ : Nu mai vorbiţi de piine. 
Mi-e foame. 

MUŞAMA (brutal): Crezi că numai 
ţie ? 


(Intră Premarele, cu o mînă în eșarfă; 
în urma lui, Cortez.) 


PREMARELE : Ce i-aţi făcut paznicu- 
lui ? Şi ce-i aici, derbedeilor? Co- 
cină ? 

CHIPĂILĂ : Ce vrea ăsta ? 


CITITU : Domnule, presimţeam c-ai să 
vii. Azi-noapte am visat un rinocer. 
PREMARELE (nu sesizează) : Ei, şi ce-i 
cu asta ? (Se ciocneşte de Chipăilă, îl 
lovește.) Cioara dracului! (Montat.) 
Ia să-mi spălaţi putina numaidecit! 
Pungaşilor ! Vagabonzilor ! Marş de- 
aici ! 

CITITU : Așa te porţi cu nişte orfani 
de război ? 


PREMARELE : Tacă-ţi gura, derbedeu- 
le! Aseară aţi dat buzna în casa 
domnului inginer.  Ce-aţi căutat 
acolo ? 

CHIPĂILĂ : Ceva de mîncare am cău- 
tat. Nu mai putem de foame! 

PREMARELE (ritos): N-aveţi voie să 
furaţi, tilharilor ! 

CORTEZ : De ce faci atita caz, dom- 
nule ? i i-am reclamat eu? Te rog 
să mă crezi, îmi pare rău că n-au 
găsit nimic în bucătărie. Nu-i vorbă, 
dacă aveam, nu ajungeau aici. Le-aş 
fi oferit singur. Hm... 

CITITU : lată, în sfîrşit, o voce uma- 
nă. (Se înclină adînc, grav.) Mulţu- 
mesc. 

PREMARELE (descumpănit) : Şi... în a- 
fară de asta, are păduchi, domnule 
inginer. Trăieşte ca vitele. E foame- 
te... Cu mizeria asta, ce mai — tifos! 
(Doctoral.) Omul dacă nu se spală... 
moare. 


CITITU : Şi dacă se spală, tot moare. 
(Cortez ride. Vlase intră neobservat. 
Duce un rucsac.) 


PREMARELE (urlă): Cum îndrăznești, 
mă, să faci rîs de mine? Afară! A- 
fară imediat ! Căraţi-vă toţi de unde 
aţi venit! 

CHIPĂILĂ : N-am venit noi. Ne-au a- 
dus. Ne-au luat noaptea de pe stradă 
şi-am ajuns aici, la muncă. Ce, nu 
ştii ? 

CORTEZ : Oamenii au dreptate. Toţi 
deţinuţii care au fost folosiţi aici la 
mină sînt nişte victime. N-avem 
dreptul să ne purtăm cu ei așa. Bine 
c-au scăpat cu viaţă, n-a lipsit mult 
să... Mi se pare că toți ceilalți au 
fugit, nu? Au rămas trei. Unde să 
se ducă ? Lasă-i aici! 

VLASE : Asta nu se poate. (Toţi se 
întorc, îl examinează. A încărunțit; 
pe fața lui se văd urmele încercări- 
lor prin care a trecut.) 

CORTEZ : Dumneata ? 


VLASE : Nu se poate să rămînă aici. 
Nimeni n-are voie să locuiască în in- 
cinta minei. 

(Pauză, tăcere deplină.) 

CORTEZ : Mina e distrusă. 

VLASE : Trebuie repusă în funcţiune. 

CORTEZ : Totuşi, va mai dura. Pînă 
una — alta... 

VLASE : Imediat. E nevoie de mangan 
în războiul antifascist. O vom pune 
în funcţiune. Cu orice preţ. 

CORTEZ : Proprietarul lipseşte. Fără 
ştirea lui ? 

VLASE : Împotriva lui! Weinbach are 
cetăţenie germană, după cum știi. 
Bunurile supuşilor ţărilor inamice au 
fost preluate de stat. De aceea am 
şi fost trimis. Iată împuternicirea. (Îi 
prezintă documentul.) 

CORTEZ (citeşte atent și înapoiază): 
Mulţumesc. 

PREMARELE : Şi, adicătelea, îi daţi 
afară ?... Hm! Ca pe cîini? E doar 
victime de război. (Spre Cortez.) Nu ? 

VLASE (parcă nu l-ar cunoaşte): Cine 
eşti dumneata ? 

PREMARELE : Sint Premarele... adică 
aşa îmi spun oamenii. C-aici nu e 
primărie. Aşezarea asta n-are nici 
nume, dracu' s-o ia! La mină, așa-i 
zice, că... 

VLASE : Mai scurt! 

PREMARELE (intimidat) : Io... am ră- 
mas aici cu prăvălia că m-a betejit 
o schijă. M-au demobilizat din jan- 
darmerie. Acu’... vînd, cumpăr... 

VLASE : Atunci, vezi-ți de sănătate și 
de comerţ... N-auzi? N-ai nici un 
drept să stai aici. 

MUŞAMA (celorlalți): Cine-i înfiptu' 
ăsta ? (Lui Vlase.) Vrei să ne mături, 
porumbelule ? 

PREMARELE : Ai hîrtie... Ai să răs- 
punzi că-i năpăstuieşti pe amărîții 
ăştia. E victime... 

CORTEZ (dezgustat, Premarelui): Dum- 
neata, domnule, eşti un oportunist, 
dacă ştii ce-i aia. Adineauri, erai 
gata să-i dai afară. De cînd a venit 
dumnealui, nu mai poţi de dragul 
lor. Mi-e şi silă. 

PREMARELE (prost): Păi, nu ziceai 
matale... 

CORTEZ : Domnul Vlase — am reţi- 
nut bine? — ne-a explicat destul de 
clar. E o dispoziţie categorică. 

MUŞAMA (lui Cortez): Şi, va să zică, 
ne laşi sub cerul gol? 

CHIPĂILĂ (necăjit): Unde să ne du- 
cem ? 

VLASE : Mina nu-i azil. Trebuie să 
găsim ceva... Să vedem... Duceţi-vă 
la mama Sfetca... mi-am luat la dînsa 
o odăiță. Aşezaţi-vă acolo deocam- 
dată. 


(Premarele iese.) 


CORTEZ : Şi dumneata unde ai să 
dormi ? 


VLASE : Găsesc eu un colțişor. Nu-s 
pretenţios. 

MUŞAMA : Joacă, ţigane, ce, te-ai spe- 
riat de ăsta ? 


CHIPĂILĂ (provocator) : Ei, da, acum 
o să joc. Dă cărțile! (Se prefac 
absorbiți de joc.) 

CORTEZ : Îmi dau seama că produc- 
ţia de război este interesată în re- 
luarea extracţiei de mangan... 

VLASE : Nu este interesată: ţipă după 
mangan, domnule inginer. 

CORTEZ : Şi nemţii voiau să refacă 
mina. Au adus chiar un compresor, 
nişte genişti... dar n-au reuşit. Au 
fost hărţuiţi de partizani, bombar- 
damente... Pină la urmă, au lăsat to- 
tul baltă. 

VLASE : Noi trebuie să reuşim. 

CORTEZ : Mi-ar părea bine, vă daţi 
seama. 

VLASE : Îmi dau seama. 

CORTEZ (pe ginduri): Deci... dumnea- 
ta eşti comunist. 

VLASE (încet): Asta... o să se vadă 
din ce am să izbutesc: dacă mina 
porneşte, sînt, într-adevăr. 

CORTEZ : Nu știu cum o să te des- 
curci. Muncitorii lipsesc. Unii s-au 
dus la partizani, cei mai mulţi s-au 
refugiat. Şi, în general, greutăţile... 
Ca să dau un singur exemplu: pu- 
ținele unelte care au rămas la supra- 
față se găsesc în magazia de dincolo. 
(Indică fundul scenei.) Blocată. E sin- 
gura intrare. 

VLASE : O să ne descurcăm. Spun „ne 
descurcăm“, gindindu-mă și la spriji- 
nul pe care ai să ni-l dai. Munci- 
torii se vor întoarce, n-avea grijă! 
Au plecat, ca să nu mai lucreze ia 
mină, să scape de nemți, dar se vor 
întoarce ! 

CORTEZ : În momentul în care se 
vor găsi braţe de muncă, voi sta 
bucuros la dispoziția minei. (Pauză.) 
Acum o să mă retrag. Acasă mă 
aşteaptă o mică gospodină. N-aş vrea 
să se îngrijoreze. Vremurile sînt încă 
tulburi. (Salută şi iese.) 

VLASE (a venit să privească peste 
umărul lui Mușamaj; urmărește): 
Asta a fost ultima cacialma. (Strîn- 
ge cărțile.) Ajunge. Trebuie să vor- 
bim serios. 

CITITU (cască): La curtea lui Henric 
al III-lea, serios vorbea numai ne- 
bunul. 

MUŞAMA : Vrei să joci? Stai jos! 

VLASE : Multă vreme de acu' înain- 
te n-o să mai aveţi răgaz pentru 
foițe. Gata, frăţioare, la treabă! În- 
cepem deblocarea minei. 

MUŞAMA : Începe-o, n-ai decît. Înce- 
pe-o, sfirşeşte-o... 

CHIPĂILĂ : Ce vrea ăsta ? 


VLASE : Vreau să vă cunoaşteţi inte- 
resul. Acum, interesul vostru, ca şi 
al meu, interesul poporului, este unul 
singur : să-i batem pe-ai lui Hitler. 
Pricepeţi ? 

MUŞȘAMA : Dă-i dracului! Are cine 
să-i bată! 

VLASE : Da, are cine. Dar soldaţii au 
nevoie de arme. Pentru arme trebuie 
mangan. Manganul înseamnă obuze, 
înseamnă blindaje de tancuri. Dacă 
voi... 

MUȘŞAMA : Cititule ! 

CITITU : Ce? 

MUŞAMA : Eşti tu filozof? 

CITITU : Sint! 

MUȘAMA (lent): Ia filozofează ceva. 

CITITU : Vine! (Reflectează.) Colegul 
meu de liceu Menenius Agrippa (ri- 
dică un deget) — senator — îmi zi- 
cea odată la Capşa: fiecare grupă 
socială este un organ. Societatea în- 
treagă seamănă cu un corp. Cîtă 
profunzime ! Noi, mă gîndesc eu, re- 
prezentăm măruntaiele. Da, da. 

CHIPĂILĂ (absent): Nu mai vorbi de 
măruntaie. I-auzi-le cum ghiorăie de 
foame ! 

VLASE (sec): Ajutaţi-ne la refacerea 
minei. Ceva mai bun nu aveţi de 
făcut. 

MUŞAMA : Ne mai plictiseşti mult? 

VLASE : Mina, oricum, o refacem. Să 
ştiu că o să săpăm cu unghiile, şi 
tot... Dar ar fi bine ca şi voi... 

MUŞAMA : Nu mai merge aşa. (Scoate 
un cuțit; celorlalți.) Trebuie să în- 
cerc şişul pe careva. 

CITITU : Nonviolenţa, proclamă Ma- 
hatma Ghandi! Roagă-l frumos să 
plece. 

MUŞAMA (furios): Să-l rog? Eu? Cu 
şişu-n mînă?! 


(Grupul se apropie amenințător ; 
Vlase scoate ceva din rucsac.) 


MUŞAMA : Număr pînă la trei. Dacă 
pînă la trei... 

VLASE : ... nu ieşiţi, o dau de pămînt. 
Unu! (Grupul încremenește.) Gre- 
nadele astea nemţeşti sînt foarte bine 
făcute. Doi! (Toţi se precipită spre 
uşă.) Mai repede! Trei! (A rămas 
singur. Ridică de jos cuțitul scăpat 
de Muşama şi, tacticos, deschide cu 
el cutia pe care o ținuse în mînă.) 
Conservele astea nemțeşti sînt foarte 
bine făcute. (Mănîncă, apoi introduce 
cutia de conserve în sac. Își suflecă 
mâînecile şi, cu eforturi mari, începe 
să îndepărteze lăzile din fundul sce- 
nei.) 


CITITU (viră prudent capul pe ușă. 
Vede o bucată de piine și se repede 
asupra ei): Ai... (sugrumat) ai piine, 
omule ? 

VLASE : Am. Am şi carne. (Scoate cu- 
tia de conserve.) Ia „grenada“, ser- 
veşte-te ! 

CITITU (înfulecă lacom. Ride): Ne-ai 
dus. Eşti cineva. (Priveşte rucsacul.) 
Azi te-ai săturat. Dar mîine, ce-ai să 
faci ? Sau... mai ai? 

VLASE : Ihîm! 

CITITU : Mai ai? Eşti un om intere- 
sant. 

VLASE : Ihîm. Dacă mă ajuţi (indică 
magazia blocată), capeţi zilnic de 
mîncare. ` 

CITITU (stins) : Minune... 

VLASE : Să-i chemi şi pe ceilalți. Cu 
patru-cinci oameni, pentru început, 
se poate lucra. 

CITITU : Noi trei și tu... singur... Păi, 
mina... 

VLASE : N-avea grijă: o să vină și 
alţii. O să se întoarcă muncitorii. Dar 
să cîştigăm timp. 

CITITU (cu teamă): Şi-o să ai mîncare 
pentru noi... toţi ? Sintem trei. 

VLASE : 'Ţi-e teamă pentru porția ta ? 
Ai s-o capeți. Ţi-am spus. Cheamă-i. 
(Cititu iese.)  „Cititule, ești tu filo- 
zof ?” „Sint“. „Ia filozofează ceva !“ 
„Ai piine, omule ?“ 


(Ride tăcut, amar. Intră Chipăilă, 
Mușama, apoi Cititu.) 


MUŞAMA : De ce n-ai spus de la în- 
ceput ? 

VLASE : Nu m-aţi lăsat. 

CHIPĂILĂ : O să mîncăm în fiecare 
zi ? 

VLASE : În zilele în care munciţi, da. 

MUŞAMA : Acontează-ne, să te cre- 
dem. (Vlase îi dă o cutie de conser- 
ve. Muşama deschide cutia şi mă- 
nîncă grăbit.) 

CHIPĂILĂ (lui  Muşama,  rugător): 
Dă-mi şi mie. 

MUŞAMA : Să mă satur eu întîi. (11 
îndepărtează brutal.) 

CITITU : În concluzie: trebuie să ne 
cîştigăm existenţa cu sudoarea frun- 
ţii. De ce m-am ferit o viață în- 
treagă... 

MUŞAMA : Uite ce e, şefule. Dă-neși 
haleala de mîine. 


VLASE : Miine. După muncă. 

CITITU : Nu ţi-e milă de stomacul 
nostru ? 

VLASE : Ba da, dar mai mult de 
mintea voastră. De ce nu înţelegeţi? 


Munca la refacerea minei e singurul 
vostru mijloc de răzbunare asupra 
fasciştilor. 

CHIPĂILĂ : Bogdaproste că am scă- 
pat de ei! Ce să mai. 


MUȘŞAMA : Altceva decit muncă nu 
ştii să spui? 

VLASE : Ba știu. Ştiu să spun: baio- 
netă. Cu baioneta la spate v-au a- 
dus aici şi aţi lucrat sub nemți. E 
aşa sau nu? Știu să spun: lagăr. 
În lagărul morţii trebuiau să vă 
ducă, după ce v-ar fi stors vlaga 
în mina asta. E așa sau nu? 

CHIPĂILĂ : Aşa e. 

MUŞAMA : Vorbe! 

VLASE : Vorbe? Deportarea şi uci- 
derea deţinuţilor — lotul care a 
lucrat înaintea voastră — sint vor- 
be ? 'Teroarea, batjocura sub care 
vă ţineau sînt... vorbe ? Şi voi! Dacă 
nu fugeaţi în pădure, ce vă aștepta? 
(Îşi desface brusc cămaşa.) Urmele 
astea-s... vorbe ? (Puțin jenat.) Fie- 
căruia i-ar fi venit rîndul... Destule 
discuţii! Cine vrea să trăiască o- 
meneşte, să vină ! 

CHIPĂILĂ : Unde? 

VLASE : La lucru. 


(Se duce la ușa blocată a magaziei. 
Ceilalți îl urmează. Încep degajarea. 
Intră Gherasim.) 


GHERASIM : N-am putut găsi nici o 
fărîmă de pîine. Doar un boţdemă- 
măligă uscată. Asta e. Cînd ţi-e foa- 
me... 

CITITU : Mămăligă? Ne-am regalat cu 
delicatese. (Intră Cortez, ascultă.) 

GHERASIM : Daţi-mi biblia! 

MUŞAMA : Nu pe gratis, cuvioşia ta. 
Mai caută. 

VLASE : Vrei să ne ajuţi? O să re- 
facem mina ! 

GHERASIM (întunecat): Din vara lui 
41 n-am mai coborit în galerie. Mi- 
na slujeşte la război. 

VLASE : E alt război acum. 

GHERASIM : Tot moarte, tot vărsare 
de sînge. Paznic am fost, paznic ră- 
mîn. Dacă vreţi. (Iese și se ciocneşte 
în ușă cu cei doi frați Țicşa.) 

ION ȚICŞA (privindu-l pe Chipăilă): 


Io-te fata vrednică 
Ce frumos deretică... 


CHIPĂILĂ (uimit) : Ce vrea ăsta ? 

DUMITRU ȚICŞA : Am auzit că a ve- 
nit, cică, cineva de la oraș. Uite că 
nici n-a venit bine și-a și început! 
Halal ! Hai să ne cunoaștem. 

VLASE : Fiecare clipă e aur, frățioa- 
re. Apucați-vă şi voi de treabă. O 
să ne recomandăm mai tîrziu. 

ION ȚICŞA (punind mîna la lucru): 
Asta nuia vreme. Sîntem frații Țicşa, 
Ion şi Dumitru. 

VLASE (ridicînd o lzdă): Nu vă ştiam 
după nume, dar vă cunosc. Mi se zice 
Vlase. (Cei doi îl ajută.) 

CORTEZ (înaintind) : Văd că se lucrea- 
ză. Uimitor! Cuvîntul dumitale are 
forţă. Şi pe mine m-ai urnit. Cum 
am ajuns acasă, am început să stu- 
diez planul minei. Uite-l. 

VLASE : Foarte bine! 

CORTEZ : Dar a trebuit să mă poto- 
lesc repede. Oameni nu avem, mijloa- 
ce — nici atit. Mina e distrusă. 

VLASE : Oameni avem. Uite-i. Deo- 
camdată, cei dintii. lar mina nu e 
distrusă. E prăbușită o singură por- 
țiune din galeria de acces. 

MUŞAMA (încet, către ceilalţi): Ni se 
suie în cap ! Cine ştie ce o să ne mai 
ceară ? 

VLASE (a auzit; peste umăr, aruncă): 
Uite ce: să vă spălaţi. 

MUŞAMA : Cu ce, cu lavandă? 

VLASE : Cu orice, numai să scăpăm 
de primejdia tifosului. 

CORTEZ (îl privește): Dumneata... 

VLASE (desfăşoară planul, indică): De 
aici pînă aci e surpat. Poate şi zona 
asta să fi avut de suferit. Încolo... 

CORTEZ : De unde ştii ? (Vlase tace.) 
Dumneata ai provocat explozia! 
(Vlase suride.) 


Intuneric 


SE TREC ÎN REVISTĂ 
FORŢELE 


Aceeași încăpere, slab luminată de 
o lampă cu gaz. Se vede, acum dega- 
jată, ușa ce dă spre magazia de 
unelte. Vlase stă de vorbă cu fraţii 
Ion și Dumitru Ţicşa. 


VLASE : Dar de ceilalți nu știți ni- 
mic ? Candrea pe unde-i? 

DUMITRU : N-avem ştire. 

VLASE : Precu? Gheaţă? Bodincă? 
Oargă ? 

DUMITRU : Duşi, toţi. 

VLASE : Şi Johann Kessler,  bătri- 
nul ? 

DUMITRU : Şi el. (Posomorit.) Degea- 
ba, n-ai cu cine mișca un vagonet. 
Suflă vintul prin toată văgăuna asta. 
Atita pustietate, doamne ! 


ION (incet): 


Nu boci, neică, boci, 
Că se udă cioarecii !... 


(Vlase îl priveşte întrebător.) Vin 
ei, oamenii, îndărăt. Aşteaptă tu, Du- 
mitre. Azi-miîine, vin! 

DUMITRU : Şi ce, mă, dacă vin, ce, 
mi-aduc altă casă în spinare? (Lui 
Vlase.) Că nu mai am casă, dare-ar 
ciuma-n ei de Friți ! Cu praful m-am 
ales ! Sofronea zicea... 

VLASE : Sofronea ?  Gură-dulce? Ala 
care făcea pe sindicalistul înainte de 
război ? E aici? Dacă e aici, să 
vorbiţi cu el. Să nu stea deoparte. 

DUMITRU : Nu știu, o fi plecat, o fi 
poate bolnav, bietul om! 

ION : Dă-l dracului! Sofronea, şi bol- 
nav! Alta e. Nu scoate nasul că... 
dacă se întorc nemţii ? (Dumitru vrea 
să replice. Intră Dina.) Bună seara, 
domnişoară ! 

DINA (timid): Bună seara. Inginerul 
Cortez nu este cumva aici ? 

VLASE : Nu. 

DINA (se retrage): Mă iertațţi... 

VLASE : Te grăbeşti ? 

DINA : Mă gîndeam că aveţi de lucru... 

CEI DOI ŢICŞA (ridicîndu-se) : Noi am 
plecat... 

VLASE (îi însoțește 'spre ieșire): A- 
tunci... care cum vine — la treabă! 
(Dinei.) Cum se face că te arăţi atit 
de puţin pe la mină? 

DINA : Stau toată vremea în casă. (Se 
scuză.) Îngrijesc de tata. 

VLASE : E suferind ? 

DINA (intrebarea a surprins-o): Nu... 
dar, oricum... Nu-i este ușor în hru- 
ba asta unde s-a retras de ani de 
zile. Nici un alt inginer n-a vrut să 
stea aici, în locul ăsta izolat de lume. 
El, da. Nu știu de ce. (Încurcată.) 
Eu... Ce-aş mai putea face? 

VLASE : E o întrebare ? 

DINA (încet): Întrebare. De ani de 
zile întreb. 


VLASE : Pe cine ai întrebat ? 
DINA : Pe toată lumea. 
VLASE : Adică ? 


DINA (complet descumpănită, după o 
pauză) : Pe nimeni... De fapt, pe ni- 
meni. N-am cu cine să vorbesc. 

VLASE : N-ai prieteni ? 

DINA : Nu aveam nici cînd eram la 
internat, dar aici !... Cu cine poţi vor- 
bi aici? Cu Premarele ? (Se scutură 
cu greață.) Tata? (Scăzut.) Tata e 
drăguţ cu mine, dar, ştii, el nu pri- 
veşte decît în pămînt. Nu e în stare 
să-şi piardă capul. La el, totul e așa... 


cum să-ți spun... (Imită.) „Nu risipi 
piinea veche: e bună de pesmet“, 
„Păstrează jurnalul : e bun de aprins 
focul“... 

VLASE : Hm... Şi atunci? 

DINA : Atunci... trebuie să vorbesc tot 
cu Ruy Blas... cu sărmanul Dionis... 
cu Martin Eden... Îi cunoşti ? Ei sînt 
curaţi, frumoşi, inteligenţi, îndrăz- 
neţi... 

VLASE : Dar şi în cărţi, oamenii ace- 
ştia se luptă cu tot soiul de ticăloşi. 
Nu-şi taie ei drum prin beznă ? 

DINA : Eu... Pe cei răi îi recunosc în 
jurul meu. Dar ceilalţi unde-s? De 
ce se lasă atîta aşteptaţi ? 

VLASE : Încearcă să le ieşi în întîm- 
pinare. 

DINA (cu entuziasm): Aş vrea s-o 
fac! Să mă duc la ei şi să spun: 
„daţi-mi prilejul !“ Cu literă mare: 
PRILEJUL ! Să fie o clipă din viață 
care să-mi ceară tot. (Exaltată.) Din- 
tr-o dată, tot ! Ştii ? Cum se consumă 
gămălia de chibrit! 

VLASE : De ce o gămălie de chibrit? 
Mai bine o torţă, să lumineze tot 
drumul. Drumul oamenilor buni e 
lung și greu. 

DINA (încet): Pentru asta trebuie 
putere. Nu mă simt în stare. (Oftea- 
ză.) Nu sînt decît o fetiţă. Nimeni nu 
mă ia în serios. (Ușa se deschide; 
Dina, speri:tă.) Ce-i asta ? 

VLASE : Onciuc! Ce s-a întîmplat ? 

ONCIUC (apare în cadrul ușii, purtîn- 
du-l în braţe, inert, pe Florescu): 
L-am găsit... la marginea pădurii... 
(Vlase sare să-l sprijine ; bătrinul gî- 
fiie.) Abia mai suflă. 

VLASE : Dincolo. E un pat acolo. (Îl 
duc în încăperea alăturată. Vlase se 
întoarce.) 

DINA : E rănit? 

VLASE : Nu. Foamea. 

DINA : De unde ştii? 

VLASE: O cunosc. Te-ai speriat? 
(Gest afirmativ la Dina.) Dacă vrei, 
cum spui, să fii de folos oamenilor, 
trebuie să ai mai mult curaj. (Pri- 
vind-o.) Prinde bine, zău. 

DINA (ea nu glumește): Am! Pot să 
am curaj ! Dacă aş şti că undeva, ori- 
unde, chiar la capătul pămîntului, e 
cineva care are nevoie de mine... 

VLASE (gest spre încăperea vecină): E 
mai aproape. 

DINA (cu ochii aprinşi): Ce-aş putea 
să fac ? 

VLASE : O supă. 

DINA: ?! 

VLASE : Băiatul trebuie să-și vină-n 
fire. 

(Dina îi stringe mîinile, într-un gest 
de recunoștință. Iese fugind. Vlase 
trece dincolo şi revine cu Onciuc.) 


ONCIUC : Nu-i de aici băiatul ăsta. 
Venea dinspre oraș. Şi ducea un sac 
greu în spinare. Cine-o fi ? 

VLASE : Aflăm noi. 

ONCIUC : Că zdraveni umeri mai are ! 
Coşcogea sacul, auzi... (Pauză.) Aşa-s 
vremurile, ce să faci! Tragi! 

VLASE : Lasă, moșule, că nici cu tine 
nu mi-i ruşine. Ai luptat, la anii pe 
care-i ai... 

ONCIUC (mâhnit): Nu-mi mai spune 
moş, rogu-te, că şi băieţii, tot așa, din 
„moşule” nu mă scoteau. Şi cînd s-au 
dus mai departe cu rușii, m-au trimis 
acasă. „Eşti bătrîn, ţi-e vremea să 
te odihneşti. Na-ţi o hîrtie c-ai fost 
în detaşament“. Ai văzut-o. A întă- 
rit-o maiorul rușilor cu ştampila re- 
gimentului. Da' eu, ce, de hirtie am 
oa ?  (Scirbit.) Pensionarul nai- 

ii! 

VLASE (zîmbind): Să trăieşti ! 

ONCIUC : Să trăieşti, uşor de zis, da' 
pentru ce să mai trăieşti ? 

VLASE : Cum aşa ? 

ONCIUC : Uite-aşa! M-am întors la 
coliba mea de pe munte, la baba 
mea. E, trec cîteva zile şi încep să 
mă simt al naibii de prost. „Gloabă 
bătrînă, acu’ nu mai trebuieşti ni- 
mănui. Poţi să te spînzuri... !“ 

VA (vesel): Văd că te-ai răzgîn- 

It. 

ONCIUC : Păi! Alaltăseară, văd o lu- 
mină în vale. Mă uit eu — la mină 
o fi? Parcă nu-mi venea a crede. 
Aici era. Zic femeii : la mină sînt oa- 
meni. Poate le-o trebui ajutor. M-am 
dat jos şi.. ai văzut că mai țin la 
muncă. 

VLASE : Eşti binevenit. Chiar aş fi 
avut nevoie de un sfat. 

ONCIUC : Cere-l! La bătrîni afli sfa- 
turile ca-n blana cotoiului puricii. 
VLASE : Am venit să văd care-i starea 
minei. Aici am hotărît să-ncepem 

deblocarea. Cu atiţia cîţi sîntem. 

ONCIUC (oftind): Fuţini... 

VLASE : La început a fost de mîncare 
din ce-am adus cu mine; dar acum, 
proviziile sînt pe terminate. Ce-am 
putea face ? La oraşe greu de ajuns. 

ONCIUC : Greu, greu de tot. Poatecă, 
dac-am avea bani mulţi, am lua de 
la Premare. 

VLASE : De unde bani... (Pauză.) Dar 
Premarele cum de are alimente? 
ONCIUC : A, păi el a avut învirtelile 
lui cu hitleriştii, nu se poate să nu-i 

fi rămas ceva. Are el, şobolanul... 


VLASE : Bine! Atunci, nu-i nevoie de 
bani. Dar cum aflăm unde-şi ține 
proviziile ? 

ONCIUC: Eu zic să-l pîndim cîteva 
nopţi la rînd. Să vedem cînd se duce 
să le scoată de pe unde le-o fi 
ascuns. 

VLASE : Bine gîndit. Ai să te ocupi 
şi de treaba asta, Onciucule! 

ONCIUC : Lasă, îl dibuim noi. Aşa... 
Şi dacă zice ceva, îl întrebăm: de 
unde le ai? 

VLASE : Nu cred c-o să zică. 

ONCIUC:  Şi-ar mai fi ceva... (Intră 
Cortez. Onciuc ezită.) 

VLASE : Spune ce ai de spus. (Onciuc 
tace.) 

CORTEZ : Vă stingheresc. Pot reveni 
mai tirziu. 

VLASE :  Rămii, domnule inginer. 
(Pauză.) Hai, Onciuc ! 

ONCIUC : Apăi, uite ce-ar mai fi, frate 
dragă. (Răsuflă adînc, stingherit că 
mai e auzit şi de altul.) De cînd 
eram acolo, la ai noştri... da’ ce zic, şi 
mai 'nainte... am eu în mine o dorin- 
tă mare. Vreau... zi şi noapte mă 
gîndesc la asta, tovarășe. Vreau să 
intru în partid. (Pauză, apoi conti- 
nuă, rar.) Nu ştiu cît mai am de 
trăit... poate nu mult. De ce să mor 
departe de oamenii pe care-i ţin în 
inima mea ? 

VLASE : Ai dreptate, moșule. Numai... 
Încă n-avem celulă de partid aici. 
Dar n-avea grijă, dorința ta o să a- 
jungă la partid. Gindește-te bine și 
povesteşte-ţi viaţa. Adun-o pe hirtie. 

ONCIUC : Viaţa mea ? Ce să povestesc?! 
Toată mi s-a dus în fundul pămîntu- 
lui, la ciocan și sfredel. Doar în ul- 
tima vreme... cînd am pus mîna pe 
armă... 

VLASE : E cea mai bună  recoman- 
dare... 

ONCIUC : Aşa... ? Ei... Atunci... noapte 
bună. Pe mîine !... A! (Scoate o felie 
groasă de piine.) S-o dai băiatului 
cela, cînd s-o trezi... că-i sleit.. A 
cărat un sac cu scule. Miine am să-i 
aduc eu sculele. 

VLASE : Lasă, găsim noi ceva hrană 
pentru el. (Îl conduce la uşă.) 

ONCIUC: Bună! 

CORTEZ : La revedere ! (Bătrinul iese. 
Se mai întoarce o dată.) 

ONCIUC : Eşti miner? De unde ştii să 
puşti cu explozibil ? 

VLASE : Ba sînt ceferist. Dar de cînd 
cu războiul, a trebuit să umblăm cu 
explozibil şi pe la C.F.R. Pe miine. 
(Onciuc iese. Lui Cortez.) Te ascult. 

CORTEZ : Mă gindesc cum să-ți vor- 
besc. Cred că am început să te cu- 
nosc : cînd îţi pui ceva în minte, ni- 
mic nu te opreşte. Nu mai ţii seama 
de nimic. 

VLASE : Afară de realitate. 

CORTEZ : Tocmai ! Realitatea este că 
situaţia e îngrozitoare. Cu forţele de 
care dispunem, vom avea o înaintare 
de melc. 

VLASE : De acord. Ce propui? 

CORTEZ (ridică din umeri): Nu ştiu 
ce-aş putea propune. 

VLASE (scoate un carnet): Ce mijloa- 
ce tehnice au rămas ? 

CORTEZ : Nimic... sau aproape. Prac- 
tic, nimic. Există o locomobilă din 
vremea lui Pazvante... Asta-i tot. 

VLASE : Şi n-o putem folosi? 

CORTEZ : La ce s-o adaptăm ? N-avem 
ce face cu ea. 


VLASE : E ultimul cuvînt? Mai gîn- 
deşte-te. Caută altceva... Soluţii. 

CORTEZ : Gîndesc. Caut. Şi nimic... 

VLASE : Ascultă-mă, Cortez : cu cît e 
mai necesar un lucru, cu atît devine 
mai posibil. Fascismul a cotropit, la 
un moment dat, aproape toată Euro- 
pa. Eratare, era fioros, era înarmat 
pînă în dinţi ; nu ? Dar poate că nici- 
odată n-a fost în istorie o nevoie mai 
mare de a înmormînta robia şi cri- 
ma. Uite că băgăm fascismul în mor- 
mînt. Nu ? 

CORTEZ : Perfect adevărat. 

VLASE : Sau să ne gîndim puţin la 
viitor. Ce vezi în jur? O ţară sără- 
cită de război. Foamete, mizerie, dis- 
perare. Şi, totuşi, peste  zece-cinci- 
sprezece ani, pe locurile astea vei ve- 
dea construcţii cum au puţine ţări ci- 
vilizate. Poporul le va ridica singur, 
cu mîinile lui. Pare de necrezut? 
Nu! E necesar — destul a suferit 
poporul ăsta —, deci e posibil... Așa 
şi la mină. Trebuie s-o deschidem 
repede. Se poate, Cortez, se poate! 

CORTEZ: În principiu, sună bine. 
Semnez şi eu. În practică, însă... 

VLASE : Ce s-a întîmplat cu compre- 
sorul ? 

CORTEZ : Care ? 

VLASE : Cred că nemţii n-au avut 
timp să-l ia cînd au fugit. 

CORTEZ : Nu ştiu. A dispărut. 

VLASE : Dacă mai există, să-l găsim. 

CORTEZ (abătut): Speri — în orice 
situaţie, speri ? 

VLASE : Fără excepţie ! (Cu o amintire 
recentă.) E ceea ce îţi poate salva şi 
viaţa. Hai, pentru dumnezeu, fii mai 
optimist ! 


CORTEZ (pe ginduri): Ciudată îmbi- 
nare de viziuni patetice și calcul me- 
ticulos ! (Pauză. Se frămiîntă.) Da! 
Nu mi-e ruşine! Am să învățde la 
dumneata ! La aproape cincizeci de 
ani am să iau un alt ax moral. Cred 
că mai sînt în stare să învăţ! Cele- 
brul Institut Politehnic din Charlot- 
tenburg i-a conferit, în 1920, diploma 
de inginer tînărului Paul Cortez. Me- 
rită văzută. E un document, cu che- 
nar aurit şi peceţi solemne. Dumnea- 
ta n-ai să-mi dai nici un titlu, dar 
mi se pare că asemenea lecţii sînt 
mai importante decît o academie. În- 
vață-mă. 

VLASE : De ce? Învață de la popor. 
Uite, a fost aici Vasile Onciuc. A 
luptat la partizani. A venit aici. L-a: 
văzut, l-ai auzit. Ce înalt simț al da- 
toriei la acest om simplu, trăit greu, 
pe care soarele l-a luminat atît de 
puțin! 

CORTEZ : Comuniștii l-au luminat mai 
mult. Îmi pare bine că te-am cunos- 
cut, Vlase. 


(Cortez se apleacă, ridică de pe jos 
un șurub, îl privește și, văzînd că e 
bun încă, îl bagă-n buzunar. Dincolo, 
Florescu geme, apoi deschide brusc 
ușa. E foarte palid şi se clatină; are 
o privire rătăcită. Cortez îl privește 
surprins. Vlase îi iese în întîmpinare.) 


VLASE : Nu trebuia să te scoli, tova- 


răşe. 

FLORESCU : Unde-i sacul? Sacul! 

VLASE : Stai liniştit... 

FLORESCU (precipitat): Aveam un 
sac cu scule... capse, fitiluri... Mi 
l-au dat pentru voi... Unde-i? 

VLASE : Cine ţi l-a dat? 

FLORESCU : De la Județeană. Spu- 
neau... (Își umezeşte mereu buzele 
arse, vorbește chinuit.) 

VLASE : Stai pe scaun. Spune. De cîte 
zile n-ai mîncat? (Gest la Florescu 
„lasă“.) Nu, zi ! De cînd ? 

FLORESCU : De alaltăieri. 

VLASE : Așa ai plecat peste munți?! 
Fără o bucată de pîine? 

FLORESCU : Sacul... Sacul cu scule... 
(Cu teamă.) S-a pierdut ? (Cortez iese 
încet. Florescu izbucnește într-un 
plins nervos.) S-a pierdut... 

VLASE : Eşti un băiat strașnic. Ute- 
cist, nu ? , 

FLORESCU (ridică ochii): De unde 
ştii ? 

VLASE: Haide. Mi-am închipuit. Bătrî- 
nul ştie unde te-a găsit, o să luăm 
sculele, să n-ai grijă... Hai să te. 
culci.. (Îl susține, conducîndu-l.) 


20 
www.cimec.ro 


FLORESCU (oprindu-se o clipă) : Dum- 
neata ce faci aici, la mină? 

VLASE (ieşind cu el): Ajut şi eu. Toţi 
trebuie să ajute. 


(Scena rămîne goală, apoi, prin ușa 
care dă afară, intră Dina. Poartă un 
castron cu supă aburindă. Traversea- 
ză scena. Lumina scade treptat.) 


Întuneric 


DE VORBĂ, OAMENI 
ŞI LUCRURI 


Acelaşi decor. Cortez şi Dina. 


CORTEZ : Aseară am uitat niște hirtii 
aici. (Caută în sertar.) 

DINA : Şi acum ai plecat fără să te a- 
tingi de mîncare. Am s-o încălzesc 
iar. 

CORTEZ : Nu trebuie. Ţi-am spus de 
atîtea ori să nu risipești lemnele. 
DINA : Tată, cum de nu l-ai recunoscut 

din prima clipă ? 

CORTEZ (căutînd): Pe cine ? 

DINA : Pe el, pe Vlase. Cind a apărut 
iar la mină! (Cortez mormăie ceva 
neinteligibil.) Nu ţii minte, cînd... 

CORTEZ : Am găsit. Haidem. 

DINA : Nu, vreau să rămîn aici un 
pic. 

CORTEZ : Pentru ? 


DINA : De mult nu m-am mai jucat 
„de-a pasărea Colibri“. 

CORTEZ : Credeam că ai crescut mare 
şi te-ai făcut serioasă. 

DINA : Chiar sînt. Şi nu văd nici o 
bucurie în asta. (Nostalgic.) Mă sim- 
team aşa de bine cînd pluteam... 

CORTEZ : Nu sta mult. O să te gă- 
sească Vlase ! 

DINA : Ei şi? O să mă mănînce? 
Vlase se hrănește cu oameni? 

CORTEZ : Oh, asta nu. (Iese.) 


(Dina ridică o scîndură din podea şi 
scoate de acolo un leagăn de grădină. 
Se munceşte să-i agațe inelele de 
niște cîrlige prinse într-o bîrnă În 
timpul încercărilor, nereuşite, intră 
Florescu.) 


FLORESCU : Cine ești? Ce faci aici? 

DINA (firesc): Nu vezi? Vreau să prind 
leagănul. Ajută-mă, te rog. 

FLORESCU : De asta îți arde? Cînd 
am întrebat „ce faci ?”, am înțeles: 
„cu ce te ocupi, care ţi-i rolul la mi- 
na asta? Activitatea !“ 

DINA : Sînt Dina Predescu, fiica ingi- 
nerului Cortez. 


FLORESCU : Asta nu-i o activitate. Şi 
de ce nu te cheamă ca pe tata? 
DINA : Predescu e numele mamei. Dar 

Cortez mi-e ca şi un tată bun. 

FLORESCU : Frumos, foarte frumos 
aie partea lui. Unde e tovarășul Vla- 
se 

DINA : Pe-aproape. 

FLORESCU : Va să zică... n-ai nici o 
treabă concretă. 

DINA : Ba da. (Confidenţial.) Caut... 

FLORESCU : Ce cauţi ? 

DINA ...caut un om. Unul adevărat. 
Ştii ceva ? Se simte că aici la mină 
a venit unul... 

FLORESCU : Nu ştiu. Fii foarte atentă: 
nu toți cei care arată a oameni sînt 
într-adevăr. (Dă să iasă.) 

DINA : Mai stai. 

FLORESCU : De ce? 

DINA : Să vorbim. 

FLORESCU : Despre ce? 

SUA Despre orice. Uite, despre lea- 
găn! 

FLORESCU : Eşti puţin cam... 

DINA : ...nebună — ai vrut să spui? 

FLORESCU : N-am venit pînă aici ca 
să discut despre jocuri de fetițe. 
(Vrea să plece.) 

DINA (strigă): Dar de ce? Nu înţe- 
legi ? De ce nu înţelegi? Leagănul.., 

FLORESCU : Ce să înțeleg ? 

DINA : Nimic. (Pauză.) Poţi să-mi vor- 
beşti frumos despre dragoste ? 

FLORESCU : Ia ascultă, fetiţo... 

DINA (închide ochii): Ceva ciudat, 
tulburător — cum începe... cum sună 
altfel cuvintele... şi cum... (Reverie 
ruptă ; îl examinează critic.) Dar cred 
că eşti prea tînăr. 

FLORESCU (atins): Ei, asta-i bună! 
Dragostea (rezumat din lecturi) este 
un sentiment nobil, care trebuie să 
însufleţească pentru fapte mărețe. 

DINA (dezamăgită): Nu aşa. Mai 
simplu. Sau mai complicat, nu ştiu. 
Ştiu că toate gîndurile încep să fie 
pline de imaginea lui. Îl cunoşti mai 
bine, în fiecare ceas îl descoperi iar, 
şi uite că mai are încă o faţă, cu 
încă un fel de a închide ochii obo- 
siți. Şi tu crezicăe cu neputinţă să-l 
iubeşti mai mult decît în clipa asta... 
dar miine reușești să-l iubeşti cu 
mult mai mult... şi vrei să-l iubeşti 
mai mult încă... 

FLORESCU : Chiar aşa, la infinit ? 

DINA : Dincolo de el. Dragostea trece 
de infinit. (Pauză.) Uite că am reuşit 
să prind singură leagănul. (Se urcă.) 
Hai, cel puţin dă-mi vînt. Aşa. Mai 
cu viaţă ! (Brusc.) Ştii cine sînt? 

FLORESCU : ? 

DINA : Pasărea Colibri. 

FLORESCU : Ce păsărele cîntă... 


(Flutură mîna la timplă.) 

ONCIUC (viră capul pe ușă): Vlase? 
Nu-i ? Afurisită treabă ! 

FLORESCU : Ce s-a întimplat ? 

ONCIUC : Nu mai vor să vină la lucru. 

FLORESCU : Grevă? Unde? Cind? 
(Dar Onciuc a inchis ușa.) Stai, stai 
așa, moşule ! (Iese precipitat.) 

DINA (singură, se leagănă şi cîntă în- 
cet o melodie naivă. Muşcă dintr-un 
măr. Intră Vlase. Se apropie încet. 
Dina îi întinde mărul): Vrei? E 
bun ! 

VLASE : Vreau. (Îl ia, o dă în leagăn.) 

DINA : Nu rizi de mine că mă joc? 

VLASE : Nu. 


DINA : Cînd mă dau în leagăn, e ca și 
cum aş fi îndrăgostită: mă simt ve- 
selă, uşoară. I-am spus-o și unui tî- 
năr, adineauri. A ris, n-a înţeles. Cei 
mai mulţi nu înţeleg. Păcat. Nu-i aşa 
că-i păcat ? 

VLASE : Într-adevăr ! 

DINA (cîntă melodia ei de adineauri. 
Vlase o priveşte grav. Dina tace 
brusc; coboară din leagăn): Ai să 
mai stai şi altă dată de vorbă cu 
mine ? 

VLASE : Ce întrebare! Sigur că da. 

DINA : Nu, nu, ştiu eu de ce întreb. 
Trec zile şi n-am cu sine schimba un 
cuvint. Citeodată vorbesc cu lucru- 
rile. Nu cu oricare. Cu leagănul, da. 
Ascultă. (Se apropie de leagăn.) Lea- 
gănule, spune-mi, am să fiu iubită 
vreodată ? Sau am să mor fără dra- 
goste ? (Pauză. Alt ton.) Nu ştiu ce 
are azi, tace. Nu vrei să-l ajuţi? 
Răspunde pentru el. (Reia tonul.) 
Hai, leagănule! 

VLASE : Da. 


DINA : Cum să apar în faţa omului 
drag ? Cum va şti că-l iubesc? Cum 
va deosebi glasul meu dintr-o sută? 

VLASE : Vorbește-i. Fiindcă-l iubeşti, 
vocea ta o să-i sune altfel decît ce- 
lelalte. 

DINA : Bine, leagănule, am să-i vor- 
besc. (Dezvinovățindu-se.) Joc copi- 
lăresc. Îţi pare rău de timpul pier- 
dut ? 

VLASE : N-a fost timp pierdut. (Sint 
foarte aproape unul de altul.) 

DINA (se detașează) : M-ai rugat să fac 
rost de săpun pentru oameni. N-am 
mai găsit, îmi pare rău. Dar am adus 

__s0dă. Să se spele cu apă multă ; să-și 


îţi 


ferească numai ochii. Ochii... (Caută, 
iarăşi, privirile lui Vlase.) 

VLASE : Bun. Sodă, orice. Ne pîndeşte 
tifosul. 

DINA : Tu te gîndeşti mereu la ei. Dar 
ei ce fel de oameni sînt ? 

VLASE : Important e ce-or să fie. 

DINA : N-au pic de recunoștință. (Vlase 
ride.) Uite, nu mai vor să lucreze, 
fac grevă. 

VLASE (brusc) : Ce ? 

DINA : Da, a fost Onciuc pe-aici și... 

VLASE (o împinge fugind) : Şi de ce nu 
mi-ai spus?! 


Întuneric 


CUM SE SPARGE CHEFUL 


Dugheana Premarelui. O tejghea ; în 
spatele ei, rafturi. Într-un colț, la o 
masă, Mușama, Cititu, Chipăilă beau. 
Premarele mai aduce o sticlă. 


CITITU : Bravo, bravo, dom’ Premare ! 
(Agită sticla cealaltă). Asta mai are 
ceva pe fund — şi dumneata repede 
cu schimbul. Şi, culmea, totul fără 
plată. Nu te mai recunosc. 

CHIPĂILĂ : Vrei să cădem sub masă. 
Ai zis aşa, ori nu? 

PREMARELE : Am zis. 

CHIPĂILĂ : „Na-vă, beţi pîn’ eți că- 
dea sub masă“. (Se uită.) N-avem toţi 
loc aici... mai adu o masă... 

CITITU : Ce-mi place la dom’ Premare: 
peste noapte s-a făcut culant. 

CHIPĂILĂ : Țtt! Ttt! Cititule! Chiar 
dacă ești băut, nu-i frumos să spui 
porcării. (Premarele toarnă.) 

MUŞAMA : Mai plin, mai plin. (Celor- 
lalți.) Lasă, mă, că nu dă de la el. 

PREMARELE (îl atinge cu cotul): Măi 
Muşama, tu eşti ori prea treaz, ori 
prea băut. 

MUȘŞAMA : Taci, să nu se prindă hu- 
sănii. 

CITITU (a stat adînc pe ginduri): Nu 
înţeleg. 

MUȘŞAMA : Ce-i de înţeles aici, mă? 

CHIPĂILĂ : Păi dacă nici Cititu nu-n- 
țelege... 

CITITU : Nu-nţeleg. (Premarelui.) Ce 
te-a găsit, dom'le ? Vlase, bine, ne dă 
că vrea să-i deschidem mina, da' pe 
tine ce te-a găsit să ne ţii pe mincare 
şi băutură ? Pomană ? Ce-i, ziua mor- 
tilor ? 


CHIPĂILĂ : Înainte nu dădeai pe dai- 
boj un cap de aţă. Şi-ai început să ne 
iubeşti, așa, deodată... 

PREMARELE : Sînteți simpatia mea. 
Ţin, mă, la voi. 

CHIPĂILĂ (se ridică): Atunci, pupă- 
mă, na! (Premarele se fereşte.) Minţi, 
javră ! 

PREMARELE : Eşti un prost. Nu-i mai 
bine să vă obosiţi aici, la o cinzeacă, 
decît acolo, jos ? 

MUŞAMA : Hai, lasă, lasă. Vezi mai 
bine cine-i acolo. 


(Au intrat Bodincă, un om necăjit, 
și mnevastă-sa, Pavlida, o femeie mărun- 
tă și firavă. Amindoi duc cite un sac 
cu bulendre. Dau bună-seara.) 
PREMARELE : A, v-aţi întors la cui- 

buri, porumbeilor? (Alt ton.) Aţi 

adus datoria ? 

BODIÎNCĂ (umil): Dom’ Premare, n-am 
adus. 

PAVLIDA ("scuțit şi revendicativ): Că 
vai de capul nostru prin cîte am tre- 
cut! Că era să ne omoare o bombă! 
Cum să mai aduci datoriile!? De 
unde bani ? 

PREMARELE (rece): Şi-atunci, ce-aţi 
mai venit la mine ? 

BODIÎNCĂ (tot rugător) : Dar la cine să 
venim ? Tot dumneata trebuie să ne... 

PREMARELE : N-am... 

BODÎNCĂ : Oleacă de mălai, pînă ne 
mai aşezăm... 

PREMARELE: Pe veresie, nimic. N-am. 
Nu fac pomeni. Aşa, ies la pe- 
peni ... 

PAVLIDA : Şi ce să-ți dăm, ce? Nu 
vezi că n-avem decît ce-i pe noi? 
PREMARELE (examinează, pipăie bun- 
da): Ei, lasă aici bunda, că tot ţi-e 
prea cald cu ea. Abia a-nceput sep- 
tembrie. (Femeia o dezbracă şi i-o 

dă.) 

PAVLIDA (cu furie abia stăpinită): Nu 
te mai saturi... 

PREMARELE (împăturind bunda şi ie- 
șind): Vremuri grele... 

PAVLIDA : Acu’ să vezi ce poți nă- 
dăjdui la „inima lui bună“. O să-ţi 
dea! să nu poţi duce... 

BODINCĂ : Lasă gura... 

MUSȘAMA : Teşiți afară... azi nu se 
lucrează. Sărbătoare ! E sfîntul Cinci- 
deşte, patronul manglitorilor... Vrem 
să petrecem! 

PAVLIDA (cu furie): Beţivi afurisiţi ! 

PREMARELE (lui Muşama): Vezi-ţi de 
treabă. Sărbătoarea-i sărbătoare. afa- 
cerile e afaceri ! (Lui Bodîncă.) Uite- 
aici. Mi-a fost milă. O oală întreagă 
de mălai... 

PAVLIDA (examinează) : Rasă ! 


PREMARELE : Da' ce-ai vrea, cu virf? 
Bunda e cîrpită în două locuri... 

BODIÎNCĂ : Hai, femeie... 

PAVLIDA (il împinge): Ce, hai?! Ce 
ştii tu! Asta nu-mi ajunge nici pe 
două zile! 

PREMARELE : Ei, vezi! Pentru azi 
v-ajunge. Că miine tot nu mai sinteţi 
aici. 

BODÎNCĂ : Cum aşa ? Păi eu am venit 
la mină. Unde să plec iar? 

PREMARELE : Mina? Minae făcută 
praf. Duceţi-vă unde-ţi vedea cu 
ochii. 

BODINCĂ : Ba să mă ierţi. M-am în- 
tors pentru mină. Cînd or veni s-o 
deschidă, să ne afle aici. 

CHIPĂILĂ (ameţit) : Au şi venit. Unu, 
Vlase... Îl ştii pe Vlase? Ala... phii! 

MUȘŞAMA : Înghite-ţi limba, cioară! 
Ai început să cîrîi? (Lui Bodincă.) 
Ia-ti muierea și șterge-o de aici. 

BODÎNCĂ (drept): Să poruncesti cui 
ai mai poruncit. (Premarelui.) Sîntem 
mineri. rostul nostru-i la mină. 

PREMARELE : Mama voastră de tică- 
loşi, astăzi şi mîine... 

BODÎNCĂ : De ce ne-njuri, dom’ Pre- 
mare? Ce, mai sîntem acu’ trei săp- 
tămiîni ? 

PREMARELE : Uite ce: dacă nu vă 
luaţi, dar acum, pe loc, tălpășița, vă 
iau îndărăt mălaiul şi opresc şi bun- 
da. Tot îmi sînteţi datori. 

PAVLIDA : Sări-ţi-ar ochii! Ploşniţă ! 

BODÎNCĂ : Apoi, bunda, poți s-o ţii, 
cum ţi-e obiceiul. Nu mai e mult şi 
ne-om socoti... De-aia nici nu plecăm 
de-aici. 

MUSȘAMA  (amenințător): Ba o să 
plecaţi. Acu’ o să plecați ! (Ridică o 
sticlă, ciocneşte unul de altul cape- 
tele lui Cititu şi Chipăilă.) Mă, sus! 
E timpul să plătiţi ce-aţi băut. Şo pe 
ei ! 

CHIPĂILĂ (turtă) : Sărim, sărim! 


(Bodincă e înghesuit. Luptă.) 


PAVLIDA (strigă): Ajutor! Bandiţii! 
MUȘAMA (lovindu-l pe Bodincă): Mai 
zi că mergi la lucru, şi te omor! 


(Pe replică, a intrat, trintind usa de 
perete, Florescu. Ridică o masă. Încre- 
menire generală.) 


FLORESCU : Nimeni nu mişcă! (Se 
apropie de Bodincă, cercul se desfa- 
ce.) Te-au maltratat, tovarăşe ? 

PAVLIDA : Nu, da’ l-au bătut, tilharii! 
Fiindcă vrea să muncească... Noi a- 
cum am venit... 

FLORESCU : Ei, las’, că-i aranjez eu! 
Duceţi-vă liniștiți, tovarăşi, aşezaţi-vă 
undeva... O să fie de lucru... 


(Bodincă şi femeia ies; după o clipă, 
se întoarce numai ea.) 


PAVLIDA (apucînd repede oala de mă- 
lai rămasă pe masă): Era să le-o las 
lor... (Iese.) 

CITITU (fluier): Am citit undeva... 
Parcă în „Mizerabilii”... tot aşa venea 
unul, Javră... Javre... Mi-a slăbit me- 
moria. 

CHIPĂILĂ (lui Florescu) : Şi lasă masa 
aia, că mi-e frică. (Se așază.) 

FLORESCU (strigă) : În picioare ! Taci ! 
Vreţi grevă ? Încolonarea şi direct la 
lucru. Toți, imediat ! 

PREMARELE : Domnule tovarăș... eu 
sînt negustor... eu nu... ce să caut... 
FLORESCU : Nu mai există negustori! 
Mişcă ! V-arăt eu grevă! Înainte 

marş ! 


(Intră Vlase.) 


CHIPĂILĂ (se ridică): Vlase! 

FLORESCU : Ah, vii, în sfîrşit! 

VLASE : Ce-i cu asta? Ce-i asta? 

FLORESCU : Ce să fie?! O masă. 

VLASE : Pune-o jos. Nu poţi discuta 
altfel ? 

FLORESCU : Pușlamalele amenințau 
un muncitor, adineauri. 

VLASE : Acum nu mai amenință pe 
nimeni. 

FLORESCU : Să meargă la lucru! 

VLASE : Dar nu aşa. 

FLORESCU : Aha... Înţeleg de ce ţi-au 
sărit în cap — te porți cu mănuși. Eu 
i-aş lichida la prima mişcare. 

VLASE : Ştii ceva? Ieși afară și cal- 
mează-te. După aia, poţi veni înapoi. 

FLORESCU (după o pauză, atins): Bi- 
ne. Dacă o să fii nevoit să mă chemi, 
nu te jena. (Iese.) 

PREMARELE (furios): Ce cauţi aici, 
domnu’ Vlase ? Te-ai înfipt la pro- 
viziile mele, ai ? Crezi că poţi face 
orice pe aici, ai ? Lasă, lasă... 

VLASE : Vorbeşti de furgoanele nem- 
teşti ? 

PREMARELE : Ale mele. 

VLASE : De unde le ai? 

PREMARELE : Le-am strîns... adică 
le-am... (Țipă.) Mă priveşte! 

VLASE : Ei, dacă te privește... Sînt 
furgoane nemțeșşti, captură de război. 
Punct. Una din două: ori nu-ți apar- 
ţin, ori ţi le-au procurat nemţii. Ai 
făcut afaceri cu fasciștii ? 


PREMARELE (se retrage): Eu... ce 
vorbă ! Sînt negustor... Am o prăvă- 
lioară... 

VLASE (calm): Ce afaceri ai mai fă- 
cut cu ei? 

PREMARELE : Nimic. (În panică.) Ni- 
mic, mă cam grăbesc, am treabă, 
plînge copiii. 

VLASE : Și furgoanele ? 

PREMARELE : Altă dată... 

VLASE : Oricind, cu multă plăcere. 
(Premarele iese de-a-ndaratelea. Ce- 
lor trei.) Şi-acum, şedeţi. (Destindere. 
Stă cu ei la masă.) Ce s-a întîmplat? 

MUŞAMA (după o tăcere prelungită): 
Ce să se-ntîmple! Nu ştii cîntecul ? 
„lar mi-e bine, iar mă'mbăt, iar o 
iau de la-nceput...” 

VLASE : Cîntecul îl ştiu eu, dar nu se 
prea potriveşte. Ce, acu’ vi-i bine ? 
CHIPĂILĂ (tînguitor) : Aăăă ! Mi-a fost 
pîn-adineauri... Da’ acu’ m-am tre- 

zit... M-o speriat urîtu’ ăla. 

CITITU : Uite, vezi, ăsta-i defectul be- 
tiei : că trece! 

VLASE : Tocmai. Voi, fraților, ați ți- 
nut-o într-o beție lungă. 

CHIPĂILĂ : De ieri. 

CITITU : De aseară. 

VLASE : De ani şi ani de zile! Un soi 
afurisit de beție : îți ia cei mai fru- 
moşi ani şi-ţi lasă o mahmureală 
care te scoate din rîndul oamenilor. 
Aici, la mina asta, aveați prilejul... 

MUŞAMA (întrerupe agitat): Nu-l as- 
cultați !... Începe cu bărbi şi sfîrşeşte 
cu vreo cutie de conserve. Nu se mai 
prinde ! Acum avem burta plină! 

VLASE : Eu, cînd v-am dat de mîncare, 
v-am spus pe față: să deschidem 
mina. Dar cel care vă satură acum — 
ce socoteli are, v-aţi întrebat ? 

CITITU : Va să zică, noi sîntem copi- 
lul pentru care se băteau cele două 
mame... Nu-l văd pe înțeleptul rege 
Solomon... 

VLASE: Voi sînteţi treji acuma ? 

CHIPĂILĂ : Da. 

VLASE : Bine. (Pauză.) Dacă tot v-aţi 
trezit, ştiţi ce? Haideţi la lucru. (Chi- 
păilă schițează gestul de a se ridica.) 

MUŞAMA (urlă): Nu ne ducem nică- 
ieri ! Ce, ne ameninţi ? 

VLASE : Vino-ţi în fire. Dragostea şi 
munca nu se fac cu sila. Nu ameninţ 
pe nimeni. 

MUȘŞAMA : Sanchi ! L-ai scos afară pe 
ăla cu masa, dar tu ţii un pistol în 
buzunar. Zi că n-ai! 

VLASE : Ba am! 

MUŞAMA : Ei vezi ?!... Păi așa, cum 
vrei să stăm de vorbă ? ! (Vlase scoa- 
te în tăcere revolverul şi i-l dă lui 
Chipăilă, care-l așază grijuliu pe ma- 
să.) Ei, asta mi-a plăcut!  Cinstit! 
Bate palma aici! (Vlase îi dă mîna, 
Muşama i-o răsuceşte dureros şi-l 
trînteşte.) 

CHIFĂILĂ (revoltat): Asta nu-i o figu- 
ră cinstită! 

MUŞAMA (ride): Da-i o figură! 

VLASE (de jos): Te pricepi, nu zic 
ba. Ţi-a reușit fiindcă n-am șştiut-o. 
Dar o s-o învăţ şi pe asta. Cîte n-am în- 
văţat ! Şi cîte mai sînt de învăţat... 
(Rîde.) Avem cap uşor, prindem. 

MUŞAMA : La paştele cailor... 

VLASE (care nu i-a dat drumul la 
mînă, i-o răsuceşte la fel, sărind în 
picioare în timp ce Muşama cade): 
Ba chiar acum. Din mers. (Îi dă dru- 
mul — Muşama e pe jos.) Altceva? 

CHIPĂILĂ (aducîndu-i lui Vlase revol- 
verul): Nu te încrede în el. Eu îl 
cunosc. Adineauri, nu m-am băgat, 
dar acu' nu-l mai las. Nu-mi plac 
fiţele tale, Muşama! Omul trebuie 
să aibă cuvînt. Dacă mai faci una 
ca asta, dau! 

CITITU : Ţi-ai găsit nașul, băiete. Mai 
muşti ? 

VLASE (vîră revolverul în buzunar. 
Cu ton conciliant): Ei, nu-i nimic, 
am glumit cu toţii. 

MUŞAMA (îşi pipăie încheietura mii- 
nii) : Frumoasă glumă... 


(Intră Florescu și un grup de mun- 
citori. Rumoare. Din interior vine a- 
larmat Premarele.) 


PREMARELE (iritat): Ce-i năvala 
asta ? Ce-i cu voi? De unde dra- 
cu’ veniți ? 

VLASE : Ce, nu-i mai cunoşti? Mi- 
nerii s-au întors acasă. Bine-aţi ve- 
nit, fraţilor! Primul lucru — îngri- 
jiţi-vă de un adăpost. Pe aici au 
cam ars casele. Dregeţi şi voi cese 
poate, pe urmă veniţi să deschidem 
gurile minei. 

CANDREA : Casele ni le-am văzut. 
(Scuipă cu obidă.) Acu noi ne-am 
vorbit că mai putem sta aşa, o vre- 
me, cît e cald. Mina s-o deschidem. 
Asta-i ! 

KESSLER: Mergem. Unde ați înce- 
put să desfundați, Onciucule ? 

FLORESCU : La trei. 

ONCIUC : Da, la gura numărul trei. 
Că era surpătură mai puțină. 

CANDREA : Mergem. 

PREMARELE : Beți şi voi un păhărel. 


CANDREA : Mai pe urmă. După 
lucru. 
PREMARELE : Hai, un rînd dela mine. 


(Premarele trece cu sticla printre 
mineri.) 


MUŞAMA (întunecat, îi întinde cana): 
Toarnă ! 

PREMARELE (îl ocolește şi aruncă 
furios): 'TŢine-ţi labele acasă! Te-ai 
învăţat prost. Ce-i aici, parastas? 
De nimic nu sînteți buni, golani- 
lor. (Stringe totul de pe masa lor 
şi iese.) 

CHIPĂILĂ (de la venirea minerilor 
a privit cu Cititu spre Vlase ; fața 
lor trădează o mare  frămîntare. 
Vin amindoi în fața lui Vlase): Ia 
stai. Va să zică, ştiai ? 

VLASE : Ce? 

CHIPĂILĂ (gest către minerii care se 
pregătesc să plece): Că vin oamenii 
la lucru... 

VLASE : Ştiam. 

CHIPĂILĂ : Va să zică... nu-ți crăpa 
buza după noi? 

VLASE : Nu. 

CHIPĂILĂ (perplex): Păi, atunci, de 
ce-ţi răceai gura de pomană? 

CITITU : La ce, dom'le? 

VLASE : Asta-i tot ce-ați înțeles din 
ce v-am spus, acum şi de cînd sînt 
aici ? 

CHIPĂILĂ : Ce-i de înțeles? Vreica 
mina să... 

VLASE : Da, mina. O zi, o săptămînă, 
o lună, două. Şi după aia? „După 
aia”, uite ce nu mă lasă să dorm. 
O să prefacem viața din temelii — 
asta-i limpede ca lumina zilei. Doar 
n-a murit atita omenire ca să ră- 
mîie lucrurile cum au fost. Dar alde 
voi ? Ce-o să faceţi? Loteria are 
haz cînd pui la bătaie un pol, acolo. 
Dar cînd e vorba de viaţă... de ceea 
ce ţi-a mai rămas din viaţă... nu-ţi 
convine să joci. O să vă lase inima 
să-i vedeţi pe ceilalți trăind ome- 
neşte, iar voi, cum ați apucat?... 

MUŞAMA : La mină tot sîntem nişte 
venetici... 


VLASE : Mina e un început. Dar o 
să ridicăm şi palate. Nici atunci 
n-o să vă lipiţi de un loc? O să 
rămîneţi şi atunci, mereu, nişte ră- 
tăciți, nişte ciurucuri, nişte „vine-n 
urmă“? Cînd muncitorii făceau 
greve, voi v-aţi furişat cu învîrteli, 
cu furtişaguri. Şi acum, cînd ne 
luptăm să scăpăm de ciuma asta fas- 
cistă, pe voi v-a găsit greva, fire-ați 
să fiţi! Şi cînd tot muncitorul o să 

aibă haine bune, voi o să veniţi, şon- 
tic-şontic, tot în zdrențele astea, nu- 
mai ca să nu intraţi în rînd?! 

MUȘAMA : Astea ni-s ţoalele. Altele 
n-avem. 

CHIPĂILĂ : De unde ceva în schimb? 

VLASE (ii ciocănește fruntea cu ară- 
tătorul): Aici trebuie schimbat în- 
tii. De aia vă chem la muncă cin- 
stită. 

CHIPĂILĂ : Eşti un om bun. Dar câţi 
sint ca tine? 

VLASE : Din ce în ce mai mulţi. 

CHIPĂILĂ : Şi unde-s? Că nu i-am 
văzut pînă acum... 

VLASE : Prin ţară. În toată țara. 

CHIPĂILĂ : Cine-i cunoaşte ? 

VLASE : Cineva, care-i stringe şi-i 
învaţă pe toţi. 

CHIPĂILĂ : Cine? 

CITITU (solemn): Partidul comunişti- 
lor. (Chipăilă, din ochi. îl consultă 
pe Vlase. Vlase înclină capul, con- 
firmiînd.) 

CHIPĂILĂ : Să-i dea dumnezeu să- 
nătate... 

CITITU : Hai, fraţilor! Să mergem. 

MUŞAMA (lui Vlase): Se grăbesc ei, 
dar cu ce să lucreze? Să zgirie pia- 
tra cu ranga? 

VLASE : La nevoie... (O idee.) Dar a 
rămas ascuns, pe undeva, un com- 
presor. Poate demontat. Trebuie gă- 
sit, ne-ar ajuta mult. Nu m-ar mira 
să fie pe aici, pe-aproape. 

CITITU : Pe-aproape ? Unde. dom'le? 

VLASE :  Stiţi jocul copuior: rece, 
cald, fierbinte, foc... Aici, aș striga 
tot timpul — foc! (li priveşte cu 
înțeles.) 

CHIPĂILĂ : Ce vrei să spui? 

VLASE: Mai gindiţi-vă, că  sînteţi 
băieţi deştepţi.  Haidem, fraților. 
(Pleacă însoțit de mineri.) 

CHIPĂILĂ : Adicătelea ? 

CITITU : Aluzia mi se pare cît se poa- 
te de clară. 

CHIPĂILĂ : Să cotrobăim pe-aici? 
Ce zici, Muşama ? 

CITITU : În acest caz, se cheamă per- 
cheziţie. Hai! 


(Răscolesc prin rafturi și pe sub tej- 
ghea. Premarele apare, alarmat.) 


PREMARELE (ţipă): Ce faceţi acolo ? 
Hoţii! Hoţii! 

CITITU : Rămiîne de văzut cine-i ho- 
tul. 

PREMARELE (mai încet):  Căraţi-vă 
odată, leprelor ! 

CHIPĂILĂ (Premarelui): Ne încurci, 
şi noi avem treabă. 


PREMARELE (strigă): Pentru ultima 
dată vă spun (umil), vă rog, plecați! 
N-aveţi voie să cotrobăiţi aici. 

CITITU : Voie avem. N-avem altceva — 
timp pentru discuţii juridice. (Chi- 
pâilă deschide uşa; intră dincolo.) 

PREMARELE (ţipă): Nu umbla acolo, 
tigane ! 

CHIPĂILĂ (de dincolo): De ce să nu 
umblu ? 

PREMARELE : Acolo e jucăriile copii- 
lor. (Chipăilă se întoarce.) Staţi mai 
bine locului, că v-aduc un rachiu... 
ca-n timpuri bune. 

MUȘŞAMA : Adă, adă. Poate facem şi 
unu' mic. (Premarele iese.) 

CHIPĂILĂ : Ia ascultă,  Mușama, 
d-aia sîntem noi aici ? Fără compre- 
sor, greu! De ce să-l laşi lu’ hoţu' 
ăsta ? A desfăcut mașina bucăţi. Ia 
uite cu ce se joacă puradeii lui! 
(Scoate de sub haină injectorul.) 

CITITU : Ce ai acolo? 

CHIPĂILĂ : Motoru nu mişcă fără 
chichirezu' ăsta. Injictor îi zice. (Îl 
ascunde cînd vine Premarele.) 

PREMARELE : Serviţi, vă rog. (Toar- 
nă.) 

MUŞAMA : De ce să ne certăm, fra- 
ților, cu dom’ Premare ? El ne vrea 
întotdeauna binele. Pe cînd ăsta, 
Vlase, cine ştie ce vrea de noi. Mi-e 
frică să nu ne nenorocească. 

CITITU : Vlase ne-a salvat viața o 
dată şi, poate, cine ştie, o să ne-o 
mai salveze. E un om adevărat. Nu 
se răzbună el pe nişte amăriţi ca noi. 

MUŞAMA : O să vedem. Bea! 

CITITU : Pentru prosperitatea Prema- 
relui — favoritul lui Hermes! (Pre- 
marele face ochi mari.) Hermes, dra- 
gă, zeul negustorilor şi al hoţilor! 

CHIPĂILĂ : Ce, credeai că ne-ai cum- 
părat cu rachiu ? 

CITITU : Brr! Scîrboasă poșircă! 

MUŞAMA : Las’ că merge. Vrei şam- 
panie ? 

CITITU : Fiindcă ne-ai cinstit, te scu- 
tim de percheziţie. 

PREMARELE (încîntat): Atunci, ple- 
caţi ? 

CITITU : Da, putem pleca. Am găsit 
injectorul, deci compresorul e aici. 
Rămine să ne mai dai un fleac: 
șasiul, motorul şi... restul. P'ormă, 
adio! Oameni de cuvînt! 

PREMARELE : Ce? Care? Furaţi? 

CHIPĂILĂ : Invers! Înapoiem ce s-a 
furat. Ce-ai furat tu, mă,  javră 
zbanghie ! Trebuia să vină și o zi 
ca asta! 

CITITU : Dacă ne mai dai un kil de 
rachiu, îl ducem noi la mină. Dacă 
nu, îl cari tu, cu labele tale, de unde 
l-ai luat. Dura lex, sed lex! Adică, 
pe romîneşte... 

CHIPĂILĂ : Muşama, ia mîna din raft, 
că te pocnesc. 

CITITU : Just. Acum nu se ciordește. 
Sintem în interes de serviciu. Cind 
ăi veni ca simplu particular, se 
schimbă socoteala. 

CHIPĂILĂ : Dom’ Premare, dai, sau 
scotocim noi peste tot? 

CITITU : Şi repede, că ne-a invitat 
regina-mamă la dejun. 


(Grupul se stringe amenințător în 
jurul Premarelui.) 


Întuneric 


GURĂ-DULCE 


Același decor. Muncitorii, bărbați și 
Jemei, mănîncă la cîteva mese sărăcă- 
cioase, pe cind Premarele, desfăcîndu- 
şi marfa, își înseamnă datornicii. Fe- 
meia lui Ion Țicșa leagănă copilul. Ion 
cîntă încet la armonică. 


BODIÎNCĂ : Nici uşă, nici ferestre în- 
tregi. Crengi am pus, pînă una-alta, 
arză-le-ar focul ! Crengi ! 

DUMITRU ŢȚICŞA : Măcar ai avut pe- 
reţi. Dar eu! Ce casă, care casă? 
Nimic n-am mai găsit, cenuşa cui a 
ars-o ! 

CRISTINA : A dat Dumnezeu şi-a a- 
dormit copilul. Gata,nu mai vorbiţi 
tare. Şi tu, Ioane, nu mai lului. 


DUMITRU ȚICŞA : Degeaba, ăsta cînd 
se porneşte... Ce, nu-l ştii ? Armonica 
şi cimilitura ! Poate să cadă şi munte- 
le, totuna-i. Să umbli toată valea 
Dornei, nu mai afli un berbece ca el. 

GLAFIRA : Lasă-l într-ale lui, Dumi- 
tre. Omul te-a luat în casa lui, s-a 
strîmtorat pentru noi... și tu... 

DUMITRU ȚICŞA (trînteşte căciula de 
pămînt): Păi, dacă i-s frate, crucea 
mă-sii de viață! Eu am vrut să-mi 
ardă cocioaba ? De cheful meu i-am 
căzut pe cap? Praful s-a ales din 
toate, de bună ce mi-a fost steaua... 

PAVLIDA : Că doar n-ai păţit-o nu- 
mai tu, mă Dumitre... 

DUMITRU ȚICŞA (întunecat): Ce-i 
aia? 

PAVLIDA : Zic c-au mai ars şi case 
le altora... 


GLAFIRA (cumnatei): Vai de capul 
lui, mititelu’, pe ce vreme l-ai adus 
pe lume. Cine ştie ce-o mai fi și 
pentru el... 

ION ȚICŞA (întrerupe  cîntecul şi 
rosteşte tacticos, tărăgănat, fără apa- 
rența unei invenţii spontane) : 


Crede baba că, de moare, 
Altă zi nu mai răsare. 


(Reîncepe să ciînte.) 


DUMITRU ȚICŞA (nevesti-si): Ce ţi-am 
spus! Armonica şi potrivelile de 
vorbe. 

SOFRONEA (intră, urmat de Roșu și 
de băiatul acestuia, de vreo 7—8 ani. 
Sofronea impune prin degajare jo- 
vială ; Roşu — o umbră): Bun noroc, 
şi să-i meargă numai în plin mineru- 
lui ăl mic care s-a născut! Bravo, 
mă ȚŢicşa! Să-ţi trăiască, mă! Tu 
Cristină, sănătate, bucură-te că-i fe- 
cior. Dumitre, Glafiro, voi de ce n-aţi 
făcut unul? Bună şi tu, Pavlidă; 
unde-i Bodincă al tău? (Se așază.) 
Ce-aţi crezut, fraţilor ? Că, dacă nu 
faceţi botezul cum se cere, nu se 
află... 


GLAFIRA : Care botez, păcatele, că 
nici popă n-avem... 

SOFRONEA : Tot aflam eu! Păi, un- 
de-i bucurie, e şi Sofronea, şi unde-i 
Sofronea, vine şi bucuria. Ia dă a- 
lea, Roşule. Dă-le, mă, n-auzi ? Tare 
mi-a plăcut mie totdeauna traiul 
bun. Da' mi-a plăcut să nu uit nici 
de alţii. Pentru prieteni nu ne zgir- 
cim. Ia aici, tutun, să aveți de du- 
hănit — ţine, Ioane. Da’ pentru ăla 
micu’? Tutun, hai? (izbucnește în 
ris.) Uite şi pentru ăla micu’. (Scoate 
o jucărioară și o agită.) Da' pe mă-sa, 
care s-a chinuit să-l facă, de ce-ai 
uitat-o, Sofronea ? (Pauză; se uită 
mulțumit în toate părțile, savurind 
efectul.) N-a uitat-o Sofronea... Desfă 
mai iute, Roşule. Să porți sănătoasă 
bundiţa, Cristino. Na! 

PAVLIDA (se ridică, parcă halucina- 
tă, cu ochii la bundă): E de la Pre- 
mare... Bunda mea! 

SOFRONEA : D-apăi, de la cine ai 
vrea ? Că doar eu n-am prăvălie. 
Eu sînt proletar producător al socie- 
tăţii. (Femeia vrea să replice, dar re- 
nuntă, amărită.) Ei, nu-mi mulţu- 
miţi ? 

CRISTINA (cu sfială): Chiar acum 
vroiam să... 

SOFRONEA : N-am nevoie, nu-mi tre- 
buie, fată. Cine nu mă ştie pe mi- 

ne ce fel de om sînt! Mi-ar fi plă- 
cut să vă aduc ceva mai de soi... 
dar în casa cui e belşug acu’? 

DUMITRU ȚICŞA : Belşug ? Măcar un 
acoperiş deasupra capului, nea Sofro- 
nea. Nici nu ştim de ce să ne apu- 
căm mai întîi. 

SOFRONEA (îi face semn Premarelui, 
ia o ploscă de la el şi i-o întinde 
lui Dumitru): Uite, de plosca asta! 
Apucă-te cu nădejde de ea, mă Du- 
mitre. (Ride.) Ştia Sofronea că n-aveţi 
cu ce să cinstiţi lumea. Şi nu se 
poate, că-i sărbătoare. Mai vin oa- 
meni. Chiar eu am întîlnit în drum 
pe cîţiva... şi i-am chemat. Așa-i că 
am făcut bine ? Ia vedeţi, trebuie că 
or fi pe-afară! Adică nu vă obo- 
siţi, că merg eu. (Deschide ușa şi 
strigă.) Haide, mă, înăuntru! Ce 
staţi ? ! (Intră, dînd bineţe sau sa- 
lutînd pe tăcute, Bodincă şi alți cîți- 
va muncitori.) Aşezaţi-vă pe unde 
puteţi şi voi... (Ultimul intră Can- 
drea.) Dar cu tine ce-i, mă Candrea? 
Hopa şi tu pe-aici! 

CANDREA : Ei, iacă şi eu. (Lui Țicșa 
și nevesti-si.) Să fie cu noroc! Să 
crească sănătos şi să-l vedeți om. 
(Ceilalţi felicită și ei, pe rînd, şi pri- 
mesc mulţumirile Cristinei.) 

SOFRONEA (desfundă plosca şi o trece 
celorlalți, care beau pe rînd): Mi- 
nerul nu e beţiv, dar știe preţui 
stropul care dă putere. (Bea.) Şi 
bucurie. (Işi şterge gura.) Of, of, of, 
minerilor dragi, cam puţină bucurie 
pentru spatele nostru lat de trudi- 
tori. Păi nu? O viaţă întreagă am 
scormonit pe sub pămînt — da' am 
crezut că măcar acum o să ieşim şi 
noi mai la lumină. Cînd colo! 

CANDREA : Cind colo, ce? Vrei să 
dai cu ranga în pomi, să scuturi 
mangan copt din creangă ? (O clipă 
de tăcere.) 

ROȘU (speriat): Cui vorbeşti tu așa, 
mă ? 


SOFRONEA : Lasă-l. Candrea, mă, nu 
te fă mai prost decît eşti. Ştii tu 
bine unde băteam. Uite, mă, la mine, 
că am păr alb; am umblat prin 
lume, am fost prin case de direc- 
tori şi fabricanți, am văzut ce-i a- 
ceea viaţă luminoasă. Ce trai e ăsta, 
care-l ducem ? Mă, Kessler, zi-i tu, 
mă, nu te-ai dus ieri să-i vinzi Pre- 
marelui pînă şi luleaua aia lungă, 
cu hornul cît o cană de ceai? De 
cînd eram eu copil o vedeam în gura 
lui moșu-tău, Martin, şi ştiu că n-o 
vindeai tu de-ai fi crăpat de mult 
bine. Zi-i, ai dat-o? 


KESSLER (oftînd): Am dat-o, dar... 

SOFRONEA : Ei, vezi! Ori tu, Bo- 
diîncă. Te suflă vîntul... Mai sătul te 
cobori în galerie de cînd nu mai e 
Weinbach stăpîn ? Ba nici de unde. 

BODÎNCĂ : Poveste veche, nu de 
astea trei, patru săptămîni. Şi nici 
nu mi-e greu doar mie. 

SOFRONEA : Eşti tu prea răbdător. 
(Se uită nemulțumit împrejur.) Un- 
de eşti, mă Roşule? 

ROŞU : Aici. 

SOFRONEA : Tu mai poţi răbda? 

ROȘU : Nu, nu, nu mai pot. 

SOFRONEA : Ce-ţi lipsește ţie? 

ROȘU : Toate-mi lipsesc! 

SOFRONEA : Va să zică așa. Vine 
iarna : sobă n-ai, lemne n-ai... 

ROȘU : Ba sobă am... 

SOFRONEA (deranjat): Nu mi-ai zis, 
mă netotule, că... 

ROȘU : Da, am, da’ e stricată rău... 

ION ŢICŞA (intervenţiile lui fac „gol” 
împrejur, poate pentru că numai a- 
tunci se întrerupe melopeea acor- 
deonului) : 


Şi cu bita-n cap să-i dai, 
Umbra ţi se ţine scai... 


SOFRONEA (după o tăcere): Aha, te 
legi de omul ăsta, că ține cu mine. 
Da’ tu, mă Ţicşa, cu cine dracu” ţii? 
Chiar aşa! Faci pe mutu’, scorneşti 
cîte o vorbă sucită, şi poa' să ardă 
în jurul tău, că nu-ţi pasă. Proletar 
miner eşti tu, mă? (Celorlalţi.) Te 
rabdă inima să te ţii departe în a- 
semenea cutremure ? ! 

PAVLIDA (ascuţit, din colțul ei de 
umbră) : Nu vorbi, că nu te-am prea 
văzut pe-aici cînd era cuțitul lîngă 
os. Giîndeam că pe unde-o fi Sofro- 
nea ? 

ROȘU : Te-ai găsit şi tu, de colo. 

SOFRONEA : Ba aici eram. (Își caută 
cuvintele.) Şi cum am văzut că 
vine unu’ cu hîrtie la mînă, ce să 
mă bag ? Să văd întîi ce face. (Țicșa 
îl priveşte atent.) E! Am văzut. 
(Gest cu latul palmei în dreptul 
gitului.) Pînă aici mi-a ajuns ce-am 
văzut ! Nu pot să mai tac! Am să 
vorbesc. 

CANDREA : Dar pîn-acum ce-ai făcut 
altceva ? 

SOFRONEA : Da, nu pot să tac. Uite 
aici îl am pe muncitor: la inimă! 
Şi cînd văd că muncitorul suferă, așa 
să ştiţi că sîngerează inima lui So- 
fronea ! Am crezut că dacă pleacă 
nemţii, gata, am scăpat de greu, o să 
trăim. O societate democratică, altfel 
de trai ! Nu zic să curgă lapte şi mie- 

re, ca-n scripturi. Dar să ne așezăm 
omeneşte, să ne încropim casele, să 
strîingem bucate... Să simţim şi noi că 
ducem altă viaţă, nu ? 

GLAFIRA : Vaai, că tare ar mai fi bine... 

PAVLIDA (o îngină): Vaai, că tare mai 
eşti toantă! De unde, fă, de unde? 
Nu vezi că-i pîrjol şi pară ? 

DUMITRU ȚICȘA : Închideţi gura, fe- 
meilor ! Ori vedeţi de pruncul cela, 
ori căraţi-vă de-aici ! 

SOFRONEA (cu bunăvoință): Femeile 
vor să se lămurească, de ce le repezi? 
Pavlidă dragă, de unde toate, te miri 
tu ? Să-ţi spună Sofronea de unde. Că 
Sofronea își frămîntă mintea pentru 
toţi, uite-aşa mi se întorc creierii în 
cap, toată noaptea. Iată cum m-am 
gîndit să... 

PAVLIDA : Toţi vă gîndiţi, da’... 

ROȘU : Taci! Gura! 

SOFRONEA : Da... Iată cum m-am gîn- 
dit. Trebuie să ne îngrijim şi de noi, 
fraților şi surorilor, altfel pierim. Nu 
zic să închidem mina, că-i doar avu- 
tul societăţii noi, democratice. Să n-o 
închidem. Dar s-o lăsăm mai moale 
— numai puţin — pînă trecem hopul. 
Puțin, cît ne aranjăm. Luăm frumos 
carbidul şi cazanul de la mină, că mi- 
na poate să mai aștepte o vreme, dar 
iarna nu se ştie cînd dă peste noi. 
Luăm şi tablele alea, şi trîntim vreo 
50—60 de sobe. Nu cu tot dichisul, 
ca în casa preotului cu mustăți nem- 
teşti de la Dorna : cald să ţină! Așa. 
După aia, sînt atîția stilpi de armare 
la mină. Ne ajutăm cu ei la dresul 
caselor... 

PAVLIDA : Şi ce mîncăm? Os de stilp 
cu zamă de răşină ? 

SOFRONEA : Stai şi-ascultă la Sofro- 
nea. Şi cu mîncarea e o socoteală, 
numai să ştii s-o dibuiești. M-am vă- 
zut cu nişte baci ; ziceau că duc lipsă 
de nişte arme şi cartușe. „Dinamită 
n-aveţi?“, zice. „Lacevă trebuie?“ 
„Vine iarna, zice, să dăm după lupi“. 
Cine ştie ? Le-or mai prinde bine şi 
altceva de pe la mină: doar nu pe 
degeaba ; ne-ar da nişte burdufuri de 
brînză, roţi de caș, urdă, poate... am 
scoate-o la capăt... 

CANDREA (explodează) : Oameni buni, 
dar ăsta nu e-n toate minţile! Nu vă 
daţi seama la ce ticăloşie vă îndeam- 
nă ? (O rumoare de nemulțumire.) 

SOFRONEA : Tăceţi, tăceţi. (Sigur de 
efect.) Spune, mă Candreo, spune tot 
ce vrei tu. 

ROŞU : De ce, nea Sofrone? De ce-l 
laşi ? Că ai inimă prea bună... vezi 
cum te răsplăteşte ? 


DUMITRU ȚICŞA (lui Candrea) : Omul 
ăsta n-are somn, se macină pentru 
noi, ai văzut ce frumos s-a chibzuit 
la toate... 

ION ȚICŞA (ca de obicei, după un co- 
mentariu expresiv mimat): 


Limba-n gură n-are os, 
O suceşti în sus și-n jos... 


(Il cheamă pe băiatul lui Roșu și îi 
spune ceva la ureche. Acesta dă din 
cap: „am înţeles“, și pleacă neobser- 
vat.) 


PAVLIDA (printre hohotele unui riîs 
ascuţit, savurind): Nea Sofrone... 
CANDREA (încurajat, pe tonul pătimaș 
de mai sus): Adineauri, te juraică 
nu eşti negustor, şi-acum vrei să 
desfaci toată mina, cu toptanu' şi 

cu amănuntu'! Ruşine! 

SOFRONEA (maiestate ofensată): Bă- 
iete, uite ce e... 

CANDREA (sufocîndu-se) : Ruşine, mă, 
rușine! 

ROȘU : Afară cu el! Ce staţi? Da- 
ţi-l afară! 

KESSLER : Șezi la locul tău, Roşule. 

DUMITRU ȚICŞA (supărat, lui Can- 
drea): Cum vorbeşti, mă, cu un om 
mai bătrîin ? Omul care te-a învă- 
tat meseria, mă! 

SOFRONEA : Aşa-i, că şi uitasem cît 
m-am canonit cu tine. D-ăștia îmi 
eşti. (Lui Kessler.) Dumitale, Johann 
Kessler, ţi-ar plăcea să vină un mu- 
cos și să-ți dea peste nas? Trebuie, 
ori nu, să se ţină seama de anii pe 
care-i purtăm în spinare ? 

KESSLER (fără chef): Trebuie. 

SOFRONEA (presează) : Atunci ? (Kess- 
ler, la mijloc, între el şi Candrea.) 


CANDREA : Nea Kessler...  (Pufnind 
nemulțumit, Kessler îi întoarce spa- 
tele.) Aşa, aşa... Mă Dumitre, tu de 
ce taci ? 

DUMITRU ŢICŞA (arţăgos): Iaca-aşa 
vreau. Nu-s toţi cu gura mare ca 
tine. 

CANDREA (a pierdut teren, acum în- 
treabă încet): Bodîncă ? 

BODÎNCĂ (stins): N-am pus în gu- 
ră urdă dulce de nu mai ştiu cînd. 
(Tăcere.) 


DUMITRU ȚICŞA: Ei, Candrea... ce 
mai vrei? Să nu mai vrei nimic! 
Haide, nea Sofrone, cum rămîne a- 
tunci ? 

SOFRONEA : Aşa să rămînă, cum am 
spus. Vorbiţi cu oamenii, arătaţi şi 
altora în ce chip putem scăpa teferi 
din vremea asta de jale. Să fim ca 

unul. Si să nu ne lăsăm. Auziţi voi ? 
Mergem şi cerem cu toată tăria, la 
conducerea minei, să facă bine a ne 
lăsa şi pe noi să ne mai gospodărim, 
şi dacă nu primeşte... 


(Pe ultima jumătate a replicii intră 
băiatul lui Roşu,  adresînd invitația 
„pe aici, nene“ unui grup numerosde 
muncitori, între care Onciuc, Gheaţă şi 
Vlase.) 


VLASE : Şi dacă nu, ce, Sofronea? 


(Pauză, în timpul căreia mișcarea 
în scenă — discretă totuși — subli- 
niază o anumită schimbare în ra- 
portul de forțe; Sofronea nu mai 
domină adunarea.) 


SOFRONEA (cu o jovialitate recompu- 
să rapid, în care reia accentele din 
momentul primei sale apariții): To- 
varășul Vlase! Hai noroc, mă to- 
varășe, în mijlocul nostru! Uite 
c-a venit la botezul copilului ăsta ! 

VLASE : Am venit la botez să împie- 
dic o înmormîntare. 

SOFRONEA : Cum... adică...? 

VLASE: Vrei să înmormîntezi mina, 
domnule Sofronea ? 

SOFRONEA (patetic): Eu? 

VLASE (sec): N-o să-ți meargă. 

ONCIUC (strigă): N-o să-ți meargă, 
sforarule ! 

VLASE : Care e tariful, domnule So- 
fronea ? 

SOFRONEA : Cum adică, tariful ? 

VLASE: Aşa. (Celorlalțti, explicativ.) 
Că doar nu putem părăgini mina 
fără un tarif. (Lui Sofronea.) Dacă 
te-ai pus pe negustorie, trebuie că 
ţi-ai făcut şi prețurile: primim ju- 
mate kil de urdă — pe zece zile 
mai mult de război... 

SOFRONEA : He, he!... 

VLASE : Ori: o litră de lapte pentru 
viața a o mie dintr-ai noştri, pe 
front. Ori mai mult, ori mai puțin, 
mai dă, jupîne, mai lasă, romîne... 

SOFRONEA : He, he... Ce-are a face 
una cu cealaltă ! 

VLASE (tăios): Să nu-mi faci pe pros- 
tul, că nu ești. Mina trebuie să pro- 
ducă pentru front. 

SOFRONEA : Frontu-i la dracu, iar oa- 
meniji ăştia aici n-au ce mînca şi aici 
n-au unde se adăposti. 

GHEAȚĂ : Milos, Sofronea. Bogda- 
proste ! 

ONCIUC : Să-i rămînă milostenia-n 
gît ! Dacă prăpădim mina, războiul se 
lungeşte. Cu foamea și suferințele lui 
cu tot., (Lui Kessler.) Aşa-i, bătrîne ? 


KESSLER : Asta-i la mintea oricui. 
CANDREA (strigă) : Dacă-i om cinstit ! 
KESSLER (moale): Dacă-i muncitor. 


(Loc liber în jurul lui Sofronea.) 


SOFRONEA: Şi eu — eu ce naiba 
sînt ? Nu tot muncitor? Ce? 

ONCIUC (vine lingă el şi, în șoaptă, 
foarte de aproape): Cioclu. Te-ai 
făcut cioclu, mă, gură-dulce. 

GHEAŢĂ : Tarabagiu te-ai făcut! 

CANDREA : Mai afurisit decit Prema- 
rele! Ala ar vinde-o şi pe mă-sa, 
dar de mină a uitat pînă azi. S-a tre- 
zit Sofronea, milosul, să facă alişveri- 
şuri cu ea! 

PAVLIDA : Ba cu sîngele băieţilor 
noştri, care-s pe front. Ar trebui zi- 
dit de viu în galerie! 

ONCIUC : Dă-l dracu’, să ne spurce 
mina ?! 

PAVLIDA (lui bărbatu-său, nemulţu- 
mită): Spune şi tu ceva, nu sta de 
lemn ! (Bodincă se scutură.) 

ROȘU (băiatului): Ce-i cu tine aici, 
mă? Du-te acasă, că viu şi eu.. 
şi-ai să vezi tu bătaie! (li dă o pal- 
mă şi-l scoate afară.) 

SOFRONEA (a pălit, dar căutînd în- 
țelegere la Vlase): Asta nu-i dis- 
cuţie civilizată. Ai ceva de împărţit 
cu mine, hai să stăm pe undeva şi 
să vorbim. Nu cu... (Gest circular.) 

VLASE : Aici, aici. Ce, nu-ţi place în- 
tre muncitori ? Ţi-e frică de clasa 
muncitoare ? 

SOFRONEA : Ia mai lăsaţi-mă în pace! 
Muncitori, nemuncitori, ce vă tot în- 
ghesuiţi aici? Nu se mai poate res- 
pira ! Înăbuşiţi copilul ! (Furios.) V-a 
poftit cineva, mă? 

ION ŢICŞA (ridicîndu-se încet): Uite, 
eu. Eu i-am chemat, şi dacă-i botez, e 
botezul pruncului meu. Ce credeai, 
că ne ameţeşti cu vorba? Nu mai 
ştim care-i albă şi care-i neagră ? 

DUMITRU ȚICŞA: A vorbit mutu’! 
Am apucat-o şi pe-asta! 

ION ŢICŞA: Eu n-am apucat să te 
ştiu cum gîndeşti cu capul tău! 

ONCIUC  (pofticios și naiv, ca la o 
descoperire mare): Aaa, tutun! (Îşi 
ia de o țigară.) 

ION ŢȚICŞA: Ce faci?  Dă-i dracu 
tutunul înapoi, e de la Sofronea. (Îi 
scutură foița şi trînteşte pachetul 
în brațele lui Sofronea.)  Cristină, 
dă-le-ncoa ! (Ia bunda și jucăria copi- 
lului şi le dă aceluiași, care le pri- 
meşte mecanic.) 

SOFRONEA (înainte de a dispărea): 
Am să scriu la Bucureşti... lui Titel 
Petrescu... 

ONCIUC : Si lui mareșalul Averescu, 
dacă-ţi place! 

CANDREA : Ei, Johann Kessler, ai vă- 
zut ce viteaz ţi-e omul? 

KESSLER (supărat): Nu-i omul meu. 
Şi nici eu nu-s al lui. Numai că 
nu-mi place ca tinerii să se urce în 
cap la ăi bătrîni, care i-au învăţat 
să trăiască. 

CANDREA : Dar dacă te învaţă rău ? 

VLASE (lui Kessler): Dumneata ai fă- 
cut armata : eşti în post şi te string 
bocancii. Vine unul, fie el şi cu pă- 
rul alb, şi-ţi zice: lasă pușca, des- 
calță-te şi du-te după tirlici. Ce faci, 
îl asculţi ? Cu rosătura o mai duci 
pînă îţi vine schimbul, dar fără ar- 
mă? Fără armă, Kessler? 

KESSLER : Te cureţi. 

VLASE : Duşmanul atita așteaptă: să 
dai arma din mînă. Manganul e ar- 
ma noastră. Nu-l dăm! 

BODINCĂ : Nu-l dăm, tovarăşe Vlase, 
ai dreptate. Sofronea-gură-dulce poa- 
te să se dea şi peste cap. (Oftează.) 
Afurisitu', nu ştiu ce-avea, dar, cînd 
vorbea, parcă-nghiţeam bunătăţile a- 
lea... (Îşi linge buzele.) 

VLASE : Nu mai e mult şi-ai să-ți 
astîmperi foamea, Bodincă. Orașul 
reface legătura cu noi. Să nu stăm 
nici noi cu mîinile încrucișate. 

ROȘU : Aşa e, aşa e, cum zice tova- 
răşu' Vlase.!... 

GHEAȚĂ : Ia vezi, mă, că te caută pe- 
afară Sofronea. 

PAVLIDA : Chiar așa, cum aţi uitat 
de ăsta ? 


(Roşu dispare urgent.) 


ION ȚICŞA  (așezindu-se şi desfăcind 
larg armonica): 


S-a vopsit cioara ca neaua, 
A plouat — s-a dus vopseaua ! 


Întuneric 


FIERBINŢEALĂ 


Magazia. Inginerul Cortez, în fundul 
scenei, lucrează la asamblarea unor 
piese de compresor. În planul întîi, 
Florescu şi Vlase spală cu benzină alte 
piese. 


VLASE : Chiar în galeria a treia exi- 
stă minereu extras, gata de încăr- 
care. Cum străpungem porţiunea pră- 
bușşită, îl putem trimite... dacă porne- 
şte funicularul. 


FLORESCU : De asta are grijă oraşul. 
Legătura se reface acum. O să pri- 
mim curent. Se va reface şi drumul. 

VLASE : Înseamnă că lucrurile merg 
bine. 

FLORESCU (încruntat) : Acolo, da. Însă 
aici... M-au izbit unele aspecte de-a 
dreptul ruşinoase... 

VLASE : De pildă? 

FLORESCU : De pildă, șleahta asta de 
indivizi fără căpătii, pe care ai luat-o 
sub aripă. Nişte vagabonzi care... 

VLASE (întrerupe): Aşa sînt acum. Nu 
e scris nicăieri că așa trebuie să 
rămînă. 

FLORESCU (ironic) : Te-ai pus să-i re- 
educi ! 

VLASE : Asta au s-o facă alţii. Mai pe 
îndelete. Acum, Cititu, Muşama, Chi- 
păilă trebuie doar să aleagă. În zilele 
astea, fiecare om trebuie să-şi aleagă 
drumul. Înainte sau înapoi. Nu mi-e 
deloc indiferent ce aleg ei. 

FLORESCU : Totuși, le dai prea mult 
credit. De ce i-ai pus să facă ei cer- 
cetările la Premare... pentru compre- 
sor... şi nu le-ai făcut tu, cu auto- 
ritatea ta ? 

VLASE : Puteai să înţelegi singur. A 
venit şi pentru ei vremea să înveţe 
că totul se cucerește. Prin luptă! 

FLORESCU : Mda. Da’ chestia cu bi- 
blia paznicului ? În loc să combațţi 
misticismul, ce-ai făcut ? Ai interve- 
nit să i se dea biblia înapoi. 

VLASE (zîmbind): Şi altceva ? 

FLORESCU : Uite cum basgatelizezi o 
problemă politică serioasă... 

VLASE : Frăţioare, ţi-am mai spus eu, 
a face politică e una, a da berbeceşte 
cu coarnele, alta. 

FLORESCU (înțepat): Mulţumesc ! 

VLASE : Gherasim e om cinstit. Am 
stat de vorbă îndelung cu el. În min- 
tea lui adormită se întîmplă ceva, 
ascultă-mă pe mine. (Pauză.) Nu în- 
seamnă că tot ce fac aici e bine. 
Chiar spune-mi de cite ori crezi că 
greşesc. Îndreaptă-mă. (Zimbind.) În- 
dreaptă-mă ca pe un cui îndoit. Vezi 
numai să nu-ți dai peste mînă. (Îi ia 
un deget și-l examinează cu atentie.) 

FLORESCU (surprins): La ce te uiţi? 

VLASE : Nu ţii minte cînd ai venit la 
noi şi-ai împrumutat ciocanul ?... (Îl 
priveşte zimbind.) Ciocanul... 

FLORESCU (uimit): Ciocanul pentru 
revizia roţilor ? 

VLASE : Exact. Ţi-am spus că nu-i po- 
trivit pentru cuişorul tău. Nu m-ai 
ascultat — şi-ai lovit alături. (Rîde.) 
Poftim, după atiția ani, tot se mai 
cunoaşte semnul. 

FLORESCU : Cum nu mi-am dat sea- 
ma ?! Vecinul! Vecinul nostru... C- 
mul care mi-a pusîn mînă „Mama“ 
lui Gorki... (O clipă.) Dar cum... de 
ce-ţi spune Vlase ? 

VLASE : Am rămas cu numele conspi- 
rativ. 

FLORESCU : Da, da... Acum te recu- 
nosc. Mult te-ai mai schimbat! Ştii, 
de atitea ori, în toţii ani ăştia, m-am 
gindit la discuţiile noastre... Ții min- 
te? Pină după miezul nopții... 

VLASE : Maică-ta venea după tine... 

FLORESCU : N-aş fi crezut să ne mai 
întilnim ! 

VLASE : Uite că pămîntul e mic... Chiar 
am vrut să te întreb : delegaţia mi-ai 
arătat-o, dar nu mi-ai povestit cum 
ai ajuns aici. 

FLORESCU : Era nevoie de un om pri- 
ceput la treburi miniere şi obișnuit 
să urce munţii. Organizația m-a tri- 
mis pe mine. A trebuit să-mi desfă- 
şor toată măiestria sportivă ca să a- 
jung. Drumul e distrus. 

VLASE : În ce an ai lăsat facultatea? 

FLORESCU : În trei. Dar n-am lăsat-o; 
m-au dat afară. 

VLASE : De ce? 

FLORESCU : M-a apucat un fel ciudat 
de tuse în timpul cuvîntării domnu- 
lui decan despre măreţia „războiului 
sfint“. (Zimbeşte vinovat.) Copilării... 

VLASE : Aşa... (Întinzîndu-i o piesă.) 
Gata, e curată. Se apropie ora mesei. 
Mă duc să scot conserve pentru oa- 
meni. Pînă se încălzesc... (Iese.) 

FLORESCU (dîndu-i piesa lui Cortez): 
Poftim ! 

CORTEZ : Pune-o deoparte. Acum, o 
țigară. 

FLORESCU : Tare încet lucrezi, dom'le 
inginer. 

CORTEZ : Lucrez cum trebuie. 

FLORESCU : Compresorul trebuie să 
fie gata miine. 

CORTEZ : Va fi. 

FLORESCU : De ce n-ar fi înainte, 
dacă se poate ? 

CORTEZ : Nu se poate. Un lucru te- 
meinic se face cu atenţie, fără nervi. 

FLORESCU : Ba cu nervi, cu nervi, 
dacă te doare fiecare clipă care ar 
putea fi cîştigată şi se pierde. (Furios.) 
Liniştea asta a dumitale... 

CORTEZ : Tinere, eşti prea necopt ca 
să-mi dai lecţii. 

FLORESCU : Diferenţa de vîrstă nu 
schimbă lucrurile. 

CORTEZ : Mai mult timp am irosit azi 
cu insolenţele și punerea lor la punct. 
(Treacă de la el.) Miine, compresorul 
va fi totuşi gata. Acum plec. 
(Stringe piesele şi cutia cu benzină.) 


FLORESCU (sare în sus): Cum aşa? 

CORTEZ : Trebuie să cer permisiunea 
ca să merg la masă ? Dacă trebuie... 

FLORESCU : Ce faci cu benzina asta ? 

CORTEZ : O pun deoparte. O să-i caut 
un capac. E păcat să se evaporeze, 
M-am dus. 

FLORESCU (acru): Poftă bună. (Cor- 
tez iese.) Văd că ai multă grijă de 
dumneata. Ce ţi-aş mai... ah! (Intră 
Vlase.) . 

VLASE (înaintînd greu): Iarăşi v-aţi 
ciondănit ? Ți-am spus să nu-l întă- 
rîți pe Cortez. Avem nevoie de cu- 
noştințele lui. 

FLORESCU : E plin de tabieturi şi 
comodităţi ! Dacă vrea.să înceapă o 
viaţă nouă, să le arunce! 

VLASE : Întîi să monteze compreso- 

l... (Se frînge, gata să cadă.) Ți- 
ne-mă... 

FLORESCU (îl prinde în braţe): Ce-i 
cu tine? 

VLASE : Linişteşte-te... M-a atacat ci- 
neva... Cuţitul... (Cade.) 

FLORESCU (îl întinde, își scoate hai- 
na și i-o aşază sub cap, caută febril): 
Ajutor ! 


(Se năpusteşte spre ud se întoarce 
imediat cu Onciuc.) 


ONCIUC : Unde? Nu te speria, poate 
nu-i rău tare. Ah, aici, umărul. Nu 
da alarma, să nu se afle la mină. Ușor, 
ușor. (Rupe cămaşa, leagă rana.) Mă 
duc să aduc ceva... ştie bătrîna mea. 
Vezi să rămiie cineva cu el. Şi tu, 
du-te la mină. Stai acolo. 


(Iese repede.) 


FLORESCU : Cum te simți? Te rog, 
spune ceva. (Pauză.) Cum ai albit, 
omule ! Cine-ar putea ști prin cîte-ai 
trecut ? Niciodată nu spui nimic. 
(Naiv.) Ştii cîte nopţi te-am visat în 
anii ăştia ? Curios, nu țineam minte 
cum arăţi. (Rîde trist.) Citeodată pur- 
tai suliță şi zale. Ce te mai invidiam! 
Şi uite că n-ai decît o cămașă alba- 
stră... cu un nasture rupt... 

DINA (intră în fugă, albă, speriată): 
Mi-a spus Onciuc... Cum îi e... Doam- 
ne sfinte, sînge! 

FLORESCU : Nu boci!... O să-și vină 
în fire... Stai aici cu el. Ai grijă. 
Dacă e ceva rău, mă chemi. 

DINA (în șoaptă): Mi-e frică să nu... 

FLORESCU : Nu trebuie... Nici nu bă- 
nuieşti cît e de puternic. Așteaptă. 
(Iese.) 

3 — Teatrul nr. 2 


DINA (îngenunchează lingă Vlase, cul- 
că urechea la pieptul lui): Ce tare 
bate... Ce repede! Parcă-mi spune 
ceva. Mie-mi spune? Ce? Vorbeşte- 
mi. 'Ţi-e rău ? (Firesc.) Nu poate să-ţi 
fie rău cînd eşti cu mine. Sau... nu 
mă recunoşti ? Adu-ţi aminte, sînt 
eu... (în şoaptă)... pasărea Colibri. 

VLASE (aiurează) :... Ei nu sint cum 
par... Se ascund... e cineva în um- 
bră. (Tare.) De ce minţi? Minţi! 
De ce minţi? 

DINA (izbucnește în plins): Cine te 
minte ? Dă-mi durerea ta, o iau cu 
bucurie. Lasă pe umerii mei tot ce 
te-apasă — amărăciuni, chinuri, să le 
port eu. Nu sînt prea mică, nu-s prea 
slabă, am să le port. 

VLASE : Ceva... nu din senin... ceva 
lămureşte totul... 

DINA : Uită, dragul meu, uită-le pe 
toate. Lasă-mă să stau mereu lingă 
tine, să te ajut să uiţi. 

VLASE : Ai grijă, băiete... să afle... to- 
varăşii... 

DINA : Liniştește-te, iubitule, or să 
afle... tovarăşii... Eu o să iubesc tot 
ce iubeşti tu... O să cred în ce crezi 
tu. Ca şi cînd m-aş fi născut cu iu- 
birea, cu credința ta. (Pauză.) Dă-mi 
numai un semn că mă înţelegi... 

VLASE : Nu vă lăsaţi amăgiţi... 


(Dina își fringe mîinile. Intră On- 
ciuc.) 


DINA : Mi-e frică, moşule. Nu ştiu 
ce-i cu el... 

ONCIUC : Are fierbințeală. Stai, feti- 
to, nu te zbuciuma. I-am adus nişte 
ierburi de leac. Au să-l pună pe 
picioare. 


(Intră Candrea, Florescu, Ion Tic- 
șa şi alții.) 


FLORESCU : Repede ! Toţi — fuga, pe 
urma banditului ! Nu poate fi departe. 

CANDREA : Şi să lăsăm mina fără 
pază ? Nu. Cel mai de seamă e să 
păstrăm mina. Pe ticăloşi o să-i mai 
întîlnim noi, nu se lasă ei cu una, 
cu două... Trebuie să întărim gărzile 
de pază ale minei. (Către Florescu.) 
Ia o hirtie şi scrie echipele şi orele 
de gardă. Lupta abia începe! 

VLASE (se ridică în capul oaselor): 
Vor să ne nimicească... Vor să ne 
îngenunche poporul... 


Întuneric 


„NU NE AUDE NICI 
DRACU'" 


Într-un con de lumină,  Mușama. 
Vorbeşte cuiva nevăzut. Deși nu pri- 
meşte nici o replică auzită, va 
avea pauze de atenție și ascultare. 


MUŞAMA : Nu era nimeni acolo. Da’ 
eu de unde să ştiu asta?! (...) Mi-a 
fost, sigur că mi-a fost frică, ce, te 
joci cu gherla ? Dacă mă prinde... 
adio mamă! (Pauză.) Zi-i mai tare, 
aici nu ne-aude nici dracu’ !... Ba am 
dat cu toată puterea. Am strîns 
prăselele de m-a durut mîna. Ce 
să fie! Mi s-a părut că întoarce 
capul... asta a fost! Dacă mi se uita 
în ochi? Nu pot să mă uit în ochii 
lui... ai văzut ce ochi are? Brici! 
Aşa c-a lunecat niţel şişul. Are 
baftă! N-ai văzut cum îl ascultă 
deştepţii ăilalţi ? Parcă-i beau cuvin- 
tele... (Probabil ascultă un potop de 
invective.)... Zău? Pînă acum, eu 
le-am încercat pe toate. Tot eu!... 
(Sec.) Nu s-a ales, nu zic. Ei, dacă 
nu-s bun de nimic, basta. Cîţi mi-ai 
dat, i-am băut, alţii n-ai să-mi dai. 
(...) Ca ce să mai stau ? (Ascultă.) Ne, 
ne, ne! Nu mi s-a urit cu viaţa. (...) 
Uite-aşa, împuţită cum e. (...) Nu mă 
bag. Nu, nu. Caută-ţi altul. (...) Şi 
ce-am eu cu ei, ce-mi pasă mie de 
mina lor ? (...) O fi, da' nici nu mă 
calcă pe coadă. Pină una-alta, îmi 
dau să mănînc. (...) Mai bine să 
muncesc aici decît să scot la sare. 
(...) (Cu voce gituită.) Ba de asta n-ai 
să sufli nimănui. N-ai să mă torni, 
ce naiba! Cînd ai avut nevoie... (E 
întrerupt.) Nu s-ar putea... altfel? 
Pot să mă curăţ... (...) Nu se ştie... 
cu lucruri dintr-astea, nu știi nicio- 
dată. Las’ că am auzit eu! (...) N-am 
spus asta. Bine, bine... Ce ești aşa 
supărăcios ? Stai să mai vedem. Mai 
spune o dată, mai deslușit. (...) Scot 
eu. N-avea grijă, nu se prinde mo- 
şul. (Pe gînduri.) Dar să ştii, la 
mulţi o să le iasă os prin os, vai de 
capul lor! (...) Eu, slab de înger? 
Cîte-am văzut la viaţa mea, aoleu! 
(...) Ce, de ăla ţi-e grijă dumitale? 
Bine, am să mă duc eu. Şi nu mi-ai 
spus: cît îmi iese? (Ride.) Pentru 
aşa o treabă? Ei, tocmeală! Dar 
nici aşa. (...) Ai să mai dai... Ai să 
mai dai... Şi ascultă aici, că am şi eu 
o vorbă : după aia o şterg. Şi tu ai 
să m-ajuţi, auzi? M-am săturat pînă-n 
gît ! (Face cîțiva pași, apoi se întoar- 
ce.) Atunci, la ora nouă fix. Şi-afuri- 

sit să fiu dacă nu-i ultima oară cînd 
mă bag într-o porcărie dintr-astea! 


Întuneric 


BILET PENTRU POIANA 
NARCISELOR 


Magazia. Vlase stă întins pe un pat 
de campanie. 


FLORESCU (intră şi se așază pe scaun): 
Cum îţi mai merge ? 

VLASE : Sănătos, voinic! 

FLORESCU : Ai dureri, ştiu eu, nu mă 
duci. 

VLASE : Ce-i asta, vizită de spital? 
Fugi, mă, de-aici! 

FLORESCU (stinjenit) : Bine, bine, lasă 
subiectul ăsta. Ştii că, dacă ţinem rit- 
mul, în trei zile terminăm străpunge- 
rea ? (Ride încetişor.) Ai dreptate că 
mă ironizezi uneori. Merg prea de- 
parte cu pasiunile mele polițiste. Ştii 
ce fac ? De citeva zile supraveghez în 
răstimpuri casa lui Sofronea. 

VLASE : Şi ? 

FLORESCU (amuzat): Nimic. A dis- 
părut de-acasă. Azi mi s-a părut că 
dau de-o urmă. Văd în crăpătura 
unui oblon ceva alb; trag — şi scot 
o basma. Dar degeaba : nimic miste- 
rios — şi nici măcar comestibil. Cui 
îi prisoseşte acum mîncarea ? 

VLASE : O basma, şi atit? 

FLORESCU : Nu, avea în ea nişte nuci. 
Dar toate stricate. Cine ştie cine le-o 
fi uitat acolo ? În sfîrşit. Da... (Pauză.) 
Dina n-a fost azi ? 

VLASE (pe ginduri): A fost şi a plecat. 

FLORESCU : Fata asta e o romanţioasă 
şi o exaltată. Serios. Nu pare să fie 
un om rău, dar parc-ar trăi pe altă 
lume. Mai e şi îndrăgostită pînă peste 
cap. (Pauză.) N-auzi ce-ţi spun? De 
tine e îndrăgostită. O ştii foarte bine. 

VLASE : Să zicem. 

FLORESCU : Şi tu? 

VLASE : Şi eu, ce? 

FLORESCU : Eşti un sloj de gheaţă! 

VLASE : Nu e timp de dragoste, frăţi- 
oare. 

FLORESCU : Zi-i mai bine că te temi 
de dragoste. Poate ai ajuns la o 
vîrstă cînd devii comod, calculat în 
viaţa sentimentală. 

VLASE (amărui) : Comod şi calculat — 
ce simplu e! (Pauză.) Ştii la ce mă 
gîndeam tot timpul cît am fost în 
lagăr ? Dacă scap cu viaţă, primul 
lucru după Eliberare — iau trenul 
pînă la Braşov şi merg să mă tăvă- 


lesc prin iarbă, în Poiana Narciselor. 
O zi, două, cinci, de-a dura prin iar- 
bă, pînă mă satur... 

FLORESCU : Foarte bine! 

VLASE : Primul lucru după Eliberare: 
m-am dus la Judeţeană — şi-am fost 
trimis la mină. Trebuie să-ţi spun şi 
ție cîtă nevoie are frontul de man- 
gan ? Nu-mi aparţin numai mie, nu- 
mi pot îngădui să mă risipesc în alt- 
ceva. Poiana Narciselor şi... celelalte 
— mai tirziu! 

FLORESCU : Cînd ? 

VLASE : Cel mai devreme, după război. 
(Cald.) Crede-mă, sînt tot atit de ne- 
răbdător ca şi tine. (Intră Cititu.) 
Ai adus? 

CITITU (lui Vlase): În noaptea aceea 
de pomină, cînd l-am legat pe Ghe- 
rasim, am dat peste scrisori. Ți-am 
adus una singură, restul hiîrtiilor se 
vede că le-am fumat. Asta e scrisă de 
Chipăilă ; citeşte-n. (Vlase o ia şi o ci- 
teşte. Intră, tulburat, Onciuc.) 

VLASE : Îţi mulțumesc, Cititule. O 
să-ţi spun eu mai tîrziu de ce mi-a 
trebuit. (Cititu iese.) 

FLORESCU (lui Onciuc): Ce se aude, 
bătrine ? 

ONCIUC (încet): Prost de tot. Cînd 
mi-a dat explozibilul în primire, to- 
varăşul Vlase mi-a zis: „Onciucule, 
în fiecare zi, să socotești dinamita 
şi fitilul. Bagă de seamă, nu din 
ochi ! Kilogram de kilogram, centi- 
metru cu centimetru. Să nu se fure“. 

FLORESCU : Şi ce s-a întîmplat ? 

ONCIUC (cu teamă): Lipsesc cîțiva 
metri buni de fitil. 

VLASE (sare din pat): Ce? Cind a 
putut să dispară ? 

ONCIUC : Pesemne... cînd m-am dus 
să-ți aduc ierburile de leac. 

VLASE (izbucnire): De ce te-ai dus?! 
Cine ţi-a dat voie să-ţi laşi postul ? 

ONCIUC : Erai... mă durea inima... 

FLORESCU : Lasă-l, acum. 

VLASE (potolit, ton rece, ritm rapid, 
lui Florescu): Fugi şi adu-i aici pa 
muncitori... Şi pe Gherasim. (Florescu 
iese în goană. Lui Onciuc.) Numai 
fitil, sau lipseşte şi dinamită ? 

ONCIUC : Dacă am văzut că-i lipsă la 
fitil, am venit repede aici. N-am mai 
cîntărit şi dinamita. 

VLASE : Dar cîtă dinamită ar putea 
lipsi ? 

ONCIUC : Știu şi eu cîtă?! Destul să 
prăbușească mina şi să ne azvirle în 
aer pe toţi... 

VLASE (calculează precipitat, cu car- 
netul în mînă): Bine... uite, nu tre- 
buie să se apropie nimeni de gurile 

minei! Din clipa asta, Cititu, Chi- 
păilă, Muşama trebuie strînşi la un 
loc la baba Sfetca. Toţi, auzi? Nu 
iese nimeni de-acolo. Onciuc, îi pă- 
zeşti cu arma în mînă! Mare noroc 
că n-am sărit încă în aer. S2 poate 
întîmpla din clipă în clipă. (Onciuc 
iese. Intră Florescu, Candrea, Ghe- 
rasim şi cîțiva mineri —  Bodincă, 
Kessler etc.) 'Tovarăși, situaţia este 
foarte gravă. Se pare că duşmanul 
vrea să ne arunce mina în aer. 

CANDREA : Cum adică ? Şi noi ce fa- 
cem ? Stăm? Să luăm măsuri! 

VLASE : De asta v-am chemat. Tre- 
buie să organizăm o pază temeinică 
în jurul minei, să nu se poată apro- 
pia -nimeni... 

CANDREA : Nu ajunge. Trebuie să 
mergem în galerie, să găsim... 

VLASE : Nu, nu trebuie. 

FLORESCU: Şi dacă banditul stă 
înăuntru şi dă foc de-acolo ? 

VLASE : Cu neputinţă. 

FLORESCU : Vorbești ca şi cum nu 
s-ar mai fi întîmplat la mina asta 
aşa ceva. Uiţi... 

VLASE : Aşa ceva nu se uită. Dar 
atunci era cauza noastră în joc. Un 
ins plătit, cu orice-ar fi plătit, n-o 
să-şi riște viața pentru stăpînul lui. 

FLORESCU : Eşti aşa de sigur? 

VLASE : Da, sînt! întîi, pentru că 
simt aşa. Acum, uite şi faptele. 
Lipseşte mult fitil din magazie. În- 
seamnă că ticălosul aşteaptă semna- 
lul ca să aprindă fitilul de-afară. 

KESSLER: Tovarăşe  Vlase, judecă- 
mă cum vrei, eu unul mă duc în 
galerie şi găsesc explozivul. 

VLASE : N-ai să te duci! 

KESSLER : Ba am să mă duc! 

VLASE : Ţi s-a urît cu viața? 

KESSLER : Dumneata te-ai dus la 
moarte pentru noi. Şi ce, nu ţineai 
la viaţă ? 

VLASE : Enorm. Dar eu am scăpat. 

KESSLER : Ai avut noroc. Poate scap 
şi eu... 


VLASE : Noroc? Așa s-o fi numind? 
Sovieticii au dat peste cap punctua- 
litatea cea mai nemțească: au in- 
trat în lagăr cu două minute înain- 
tea plutonului de execuţie. Dumneata 
însă nu trebuie să rişti! 


KESSLER : Tovarăşe Vlase, sînt om 
bătrîn. Vrei să-ți cad în genunchi? 
Eu am greşit, m-am lăsat dus de 
miîndrie şi am ascultat ca un netot 
tot ce îndruga Sofronea-gură-dul- 
ce. Ba i-am făcut şi pe ceilalţi să-l 
asculte... Trebuie să plătesc în vreun 
fel greşeala mea. 


VLASE : Nimeni nu trebuie să plă- 
tească pentru o astfel de greșeală 
toată viaţa, şi mai ales cu toată via- 
ţa. Nu, frăţioare. Trebuie să învin- 
gem şi să avem cît mai puţine pier- 
deri. 

FLORESCU : Eu zic așa... 

VLASE : Eu zic că fiecare vorbă în 
plus poate fi o șansă în minus. E 
tirziu. Florescule, cîte nuci erau în 
basma, le-ai numărat ? 

FLORESCU : Da, am avut curiozita- 
tea — nouă! 

VLASE (se uită la ceas): Şi zici că 
ieri nu erau nucile ? 

FLORESCU : Nu. Au fost puse azi. 

VLASE : Bine. Tovarăși, veniţi încoa- 
ce. Astea-s gurile minei. (Le arată 
o schiță în carnet.) Păziţi aici, aici 
şi aici! Gherasime, uite unde tre- 
buie să stai. Limpede ? Nu se apropie 
nimeni ! Stai. Unde ţi-e arma ? 

GHERASIM : Nu umblu cu armă. 

VLASE : Şi dacă te atacă? 


GHERASIM : Eu nu trag. Bun e dum- 
nezeu... Nădejdea e la el. 

VLASE (ii întinde un revolver): Ia-l. 
Tragi măcar în aer, dar tragi. Auzim 
şi îţi venim în ajutor. 

GHERASIM (mișcat): Dumneata... cu 
ce te mai aperi ? 

VLASE : N-am timp de discuții acum. 
Şi ce, o să vină duşmanul tocmai la 
mine ? Duceţi-vă ! (Rămiîne Florescu, 
care îl priveşte interogativ.) Cineva 
a vrut să anunţe ceva, dar era prea 
zgircit ca să piardă, pe lingă basma, 
nuci bune. Le-a dat stricate. Dar 
cine ? (Brusc.) Florescule, tu vei sta 
de pază aici. (li arată carnetul.) Cu- 
noşti casa ? Dar mai întîi îl rogi pe 
inginerul Cortez să vină pînă aici. Să 
nu afle nimeni. 

FLORESCU : Rămii aici? E lucrul cel 
mai primejdios dacă... 

VLASE : Şi să pui mămăliga pe foc e 
primejdios. 

FLORESCU : Bănuieşti pe cineva? 


(Se aude motorul compresorului.) 


VLASE : Merge bine compresorul no- 
stru ? „Vreau să învăţ de la dumnea- 
ta“... Prea multă cumsecădenie... (Pe 
gînduri.) Prea mult dulce îmi dă un 
gust amar. Ştii vorba aia: „Nu um- 
bla cu şapte nuci!“ Cineva umblă 
aici cu nouă nuri. Şi alea, stricate! 
Ochii-n patru, frăţioare! (Îl împin- 
ge de umeri spre ieşire.) 

Magazia. Vlase, singur, se îndelet- 
niceşte cu ceva destul de ciudat: cu 
o cîrpă, pe care o înmoaie într-un bi- 
don cu gaz, unge atent încuietoarea 
ușii şi o încearcă pină cînd aceasta 
nu mai produce nici un zgomot la ma- 
nevrare. Pe urmă, se șterge pe miini și, 
consultindu-şi ceasul, așteaptă, cu muş- 
chii destinși. Intră Cortez cu Dina. 


CORTEZ : Bună-seara. 

VLASE : Bună, să sperăm. Cît e cea- 
sul dumitale? Eu am o rablă. 

CORTEZ : Opt şi douăsprezece minute. 

VLASE  (potrivindu-și  pe-al lui): 
Dumneata, domnişoară? Te-a che- 
mat cineva aici ? 

DINA (surprinsă de tonul sever): 
Nu... tata a ţinut să vin cu el. 
CORTEZ : Am presupus că e vorba 
de comunicarea unei dispoziţii, deci 
că n-o să ia mult timp. Dina... 
VLASE (Dinei): Ei bine, nu e nevoie 
de dumneata aici. Pleacă imediat 

acasă. 

DINA (îi dau lacrimile): Dar... dar... 
(Încet de tot.) Am venit să văd ce 
mai faci. 

VLASE : Bine, mersi. Acum poţi să 
te duci. 

DINA: De ce!? De ce-mi vorbeşti 
aşa ! Ai uitat tot, tot? Leagănul...? 

VLASE (greu): A fost. Nu ne mai 
putem legăna cu visuri dulci... Du-te, 
să nu-ţi mai spun o dată! 


(Dina îl privește, împietrită, şi se re- 
trage. Vlase încuie, neauzit, în urma ei, 
şi scoate cheia.) 


CORTEZ : Curios ! Fiica mea își făcuse 
o părere excelentă despre dumneata. 
I-ai distrus-o dintr-o lovitură. 

VLASE : Cum e vremea pe-afară ? 

CORTEZ : Poftim ? 

VLASE : Toamna asta seamănă cu 
cea din '37. Era tot așa caldă. Apro- 
po, ce crezi, se schimbă clima? Nu 
ți se pare că în'ultima vreme verile 
sint mai lungi şi iernile mai scurte? 
Ce părere ai? 

CORTEZ (îl priveşte cu atenţie): Te 
ştiam zgîrcit la vorbă. 

VLASE : Da, de obicei. Astăzi însă am 
o poftă grozavă de discuţie. Ştii, se 
întîmplă la unii: vezi cîte-un mută- 
lău care, aşa, deodată, capătă o mîn- 
cărime de limbă, ceva de speriat! 

CORTEZ : Trebuie ca şi interlocutorul 
să aibă chef de pălăvrăgeală. 


VLASE: Nu e obligatoriu de la fn- 
ceput. Pofta vine mîncînd. 

CORTEZ : Bine, atunci să ne alegem 
subiecte din ce în ce mai interesan- 
te: soiurile de sparanghel, vinătoarea 
de lişiţe — eventual, tratamentul în 
combaterea reumatismului... 

VLASE : Sau, de exemplu, despre soar- 
ta deţinuţilor care au lucrat la mină. 
Ştii, primele două loturi. Nu mi se 
pare mai puţin pasionant. 

CORTEZ : Nu pricep! 

VLASE : Străduieşte-te. (Pauză.) Ce s-a 
întîmplat cu acei oameni ? Unde sînt 
acum 7 

CORTEZ : Nu ştiu. Nu văd de ce mă 
întrebi tocmai pe mine. Oricum, e 
tirziu, aş vrea să mă culc. (Se ridică.) 

VLASE : Totuşi, stai să lămurim... 

CORTEZ (iritat, îşi privește ceasul): 
Ti-am spus că nu ştiu. 

VLASE (citeşte scrisoarea-tip) : „Dragii 
mei. Sint sănătos. Aici îmi merge 
bine. N-am nevoie de nimic“. Cu- 
noşti scrisoarea asta ? 

CORTEZ : A cui? 

VLASE : E scrisă de Chipăilă, dar tex- 
tul era acelaşi la toate. E scrisoarea- 
tip pe care deținuții sortiţi lagărului 
de exterminare trebuiau s-o scrie 
acasă. Pentru liniştire. 

CORTEZ:  Îngrozitor ! 

VLASE : Acum afli? Scrisoarea asta, 
alături de altele, a fost găsită în bu- 
cătăria dumitale, înainte de venirea 
mea. 

CORTEZ : Nu eram obligat să citesc 
corespondenţa pe care trebuia s-o ex- 
pediez. 

VLASE : Dar ca s-o expediezi ar fi tre- 
buit s-o timbrezi, nu ? Domnule Cor- 
tez, zgircenia ţi-a jucat o dublă far- 
să : ştiind că oamenii tot vor muri, 
nici n-ai mai expediat scrisorile şi, 
în plus, le-ai păstrat pentru aprins 
focul. (Conclusiv.) Nu eşti chiar atît 
de neştiutor pe cît pari. 

CORTEZ (ironic): Neștiutor... ce ter- 
men ! Ce-ai fi vrut ? Să lupt împotri- 
va fascismului, împotriva morţii?! 
Vorbind lucid, crezi că e, în general, 
posibil ? Şi la ce bun? Ofiţerul S.S 
care era aici mi-a explicat că deţinu- 
ţii de drept comun urmau să fie li- 
chidaţi în cadrul operei de asanarea 
societăţii. 

VLASE : Sigur, tocmai fasciștii şi-au 
găsit să asaneze societatea ! 

CORTEZ : Ei sau alţii, n-are impor- 
tanţă. Dumneata nu îndemni la uci- 
derea fasciştilor ? 

VLASE : Fasciştii nu sînt oameni. 


drac 


CORTEZ : Posibil. În orice caz, nu cred 
că declasaţii pot fi îndreptațţi. 

VLASE : Dacă au fost stricați, pot fi 
şi îndreptaţi. 

CORTEZ : N-am auzit de vreo forță 
politică în stare să-şi ia sarcina de a 
desființa în mod uman periferia so- 
cietăţii. Nu există oraş fără periferie, 
şi nici societate fără periferie. 

VLASE : Nu zi vorbă mare. Există. Şi, 
mai ales, vor exista. 

CORTEZ : Asta miroase a utopie. Dar 
chiar admiţind-o, numai moartea eo 
realitate puternică, o realitate despre 
care nu ştim nimic. (Grav.) Nici nu 
ştim dacă nu cumva e o izbăvire. A 
fost un giînditor : Schopenhauer. Poţi 
să-l întrebi pe Cititu. Ei bine, acest 
Schopenhauer demonstra că moartea 
e preferabilă vieţii. (Îşi privește 
nervos ceasul.) 

VLASE (rar) : Cu toate acestea, am au- 
zit că mergea la restaurant cu taci- 
murile lui — să nu se molipsească 
de vreo boală. Şi a ajuns la adinci 
bătrîneţi. Se ferea de izbăvire ca de 
foc! 

CORTEZ : Autoritatea morţii nu scade, 
cu toate anecdotele lumii. Toţi se vor 
izbi de realitatea ei implacabilă. De- 
geaba bagi capul în nisip, ca struţul, 
ocolind ideea morții. 

VLASE : N-o ocolesc deloc. Cine nu se 
gîndeşte la moarte nu e om. 

CORTEZ : Deci, impacă-te cu ea. (Cea- 
sul.) 

VLASE : Nu! Ţin seamă de ea, fiind- 
că am în vedere răgazul care mi-a 
rămas. 

CORTEZ : Cred că trebuie să punem 
punct. Tot nu... 

VLASE : Moartea e un creditor. Cînd- 
va, trebuie să-i achit polița. Totul e 
să plătesc cît mai tîrziu, iar pînă a- 
tunci să folosesc din plin bogăţia 
vieţii... 

CORTEZ : Foarte frumoase figuri de 
stil. (S-a dus la uşă.) La revedere! 
(Inăbușit.) Ce-nseamnă asta? E în- 
cuiată uşa ? Unde-i cheia ? 

VLASE (liniştit): Nici nu ştiu dacă a 
avut vreodată. Dar mai stai, mai 
stai, discuţia era interesantă... Îţi 
plac nucile ? 

CORTEZ : N-am timp de glume. Mi-e 
somn. Descuie ! 

VLASE : Ți-e somn ? Aşa devreme te 
culci ? (Ceas.) La nouă fără cinci ? 

CORTEZ : Descuie imediat ! 

VLASE : Cum să-ți explic... Nu cred 
c-am s-o fac. (Cortez se propteşte cu 
umărul în ușă.) E solidă. (Cortez a- 
leargă la fereastră, smuceşte obloa- 


nele de scinduri.) Pe-afară are gratii, 
ai uitat ? 

CORTEZ (ultima încercare de a se stă- 
pini) : Cheia ! Dă-mi cheia, îți spun! 
(Broboane de sudoare, cînd priveşte 
ceasul.) 

VLASE : Pentru cîteva minute de 
somn, acolo, faci atita caz. Ai o noap- 
te întreagă ! E nouă fără patru mi- 
nute... ba nu, fără trei minute. Nouă 
nuci fără trei minute. 

CORTEZ : Pentru ultima oară: descuie! 

VLASE : N-ai vrea să mă înveţi un joc 
de societate? Bridge, de exemplu. 
Aud că... 

CORTEZ (de nerecunoscut): 'Te-nvăţ 
eu... Te-nvăţ eu un joc. (A scos pisto- 
lul.) Cheia ! 

VLASE (pe ginduri): Văd că ai renun- 
țat la cleşte. Te-ai hotărît să apuci 
jarul cu mîna. Ştii ce se întîmplă în 
asemenea ocazii ? (Aruncă cheia pe 
fereastră.) Te frigi! 


CORTEZ (înnebunit): Ai aruncat cheia! 
VLASE : Te aşteaptă afară. 


(Cortez se învirtește, turbat, în încă- 
pere. Metronom. Se decide, trage 
focuri în broasca uşii, forțează uşa, 
trage asupra lui Vlase, se năpusteşte 
afară. Glontele destinat lui Vlase nu 
l-a nimerit.) 


VLASE (încercind să deschidă uşa 
care s-a blocat) : Ce spunea Schopen- 
hauer ? 

Decorul din prolog. Slab luminat, pe 
treptele casei lui Cortez, stă Florescu. 
E înarmat. Dina vine plingind. 


FLORESCU (se ridică tulburat): Ce-ai 
păţit, Dina ? 

DINA : M-a gonit. A strigat la mine. 
El! 

FLORESCU : Cine? 


DINA : El. Vlase. De ce? Ce i-am fă- 
cut? Nu pot să înțeleg. 

FLORESCU : Vorbeşte desluşit. Ce cău- 
tai la el? 

DINA: Nu ştiu. M-a luat tata şi m-a 
dus. Ca niciodată. După ce i-ai spus 
să se ducă la Vlase, m-a apucat tare 
de mînă şi m-a tras cu el. 


FLORESCU : Ce nevoie avea de tine 
acolo ? 

DINA: i-am spus că nu înțeleg. 
Vlase m-a dat afară. A fost îngro- 
zitor... (Plinge.) 

FLORESCU : Ba a făcut foarte bine. 
(Scapă.) Dacă ţi se întîmpla o ne- 
norocire ? 

DINA : Mie? Ce putea să mi se-ntîm- 
ple ? Ce nenorocire ? 

FLORESCU : Săreai în aer. (Își dă sea- 
ma că divulgă şi încearcă, stingaci, 
explicaţii.) Sigur, nu trebuie să crezi 
în tot ce se vorbeşte... Era zvonul că 
se pune la cale o explozie. 

DINA : lar? Şi Vlase? A râmas acolo! 
(Pauză.) Nu ştie nimic! (Vrea să fugă 
înapoi.) 

FLORESCU (o reţine): Fii cuminte! 
Vlase ştie. Nu păţește nimic, doar e 
cu tatăl tău. 

DINA : Mă înspăimiîntă gîndul unei ex- 
plozii. (Pauză.) Trebuie să fie groaz- 
nic să mori desfigurat. Nu vreau! 

FLORESCU : Ce-ţi veni ! Nici o moarte 
nu e mai plăcută decit alta. 

DINA (fior): Nu vreau să fiu desfigu- 
rată. 

FLORESCU : Oho, ce idei negre! Îţi 
garantez că, dac’ ai să-ţi dai vreoda- 
tă obştescul sfîrşit, asta va fi cam pe 
la 93 de ani. Purtînd o bonetă albă şi 
înconjurată de o mulţime de străne- 
poţi iubitori... 

DINA : Vrei să mă înveselești, ești dră- 
guţ. Fericirea, dragostea... Nu, nu 
cred să le mai cunosc. Nu sînt nece- 
sară în viaţa nimănui. Nimeni n-are 
nevoie de dăruirea mea. 

FLORESCU : Judeci copilărește. 

DINA : Nu eşti cu mult mai mare decît 
mine. 

FLORESCU: Nu contează. Bărbaţii 
trăiesc mai repede. Poate de aceea şi 
obosesc, poate de aceea au atita ne- 
voie de o vorbă duioasă... 

DINA : Nu toţi. 

FLORESCU : Ba da. 

DINA : Vlase nu. Vreau să spun... oa- 
meni ca el. 


FLORESCU : Mai ales oameni ca el. E 
ca o piatră de rîu. Dacă apele dra- 
gostei l-ar învălui, i-ar netezi aspri- 
mile, i-ar rotunji muchiile colţuroa- 
se. tăioase... 

DINA : Piatra aşa rămîne, apele n-o 
pot indupleca. 

FLORESCU : Nu-i adevărat. Albia a 
fost secată. De-atiţia ani stă secată! 
Fii primul fir de apă care vine să 
miîngiie, să răcorească ! 

DINA : Dar cum? Tu ştii cum? 

FLORESCU  (gesticulează cu automa- 
tul) : Simplu. Apropie-te ! Deschide-ţi 
inima. Îmbrăţişează ! 


DINA (izbucnește într-un ris nestăvi- 
lit, primul ei ris cu adevărat vesel): 
Aşa, ca tine acum ? 

FLORESCU : ?! 

DINA (ride): Cu arma în mînă? Aşa 
se îmbrăţişează ? Of, caraghiosule! 
(Florescu sprijină crma de colțul ca- 
sei.) Tu, cînd o să-ţi vină vremea să 
iubeşti, ai să vii aşa, ca un căpitan 
la manevre. Şi-ai să-i ordoni iubitei: 
„Pe loc, repaus!“ (Se aud, destul de 
înăbuşit, citeva împuşcături.) 

FLORESCU (sare): Taci! Ssst! Taci! 

DINA : Ei, te-am jignit! Îmi cer ierta- 
re. Dar să ştii că tot puşti  rămii. 
(Îl prinde de mînă.) La douăzeci şi 
ceva de ani... el... semăna cu tine? 
Avea felul tău de a fi, gesturile astea 
smucite ? (li dă drumul.) Ce proastă 
sînt ! De unde să ştii tu?! Nici nu te 
născuseşi. (Cortez se apropie tiptil, 
găsește arma automată, îi scoate în- 
cărcătorul, o sprijină de zid.) Flores- 
cule, nu-i aşa (îi cuprinde braţul), 
nu-i aşa că un om ca el se naşte 
o dată la o sută de ani? Vorbeşte-mi, 
aţi trăit sub același acoperiş. Ce fel 
de băiat era ? Ce-i plăcea lui Vlase? 


(Cortez înaintează spre trepte. Flo- 
rescu se repede să-și ia arma.) 


FLORESCU (strigă, vocea îi sună stri- 
dent) : Stai! Pe loc! Stai! 

DINA : E tata! Florescu! Eşti nebun ? 
Vrei să tragi în tata? 

FLORESCU : Ce-au fost focurile de a- 
dineauri ? Unde-i Vlase ? 

CORTEZ : A rămas acolo. Dă-te la o 
parte. 

FLORESCU : Ai... mi-ai luat încărcă- 
torul! Ce faci cu el? Dă-l încoa! 
(Se cşază în fața ușii.) 

CORTEZ : Straşnic ! Îmi seduci fata, pe 
urmă îmi sechestrezi casa... Cară-te l 

FLORESCU : Întii — încărcătorul ! 

CORTEZ : Îmi pierd timpul cu tine. 
(Scoate pistolul.) 

DINA : Aţi: înnebunit ? (Sare între ei.) 
Tată ! Dă-i ce i-ai luat. 

CORTEZ : Tu, dă-te la o parte! 

DINA : Nu trec. Ce-ai făcut? Ce vrei 
să faci ? 

CORTEZ : Nu sta la mijloc! 

DINA: La mijloc?! (Se retrage, cu spa- 
tele spre Florescu.) Nu... Nu stau la 
mijloc. Îl apăr! Îi apăr!! (Florescu 
o împinge, vrea să se îndepărteze; 
Cortez îl ocheşte. În clipa împușcă- 
turii, Dina se interpune din nou. Cad 
amindoi.) 

CORTEZ : Dina! 

(Voci, pași apropiindu-se grăbiţi. Cor- 
tez are o secundă de ezitare, o ia la 
fugă.) 


VLASE (intră, urmat de Gherasim, în- 
genunchează lingă Florescu): Frăţi- 
oare... 

FLORESCU : lartă-mă... mi-a scăpat. 
Ajută-mă... vreau să mă ridic. Vreau 


VLASE : Stai uşurel... (Florescu, spri- 
jinit de Gherasim, se ridică.) 

FLORESCU : Dina... Vezi ce-i cu Dina, 
Unde-i Dina ? 

VLASE : Dina? A fost aici? (Abia a- 
tunci observă trupul Dinei, căzut în- 
dărătul scărilor. O i , năuc, în braţe.) 

DINA (deschide ochii) : Ai venit... (Pau- 
ză mare.) Vlase, te rog... Leagănă-mă. 
(Cu amindouă miinile întinse, o lea- 
gănă.) Ce bine... Ce bine e ! (Cu greu.) 
La ce te gindești ? 

VLASE (a înțeles că e pierdută; în- 
cet): Mă gindeam... că eu n-am avut 
16 ani... (Mai tare.) Şi nici 17. (Mai 
tare.) Şi nici 20! Mi-au fost furaţi. 
Toată tinereţea mi-au furat-o! (Stri- 
gă.) Tu ai fi putut să mi-o aduci îna- 
poi ! (Furie.) Înapoi ! Înapoi ! Înapoi! 

DINA (la capătul lumii): Ce spui ? 

VLASE (încet): Nimic. Îmi aminteam 
de mine. Nimic, nimic nu spun... Ni- 
MiC 

DINA (stins): Bine. Mi-era teamă că-mi 
faci o declaraţie de dragoste, Vlase ! 
(Încearcă să se ridice puţin.) Acolo... 
(arată spre interiorul casei) mergea 
el... E ceva... ceva care lămurește... 
totul... (Mîna îi cade inertă. Vlase o 
leagănă mereu.) 


Intuneric 


O LUMINARE | | 
PENTRU UN PĂCĂTOS 


Un con de lumină peste casa de 
bani. În penumbră apare Cortez. 


GHERASIM : Stai! Nu mai faci nici o 
mişcare. (Cortez s-a răsucit.) 

CORTEZ : Cine eşti ? 

GHERASIM : Ridică mîinile ! 

CORTEZ (se execută): Nu te văd. Eşti 
cumva... 

GHERASIM (r r): Multe fărădelegi ai 
mai făcut! N-ai crezut în ceasul pe- 
depsei cerești. 

CORTEZ : Al... pedepsei cereşti ? (Pau- 
ză. Cu alt ton.) Tu eşti acolo, Ghera- 
sime ? 


GHERASIM : Da. 

CORTEZ (degajat, lasă mîinile jos): Şi 
tocmai tu te-ai găsit să faci pe groza- 
vul. În casa mea! 

GHERASIM (amenințător) : Stai locului! 

CORTEZ : Niciodată să nu faci cuiva 
un bine! Ai uitat de cite ori te-am 
ferit de pumnii lui Weinbach ? Dar 
cînd ai primit ordinul verde? Cine 
te-a scăpat de front? Te-ai fi bălă- 
cit în sînge, cu sfintenia ta cu tət! 
Cine ţi-a dat un lecşor pentru odih- 
nă în casa asta? 

GHERASIM: Şi nu ţi-am slugărit 
destul pentru tot? 'Ţi-am păzit casa 
zi, noapte, ca un ciine credincios... 

CORTEZ : Gherasime... 


GHERASIM : Te-am crezut om cinstit. 
Şi-ai fost fariseu. 

CORTEZ : N-am făcut nimic rău, Ghe- 
rasime. 

GHERASIM : Ai luat viața unui om. Şi 
cui! 

CORTEZ : Nu-i adevărat. A trebuit 
să-mi apăr fiica. Carne din carnea 
mea... Spune tu: aşa ne pune dom- 
nul credinţa la încercare? De ce 
fata mea să moară, iar cel care a 
tras în ea să scape de glonţul meu 
răzbunător ? 

GHERASIM : N-a fost așa. Ne-a spus 
Florescu. Glonţul tău a ucis-o pe 
domnişoara Dina. 

CORTEZ : Şi l-ai crezut, Gherasime! 
li crezi pe oamenii ăştia care n-au 
Dumnezeu, mincinoşi ca Iuda... 

GHERASIM: Ei nu cred în Atot- 
puternicul... aşa e... Dar... 

CORTEZ : Vezi? Şi dacă e aşa, dacă 
n-au nimic sfint, nu-ţi pătezi şi tu 
sufletul, slujindu-i? Ai grijă de 
miîntuirea ta! 

GHERASIM (oftează): Mă tulburi cu 
vorbele... (Pauză.) Mai bine te-ai 
duce... 

CORTEZ : Bine. Plec, plec numai- 
decît. (Scoate o cheie și se apropie 
de casa de bani.) 

GHERASIM : Nu umbla acolo. Pleacă! 


CORTEZ : Numai puţin. Lasă-mă ci- 
teva clipe. N-o să se bage de seamă. 

GHERASIM : Pleacă! 

CORTEZ (cheia se învirteşte în gol în 
broască) : Să scot ceva, şi plec. Na, 
dacă vrei, deschide tu. Nu vrei? 
(Febril.) Înăuntru sînt actele minei. 
Am un contract cu Weinbach: dacă 
mina nm întră în funcţiune pînă 
cîştigă nemţii războiul, îmi trece mie 

toate acţiunile. Ce broască afurisită ! 
Înţelegi, Gherasime ? Mina încă n-a 
dat mangan... Şi nici nu trebuie să 
dea. Nemţii mai au nişte arme 
secrete, cumplite... 

GHERASIM (încet): Cumplite.... 

CORTEZ : Da, şi mina a mea o să fie, 
a mea! Şi tu ai să fii omul meu 
de încredere. Ai să ai de toate. Ne 
îmbogăţim. Munții ăştia din peri- 
metru sînt plini de mangan, au mi- 
nereu de zece ori mai bogat decit 
rezervele minei. Şi neamţul nici nu 
ştia. Minereul ăsta eu l-am desco- 
perit — am aici harta! Crezi că de- 
geaba m-am înfundat aici ani dezile, 
la capătul lumii?! Sînt bogat, 
putred de bogat! Mangan ! Mangan ! 


GHERASIM : Ce ne trebuie atîta man- 
gan, ce să facem cu el ?... Doar nu-l 
mîncăm... 

CORTEZ : Nătărăule, ne trebuie banii, 
nu manganul ! Minereul o să ne-adu- 
că saci de bani. Războiul ăstae 
fleac pe lingă cel care o să vină... 

GHERASIM (îngrozit): Cum... alt răz- 
boi ? Încă unul? 


CORTEZ (a reuşit să deschidă casa): 
Sigur că da. Churchill se împacă a- 
cuși cu Hitler, şi împreună se nă- 
pustese pe bolșevici. Să vezi atunci... 
De cînd aştept ziua aia. Altfel, de ce 
m-aş fi îngropat în văgăuna asta?! 
Manganul o să fie cerut ca pîinea 
caldă... Tot ce e armă o să aibă ne- 
voie de el. 


E P | L O 


GHERASIM (cu o voce ciudată): Iar 
război ! Nu, bunul Dumnezeu n-o să 
îngăduie una ca asta! 

CORTEZ (a luat din casă niște hirtii): 
Oamenii fac războiul, scumpule, 
Dumnezeu îi binecuvintează numai. 
Rămii cu bine, Gherasime. Să ştii 
că mă ţin de cuvînt. Cînd s-or în- 
toarce nemţii... 

GHERASIM : Nu te mișca! Aurul ţi-a 
mîncat omenia. (Cortez nu se opreşte.) 
Stai! Că de nu... 

CORTEZ : N-am să stau, și tu nu mă 
poţi opri. 

GHERASIM (cu revolverul lui Vlase) : 
E încărcat... 

CORTEZ : ..dar tu nu poţi trage. Nu 
te lasă credința. Porunca întîi. Adio... 

CANDREA (intrînd) : Vorbeşti cu cine- 
va, sau mi s-a părut? 

GHERASIM : Bagă de seamă! 

CANDREA : Parcă mai e cineva aici. 
(Cortez se apropie pe la spate de 
Candrea. Se aude un foc de armă. 
Suspensie. După cîteva secunde, Cor- 
tez se prăbuşeşte. Candrea se întoar- 
ce, îl vede, îi ascultă inima. Către 
Gherasim.) Nu trebuia să tragi. Era 
bine să-l prindem şi să-l judecăm. 

GHERASIM : Să-l judece Dumnezeu... 
dacă există... 


(Gherasim ia actele de la Cortez și i 
le dă lui Candrea, apoi aprinde o lu- 
mâînare la creştetul mortului.) 

PE UNDE TRECE UN OM, SE CUNOAȘTE 


Magazia, care acum serveşte și de birou. Are și telefon. Într-un colț atirnă — memento — leagănul 
Dinei. Vlase și Candrea vorbesc incet la masă. Cititu, în picioare, privește pe fereastră. 


ONCIUC (de-afară, face apelul efecti- 
vului minei): Gheaţă ! Precu ! Kess- 
ler! Țicşa Ion! fȚicşa Dumitru! 
Roşu ! Varaşciuc ! (Oamenii răspund.) 

CITITU : Nu am lovit în viața mea 
un om cu altceva decît cu argu- 
mente. Dar alea, tari. Acum însă, 
dacă mi l-ați da pe mîna mea pe 
Muşama, cred că m-aş folosi cu plă- 
cere de pumni. Ticălosul! Va să 
zică, în toată povestea asta, el a 
fost slugă la doi stăpîni ? 

VLASE: Nu, cu Sofronea nu avea 
legături. Doar cînd Cortez a vrut 


să-l prevină pe Sofronea de explo- 
zie, i-a trimis prin Muşama nucile, 
aşa cum aveau înţelegere. 


CANDREA : Nouă nuci. La ora nouă 


să nu fie la mină. 


CITITU : Acum e clar, dar dumneata 


cum ţi-ai dat seama atunci? 


VLASE : Nucile stricate m-au îndrep- 


tat către zgîrcenia de pomină a lui 
Cortez. Am înţeles că e vorba de 
un cod. V-am izolat pe voi acolo, 
ca să nu poată fi aprins fitilul, şi 
l-am ţinut aici pe Cortez, ca să ve- 
rific. Rezultatele s-au văzut. 

CANDREA : Păcat că ne-a scăpat gură- 
dulce. A fugit, vulpoiul! Cred că 
Muşama abia aşteaptă să împartă 
puşcăria cu el. 

VLASE : Cam asta-i. Dacă stai să te 
gindeşti, ar mai fi multe de spus. 
(Pe ginduri.) S-ar putea să mai aveți 
situaţii grele. Orice s-ar întîmpla, 
nu lua nici o hotărire pînă nu te 
sfătuieşti cu oamenii. 

CANDREA: Să ne scrii, Vlase. 


VLASE: O să-ncerc. Între două a- 
tacuri, o să pun un petec de hirtie 
pe fundul gamelei, şi-o să scriu așa 
(mimează silabisind): „Dragă Can- 
drea şi toţi ceilalți. Aveţi grijă de 
mina noastră ca de ochii din cap...” 
(Alt ton.) Fiindcă asta e principalul. 
Porunca întîi — cum ar spune Ghe- 
rasim. 

CANDREA : Ştim. Știm cu toţii. 

VLASE (după un timp): E tîrziu. 
Trebuie să-mi string lucrurile. 

CANDREA (cu ironie): Da, că multe 
lucruri mai ai. (Brusc.) Cum rămîne 
cu Onciuc? Bătrinul arde de ne- 
răbdare. 


VLASE : Am vorbit la telefon. Cum 
terminaţi cu probarea funicularului, 
primul vagonet care pleacă încărcat 
cu minereu duce şi cererea lui. 
Puneţi-o într-o cutie. 


CANDREA : Mai stai! E păcat să nu 
vezi și tu cum pleacă vagonetele... 
VLASE : Tare mi-ar plăcea să văd... 

Dar încă nu mi s-a întîmplat să în- 

tîrzii cînd mă aşteaptă o sarcină de 

partid. Şi n-ar fi frumos să mă fac 
de rîs tocmai acum, la  bătrineţe. 

Hai, ţine aici! (Candrea îl ajută 

să-și petreacă rucsacul. Intră Onciuc.) 
ONCIUC: Am venit numai să-ți zic 

drum bun. Du-te şi bate-i bine! 

Vezi... (E mișcat.) Nici urmă să nu 

rămiie de ei. Cît pentru noi, ăști- 

lalţi, să n-ai grijă : scoatem noi man- 
ganul. Ai să primeşti cît o să ai ne- 
voie. O să-ţi ajungă pînă la Berlin. 

(Vlase îl îmbrățișează ; bătrinul se 

smulge cu greu.) Hai, hai, că mai 

stau şi alţii la rînd. Treci, Candreo ! 
CANDREA : Să te întorci sănătos. (Îl 
îmbrățișează.) 

(Vlase se îndreaptă spre Cititu cu 
gindul să-l îmbrățişeze, dar acesta se 
sustrage, emoţionat.) 

CITITU : Te conduc puţin. 


(Vlase privește încet împrejur.) 


EANDREA : Ai uitat ceva? (Privirea 
lui Vlase se oprește asupra leagă- 
nului.) 

VLASE : N-am uitat nimic. 


(Cei doi se duc spre fereastră, Vlase 
se apropie încet de leagăn şi-l împin- 
ge o dată ușor, apoi a doua oară mai 
puternic. Cind pleacă din scenă, pare 
puțin îmbătrinit. Cititu iese după Vla- 
se. Leagănul se balansează un timp. 
Scurtă pauză.) 


FLORESCU (năvăleşte cu sacul, pe 
care-l ştim de la prima sa apariţie, 
în mină): Vlase! Unde-i Vlase? A 
plecat ? 

CANDREA (întorcindu-se): A plecat. 

FLORESCU : Mă duc după el. Trebuie 
să fiu cu el. 

CANDREA : Nu trebuie să pleci, e ne- 
voie de tine aici. 

FLORESCU : Înţelege, locul meu e acolo, 
lingă Vlase, pe front, în luptă! 


(Se îndreaptă spre ușă, dar Candrea 
e mai rapid, îi barează calea.) 


CANDREA : Şi aici e front, luptă. 

FLORESCU : Parcă vorbesc unui zid! 
Ţi-am spus de o sută de ori: vreau 
să plec pe front. De ce nu vrei să 
mă înţelegi ? ! 

CANDREA : Nu că nu vreau, nu pot. 
Vlase a primit sarcină de partid să 
plece pe front. Locţiitor politic. Tu, 
nu. E nevoie de tine aici. Ai învă- 
ţat mineritul la facultate... 

FLORESCU (furios): Dar n-am termi- 
nat studiile! 


CANDREA : Nici un bai! Poţi să în- 
locuieşti, pînă una-alta, un inginer. 
Gata. Vorbă lungă, sărăcia omului! 

FLORESCU (trintește un scaun): Tîm- 
pit sînt eu că cer voie. Plec singur. 

CANDREA (aspru): N-ai să pleci! 

FLORESCU: Ba da! Ba da! Plec 
chiar astăzi ! 


CANDREA : Chiar astăzi, în primul 
vagonet care merge la oraş, o să fie 
minereu, şi încă ceva. Funicularul va 
duce la oraş şi cererea de intrare în 
partid a lui Vasile Onciuc. 


FLORESCU (nesigur): Şi ce-i cu asta? 
CANDREA : Este ! Este voinţa partidu- 
lui, unitatea lui. Ştii ce-i aia granit, 
sau nu ştii? Numai aşa învingem. 
Duşmanii au arme, lagăre, ziare, a- 
genţi, bani, tot ce vrei. Noi nu avem 
decît încrederea în biruința ideii noa- 
stre şi disciplina partidului. Ştii ce-i 
aia disciplină ? Fără mofturi! Fără 

fasoane ! Fără pretenții ! Îţi iei locul 
în rînd şi lupţi. (O pauză bine plasa- 
tă.) Dar poate că degsaba-ţi vorbesc? 
(Pleacă de lingă el.) Poate că tunici 
nu te gindeşii să intri vreodată în 
partidul nostru... E mai bine să ştim 
de pe acum cu cine avem de-a face. 


(Florescu a pus mina pe telefon, vrea 
să învirtească manivela, dar un zgo- 
mot venit de-afară îl oprește. S2 aud 
niște urale.) 


CITITU (intrînd emoționa!): A pornit... 
A pornit... tunicularul ! (Pauză.) 

CANDREA (lui Florescu): Ei, telefo- 
nează, ce stai ? Spune-le că vrei să 
pleci ! (Florescu îl privește umilit, 
în tăcere.) 

CITITU (privind pe fereastră): Uite 
vagonetul funicularului... cum zboară 
pe cablu. O imensă lebădă neagră 
plutind în apele azurului. Un fulg de 
sute de kilograme planind deasupra 
munţilor sălbatici. O nălucă stranie... 

CANDREA : Ce te-a găsit? 

CITITU : Sint într-o dispoziţie poe- 
tică. 

CANDREA : Aşa zi-i ? Făi, după mine, 
cea mai mare poezie e că manganul 
ăsta din vagoane ne ajută să le dăm 
la cap fasciştilor. 

CITITU : Da, ai dreptate, e război... 

CANDREA : Şi după război e bun man- 
ganul. Piatra asta neagră pentru care 
ne-am scos sufletul înseamnă oţel. Şi 
de oţel e nevoie peste tot cînd ridici 
țara din dărimături: la construcţii, la 
căile ferate, în uzine. (Sună telefonul.) 

FLORESCU (ridică receptorul): Da... 
mina. Nu, nu, a plecat. De vreo ju- 
mătate de oră... Florescu... nu, eu nu... 
tovarăşul Candrea ne conduce acum ! 
(li întinde receptorul lui Candrea.) 

CANDREA : Da, eu! (Fața-i exprimă 
mare încordare.) Da, da... aşa... da... 
şi cît timp? Da... Bine, n-o să-i lă- 
săm... Cît va fi nevoie ! (Închide tele- 
fonul.) Cititule, cheamă oamenii aici. 


(Cititu iese şi se reîntoarce, după o 
mică pauză, cu cîțiva oameni. Apoi vin, 
pe rind, şi restul muncitorilor.) 


ONCIUC : Ce s-a întîmplat, Candrea? 

CANDREA : E lată, fraţilor. Vine spre 
mină un scriptolog de la Prefectură, 
un țărănist, cu nişte jandarmi. Vor 
să închidă mina. 

ONCIUC : Numai pe lumea ailaltă o 
să poată! 


DUMITRU ȚICȘA : Da’ ce zice delega- 
tul ăla? De ce vrea s-o închidă? 
ION ŢI: ŞA (desfăcind leagănul și agi- 

tînd frînghia): 


Delegat ca delegat, 
Dar zic zău : bun de legat! 


CANDREA : De ce? Cică, n-a fost lua- 
tă în primire legal, cu inventar în 
regulă. Parcă de hirţogărie ne-a ars 
n-uă aici! Ce facem, îi lăsăm să în- 
chidă mina? 

ONCIUC : Le închidem noi gura, cu 
steril... 

FLORESCU : Și atunci, tovarăşe Can- 
drea, concret, ce facem ? 

CANDREA (diplomat): Păi ţie ce-ţi 
pasă, tu pleci de aici! 

FLORESCU : lţi arde de glumă. De- 
loc nu vrei să mă ierți... 

CANDREA (mulțumit) : Bine, uitaţi-vă. 
Tovarăşii de la partid au zis să-i ți- 
nem în loc pînă vorbesc ei cu Bucu- 
reștiul şi fac să se revină asupra 
ordinului. Dacă nu, or să ne vină 
într-ajutor. Mina nu se va opri. 

GHEAŢĂ : Care va să zică, tot nu 
sîntem lăsaţi să ne vedem de muncă. 

ONCIUC : N-aţi înţeles cum devine cu 
politica ? 

BODÎNCĂ : Am cam înţeles. Vor 
să-nchidă mina ăia de la Bucureşti. 

ONCIUC: „Aia”. Nu aşa, măi frate. 
Aici e vorba de reacţionarii din gu- 
vern. la bagă tu de seamă. Nu vor 
să tragă nici un glonte împotriva fas- 
ciştilor, asta-i limpede ; dar de ce? 

BODINCĂ : Ei, ia să te aud, moşule: 
de ce? 

ONCIUC : Fiindcă au nevoie de gloan- 
te împotriva poporului. Asta e. Așa 
că vor să închidă mina. Dar parti- 
dul nostru comunist ne spune: voi, 
muncitorii, aţi blocat înainte gale- 
riile... 

CANDREA : ...ca să loviți în hitleriști... 

ONCIUC : ...acum, deschideţi-le... 

CANDREA : ... tot ca să loviți în ei! 
Şi în cozile lor de topor! 

ION 'ȚICŞA (străduindu-se să pară se- 
rios): Vi s-a urcat democraţia la 
cap, ai? Vă ţineţi de politică, ai? 
Cum aţi îndrăznit să deschideţi sin- 
guri mina? Fără despoziție de la 
centru ? Da’ unde vă treziţi? Tre- 
buia mai bine să așteptați cînd o 
veni domnu’ prefect, cu tirnăcopu', 
p=> la tocate gurile, să le desfunde... 
De ce n-aţi avut răbdare ? Azi-miîine, 
vine şi el... 

PAVLII,A : Venea el şi azi, numai nu 
l-a lăsat muierea. Că zicea că se 

schimbă vremea şi face reumă la 
țurloaie ! 

DUMITRU ȚICȘA: Mor de ris, măi 
fraților, zău aşa. Lăsaţi-o dracului de 
glumă. 

CANDREA : De ce s-o lăsăm? Glume 
proaste fac ăia care cred că mai în- 
chidem noi mina. (Cu toată seriozi- 
trtea.) Să-şi ia gîndul! 

BODÎNCĂ : După ce am pornit-o așa 
greu... (Oftează.) 

CANDREA : Tocmai de-aia. Cititule, 
uite ce este: noi stăm aici şi nu dăm 
mina, orice-ar fi. S-ar putea să iasă 
şi cu puţină bătaie, mai știi... Aşa 
că, dacă vreți, tu şi cu Chipăilă puteţi 
pleca. 

CITITU : Nu, maestre, am învăţat și 
nni ceva din tot ce s-a petrecut aici. 
Dacă e să ne rupem de trecut, apoi 
să piriie zdravăn. (Chipăilă aprobă 
fiecare cuvint.) 

CANDREA: Bine zis ! Tovarăși, n-avem 
vreme de miting. Ce mai vorbă lun- 
gă : nu-i lăsăm! A plecat primul va- 
gonet cu minereu, şi cu vagonetul a 
plecat şi cererea de intrare în partid 

a lui Onciuc. O să plece şi alte vago- 
nete. 

ION ȚICŞA (întinde o hîrtie): Şi să 
plece şi o cerere a mea. 

CANDREA (ia hiîrtia) : Bine, Ioane. Și a 
ta. 

FLORESCU (încet): Într-o zi, o să mă 
apropii şi eu de vagonet. Am să scot 
şi eu de la piept... 


(Eventual, pe această repli-ă, se ridică 
la pod elementele de decor reprezen- 
tind magazia, în așa fel încît actorii să 
rămînă în piața pe care o știm din 
prolog. O mișcare: toţi cei aflaţi în 
piață se string zid în jurul lui Can- 
drea.) 


CANDREA : Păcat că nu e aici Vlase, 
să fi văzut cum a plecat vagonetul. 
Nu-i nimic! Doar nu e ultimul, ci 
de-abia primul vagonet. Şi pot să 
vină toți delegații trecutului din lu- 
me, că vagonetele or să meargă me- 
reu, tot mai multe şi mai pline. Dacă 
au pornit motoarele, nu se mai o- 
presc. 


O R T | N A 


Bucureşti, decembrie 1960 — septembrie 1961. 


Mustrația de VAL MUNTEANU 

hecomandări 
peniru 

Premiul de Stat 
al Republicii 

Populare Romine 
pe anul 1962 


EUGENIA POPOVICI 


TINEREȚEA ARTEI AUTENTICE 


isa tinereţi eterne, a căror expresie e neapărat o dăruire vieţii, 
într-o formă sau alta, mereu proaspătă şi întreagă, ca în prima 
zi în care tinereţea, cu uimire fericită, a îmbrățișat viaţa. 

La Eugenia Popovici, tinereţea asta se exprimă pe scenă. De 
douăzeci și opt de ani, ca la debutul ei, actrița păstrează aceeași inge- 
nuitate, neîncepută ca apa din poveste, aceeaşi efervescentă strălucire, 
același clinchet de argint în glas, acelaşi chip de copil, pe care anii 
n-au lăsat pecete. Meşteşugul ei actoricesc a crescut, subtilitatea şi 
pătrunderea s-au îmbogăţit, înțelepciunea şi-a creat drum sigur şi 
i-a deschis calea compoziţiei echilibrate, nuanţate, dar prospețimea a 
rămas nealterată, adolescenţa, cu tresăririle ei sensibile, conviețuiește 
nestînjenită cu maturitatea adinc-ştiutoare! Autenticitatea aceea cu 
care ne-a surprins la primul ei rol a rămas întreagă, fără să fie cît 
de cît păgubită de tehnica pe care actrița, fireşte, a dobîndit-o. 

În cele douăzeci şi opt de stagiuni — şi nu toate au fost darnice 
pentru Eugenia Popovici —, actrița n-a părăsit scena Teatrului Naţio- 
nal „I. L. Caragiale“ niciodată (decît chemată vremelnic în reprezen- 
taţii) pentru o aventură teatrală mai fructuoasă. Credincioasă teatrului 
în care a trăit pentru prima oară marea bucurie a jocului şi a întîl- 
nirii cu publicul — căruia ai să-i spui ceva şi care îți răspunde neapărat 
cînd i-ai spus un lucru cu temei —, Eugenia Popovici trece pe întreaga 
claviatură, de la copil la bătrină, de la comedia sclipitoare la drama 
adînc omenească, adevărată, şi eşti fericit că nu-i poţi prevedea nici- 
cînd bătrîneţea. 

Propunerea ei pentru Premiul de Stat bucură miile de spec- 
tatori care o iubesc. 


Lucia Demetrius 

„PENTRU EA NU EXISTĂ 
ROL MARE SAU ROL MIC 


omitetul de Stat pentru Cultură şi Artă a supus opiniei publice, 
pentru observaţii şi aprecieri, numele celor recomandaţi pentru 
Premiul de Stat, printre care se numără — socot, pe bună dreptate — 
cel al colegei noastre, slujitoare de mulţi ani a teatrului romiînesc, 
artista emerită Eugenia Popovici. 

Dotată cu o rară sensibilitate şi cu o mare putere de a transmite 
spectatorului sincera sa emoție, artista a dovedit, în rolurile interpre- 
tate, nu numai un frumos talent, dar şi o mare conştiinţă profesională. 

În felul în care a interpretat rolul Oanei din Apus de soare a 
lui Barbu Delavrancea, Eugenia Popovici a demonstrat întreaga sa ca- 

pacitate artistică, iar publicul Capitalei şi-a mărturisit admiraţia şi 
dragostea pentru frumoasa ei izbindă artistică, confundind, pur şi 
simplu, actrița cu personajul interpretat. De asemeni, neuitată a rămas 
Eugenia Popovici în mintea spectatorilor prin candoarea şi grația plină 
de tinerească stingăcie-a tinerei eleve din Steaua fără nume a lui 
Mihail Sebastian. În Surorile Boga, Eugenia Popovici a făcut cu pri- 
sosință dovada darului cu care ştie să dezvăluie tainele cele mai adinci 
ale sufletului omenesc, a grijii şi conştiinciozităţii cu care modelează 
personajul interpretat şi pe care îl trece dincolo de rampă, viu, ca să 
trăiască în inima şi mintea spectatorului şi după lăsarea cortinei. 

În Lucietta din Bădăranii, artista a ştiut să pună atita lumină şi 
frăgezime, duioşie şi omenesc încît interpretarea ei a stîrnii admiraţia 
nu numai a publicului rominesc, ci şi a străinilor, ea înscriind un 
desăviîrşit succes la Festivalul de la Veneţia, în însăși patria lui Goldoni. 

Am jucat alături de Eugenia Popovici în Arborele genealogic şi 
am văzut-o recent pe scenă, în piesa lui Tennessee Williams, Orfeu în 
infern. Aş vrea să relev o trăsătură pe care am putut-o vedea în toată 
cariera artistică a Eugeniei Popovici : pentru ea nu există rol mare sau 
rol mic. Indiferent de amploarea textului, actriţa ştie să-şi trăiască 
personajele cu atita emoție sinceră, să le cizeleze cu fineţe, să le dea 
proporţii atît de armonioase şi să le integreze în întregul piesei atit 
de veridic încît acestea trăiesc cu adevărat în scenă, chiar cînd ocupă 
un loc mărunt în contextul dramatic. 

Pentru originalitatea talentului său, pentru naturalețea jocului, 
pentru marea sa dragoste de teatru, pentru înaintata ei conştiinţă pro- 
fesională, susțin cu toată convingerea propunerea făcută de Comitetul 
de Stat pentru Cultură şi Artă de a i se acorda Premiul de Stat. 


Aura Buzescu 


artistă a poporului 


HOREA POPESCU 


INOVATOR, PARTIZAN 
AL TEATRULUI AGITATORIC 


Ho Popescu este unul dintre cei 
mai înzestrați regizori din scurta 
istorie a teatrului nostru socialist. Ta- 
lentul şi personalitatea acestui artist 
au mai multe trăsături pe care le gă- 
sesc esenţiale pentru a-i contura creația 
deosebită. Una dintre ele este inovaţia. 
Descoperitor al unor soluţii de teatru 
menite să miște inerția, să gonească 
şabloanele şi locurile comune, Horea 
Popescu nu este un excentric. Întotdea- 
una, el porneşte de la text, ceea ce il 
duce la adevărate şi creatoare inovaţii. 
Una din cele mai discutate şi disputate 
probleme ale teatrului contemporan şi 
în general ale artei contemporane, ino- 
vaţia, n-a găsit în Horea Popescu un 
adept formal şi gratuit. El este un ade- 
vărat inovator, un partizan al formelor 
celor mai adecvate şi mai eficiente de 
adresă a textului către marele public. 

Simțul critic şi modalităţile satirice la Horea Popescu sînt variate 
şi esențialmente diferenţiate. Conţinutul de idei, profunda cunoaştere a 
ideilor fundamentale ale piesei, legăturile strînse cu viaţa care a stat la 
baza cperei dramatice determină la acest creator soluţiile diverse, îi sti- 
mulează imaginaţia. În două dintre marile lui spectacole, Baia şi Aristo- 
crații, armele satirei se arată fundamental deosebite. În Baia, personajele 
negative sînt tratate fără cruţare, regizorul dîndu-le lovituri definitive: 
iar în Aristozraţii, aciditatea satirei conţine un fond uman care relevă 
cu grijă ideea recuperării personajelor, a reintegrării lor în societate. 

Horea Popescu nu recurge la soluţii liniare, la rezolvări presta- 
bilite pentru satiră, pentru entuziasm, pentru dramă, pentru neprevă- 
zut. Deosebit de valoroasă este trăsătura noutăţii în creaţie. De fiecare 
dată, pentru fiecare spectacol, el își ia meseria de la capăt. Nu are 
nici o idee preconcepută, nu are rutină; experienţa şi soluţiile scenire 
ale montărilor anterioare nu constituie pentru el un bagaj — bagaj 
care, pentru alţi regizori tineri sau bătrîni, devine cîteodată greu de 
cărat. De aceea, la fiecare început de montare, Horea Popescu are 
emoții, are îndoieli şi nu are acea siguranță ucigătoare în creație. 
Întregul univers al creaţiei lui se formează atunci, odată cu lumea pe 
care o închide spectacolul la care lucrează. Din el şi nu dinafară, 
inventează şi descoperă, cercetează şi experimentează. 


Propunerea lui pentru Premiul de Stat este dreaptă și prețioasă. 
li doresc din toată inima succese pe tărimul artei adevărate, pe care 
el merge. 


Jules Perahim 
maestru emerit al artei 


„Baia” de Maiakovski (Teatrul Muncitoresc 


— regia Horea Popescu) 


Scenă din 
C.F.R. 


TEATRUL NAŢIONAL „I. L, CARAGIALE“ 


„CERCUL DE CRETĂ CAUCAZIAN“ de Bertolt Brecht 


Regia : Lucian Giurchescu. Scenografia : Dan Nemţeanu. Muzica: Paul Dessau. Distribuţia: Nicolae 
Gatton (Povestitorul); Bogdan Pancu (Un cîntăreţ): Gh. Petrescu (Al doilea cîntăreţ); Marian Hudac (Cneazul 
Kazbeki): va Pătrășcanu (Natella Abaşvili); w Mihai Fotino (Mikha Loladze); Dem. Rădulescu (Niko 
Mihadze): Igor Bardu (Aghiotantul Şalva): Emanoil Petruţ (Simon rari RDI Popovici (Gruşa 
Vahnadze): Nora Şerban (Doica); Adriana Piteşteanu (Doamna în virstă); loana Bulcă (Doamna tînără); 
Lostache Diamandi (Hangiul): Dem. lădulescu (Caporalul); Liviu Crăciun (Primul călăreț în zale); George 
Sîrbu (Al doilea călăreț în zale); Valeria Gagealov (Țăranca); Gr. Nagacevschi (Țăranul); Şerban Holban 
(Negostorul) : Nelly Dordea Vel pa Marcel Anghelescu (Lavrenti); Didona Popescu (Aniko); Nică 
Dimitriu (Mihail): Draga Olteanw (Soacra); lon Manu (Călugărul); Const. Stănescu (lussup): C. Rautchì 
(Azdak): Const. Stănescu (Marele Cneaz): Al. Alexandrescu- Vrancea (Şauva); Mihai Berechet /Bizergan 
Kazbeki): Gabriel Florea (Primul chiabur); Andrei Magheru (Al.+doilea chiabur); C. Melcea (Al treilea 
chiabur): Fliza Petrăchescu (Ţăranca în virstă): loona Bulcă (Ludovica); Dem. Rădulescu (Illo Şuboladze), 

* Mihai Fotino (Sandro Oboladze): Zoe Gherasimat (Bătrina de la proces); Constantin Zegrea (Gheorghi 
Abaşvili); Matei Gheorghiu (Delegatul comisiei de stat pentru reconstrucţie); Const. Stănescu (Un ţăran); 
Costache Diamandi (Alt ţăran); yEmanoi! Petruţ (Un ostaș); Draga Olteanu (Inginerul agronom). 


a întregii sale creaţii, unul din moti- 
vele marii literaturi, adresîndu-se de 
data aceasta folclorului oriental. O in- 


Piesa cu care Teatrul Naţional „I. L. 
Caragiale“ s-a prezentat în concursul 
tinerilor artişti este una dintre cele 


mai cunoscute şi mai frumoase pagini 
din opera lui Bertolt Brecht. 

În Cercul de cretă caucazian, drama- 
turgul german reia, după o practică 


trigă ale cărei nervuri sînt vizibile, ale 
cărei intenţii sînt declarate, ale cărei 
tîlcuri sînt explicite ne duce către ceea 
ce în Biblie avea să devină vestita ju- 

decată a lui Solomon. Numai că această 
filă din cartea cărţilor este retranscrisă 
de către un scriitor care știe să desco- 
pere în amintirile umanităţii o lecţie 
de viaţă, tocmai bună spre a lumina 
conflictele prezentului din perspectiva 
unei înțelepciuni milenare. 
Străvechea poveste, devenită nouă, şi 
cu oameni pe care îi cunoaștem din 
imediata noastră apropiere, este pă- 
trunsă şi ordonată de alte semnificaţii. 
Căci scriitorul german nu trage după 
el patrimoniul de învățăminte aşa cum 
un avar îşi tirăşte sacul cu galbeni, ci 
îl scrutează cu un ochi critic, făcînd 
dintr-o legendă, ale cărei personaje 
sînt termenii unei lecţii, dincolo de 
epoci, prilejul unei dezbateri sociale 
contemporane, remaniind în acest sens 
motivul dramei. Aşa se face că femeile 
ce-şi dispută copilul dobindesc în piesa 
lui Brecht o precisă identitate de clasă, 
că judecătorul vine din lumea celor 
fără haine, fără piine, fără nume, iar 


Teatrul ne. 2 


Su die 


Moment din spectacol 


evenimentele se petrec într-un moment 
de răsturnări sociale în care putem 
alege cel mai bine între un principiu 
etern şi o prejudecată stupidă, între 
rigiditatea legii şi puterea vieţii. 
Cercul de cretă caucazian este o piesă 
lipsită de artificii, cu eroi ridicaţi la 
rangul de simbol şi cu fapte ridicate 
la rangul de istorie, plină de situaţii 
tari şi simple, în care sublimul şi ab- 
jectul se războiesc cu mişcări de basm 
de demult, dar cu sensuri violent ac- 
tuale. Într-un fel, se poate spune că 
avem de-a face cu o conjurație poe- 
tică, a cărei vrajă este chemată pentru 
a fi risipită, lăsind să se vadă sub- 
textul real din care se hrăneşte fan- 
tezia şi mobilul exact care inspiră pe 
fiecare dintre protagonişti. Autorul 
smulge de fapt destinele personajelor 
sale din cercul legendei, chemînd spec- 
tatorii să nu se lase orbiţi de străluci- 
rea ei, cucerind luciditatea, desolidari- 
zindu-se de faptele povestite şi rejude- 
cîndu-le cu inteligența şi experiența 
zilei de astăzi. Privită din această per- 
spectivă, familia guvernatorului Abaş- 
vili şi cea a lui Lavrenti adună toate 
tarele familiei burgheze, unită în inte- 
resele ei, dar zguduită de sfișieri inte- 
rioare care merg pînă la falsificarea 
celor mai omeneşti sentimente și la des- 
compunerea raporturilor dintre părinţi 
şi copii, dintre frate şi soră. Privit din 
această perspectivă, şirul de generozi- 
tăți şi sacrificii ale Gruşei Vahnadze, 
pentru care datoria nu este necesitatea 
de a respecta o lege, ci de a se respecta 
pe sine, exprimă omenia celor simpli, 
a celor ce în toate epocile, în zilele 
de masacre războinice sau de „tihnită 
pace“, au dus greul lumii. Şi celelalte 
personaje vizează categorii ale socie- 
tăţii capitaliste. Bunăoară, cei doi me- 
dici sau cei doi avocaţi ne duc cu gîn- 
dul la pătura de intelectuali burghezi 
care aliază servilismul cu o falsă eru- 
diţie, disputindu-şi întîietatea într-o 
părelnică ştiinţă şi arguţia într-un cert 
conformism. Cit privește cel mai inte- 
resant personaj al piesei, judecătorul 
Azdak (a cărui înţelepciune vine din- 
tr-o lungă observație a societății ne- 
drepte, ca şi din libertatea lăuntrică 
ce și-a cîştigat-o asupra ei, şi care, în 
conflictul dintre lege şi om, măsoară 
adevărul şi dreptatea plecînd de la bu- 
nul-simţ), el reprezintă spiritul justiției 


populare. Azdak știe că o conștiință de 
om respectabil nu este totuna, în socie- 
tatea burgheză, cu o conştiinţă de om. 
Existența lui de ins fără iluzii, dar şi 
fără resemnare, l-a învăţat că într-o 
lume despotică sint adevăruri care pot 
ucide pe acei care le cunosc, și de 
aceea se fereşte să arate că ştie multe; 
existenţa lui de ins silit să trăiască o 
viață obscură şi mizerabilă l-a învăţat 
că o justiție fără omenie şi fără cari- 
tate este un nonsens, şi de aceea ver- 
dictele sale ţin seamă nu de o legali- 
tate abstractă, ci de una vie ; existența 
lui de ins în afara legii i-a dovedit că 
îşi poate păstra armurile integrității 
morale numai dacă le tăinuiește sub 
o înfăţişare coruptibilă, și de aceea el 
se arată gata să se vindă oricui, pentru 
a vedea cine şi de ce vrea să-l cum- 
pere. 

Cercul de cretă caucazian este, în 
cele din urmă, o dezbatere, în care 
se înfruntă două poziţii de clasă. Dia- 
logul despre ce înseamnă un act mo- 
ral, într-o societate şi într-un timp în 
care orice gind cu privire la destinul 
omului a pierit, începe în clipa în care 
Gruşa își riscă viața pentru a o salva 
pe aceea a unui copil, şi se încheie în 
clipa cînd Azdak arată prin judecata 
sa că nimic nu se poate clădi pe 
egoism şi pe rapacitate, că vine tot- 
deauna o oră în care iubirea, suferin- 
tele şi generozitatea celor mulți cre- 
ează virtuțile unei adevărate etici. 

Nu printr-un simplu accident prolo- 
gul piesei se desfăşoară în patria so- 
cialismului, adică acolo unde a trium- 
fat ideea că valoarea aparține celor ce 
o creează, şi nu celor ce o posedă, acolo 
unde a te realiza ca om printre oameni 
nu înseamnă a dispune de avere sau 
de putere nelimitată în societate. 


$+. 


Spectacolul Teatrului Național „I. L. 
Caragiale“ a fost pus în scenă de tînă- 
rul regizor Lucian Giurchescu, asupra 
căruia teatrul lui Brecht exercită, de 
mulți ani, o statornică atracție. 

În spectacolele Domnul Puntila și 
sluga sa Matti, Svejk în al doilea răz- 
boi mondial, el a dovedit că teatrul lui 
Brecht nu este deloc o artă rece și 
abstractă şi că, dacă scriitorul refuză 
şi exclude pateticul şi emoția decla- 
rată dintre instrumentele sale de ex- 
presie, opera sa e pătrunsă de un tra- 
gism ascuns sub o grimasă, iar tristețea 
devine o parolă de luptă împotriva 
războiului şi a exploatării. Verva sa- 


tirică, imaginaţia detaliilor pregnante, 
gustul efectului scenic, aptitudini de 
vigoare sînt principalele însuşiri ale 
stilului său regizoral. În Cercul de cretă 
caucazian, mijloacele de lucru ale lui 
Lucian Giurchescu presupuneau nu atit 
o schimbare de substanţă, cît de rafi- 
nament dramatic. Misiunea sa era de 
a dovedi că între legendă şi adevăr nu 
există la Brecht un decalaj, că actua- 
litatea este de fapt cîmpul de observa- 
ție al piesei, că somptuozitatea pildei 
nu trebuie să orbească pe nimeni. At- 
mosfera de basm, mediul plin de cu- 
loare, mişcarea sufletească a persona- 
jelor, redusă la expresia ei esenţială, 
gesturile lor transparente trebuiau să 
deschidă o fereastră spre o lume foarte 
reală, cu dramele ei de foame, de iu- 
bire, de război, descoperind, prin inter- 
mediul Comentatorului, pe acela care 
conduce, supraveghează si suride înțe- 
lept tot timpul cît are loc această ac- 


Silvia Popovici (Grușa Vahnadze) și Emanoil Pe- 
trut (Simon Hahava) 


ARE PRO 


C. Raujchi (Azdak) 


țiune de demistificare a feeriei. A 
feeriei pe care autorul, ca şi persona- 
jele sale, o impun ca o convenţie, dar o 
resping ca un adevăr. Căci Brecht, 
autorul unui teatru didactic, are în ve- 
dere în primul rînd „morala fabulei” 
în împrejurările de astăzi. În piesă, 
personajele deţin funcţia de exemplu. 

în spectacol, accentul a căzut mai 
ales pe reconstituirea parabolei, des- 
prinzîndu-se din piesă, cu discernămiînt 
şi justeţe, un mănunchi de învățăminte 
morale care-şi dobîndesec autoritatea 
prin aceea că sint inspirate din con- 
temporaneitate şi se adresează ei. Ele 
răzbat în reprezentaţie cînd în linii de 
o naturaleţe francă, directă, cînd în linii 
de un grotesc crispat şi violent, cu alte 
cuvinte, după ritualul părelnic naiv, 
dar de o ingeniozitate exersată, în care 
se istoriseşte un basm. Viziunea regi- 
zorală este interesantă, ispititoare şi 
foarte adeseori sugestivă, dar comportă 
cîteva obiecţii. Cea mai însemnată din- 
tre ele este că frumuseţile şi tilcurile 
legendei au fost invocate cu o prea 
mare risipă de fast şi că acest prisos 
este potrivnic simplităţii de expresie a 
dramaturgului, pentru care legenda ră- 
mine un pretext. Poate că această ca- 
renţă nu ar fi fost atît de vizibilă dacă 
regizorul nu ar fi încredinţat rolul Co- 
mentatorului unui cîntăreț, care modu- 
lează rotund, dar fără relief, frazele- 
cheie ale piesei, făcînd dintr-un co- 
mentariu plin de sensuri o arie de bel 
canto. 

Am regretat de asemenea eliminarea 
din text a unor momente-cheie (cum ar 
fi, de pildă, scena în care Gruşa se tîr- 
guie, cu accente de precupeaţă, pentru 
hrana copilului, dovedind că împreju- 
rările îi preschimbă candoarea în as- 
prime, sau scena în care la întrebarea 
lui Azdak — dacă n-ar dori, mai cu- 
rînd decît să-şi păstreze copilul, să-l 


ştie hărăzit avuţiei şi onorurilor — 
Gruşa răspunde că a avea bani în- 
seamnă a asupri), care ar fi făcut mai 
pregnantă lecţia piesei. În fine, prolo- 
gul trebuia să beneficieze în spectacol 
de o superioară gravitate artistică. 

Numind lacunele spectacolului, nu 
avem dreptul să uităm, în favoarea re- 
gizorului, faptul de a fi lucrat cu o 
vastă orchestrație umană (constituită 
din interpreţi atit de deosebiți ca stil 
şi joc) şi de a fi creat o varietate con- 
siderabilă de tipuri, trecînd prin expre- 
sia lor curentul forţei sociale pe care 
o reprezintă, după cum nu avem drep- 
tul să omitem dificultățile însemnate pe 
care le pune unei reprezentații teatrul 
lui Brecht. 

Spectacolul se desfășoară în decoru- 
rile şi costumele lui Dan Nemţeanu, 
care a folosit, cu un amuzament vizi- 
bil şi cu un talent tot atît de evident, 
cartonul, mătasea, vopseaua şi tini- 
cheaua, pentru a crea universul de 
pseudobasm al piesei. Palatul din ac- 
tul II se proiectează pe un fundal de 
amăgire, ca în „O mie şi una de nopți“, 
dar războinicii poartă zale ai căror 
solzi sînt strecurători şi linguri tocmai 
pentru a se sublinia caracterul de fic- 
țiune al cadrului şi a ne desprinde din 
cîmpul iluziei. Este adevărat însă că, 
uneori, scenograful s-a lăsat sedus de 
ceea ce putea fi „ilustrativ” în decorul 
piesei şi, dind prea mare libertate cu- 
lorii, a abătut privirea spectatorului de 
la austeritatea de linii a dramei. Acest 
exces de frumusete, căruia ne bucu- 
răm să-i putem găsi adesea scuza unei 
fericite expresii plastice, este însă dife- 
rit de intenţiile piesei. 

Întiietatea realizării actoricești tre- 
buie recunoscută Silviei Popovici şi lui 
Constantin Rauţchi. Interpreta Gruşei 
Vahnadze a scos la iveală farmecul, 
gingăşia, generozitatea unei fete simple, 
care trăieşte cu. uitare de sine, cu no- 
bleţe, calvarul unor împrejurări po- 
trivnice, trecînd prin ele cu sufletul 
neîntinat şi păstrindu-şi întregi resur- 
sele de iubire şi de speranță. Apreciem 
jocul actriţei în scenele în care perso- 
najul luptă cu modestie și tenacitate 
împotriva adversităţilor destinului ei 
(deşi se impunea să aducă un plus 
de forță dramatică), dar prețuim, 
mai ales, poezia delicată realizată în 
scenele de suferință şi de dăruire, în 
care interpreta dă măsura întregului ei 
talent. Constantin Rauţchi a făcut o 
creaţie originală în Azdak, reliefind, pe 
drumul unei variate game de intenţii, 
caracterul acestui om, care, sub apa- 

rența abruti ii morale, ascunde un 
revoltat setos de justiție. Sub zdrenţele 
unui declasat el ne ajută să descoperim 
o conştiinţă. E conştiinţa unui bătrîn 
încercat şi răbdător : laş atunci cînd e 
imposibil să fie erou, sustrăgîndu-se cu 
viclenie din situaţiile cele mai imposi- 
bile, trecînd cu superioară înţelepciune 
din condiția de condamnat la moarte 
în aceea de judecător, egal cu sine în 
decădere și în mărire şi, mai presus de 
toate, credincios ideii de dreptate pen- 
tru cei mulţi. Actorul a sugerat cu artă 
multitudinea de nuanţe din care se 
constituie portretul lui Azdak, şi l-am 
fi aplaudat deplin dacă nu am fi recu- 
noscut in jocul său amintirea unor ro- 


în ‘ana judecății el nu la bată 
afecțiune şi grijă pentru copil şi că nu 
arată că „obiectul“ litigiului este de 
fapt o viaţă de om. Ce actor s-ar putea 
însă mîndri că a realizat desăvirşit, 
fără nici o lacună, un astfel de rol ? 
Simon Hahava, ostaşul îndrăgostit de 
Gruşa, a fost Emanoil Petruţ, şi el a 
tălmăcit cu o cuceritoare naturaleţe — 
şi care se cere elogiată — sufletul unui 
ostaş drept, simplu şi generos. Pe Na- 
tella Abaşvili, „marea doamnă“, făcu- 
tă numai din inconştiență și cinism, 
din răsfăţ şi din cruzime, din orgoliu 
şi zădărnicie, a interpretat-o Eva Pă- 
trăşcanu, reuşind o compoziţie corectă, 


Scenă din spectacol 


căreia ii cam lipsește umorul. O 
menţiune deosebită se cuvine Dragăi 
Olteanu (Soacra) şi lui Constantin Stă- 
nescu (lussup), care au jucat shakes- 
peareana scenă în care patul de moar- 
te devine pat de nuntă cu o vigoare 
şi o sobrietate cu totul remarcabile. 

Dintr-o apariţie episodică, Mihai Be- 
rechet (Bizergan Kazbeki) a făcut o 
prezenţă, insistînd cu un comic de bună 
calitate asupra subînțelesurilor rolului 
său. Ioana Bulcă (Doamna tînără şi 
apoi Ludovica), convingătoare în amîn- 
două ipostazele, Didona Popescu (A- 
niko), Adriana Piteşteanu (Doamna în 
vîrstă), Costache Diamandi (Hangiul) 
au contribuit, cu tipuri bine surprinse, 
la crearea vastei galerii de personaje 
ale piesei. 

În rolurile celor doi medici, şi apoi 
în rolurile celor doi avocaţi, au fost 
distribuiţi Dem. Rădulescu şi Mihai Fo- 
tino, actori dintre cei mai înzestrați, 
dar care şi-au conturat personajele cam 
după modelul celor din piesa lui Mo- 
lière, unde interpretaseră de asemenea 
nişte impostori. În ce-i priveşte pe 
cneazul Kazbeki şi pe aghiotantul 
Şalva, poate din pricina măştilor, poate 
din pricina jocului lor, cert e că nu am 
putut reţine în mod deosebit pe inter- 
preţii acestora — Marian Hudac şi Igor 
Bardu. 


TEATRUL DE STAT DIN BRAȘOV 


Spectacolul de tineret Cercul de cretă 
caucazian beneficiază și de aportul unor 
încercaţi actori. Ion Manu îl interpre- 
tează pe călugărul beţiv, dispus ori- 
cînd, pentru cîţiva galbeni, să sfințească 
o infamie, realizind una dintre sucu- 
lentele sale compoziţii ; Marcel Anghe- 
tescu îl joacă cu un umor tragic pe La- 
vrenti, care, sub tirania soției şi a 
averii, a devenit un suflet mic, cu rare 
şi speriate sclipiri de lumină; Eliza 
Petrăchescu conturează din citeva re- 
plici figura unei femei zdrobite de apă- 
sarea chiaburilor. 


Cercul de cretă caucazian este un 
spectacol cu multe însușiri, un specta- 
col de o necontestată ţinută artistică, 
dar inegal, prilejuind unor actori afir- 
marea darurilor lor, dar fără să reali- 
zeze o adevărată unitate de ton şi de 
expresie. 


Sintem convinşi că spectacolul va 
cîştiga în omogenitate de-a lungul vii- 
toarelor reprezentații, pentru ca reali- 
zatorii lui să poată culege pe de-a-ntre- 
gul răsplata unei active munci artis- 
tice. 


B. Elwin 


„CHIRIȚA ÎN IAŞI“ de Vasile Alecsandri 


Regia : I. Simionescu. Decoruri şi costume: 


Elena Simirad-Munteanu Distribuţia : Ileana Tarnavski 


(Uucoana Chiriţa); Alexandru Făgărăsan (Grigore Birzoi): Puşa Protopopescu-Siminie (Aristita): Simona 


Negrea (Calipsiţa) ; Mihai Popescu (Pungescu) ; 


Ion Siminie (Bondici) ; Flavius Constantinescu (Guliţă); 


Ruxandra lonescu (Văduva Afin): Stela Popescu-Puican (Luluta): Ştefan Alexandrescu (Sărdarul Cuculeţ); 
Rugenia Petre-Lipan (Ioana) ; Teofil Căliman (Un slujitor de barieră); Vasile Mureșanu (Un surugiu); Cris- 
tian loanin (Ur ncamţ cu orga); Teofil Căliman (Barbu Lăutaru); Ştefan Alexandrescu (Sandu Napoilă); 


lon Siminie (Clevetici); I. Vărădeanu (Alecu Păpuşaru). 


În afara scenei Naţionalului ieşean, 
unde s-a creat o adevărată tradiţie cu 
acest spectacol, Chiriţa în Iaşi nu prea 
vede lumina altor rampe; există în 
această piesă o anume naivitate, o 
adresă aparent depășită, care-i face pe 
mulţi oameni de teatru să se teamă că 
ea n-ar rezista exigentei confruntări cu 
epoca noastră şi cu cerinţele publicului 
de azi. Montarea realizată la Braşov de 
către Ion Simionescu poate fi de aceea 
considerată un act de îndrăzneală. Nu 
este însă vorba despre o îndrăzneală 
gratuită : ea infirmă, printr-un specta- 
col novator, tineresc, o prejudecată. 


Scuturînd praful de pe un text scris 
în 1850, renunțind la unele regiona- 
lisme care ar fi îngreunat înţelegerea 
replicilor, montind — prin legarea 
unora dintre „cînticelele comice“ (Sandu 
Napoilă ultra-retrogradul, Clevetici ul- 
tra-demagogul, Cucoana Chiriţa în vo- 
iaj, Barbu Lăutariul) între ele şi cu cîn- 
tecul păpuşilor din laşii în carnaval — 
un tablou de „teatru în teatru“ (care 
s-ar mai cuveni puţin „periat“, pentru 
a i se atenua unele lungimi), regizorul 
a ancorat piesa mai adinc în epocă, 
dîndu-i, totodată, mai multă ascuţime 
satirică şi oferind spectatorului o vi- 

De la stinga la dreapta: 
tita), 


(Calipsița) 


ziune mai amplă, atit asupra lumii 
vremii, cît şi asupra operei lui Alec- 
sandri. Cu aceasta sîntem însă departe 
de a fi spus totul, deoarece cu respec- 
tiva adăugire s-ar fi putut monta un 
perfect spectacol tradiționalist, care 
n-ar fi adus nimic nou. 

Problema tratării moderne a unor 
texte de teatru mai vechi preocupă as- 
tăzi pe mulți creatori, şi este firesc ca 
în acest sens să existe experiențe fun- 
damental diferite, după cum este firesc 
să existe reuşite şi eşecuri. Au existat 
modernizări în care regizorul a operat 
mai cu seamă cu bisturiul, îngăduin- 
du-şi substanțiale modificări în text. 
Fără a avea pretenția emiterii unui 
verdict, concepția regizorală care a stat 
la baza spectacolului teatrului din 
Braşov ni se pare a fi cea justă: 
călăuziți de respect pentru opera aleasă, 
creatorii au păstrat litera şi i-au a cen- 
tuat spiritul, prin intermediul moder- 


Pușa Protopopescu-Siminie (Aris- 


Ileana Tarnavski (Cucoana Chiriţa) și Simona Negrea 

nului în spectacol. A fost respectat tex- 
tul lui Alecsandri, a fost respectată și 
muzica, impusă prin tradiţie, a lui 
Alexandru Flechtenmacher ; totul a 
fost însă îmbrăcat într-o efervescenţă 
de idei şi accente satirice trădind op- 
tica omului de azi asupra moravurilor 


şi aspirațiilor protipendadei lacome, 
franțţuzite şi preţioase. 
Remarcabilă în spectacolul realizat 


este în primul rînd concepţia unitară: 
rostirea cuvîntului, muzica, decorul, 
costumele, plastica mişcărilor se sub- 
ordonează atit de firesc unei aceleiaşi 
idei, încît, dacă un ochi exigent poate 
descoperi pe alocuri unele lungimi, un 
gest stingaci sau o replică insuficient 
valorificată, în schimb nu există în în- 
treg spectacolul note false, discordante, 
Nici o clipă n-a fost săvirşită greșeala 
de a se lua în serios această lume de- 
mult apusă, de a se acorda înţelesuri 
grave unui text care nu le are. Ar fi 


fost deplasată o luptă cu armament greu 
împotriva rizibilelor ei tare. Actorii au 
înţeles aceasta şi s-au distanțat de per- 
sonajele lor, colorindu-le fără milă cu 
o tentă de ridicol, şi au ris de ele cu 
poftă, împreună cu spectatorii. Același 
lucru l-a făcut şi scenografia (Elena 
Simirad-Munteanu), care nu s-a temut 
de alăturări violente de culori în de- 
senarea costumelor, obţinînd bune 
efecte de caracterizare a personajelor. 


Această sincronizare a intenţiilor și 
a mijloacelor creatorilor — exemplu 
concludent de colaborare creatoare, de 
muncă colectivă — a avut drept rezul- 
tat un spectacol caracterizat printr-un 
ritm alert, vesel, generator de bună dis- 
poziţie atit pentru interpreţi, cît și 
pentru spectatori, printr-o notă de bo- 
nomie şi de ironie subţire, care-l fe- 
reşte de orice îngroșare vulgară. Se 
pot da în acest sens o mulțime de 
exemple care să releve o nesecată fan- 
tezie în construirea unor momente co- 
mice, care nu rămîn totuşi poante „în 


De la stinga ła dreapta: 
barieră), 


sine” ; să nu cităm decit ingenioasa re- 
zolvare a intrării invitaţilor în scena 
balului prin intermediul siluetelor de- 
cupate (exemplu de idee regizorală 
mustind de subtexte, servind o inten- 
ție — aceea de a caracteriza plastic şi 
expresiv o întreagă pătură socială — 
şi de rezolvare scenografică subordonată 
cu inteligenţă); micul „balet“ cu cortina 
al cuplului Luluţa-Guliţă, ca și între- 
gul lor tablou, cu cîntecele respective 
— demonstraţie matematică a rezulta- 
telor a două metode de educaţie deo- 
potrivă de stupide, eşuînd alături ; mo- 
mentul apariţiei în „neglije“ a Aristiţei 
și Calipsiţei — moment parcă adus din 
teatrul de marionete pentru a sublinia 
lipsa de personalitate a „duducilor“ —, 
şi, în  sfirşit, spiritualele comentarii 
muzicale, la replicile şi situaţiile-cheie, 
ale tarafului. 

Cea mai mare îndrăzneală a specta- 
colului rămîne însă încredințarea rolu- 
lui titular — împotriva tradiţiei, care 
cerea „volum“ la propriu și la figurat 


Teofil Căliman (Un slujitor de 
loa Siminie (Bondici), Mihai Popescu (Pungescu), 


Cristian loanin (Un neamt ca orga) 


şi care înscăunase travesti-ul — unei 
actriţe tinere. Ileana Tarnavski nu s-a 
lăsat intimidată de exemplele ilustre 
şi şi-a construit complicata partitură cu 
o siguranţă, o ştiinţă a dozării mijloa- 
celor şi o capacitate de a comunica 
cu publicul care o impun ca pe o va- 
loare certă în domeniul comediei. Ea 
a conceput o Chiriţă originală, mai pu- 
țin agresivă, cu cochetării şi feminităţi, 
care, abia aşteptind să se descotoro- 
sească de odrasle, mai speră pentru 
propria-i viaţă multe întîmplări aven- 
turoase, cam poznaşă ; în cintecul Cu- 
coanei Chiriţa în voiaj ea a reușit să-şi 
aducă personajul surprinzător de a- 
proape de public, printr-o „spontanei- 
tate” a confidenţelor foarte bine jucată. 

Se mai cuvine relevat jocul Stelei 
Popescu-Puican — o Luluţă „enfant 
terrible“ adorabilă în graţia și ştren- 
găriile ei, proaspătă, de o vervă ine- 
puizabilă — şi cel al lui Ion Siminie 
(Bondici — coţcar ieşean şi Clevetici), 
vădind că actorul nu se sprijină numai 
pe farmecul lui personal, ci îşi com- 
pune rolul, dindu-i gesturile şi intona- 
tiile potrivite, în urma unui studiu mi- 


nuţios. Puşa Protopopescu-Siminie (A- 
ristiţa), Simona Negrea (Calipsiţa) şi 
mai ales Flavius Constantinescu (Gu- 
liţă) nu s-au menajat, pentru a da ca- 
ricaturalelor lor personaje acele nuanţe 
pe care viziunea spectacolului le im- 
punea. 

Spectacolul cu Chiriţa în Iaşi al Tea- 
trului de Stat din Braşov dovedește 
din partea colectivului acestui teatru 
o înţelegere exactă a menirii concursu- 
lui tinerilor artişti : aceea de a realiza 
un pas înainte în maturizarea echipei, 
de a înfăptui o experienţă artistică me- 
nită să marcheze o treaptă nouă. Reali- 
zînd acest spectacol antrenant şi tine- 
resc, colectivul nu s-a repetat pe sine şi 
n-a repetat pe alţii. Trecînd la munca 
pentru crearea altui spectacol, va vedea 
cu cît l-a îmbogăţit această experienţă 
artistică, cît de utilă i-a fost această 
şcoală, în ce măsură dezlănţuirea fan- 
teziei, dominată de gindirea concentrată 
asupra scopului, i-a deschis perspective. 


Ileana Popovici 


TEATRUL DE STAT DIN TG. MUREŞ — SECŢIA MAGHIARĂ" 


TEATRUL DE STAT DIN GALAŢI** 


„POVESTE DIN IRKUTSK” de Alexei Arbuzov 


* Regia: Harag György. Decoruri: Háry 
(vaia); Szabó Duci (fa 


risa); Kiss László (Serdiuk); 
stván (Rodik); Magyari Gergely (Denis); Tarr László 


Lajos. Costume: Olga Muţiu. Distribuţia: Tanái Bella 
Sina Kâroly (Serghei); Bács Ferenc (Viktor): Ferenczi 


Afanasii 


Debreczeni Gabi (Maia); Lōrinczi Ica (Niura); Gyarmati Istvân (Chefliul); Szotyori Eva (Fetiţa cu franzele); 


Szabó Agi (infirmiera); Leasy József (Primul tînăr); Hunyadi László (Al 


(Anton); Hoţa lleana (Le 


pcenko); Mózes Erzébet anaele); 
oilea tînăr); Miron Şuvăg 


** Regia: Vlad Mugur. Scenografia: Wilke Adalbert. Distribuţia: Gina Patrichi wt (Valia); Lavinia 


Anghelescu (Larisa): lon Lazu (Serdiuk): lon Niciu 


R. Jipa (Denis): Dumitru Dunea (Lapcenko); Stela 


Serghei): Cornel Dumitraş Cikiogy M 
opescu- -Temelie (Zinka): Roxana Pană (Maia): I Ioniță 


ihail (Rodik); 


{Niura); lon Veştea (Chefliul): Valerica Patrichi (Fenta cu franzele); Liana Sandra Popescu (infirmiera); 
Alex. Năstase (Primul tinăr) ; I. Pirvu (Al doilea tinăr) ; Cornel Dumitriu (Anton): Tanţi Romce (O femeie): 
Mioara Coșa (Xana). Personajele corului : Marga Georgescu, Maricta Luca, Puiu Bogdan. 


Atraşi de bogăţia de gîndire a Po- 
veștii din Irkutsk, de chipul poetic al 
umanităţii comuniste, care dă răspuns 
eternelor întrebări ale omenirii : viaţa 
şi moartea, dragostea şi fericirea, doi 
cunoscuţi şi înzestrați regizori, Harag 
György şi Vlad Mugur, au încercat 
— cu două colective de tineri actori — 
să tălmăcească această operă conform 
sensibilităţii şi personalităţi artistice 
proprii fiecăruia. 


Structura lucrării a invitat în mod 
firesc la afirmarea unor individualităţi 
distincte ale spectacolelor, la o inter- 
pretare personală a caracterelor, a si- 
tuaţiilor, la  concluzii-mesaj înălțate 
peste text, în zona simbolurilor. 

Realizarea lui Harag György, de la 
Teatrul de Stat din Tg. Mureş. secţia 
maghiară, poartă amprenta specifică a 
activităţii sale de pînă acum : străduin- 
ţa de a tălmăci cît mai adecvat şi sub- 

stanțial viața, umanitatea, ideile textu- 
lui, de a crea, fără supralicitări, fără pri- 
sos de demonstraţie, climatul spiritual și 
moral propriu operei. Cumulind experi- 
ența anterioarelor montări cu această 
piesă, regizorul şi-a propus să ducă 
mai departe — şi, pe cît posibil, mai 
în adinc — cercetarea sensurilor filo- 
zofice ale piesei. Acesta este, dintru 
început, principalul merit al montării 
sale. Spectacolul prezintă cu mare con- 
cretețe viaţa şi problemele de viață ale 
oamenilor de pe şantierul de muncă în 
cadrul căruia se desfăşoară, într-o ima- 
gine scenică simplă, acţiunea, dar se 
înalță, prin interpretarea poetică a tu- 
turor factorilor care-l compun, la gene- 
ralizare filozofică. 

Cadrul plastic, compus dintr-un de- 
cor unic — o platformă uşor înclinată, 
un pătrat luminos pe fundal, pe care 
se proiectează o porţiune de cer, cu 
nori învolburaţi, un copac firav, fixat 
pe platformă —, a imprimat spectaco- 
lului poezie şi forță emoţională. Citeva 

Tanâi Bella (Valia), Sinka Károly 


(Serghei) și Bâcs Ferenc (Viktor) 


De la stinga la dreapta: 


elemente de decor, strict necesare — o 
bancă, un pat, o masă —, au oferit su- 
portul util creării atmosferei specifice 
fiecărui moment al dramei. Sigur pe 
direcţia fermă a conflictului şi pe con- 
sistenţa dialogului, Har2z György a gă- 
sit cu cale să se preocu pe îndeosebi de 
realizarea unor expresi scenice care să 
reflecte sugestiv, dar fără ostentațţie, 
acest conflict, care să slujească la re- 
liefarea ideii fundamentale a piesei — 
aceea a devenirii omului, a desăvirşirii 
sale în sinul unei colectivităţi ce-l 
înalţă prin muncă şi dragoste. 
Spiritul de caldă umanitate, care re- 
prezintă dominanta spectacolului, a fost 
generat atît de realizarea colectivului 
brigăzii de muncă a lui Serghei şi Vik- 


tor — constituit, ca o puternică perso- 
nalitate, din diverse şi viguroase carac- 
tere —, cit şi de viziunea asupra coru- 


lui, căruia nu i s-a conferit o solemni- 
tate deosebită : membrii acestuia, îm- 
brăcaţi cu costume de fiecare zi, au 
comentat cu multă participare şi căl- 


dură, cu nuanțe de umor blind sau, 
dimpotrivă, tragice, episoadele piesei, 
fie aşezaţi pe scaune în jurul platfor- 
mei pe care se desfăşura jocul eroilor 
principali, fie situaţi în prim-plan. 
Pentru a sluji înţelegerea deplină a 
acestei opere, a frumuseţii caracterelor 
umane, cu înălţimea morală şi noblețea 
lor sufletească, pentru a obţine o ima- 
gine cit mai veridică a acestor eroi, 
regizorul a depus o muncă temeinică 
cu fiecare interpret în parte. Se poate 
aminti aci una dintre trăsăturile ca- 
racteristice ale regizorului : munca lui 
cu interpreţii, care subordonează orga- 
nizarea tehnică a montării scenice vie- 
ţii, autenticităţii ei umane. Vorbind 
despre omogenitatea şi stilul unitar, 
de ţinută, al interpretării, despre sim- 
plitatea jocului actoricesc, specificăm 
că ele se datoresc — ca şi în alte spec- 
tacole ale lui Harag, ca în toate spec- 
tacolele bune ale creatorilor noștri — 
unui proces de gîndire artistică com- 
plexă, unui studiu profesional temeinic, 
unei discipline de echipă, într-un cu- 
vint, conştiinciozităţii profesionale. 
Spectacolul trăieşte în primul rînd 
prin cele trei personaje care formează 
simburele dramei : Valia, Serghei, Vik- 
tor, personaje în care se încarnează şi 
cu ajutorul cărora se dezbat ideile eticii 
comuniste. Oricare ar fi observațiile ce 
s-ar putea face în legătură cu una sau 
cu alta dintre aceste trei realizări, ră- 
miîne cert faptul că ele au reușit să se 
ridice la valoarea simbolului pe care 
trebuiau să-l reprezinte. Tanâi Bella a 
trăit profund şi cu sinceritate drama 
Valiei. De sub exuberanţța uşuratică 
(exuberanţă pe caream fi dorit-o mai 
dezinvolt, mai colorat exprimată în pri- 
mele scene ale spectacolului), actrița 
a reuşit să sublinieze cu multă finețe 
— în scene ca acelea dintre ea şi Ser- 
ghei în fața cinematografului, dintre 
ea şi Viktor pe malul Angarei — fio- 
rul amar al singurătăţii de care ar vrea 
să scape. Ne-au impresionat, în inter- 
pretarea acestei tinere actriţe, senzaţia 
echilibrului, stăpînirea de sine (care 
conținea şi reținea impulsurile unei 
tensiuni lăuntrice permanente, mai mult 
de ghicit decit exprimată direct), cal- 
mul luminos al noii ei existenţe, noua 
bucurie de a trăi, după sfișşietoarea 
pierdere a lui Serghei. Sinka Kâroly, 
în rolul lui Serghei, a creat — nu nu- 
mai prin statura lui impunătoare, dar 
şi prin comportare — imaginea unui 
tînăr erou cu alură avîntat-romantică, 
ferm hotărît în acţiunile sale. I s-ar fi 
cerut tinărului actor să renunţe la 
unele ieșiri temperamentale, care au 


umbrit uneori trăsăturile esenţiale ale 
personajului : calmul, siguranța acţiu- 
nilor şi sentimentelor sale. Interpretîn- 
du-l pe Viktor, tinărul actor Bâcs Fe- 
renc a reuşit să reliefeze convingător 
trecerea de la o existență superficială 
la aceea plină de simţul răspunderii 
față de sine şi față de cei din jur. 

Alături de aceste realizări valoroase, 
am remarcat şi alte interpretări meri- 
torii : Ferenczi Istvân (Rodik), Magyari 
Gergely (Denis), Tarr László (Lapcenko), 
ca să nu cităm decit citeva nume. 


Dacă în primul spectacol am văzut 
imaginea teatrală închegîndu-se prin 
prezențe şi evoluții actoricești, în spec- 
tacolul Teatrului de Stat din Galaţi, 
pus în scenă de Vlad Mugur, ambianța 
şi imaginea teatral-scenică s-au înche- 
gat dintr-un joc foarte ciudat de forme 
şi culori. O viziune abstractă a regiei 
a despuiat piesa de orice element plas- 
tic de viaţă, rarefiind substanța spec- 
tacolului pînă la jocul unor imagini în 
sine, lipsite de contingenţe cu textul 


Desfășurarea acţiunii era urmărită 
prin proiecția pe fundal a unor pete 
luminoase de culoare: alb-roşu-mov, 
pete care se grupau sau se schimbau 
între ele, în raport cu evoluţia conflic- 
tului şi a personajelor. Simbolul apa- 
riţiei gemenilor, de exemplu, s-a ma- 
terializat prin proiecția pe fundal a 
două forme ovoidale, colorate în alb 
şi roşu. În lumina puternică în care 
era îmbăiată scena, nu numai schim- 
barea locului acţiunii, dar și marcarea 
trecerii timpului s-a realizat tot pe pla- 
nul sugestiei abstracte: corul, cu o miş- 
care graţioasă, trecea din mînă în 
mînă o floare albă, așezind-o în glas- 
tră, în locul alteia, presupus veştejite. 
(Judecat autonom, acest moment, reali- 
zat de interpreţi cu sensibilitate, a de- 
gajat o undă de poezie şi de emoție care 
merită a fi apreciată.) De asemenea, 
Vlad Mugur s-a sprijinit excesiv de 
mult pe muzică, pe acompaniamentul 
pianului. Toate acestea, pe lingă o miş- 
care şi o grupare a personajelor, osten- 
tative şi artificioase (cu excepţia cî- 
torva grupaje expresive şi frumoase: 
plecarea colectivului la nunta Valiei, 
intrarea în monom a brigăzii — mo- 
mente care, organizate firesc, pe cîteva 
amănunte comice, respirau senzaţia de 
viață), au determinat în spectacolul lui 
Vlad Mugur o răsturnare și o substi- 
tuire de planuri: pe primul plan au 
apărut artele ajutătoare, într-un joc 
cunvenţional gratuit, înecînd ideile şi 

oamenii, problematica lor importantă. 
Cadrul plastic pe care l-a conceput re- 
gızorul a apărut artificial, lipsit de 
viață, de atmosferă : scena nudă, înca- 
drată în perdele albastre, cu două ele- 
mente decorative — un pian și, pe el, 
o glastră, sugerată printr-un contur 
metalic. Ca puncte de reper, în largul 
spaţiu scenic, au apărut: pentru a 
marca baraca brigadierilor — o pătură, 
pe care o aducea și pe care se culca 
Lapcenko ; pentru nunta Valiei — un 
şir de scaune, pe care tot interpreţii le 
aduceau în scenă şi le așezau în jurul 
unei mese imaginare ; pentru camera 
Valiei şi a lui Serghei — două scaune 
şi un cărucior. Acestea nu au fost de- 
ajuns pentru ca să se realizeze climatul 
şi spiritul piesei lui Arbuzov. Mişcarea 
scenică — graţioasă, elegantă, dar şi ea 
tot artificială, rareori firească, cel mai 
adesea forțată, cu gesturi şi atitudini 


Cornel Dumitraş (Viktor) și Gina Patrichi (Valia) 


stranii — a fost departe de a sugera 
mișcarea şi comportarea spontană, vi- 
guroasă, bărbătească a unor oameni de 
forţa eroilor lui Arbuzov. 

E limpede că, preocupat în cea mai 
mare măsură de contribuţia pe care ar- 
tele ajutătoare o pot aduce în specta- 
col, regizorul a neglijat munca cu in- 
terpreţii, rolul important al acestora în 
luminarea şi reliefarea ideilor textului. 
Cu tot efortul pe care l-au făcut talen- 
taţii tineri Cornel Dumitraș (Viktor), 
Ion Niciu (Serghei), ei n-au fost în mă- 
sură — datorită modului forțat în care 
au fost conduşi să-şi rostească repli- 
cile — să creeze o imagine viabilă, uni- 
tară, a caracterelor întruchipate. De 
asemenea, brigada — în ciuda unor pre- 
zenţe interesante, ca aceea a sensibilu- 
lui M. Mihail (Rodik), sau a mucalitului 
Dumitru Dunea (Lapcenko) — nu s-a 
constituit ca o forță morală determi- 


nantă ; nici corul (cu toată participarea 
interpreţilor, în special a tinerei Ma- 
rieta Luca, care şi-a expus comentariul 
cu emoție, cu dramatism) n-a căpătat 
greutatea cuvenită în sublinierea mesa- 
jului piesei. În sfîrşit, ne-a surprins în 
acest spectacol, lucrat — evident — cu 
intenţii de rafinament artistic, inter- 
pretarea inexpresivă, monotonă, şi une- 
ori atingînd vulgarul, dată Larisei de 
către Lavinia Anghelescu. 

Am lăsat dinadins la urmă conside- 
rațiile asupra eroinei principale, Valia, 
deoarece aici s-a petrecut un fenomen 
binefăcător, de neaderenţă, din partea 
actriţei Gina Patrichi, care, sesizind 
inadvertenţa de concepţie a spectacolu- 
lui. a încercat, cu o participare şi cu o 
dăruire totală în interpretare, să pre- 
zinte o Valie vie, interesantă, volun- 
tară, care-şi trăieşte drama cu mare 
sinceritate, cu patos reținut, profund 
emoţionant. Actriţa a marcat nuanţat 
şi foarte sugestiv şi convingător evolu- 
ţia eroinei de la „zvăpăiata Valia“ (tră- 


TEATRUL DE STAT DIN ARAD" 
TEATRUL DE STAT DIN BAIA-MARE** 


sătură pe care interpreta a subliniat-o 
nu fără o tentă de amărăciune şi de 
disperare) la femeia ce-şi cucereşte 
echilibrul moral, hotărîndu-se să mun- 
cească şi să se bucure din nou de viaţă. 
Această bucurie, exprimată la o ten- 
siune înaltă, ca un strigăt de descătu- 
şare, în replica finală, a avut darul să 
încheie piesa cu o notă de optimism şi 
de încredere în viaţă, pe care specta- 
colul, în ansamblul său, nu o prea pro- 
mitea. 

Montarea de la Galaţi ne-a dovedit 
încă o dată că, atunci cînd tendința 
regizorului se îndreaptă despotic spre 
căutarea, în primul rînd, a unei forme 
„originale cu orice preţ“, în dauna va- 
lorificării fondului de idei şi de sen- 
suri al unui text, se primejduiește nu 
numai posibilitatea de afirmare şi de 
dezvoltare a actorilor, dar înseşi sub- 
stanţa şi eficacitatea artistică a creaţiei 
teatrale ca atare. 


Valeria Ducea 


„ANTIGONA ȘI CEILALŢI“ de Peter Karvas 


* Regia : Dan Alecsandrescu. Decoruri şi costume: Sever Frențiu. Distribuţia : Viorica Popescu (Anti) ; 
Emilia Dima (Ismena)ţMarina Başta (Erika); Alexandru Fierăscu (Locotenentul); Iulian Copacea (Profeso- 


rul); Sorin Gheorghiu (Josef); Ovidiu Grigorescu (Zaris); Ion Borst (Zeman); Victor lonescu (Krone); 


Costel Atanasiu (Storch); Jan Maydik (Ostaşul). 


** Regia: Petre Meglei și Mihai Radoslavescu. Distribuţia: Angela Berezniţki (Anti); Nicolae C. 
Nicolae (Locotenentul); Petre Dinuliu (losef); Gheorghe Lazarovici (Profesorul), Ion Săsăran (Zaris). 


Scriitorul slovac Peter Karvas e în 
general bine cunoscut în ţara noastră, 
ca autor al pieselor Diplomaţii şi Li- 
turghia de la miezul nopţii. Publicul 
romînesc a făcut de astă dată cunoş- 
tinţă cu o nouă lucrare a fecundului 
dramaturg şi prozator — tragedia Anti- 
gona şi ceilalți. 

Piesa lui Karvas porneşte de la mo- 
delul său antic. E însă numai linia de 
pornire, numai impulsul de bază, pen- 
tru că străvechea tragedie e înţeleasă 
şi gîndită într-o metaforă contempo- 
rană, în lumina înţelegerii, a concepţiei 
despre viaţă a omului contemporan. 

Tragedia Antigonei lui Sofocle e im- 
placabilă ca însăşi destinul, în care gre- 


cii antici credeau, drumul ei către 
moarte e ireversibil, şi nimic şi nimeni 
nu-i poate întoarce paşii. Destinul ei 
tragic a fost hotărit aprioric, iar deci- 
ziile luate de „moira“ nu pot fi recu- 
zate. 

Karvas a luat ca motto strigătul 
— cu accente beethoveniene — al co- 
rului din tragedia lui Sofocle : 


Multe-s puternice în lume, 
Ca omul nimic mai puternic, 


iar sursa de inspiraţie şi-a aflat-o în 
faptele cutremurătoare întîmplate în- 
tr-un lagăr fascist. Aici s-au petrecut 
cele mai înspăimîntătoare crime împo- 
triva umanităţii, aici toate faptele de- 


won SINE adie 


scrise de tragediile lumii sint palide 
pe lîngă ororile organizate metodic de 
nazism, în numele unei concepţii anti- 
umanitare, promovind moartea, ura, ca 
un principiu favorit. În acest cadru, 
Karvas a lăsat să se desfăşoare desti- 
nele eroilor săi, deținuți în lagăr, tră- 
ind sub spectrul teroarei, sub amenin- 
tarea morții. Analogiile cu eroii lui So- 
focle sînt vizibile: deţinutei Tonka i 
se spune Anti ; o altă prizonieră greacă 
se numeşte Ismena ; pe şeful lagărului 
îl cheamă Krone (Creon) etc. Însuşi 
eșafodajul tragediei pleacă de la mo- 
delul antic. Prizonierul Polly, ucis bes- 
tial, e lăsat în mijlocul lagărului, spre 
a fi exemplu şi crudă ameninţare pen- 
tru cei ce ar nutri dorinţa de eliberare 
din captivitate, sau, pur şi simplu, de 
a gîndi. Dar în viaţa lagărului, organi- 
zaţia ilegală, condusă de comunişti, ho- 
tărăşte că Polly va fi înmormîntat. 
Aceasta aduce tărie şi încredere în for- 
ţele antifasciste atotbiruitoare, cultivă 
speranţa şi optimismul, pregătește pen- 
tru marea bătălie finală, sădește în 
inimi încredere în viaţă, încredere în 
viitor. > 

Piesa lui Karvas e un poem închinat 
omului şi vieţii în condiţiile de dincolo 
de sîrma ghimpată a lagărului. Ca și 
în Sofocle, Antigona va încerca să-l 
înhumeze pe cel ucis, încălcînd porunca 
lui Creon-Krone. Dar puterile ei slabe 
nu 0 vor putea ajuta... Actul de înfrun- 
tare a fascismului va fi înfăptuit de 
„ceilalţi“, de colectivul de oameni pe 
care fascismul voia să-i dezumanizeze, 
dar care s-au călit în numele vieţii şi 
au devenit mai puternici luptînd pen- 
tru ea. 

Karvas a surprins cu finețe psiholo- 
gică unele individualităţi, destine umane 
diverse, a ştiut să trateze cu parcimo- 
nie de mijloace tari situaţiile de mare 
încordare dramatică, făcînd în schimb 
ades să vibreze un fior tragic, dens, 
bărbătesc, zguduitor. 

Ceea ce i se poate reproşa piesei este 
desfăşurarea lentă, adesea monotonă. 

Ea rămîne însă un puternic act de 
acuzare împotriva fascismului, un „me- 
mento” adresat omenirii în clipe în 
care spectrul fascismului e din nou 
vînturat. 


'Teatrul de Stat din Arad a prezentat 
această dramă într-o foarte bună tra- 


tare artistică, într-o manieră puternică, 
bărbătească, de exprimare a situațiilor 
dramatice. 

Decorul lui Sever Frențiu a fost o 
prețioasă contribuţie adusă viziunii de 
ansamblu a spectacolului, printr-un ca- 
dru fix, îngrădit de sîrmă ghimpată, 
peste care urcă o coloană greacă 
strînsă în lanţuri şi sugerînd, așa cum 
arată în program scenograful, „ideea 
suprimării de către fascism a milenarei 
culturi a omenirii“. 

Realizarea e simplă, sugestivă, şi dă 
un ax puternic întregii construcții dra- 
matice. 

Regizorul Dan Alecsandrescu se înfă- 
țişează poate cu cea mai matură creaţie 
a activităţii sale. Sobrietatea mijloacelor 
de expresie, discreția efuziunilor lirice, 
sacadarea ritmică a episoadelor, mişca- 
rea personajelor, cu o logică strînsă, 
dublată de o plastică emoţionantă, 
ne-au relevat calitățile unui tînăr regi- 
zor care depune de mult o muncă asi- 
duă şi valoros creatoare pe scenele din 
provincie. 

Şi dacă o anume monotonie, deter- 
minată, cum am arătat, și de text, nu 
a putut fi evitată, ci s-a şi accentuat 
prin repetarea unor mişcări similare 
în diverse momente ale acţiunii (miş- 
cări cerute şi de construcţia decorului, 
care indică un anume cadru fix al tu- 
turor personajelor), cert este însă fap- 
tul că Dan Alecsandrescu şi-a înscris 
cu ocazia concursului numele printre 
tinerii regizori a căror activitate poate 
fi privită cu încredere şi speranţă. 

Spectacolul arădean e un spectacol 
de colectiv, unitar, omogen ; regizorul 
a ştiut să ferească actorii de supralici- 
tări în expresivitatea dramatică, ce i-ar 
fi putut depăși. E semnificativă în acest 
sens îndrumarea dată tinerei actrițe 
Viorica Popescu, căreia i s-a încredin- 
țat o sarcină dramatică la nivelul po- 
tențialului ei artistic, fiind pusă în 
situaţia de a realiza personajul cu fi- 
neţe, căldură şi o remarcabilă prestanță 
scenică. Evident, tînăra interpretă a 
făcut un mare efort, şi — ca şi în ea- 
zul regizorului — ea se află în plin 
progres şi maturizare artistică. 

Interpreţii principali — Sorin Gheor- 
ghiu, Alexandru Fierăscu, Iulian Co- 
pacea, Ion Borst şi Ovidiu Grigorescu — 

s-au încadrat cu bune rezultate in spec- 
tacol, marcînd efortul de a crea indi- 
vidualităţi pregnante. Acest efort, rea- 
lizat ades cu bune mijloace artistice 
(mai puţin vorbirea înceată, moale, sau 
tonurile plingăreţe), merită semnalat. 

Interesantă a fost compoziţia lui Vic- 
tor Ionescu, în rolul dificil şi oarecum 


Este dificil să compari o fracțiune, 
un moment, cu întregul. Teatrul de Stat 
din Baia-Mare s-a prezentat la concurs 
cu un fragment din aceeași piesă, și 
anume cu actul III. Chiar din acest 
fragment a fost totuşi evident că echipa 
băimăreană a ales o altă cale de inter- 
pretare decit teatrul din Arad, prefe- 
rind să nu încerce o modalitate de tea- 
tru strict convenţională (regia — Petre 
Meglei şi Mihai Radoslavescu). Pregă- 
tind punerea în scenă a acestei piese 
se poate discuta mult, cu argumente 
pro şi contra, asupra problemei alegerii 
intre a evidenția simbolul, a accentua 
caracterul ei de dezbatere filozofică, 
sau a evoca, cit mai convingător, la- 
gărul, încercindu-se recrearea atmosfe- 


Viorica Popescu (Anti) 


livresc al călăului Krone, ca şi aceea a 
lui Costel Atanasiu, în rolul „călăului 
executant“ Storch. 

Teatrul de Stat din Arad a vădit în 
concurs noi şi interesante potențe artis- 
tice. 


Al. Popovici 

rei specifice şi acordindu-se jocului ac- 
toricesc atributele trăirii. Caracterul 
de poem filozofic al piesei pare să fa- 
vorizeze în mai mare măsură concepţia 
de transpunere a piesei folosindu-se 
simbolurile şi trimiterile la antologie ; 
aceasta a făcut de altfel ca echipa de 
interpreţi din Baia-Mare să nu-și poată 
urma consecvent drumul, însuși textul 
obligind-o pe alocuri să renunţe la 
stilul ales şi să pășească pe tărimul 
convenţionalului. Aceste oscilaţii au 
dăunat caracterului unitar al spectaco- 
lului şi au dat actorilor o oarecare ne- 
siguranţă. Schimbul de experienţă rea- 
lizat la concurs este în acest sens deo- 
sebit de util colectivului; el s-ar cuveni 
urmat de o dezbatere amplă și de pro- 

Angela Berezniţki (Anti) 


funzime, deoarece clarificarea sensului 
fiecărei replici va oferi interpreţilor 
posibilitatea să ridice spectacolul la ni- 
velul pasiunii artistice cu care au îm- 
brăţişat piesa. 

Cei mai buni în rol au fost Angela 
Berezniţki (Anti) — cu multă recepti- 
vitate pentru semnificaţiile tragice ale 
partiturii ei, sensibilă şi avintată în 

momentele de poezie — și Petre Dinu- 
liu (Iosef) — naiv, pur, visător și în- 
văţind cu autenticitate să lupte şi să 
fie demn. În rolul Locotenentului, Ni- 
colae C. Nicolae s-a menţinut la o sin- 
gură expresie, adoptind o atitudine 
crispată şi rostindu-şi replicile destul 
de monoton. Gheorghe Lazarovici (Pro- 
fesorul) n-a reușit să fie acel profesor 
de viaţă, de etică ; în loc să-și domine 
moral partenerii, el a părut dezorientat, 
depăşit. Ar fi nimerit ca realizatorii 
spectacolului să mediteze asupra pon- 
derii pe care trebuie s-o aibă în scenă 
oamenii înaintați, purtători ai mesaju- 
lui, ai ideilor şi pledoariei textului. 

Ar mai fi de spus un cuvînt asupra 
cadrului plastic în care se desfăşoară 
spectacolul. Scenografia a situat în cen- 
trul scenei un drum mărginit de niște 
stilpi-spinzurători stilizați, drum care 
se continuă la infinit prin intermediul 
proiecției pe un ecran-fundal. Condi- 
tiile tehnice existente la concurs n-au 
permis desfășurarea întregii game de 
proiecţii existente în concepția specta- 
colului — concepție conform căreia, 
prin supraimpresiune, diferite imagini- 
sinteză erau menite să comenteze re- 
plicile, să sublinieze ideile. Este o re- 
zolvare artistică asupra căreia nu ne 
putem pronunța fără a o vedea apli- 
cată integral ; am menţionat ideea pen- 
tru o eventuală analiză mai completă 
a activităţii scenografice în această sta- 
giune. 


I.P. 


„PRIMA ZI DE LIBERTATE“ de Leon Kruczkowski 


Regia : Călin Florian. Scenografia: Erwina 


Kuttler. Distribuţia : Ion Bessoiu (Jan); Ion Ghişa 


(Mihai): Romeo Mogoş (Heronim): Paul Lavric (Pavel): Mircea Moldovan (Carol): Nicu Niculescu (Anzelm;; 
Costel Rădulescu (Doctorul); Angela Albani (Inge); Eugenia Giurgiu-Papaiani (Luzzi); Lucia Ştefănescu 


(Loichen); Teodor Portărescu (Grimm). 


Într-un oraş german deşert. în care 
războiul a luat sfîrşit, dar pacea n-a 
început încă, un grup de ofițeri polo- 
nezi, abia eliberaţi din captivitate, sînt 
împinși de evenimente să mediteze la 
grava răspundere pe care o au de aici 
înainte, deopotrivă față de amintirea 
celor ce au pierit pe cîmpurile de luptă 


sau în lagăre de concentrare şi față de 
viitorul celor ce au supravieţuit. În 
clipa în care aceşti ofițeri părăsiseră 
locul detenţiunii lor, ei mai credeau 
că pacea înseamnă pur şi simplu reîn- 
toarcerea la viața de dinainte de 1939. 
Nutreau convingerea că tot ceea ce 
obligase să devină soldați şi militanţi 

pierise. Erau siguri că cel puţin de aici 
înainte vor putea ignora somațţiile isto- 
riei, pentru că pur şi simplu ele nu vor 
mai avea un caracter imperios. Elibe- 
rarea din prizonierat coincidea în visu- 
rile lor cu o libertate fără griji şi fără 
responsabilităţi. Împrejurările le vor 
dovedi că sfirşitul războiului nu în- 
seamnă o poliţă în alb pentru toată 
viața lor de aci înainte, că nimic nu 
le dă dreptul de a trece indiferenți 
printre oameni, străini de întrebările, 
de neliniştile sau de opiniile lor. Pri- 
vită din barăcile lagărului, lumea de 
după război le apărea într-o lumină 
orbitoare şi le sugera impresia unei li- 
bertăţi fără margini. Dar, în prima lor 
zi de libertate, eroii piesei îşi vor da 
seama că există totdeauna o graniţă 
dincolo de care nepăsarea devine infa- 
mie, pasivitatea devine laşitate, iar în- 
găduința — crimă. 

Asistînd la spectacolul Teatrului de 
Stat din Sibiu cu Prima zi de libertate 
şi aplaudind reușita unei reprezentații 
care luminează înțelesurile unui text 
adînc şi foarte nuanțat, am înţeles o 
dată mai mult că funcţia unui regizor 
este în primul rînd aceea de a face să 
vorbească explicit şi adecvat persona- 
jele piesei. Se pot face observații cu 


Albani (Inge), Eugenia 


Angela 


De la stînga la dreapta: 
Giurgiu-Papaiani (Luzzi) și Ion Bessoiu (Jan) 


De 

privire la jocul unor actori, care au 
expus mai curînd decît au trăit drama, 
dar mai presus de asemenea rezerve 
stă faptul că, prin mijlocirea lor, am 
putut urmări cîteva întrebări centrale 
despre conştiinţă şi răspundere, așa 
cum se răsfring ele în opera unuia din- 
tre marii scriitori contemporani. Cu o 
grijă atentă pentru adevăr, cu o per- 
fectă discreţie de ton, regizorul (Călin 
Florian) a tălmăcit valorile textului, 
invitînd actorii să le prezinte, dacă nu 
în toată profunzimea, în orice caz cu 
justeţe psihologică, dacă nu pe culmile 
cele mai înalte ale interpretării artis- 
tice, în orice caz cu probitate. Această 
ținută, aparent impersonală, a directo- 
rului de scenă se cere elogiată, mai cu 
seamă că refuzul voluntar de a se sub- 
stitui autorului şi actorilor rămîne ma- 
rea virtute a unui regizor. Căci să nu 
uităm că nimic nu e mai primejdios în 
teatru decît înclinația de a devia atenţia 
publicului spre decor, spre efectul sce- 
nic, spre tehnică, împiedicîndu-l să 
meargă spre sensurile piesei. Or, ceea 
ce ne-a impresionat cu deosebire în re- 
prezentaţia Teatrului de Stat din Sibiu 
a fost că spectatorul ia cunoștință, cu 
o gravă seriozitate, fără orbire sau păr- 
tinire, de obligația noastră, a tuturor, 


de a da un răspuns şi o soluţie, în 
termeni concreţi, problemei fundamen- 
tale a libertăţii. Regizorul nu a esca- 
motat nici una dintre poziţiile care se 
înfruntă în dramă, lichidînd-o printr-o 
tratare zorită sau îngroșată. Nici spe- 
riat de fulminante idei regizorale, nici 
păcălit de vechi conformisme artistice, 
el a ţinut înainte de orice să rămînă 
fidel textului, ale cărui înțelesuri răz- 
bat pregnant în spectacol. 

Ion Bessoiu (Jan), Ion Ghişe (Mihai), 
Romeo Mogoş (Heronim) au interpretat 
cu veridicitate pe cei trei ofițeri care 
învaţă că pacea şi apărarea ei presu- 
pun o solidaritate şi o veghe activă; 
actorii au arătat, printr-un joc sobru, 
că a stringe la un loc, într-o singură 
flacără, toate alibiurile în numele că- 
rora ne îngăduim să trecem absenți 
printre problemele epocii, și a păşi apoi 
peste scrumul acestor alibiuri repre- 
zintă o îndatorire creatoare de valori 
durabile. 


În rolul unui profesor, pentru care 
existenţa a însemnat un nesfirşit şir 
de compromisuri cu demnitatea, iar 
principiul burghez al libertăţii absolute 
de cugetare — un argument pentru vi- 
novate abdicări de la elementarele da- 
torii ale omului, Nicu Niculescu a de- 
monstrat superioare resurse artistice. 

Costel Rădulescu a jucat cu măsură 
şi fineţe rolul medicului german care 
se declară devotat profesiunii sale, cău- 
tind în ea un refugiu. 

O apariţie discordantă în acest an- 
samblu omogen ne-a oferit Angela Al- 
bani (Inge), departe de patosul negru 
al unui personaj copleșit de ură tul- 
bure, feroce şi absurdă. 

Decorurile spectacolului aparţin lui 
Erwin Kuttler şi am desluşit în ele 
multe intenţii interesante, dar care din 
păcate nu au fost în întregime valori- 


ficate. 
B.E. 


TEATRUL DE STAT DIN ORADEA — SECȚIA MAGIMIARÀ * 


TEATRUL DE STAT DIN CONSTANŢA ** 
„FEBRE” de Horia Lovinescu 


* Regia : Szombati Gille Ottó. Distribuţia : 


(Pantazi) ; Dr. Gróf László (Profesorul) ; Dalnoky 


Halasi Gyula (Toma); Vitályos Ildikó (Neli); Rádai Imre 
András (Mereș) ; Dukász Anna (Anca); Gabor Jozsef 


(Frincu) ; Solti Miklós (Danilov) ; Laczó Gusztáv (lani); Bathó Ida şi Révi Bea (Gingirica); Simon György 
(Simion) ; Bányai Eva (Aculina); Bárdi Terez (Axinia); Ferenczy Annamária (Parasca); Balogh Lâszlo 


(rihp), Toth Sándor (Machidon), Borsos Eva (Darna). 


*® Regia şi scenografia : Miron Niculescu. Distributia : Romel Stănciugel (Toma); Iolanda Copăceanu- 
Mugur (Neli) : Gheorghe Enache (Mereş) ; Ileana Ploscaru (Anca) ; Al. Mereuţă (Danilov); Emil Sassu (lani) 
Mania Antonova (Aculina); Costel Rădulescu (Simion); Costel Drăgănescu (Machidon), 


Cîteva spectacole cu Febre, piesa lui 
Horia Lovinescu, urmărite în mai multe 
teatre, ne-au relevat o anumită dificul- 
tate a aducerii ei pe scenă. O dificul- 
tate izvorită din multiplicitatea planu- 
rilor pe care e proiectată acţiunea, din 
diversitatea procedeelor dramatice, unele 
noi, altele de factură mai veche, prin 
mijlocirea cărora autorul şi-a concreti- 
zat tema dramatică : procesul de trans- 
formare a conştiinţei doctorului Toma 
Dărăscu, trecerea lui la un mod îna- 
intat de a privi şi înţelege viaţa şi 
oamenii. 

În spectacolul prezentat de colectivul 
Teatrului de Stat din Oradea, secţia 
maghiară, în regia tînărului Szombati 
Gille Ottó, am avut bucuria să consta- 
tăm că dificultatea de care vorbeam a 
fost învinsă, textul descoperind, prin- 
tr-o imagine scenică simplă, dar expre- 
sivă, virtuțile pe care le are. 


5 — Teatrul nr. 2 


Regia a ţinut seamă, mai ales, de 
problematica majoră a piesei, şi şi-a 
construit spectacolul cu intenţia vădită 
de a impune dezbaterea de idei ce 
animă piesa, de a lumina cu deosebire 
motivul dramatic al acelei „lumini în- 
tîrziate“, estompind discret tendinţa spre 
melodramatic, către care împinge po- 
vestea sentimentală a doctorului Toma 
şi a soţiei lui, Neli. Meritul regizorului 
îl constituie, în această ordine de idei, 
faptul că a reuşit să creeze în scenă 
viaţă, să înlăture, printr-un ritm viu 
şi printr-o autentică tensiune drama- 
tică, caracterul — în mare parte dis- 
cursiv — al textului. Ocolind moderni- 
zarea forţată, tînărul regizor a izbutit, 
de asemenea, printr-o ușoară stilizare 
a ambianţei scenice, să dea unitate şi 
echilibru dramei, conferind în acest 
scop partiturii de comentariu ce revine 
eroului o valoare nu paralelă, ci or- 

Dărăscu) şi Vitâlyos Ildikó (Neli) 


Gyula (Toma 


Halasi 


ganizată în acțiune şi spectacol. În 
acest chip, îmbinarea celor două pla- 
nuri — cel din sfera amintirii şi cel 
imediat — a avut drept consecință, în 
unele scene (cum sînt cele dintre pro- 
fesor şi Toma, care, în alte spectacole, 
au trecut aproape neobservate), dobîn- 
direa unei valori efective în sublinierea 
mesajului piesei. 

Situind în prim-plan, aşa cum era şi 
firesc, figura şi drama eroului princi- 
pal, Toma, regizorul s-a oprit cu multă 
grijă şi asupra reliefării mediului, a 
cadrului în care această dramă se pe- 
trece. Colectivul pescarilor din Deltă 
s-a constituit în spectacol ca o imagine 
viu închegată, semnificativă, fiecare 
membru al acestui colectiv ciştigind o 
puternică personalitate scenică. Sce- 
nele de masă, atit prin realizarea de 
tipuri cît şi prin gruparea lor expre- 

sivă, au creat un cadru social real şi 
autentic, pe care s-a proiectat soarta 
eroului. Din acest mediu viu s-au des- 
prins citeva chipuri pitoreşti şi pline 
de savoare : Iani (Laczo Gusztáv), Da- 
nilov (Solti Miklós), Simion (Simon 
György). Foarte sugestiv a apărut în 
viziunea lui Szombati Gille Ottó şi 
grupul femeilor, strînse în plasa preju- 
decăților și a lipsei de cultură. Trans- 
punerea scenică de la Oradea s-a re- 
marcat şi pe această linie printr-o sea- 
mă de interpretări valoroase, actrițele 
Bath6 Ida (Gingirica), Bányai Eva (Acu- 
lina), Ferenczy Annamâria (Parasca) şi 
Bârdi Terez (Axinia) subliniind şi sub- 
stratul de umanitate ce justifică evolu- 
ţia spre lumină, spre civilizație a per- 
sonajelor întrupate. 

Desigur însă că efortul regizorului, în- 
dreptat spre valorificarea profundă şi 
multilaterală a conţinutului piesei, s-a 
bizuit mai ales pe înfățișarea viguroasă, 
elocventă, a personajelor centrale. Ha- 
lasi Gyula, interpretul ediţiei orădene 
a lui Toma, a dezvăluit cu sinceritate 
şi discreţie zbuciumul și impasul încer- 
cat de personaj. Actorul a marcat cu 
sensibilitate liniştea şi stăpînirea de 
sine pe care eroul le-a ciştigat în urma 
grelelor experienţe prin care a trecut. 
Am fi dorit totuşi ca, în scenele retro- 
spective dintre Toma şi soţia lui, in- 
terpretul să-şi fi înzestrat eroul cu mai 
multă căldură şi înflăcărare, cu mai 
multă vibraţie sufletească, așa cum, în 
confruntarea cu Pantazi (socrul său), 
l-am fi dorit mai demn. 

În mod deosebit s-a relevat în spec- 
tacol creaţia tinerei actriţe Vitâlyos Il- 
dik6, în rolul lui Neli. Interpreta a 
conceput personajul pe o linie robustă, 
plină de vitalitate, subliniind la început 
expansivitatea, ca şi bucuria de a trăi 
a eroinei, pentru ca pe parcurs să ne 
prezinte cu dramatism, fără note me- 
lodramatice, soarta ei tragică. Rigid 
şi cu tendințe spre ostentaţie, Gábor 
József, în rolul lui Frîncu, n-a ajuns 
să-și impună de-a lungul acţiunii per- 
sonajul interpretat, pe măsura impor- 
tanţei şi semnificației pe care, ca om 
de partid, le are în viaţa lui Toma 
şi a celorlalte personaje. Cuplul so- 
ților  Mereş, interpretat de Dukász 
Anna şi Dalnoky Andrâs, şi-a înfă- 
țişat cu fineţe şi sinceritate drama 
familială, îmbogățind spectacolul cu o 
emoţionantă notă de noblețe sufletească. 

Sublinierea expresivă de către regi- 
zor şi interpreţi a acestei calităţi sub- 
stanţiale a textului — spiritul de 
înaltă umanitate, dragostea față de om, 


încrederea în puterea lui de desăvir- pot spune decit puţine lucruri. Maniera 


şire — constituie, de altfel, amprenta exterioară, meşteşugărească, prin care 
caracteristică a spectacolului, sursa lui actorul a redat suferinţele şi zbuciumul 
de poezie şi de frumuseţe. Această în- personajului, s-a însoţit vizibil cu un 
suşire, alături de celelalte — măsura şi studiu insuficient al personajului inter- 
echilibrul, ţinuta jocului actoricesc, fe- pretat, şi deci cu mijloace de expresie 
rită de stridenţe, compunerea firească prea sărace pentru a-l face viabil şi 
a momentelor —, a împlinit în chip rod- convingător. 


nic strădania întregului colectiv de a ași A 
da adincime şi vibraţie spectacolului Agitaţia de prisos, strigătele de care 


orădean ci. Febre, a abuzat şi actorul Costel Drăgănescu 
(Machidon) în momentul convorbirii la 


ii telefon, degenerarea acestui moment în 

În contrast izbitor ne-au apărut frag- vulgarități supărătoare; apoi, acel amă- 
mentele din spectacolul cu aceeaşi piesă nunt „de efect“ din cadrul plastic — ta- 
prezentate în concurs de Teatrul de Stat bloul cu vioara şi arcuşul din camera 


din Constanţa, în scopul de a arăta 
realizarea tînărului actor Romel Stăn- 
ciugel în rolul lui Toma. În măsura în 


lui Neli — ni s-au părut penibile din 
punct de vedere artistic, mai ales în 


care partea poate înlesni o imagine raport cu educația estetică și cu forma- 
a întregului, fragmentele constănţene rea gustului pentru teatru al spectato- 
ne-au oferit temeiul de a vedea cum o rului de azi. Ştim că teatrului din Con- 
îndrumare superficială (regia — Miron stanța nu-i sînt caracteristice atare 
Niculescu) şi soluţii facile în procesul atitudini, nici pe planul activităţii sale 
de întruchipare a personajelor umbresc generale, nici chiar înlăuntrul acestui 


capacitatea artistică şi talentul unui in- 
terpret tînăr. Fragmentele respective 
ne-au creat impresia unei improvizații, 


spectacol, luat în totalitatea lui. Dar o 
mai mare exigenţă faţă de ceea ce tri- 


în care şi concurentul şi replicanţii mite să-l reprezinte într-o competiţie 
s-au mulțumit cu primele soluţii ce — unde, din principiu, se înfăţişează 
le-au stat la îndemînă. De aceea, des- cele mai de seamă realizări artistice — 
pre eroul creat de Stănciugel nu se ni se pare elementară. 


TEATRUL MAGHIAR DE STAT DIN TIMIȘOARA 


„MICII BURGHEZI“ de Maxim Gorki 


Regia : Krausz Imre. Decoruri: Hornok Râzâlia. Costume: Péter Anna. Distribuţia: Péter János 
(Besemenov) ; Iszó Johanna (Akulina) ; Rindt Rudolf (Piotr); Péter Agnes (Tatiana); Varga Vilmos (Nil): 
Jeno János  (Percihin) ; Bertalan Magda (Polia);  Adleff  Ingcborg (Elena); Fábián Ferenc (Teterev) ; 
Rácz Béla (Şişkin); Szetrely Rozsi ([vetaeva) ; Csengery Ica (Stepanida); Hornok Rózália (Femeia); Kiss 
Albert (Băicţaşul) ; Răfalvy István (Doctorul); Pubala Ernö (Agentul civil); Tóth János (Ofiţerul de jan- 
darmi); Ebergenyi Tibor (Un tînăr muncitor). 


Optind pentru montarea piesei Micii organizare şi îndrumare a actorilor (re- 
burghezi, tinerii artişti de la Teatrul gizor Krausz Imre), care au realizat, 
Maghiar de Stat din Timişoara au avut printr-un studiu atent al personajelor 
în faţă un text dramatic sigur, o punte şi al relaţiilor dintre ele, cîteva creaţii 
solidă, de pe care se putea face o de- remarcabile. 
monstraţie de talent şi destoinicie pro- În centrul spectacolului a stat reali- 
fesională. zarea tînărului actor Varga Vilmos, 

Fără vreo pretenţie de originalitate, care a înfățişat cu măiestrie, fără false 
nici în concepţie, nici în modul de a accente patetice, chipul lui Nil. Prin 
stabili relația cu publicul, colectivul intermediul acestui caracter ferm, lu- 
Teatrului Maghiar de la Timişoara şi-a minos, robust, pledoaria autorului pen- 
propus, pe baza unui spectacol onest, tru dreptul la libertate al omului care 
de linie tradiţională, să transmită cît munceşte a apărut limpede şi convin- 
mai convingător, mai autentic, revolu- gătoare. O creaţie valoroasă în spec- 
ţionarul mesaj gorkian. tacol o constituie interpretarea rolului 

Lucrat cu grijă, spectacolul a reuşit Tatianei de către tinăra actriţă Péter 
să comunice nealterat conţinutul de idei Agnes ; prin profunzimea şi organici- 
al dramei, în primul rînd prin buna tatea trăirii, ea a adus în scenă procesul 

destrămării nu a unui personaj, ci a 
unei întregi clase, aflate în declin. 

La rîndul ei, Ingeborg Adleff a con- 
turat rolul Elenei cu multă vitalitate 
şi sinceritate, rezistind tentaţiei de a 
utiliza mijloace comune de culoare și 
pitoresc, cu ajutorul cărora sînt abor- 
date, de obicei, asemenea roluri. 

S-au relevat și interpretările cîtorva 
tineri, în roluri de mai mică întindere : 
Röfalvy István (Doctorul), Rácz Béla 
(Şişkin), Szetrely Rózsi (Țvetaeva). Ac- 
torii mai vîrstnici au susținut cu evi- 
dentă experiență rolurile de mare im- 
portanță în economia piesei : Péter Já- 
nos (Besemenov), Jenö János (Percihin), 
Izsó Johanna (Akulina). 

Am păstrat la urmă aprecierile asu- 
pra unui personaj-cheie al dramei, Te- 
terev, întrucît în prezentarea acestuja 
a apărut o fisură de concepție, atît din 
partea regizorului, cît şi a interpretu- 
lui. Talentat şi sensibil, tînărul Fábián 
Ferenc, accentuînd latura de decrepitu- 
dine a personajului, poza cinică, beţia, 
n-a reuşit să dezvăluie în profunzime 
drama umană pe care o trăiește acest 
om inteligent şi clarvăzător, dar inca- 
pabil de a acţiona. El a jucat mai ales 
beţia personajului, nu drama lui de 
ordin filozofic. De aceea, înfăţişat prea 
primitiv şi prea brutal, fără demnita- 
tea pe care o implica, personajul n-a 
degajat simpatia şi căldura pe care re- 
chizitoriul său sever şi lucid la adresa 
micilor burghezi le merita. N-au fost 


TEATRUL NAŢIONAL DIN CLUJ* 


TEATRUL DE STAT DIN PIATRA-NEAMŢ ** 


desluşite prea clar nici datele Poliei, 
care a apărut, în interpretarea Magdei 
Bertalan, de un rafinament prea cita- 
din, lipsită de vigoarea, prospeţimea și 
robusteţea caracteristice rolului. De ase- 
menea, s-ar fi cuvenit ca tînărul Rindt 
Rudolf să fi adîncit mai mult caracte- 
rul complex al lui Piotr, să-i fi atri- 
buit o individualitate mai puternică. 


Regizorul Krausz Imre are meritul 
de a fi ridicat colectivul de interpreţi 
la o vibraţie unică, de a fi realizat în 
scenă un climat dramatic apropiat tex- 
tului gorkian, de a fi impus un stil de 
interpretare în general sobru, armonios. 
I se poate reproşa însă acceptarea de- 
corului greoi, inexpresiv, naturalist, al 
R6zâliei Hornok, care a imprimat în- 
tregului spectacol o notă de teatru 
vechi, prăfuit. 

Credem că o preocupare mai susţi- 
nută pentru o formă de expresie sce- 
nografică mai nouă, mai apropiată de 
tendinţa comună tinerei generaţii de 
regizori şi actori — de căutare a unor 
mijloace care să acţioneze mai puter- 
nic asupra spectatorului contempo- 
ran —, ar fi creat talentelor din acest 
colectiv posibilitatea de a se afirma cu 
mai multă strălucire. Şi, fără îndoială, 
ar fi contribuit la înlăturarea impresiei 
de vetust, pe care acest spectacol a 
lăsat-o totuşi, în ciuda interpretării 
sale, mai mult decit îngrijite. 


V. D. 


„GENERALUL ŞI NEBUNUL” de Angelo Vagenstein 


*hRegia : Victor Tudor Popa. Scenografia: 
Distribuția : George Gherasim (Ziaristul); arin 
Gh. Radu (Groparul): Gh. Nuţescu (Generalul): 


T. Th. Ciupe. Costume: Edith Schranz-Kunovits. 
Aurelian (Necunoscutul); Ligia Moga (Prostituata); 
lon Marian (Dirijorul); Octavian Lăluţ (Directorul); 


Melania Ursu (Secretara), FI. Dumbravă (Redactorul); Hristea Cristea (Tehnoredactorul); Bucur Stan (Ju- 
decåtorul); Cornel Sava (Reporterul); Gh. Jurca (Coristul); lonel Banu (Rezervistul); M. Todiriţă (Funcțio- 


marul); 1. Fărăianu (Polițistul). 


”* Regia : Cornel Todea. Decoruri şi costume : T. 
Bon Fiscuteanu (Directorul); Alex. Luzăr (Dirijorul); 


Th. Ciupe. Distribuţia : Radu Voicescu (Ziaristul); 
Constantin Vurtejann (Generalul); Dumitru Stoica 


(Groparul) alleana Stana lonsscu (Prostituata); Andrei lonescu (Judecătorul): Traian Stănescu (Necunoscutul): 
Cătălina Mbrgea (Secretara): Nelu Manolescu (Redactorul); George Popa Mijea (Tehnoredactorul); Constantin 
L.onstanlin (Reporterul); Nicolae Fălcuşanu, Dan Monah, Gh. Lungu (Cei trei nebuni); Mihai Dudulescv 


(Polițistul). 


Prin factura ei dramatică, piesa dra- 
maturgului bulgar Angelo Vagenstein 
oferă premisele unor spectacole carac- 
teristice pentru tendințele comune 
unora dintre regizorii tineri de la noi. 


Vagenstein optează hotărît pentru sa- 
tira grotescă, folosește ca armă prin- 
cipală comicul absurd ; se descifrează 
limpede în piesă lecţiile lui Maiakovski 
şi Brecht, cu tot cortegiul de atitudini 

şi mijloace caracteristice satirei realist- 
socialiste, promovate de aceşti scriitori 
— pasiunea pentru dezbaterea de idei, 
polemica politică deschisă,  aplecarea 
conștientă spre teatrul-manifest, gustul 
pentru mijloacele spectaculare zgomo- 
toase, exuberante, violente. 

Trebuie să adăugăm că scrierea lui 
Vagenstein nu este lipsită de origina- 
litate. Încrucişînd planul imaginar cu 
cel real, folosind fantasticul pentru a 
pătrunde în esența fenomenelor reale, 
dramaturgul, autor al excelentului sce- 
nariu Stelele, demască militarismul, 
inumanitatea marilor afaceri care se 
plătesc cu sînge, conformismul mic- 
burghez, împins pînă la îndobitocirea 
absolută, presa şi justiția burgheză, ca 
pîrghii principale ale acestei „educaţii 
cetăţeneşti”. El atacă violent „balca- 
nismul“ — tipic pentru istoria ţărilor 
din sud-estul Europei, în perioada din- 
tre cele două războaie mondiale — 
acea înăbușitoare cîrdăşie întru afa- 
ceri veroase şi meschinării care a în- 
soţit, ca o farsă sinistră, dezvoltarea 
capitalismului în aceste ţări înapoiate, 
unde pecetea barbariei feudale era încă 
foarte puternică. 

Exuberantă şi patetică, înverșunîn- 
du-se să răstoarne cu satisfacție dum- 
nezeii lumii vechi, piesa are şi slăbi- 
ciuni caracteristice tinereţii : este stu- 
foasă, evoluează într-o construcție ne- 
regulată, cu lungimi obositoare, şi spre 
sfîrşit își găseşte greu tonalitatea uni- 
tară de ansamblu. Poate cea mai gravă 
inconsecvenţă a autorului cu sine în- 
suşi este reducerea apelului la senti- 
mentele pozitive, umane, la dimensiu- 
nile melodramei — inconsecvență în 
parte salvată chiar prin faptul că ac- 
țiunea este imaginară (tot ce se pe- 
trece pe scenă fiind o născocire a Ga- 
zeterului), şi în închipuire, desigur, 
comportarea oamenilor poate fi exage- 
rat de convenţională și de schematică. 

Aşa pestriță, brutală şi dezordonată 
cum este, lucrarea cuprinde însă o idee 
care poate să constituie nucleul unui 
spectacol de valoare. Autorul demon- 
strează că jocul afaceriștilor cu viața 
şi moartea popoarelor, militarismul, 
naționalismul barbar — ca boli incu- 
rabile ale capitalismului — se înteme- 
iază pe pasivitatea inoculată cu bună 
ştiinţă maselor, pe acea psihologie a 
supusului ideal, care tinde să facă din 


conștiința omului de rînd „un nimic“, 
să-l reducă pe acesta la un mecanism 
stupid, gata să respecte fără cricnire 
regulile impuse de cei mari. Aici se 
află sensul tragic al piesei, sîimburele 
de adevăr amar, care, pornind de la 
aspectele irezistibil de comice ale pa- 
rodiei de viaţă care este traiul bur- 
ghez, descoperă chipul groaznic al în- 
străinării, al morţii lăuntrice, devenite 
mod curent de existență. Dramaturgul 
bulgar evocă una dintre cele mai în- 
spăimîntătoare fantome ale vremii ca- 
pitaliste, fantomă din care orice regim 
tiranic a încercat să facă un zeu: me- 
diocritatea desăvîrşită, platitudinea ri- 
dicată la rang de principiu, lipsa de 
gîndire şi incapacitatea de a avea o cît 
de mică iniţiativă, înfăţişate ca ideal 
uman, coşmarul nefiinţei, transformat, 
de o orînduire duşmană omului, în ţel 
suprem. 


++ 


Iată dar cîte puncte de atracție ofe- 
rea textul pentru tinerii regizori care 
l-au ales, şiestede presupus că şi Vic- 
tor Tudor Popa, la Cluj, şi Cornel To- 
dea, la Piatra-Neamţ, au atacat piesa 
cu entuziasm şi cu dorinţa de a-şi în- 
cerca spectaculos puterile. Cu concursul 
traducătorului, de data aceasta şi adap- 
tator, Alecu Popovici, fiecare din acești 
regizori a căutat să generalizeze sem- 
nificaţiile piesei, să lărgească sfera dez- 
baterii, s-o actualizeze, introducînd în 
acţiune replici, cuplete, songuri, care 
fac o legătură directă cu realitățile po- 
litice de astăzi. 

Ceea ce defineşte favorabil spectaco- 
lul clujean este echilibrarea elemente- 
lor de satiră excentrică, printr-o îngri- 
jită prelucrare a personajelor şi a re- 
laţiilor dintre ele. Songurile în stil 
brechtian,  gagurile, scenele dansate, 
exagerările caricaturale în costum şi în 
joc se esenţializează datorită investiga- 
ției aplicate asupra psihologiei tipuri- 
lor comice. Momentele izbutite, nume- 
roase în spectacol, se disting prin den- 
sitatea. semnificaţiilor înglobate în fie- 
care născocire regizorală şi materiali- 
zate în jocul actorilor. Tabloul anche- 
tei judiciare este, în această viziune, 
o mică piesă de antologie: triumful 
prostiei solemne, oficiale, domnia vidu- 
lui intelectual, reducerea vieţii la for- 

me birocratice și polițienești s-au în- 
trupat într-un ceremonial absurd. În- 
cadrată de siluetele jalnice, pe care 
le-a imaginat scenograful T. Th. Ciupe, 
scena se desfăşoară ingenios şi bine 
ritmat, fără să piardă nimic din rezo- 
nanța ei tragică. 

Reuşita regizorului se fundamentează 
aici şi pe o excelentă interpretare — 
aceea a lui Bucur Stan, în rolul Jude- 
cătorului. Foarte tînărul actor a făcut 
o demonstraţie de virtuozitate interpre- 
tativă, evidențiind un principiu pe care 
regizorii şi actorii noştri tineri îl cam 
uită, şi anume că asemenea interpre- 
tare nu se poate mulțumi doar cu vir- 
tuozitatea, că ea are nevoie, ca orice 
creaţie scenică adevărată, de credinţă, 
de dăruire afectivă şi intelectuală. Este 
un complex de contrarii, un paradox 
al artei actorului, o contopire și în 
acelaşi timp o disociere de personaj 
care fac posibilă această modalitate de 
joc. Bucur Stan crede în imbecilitatea 
hiperbolică a tipului pe care îl inter- 
pretează. El nu repetă ca o marionetă 
gesturile şi intonaţiile care i-au fost 
dictate de regizor, ci simte pasiunea cu 
care eroul său săvirşeşte performanţele 
de prostie, percepe frenezia lui absurdă 
și, exagerînd conștient aceste „trăiri”, 
se lansează în hiperbolă cu acea sigu- 
ranţă a sentimentului just care permite 
actorului să-și îmbibe de viață creaţia. 
Simte, intuiește, trăieşte — nu este o 
scăpare de condei. Stanislavski avea 
dreptate : orice interpretare creatoare 
include un moment de trăire, de comu- 
niune afectivă a actorului cu eroul, şi 
strălucirea cea mai puternică, intensi- 
tatea cea mai mare a jocului se obţin 
numai atunci cînd această scînteie vie 
se aprinde pe scenă, chiar în faţa spec- 
tatorilor. (Ideea pe care ne-am făcut-o, 
dintr-o obișnuinţă greșită, despre mult- 
discutata „trăire“, ca un sinonim al tea- 
trului intim, naturalist-psihologic, tre- 
buia de mult revăzută. Dacă ar fi să 
ne amintim nurnai admirabilele cari- 
caturi din Suflete moarte — de altfel 
singurul spectacol regizat de Stanislav- 
ski care s-a jucat la noi —, înțelegem 
imediat că trăirea stanislavskiană e de- 
parte de a contrazice expresivitatea în- 
drăzneaţă şi pregnantă a teatrului mo- 
dern.) 


~ 


Deci, Bucur Stan crede în prostia co- 
losală a personajului său și ne înfă- 
ţişează cu farmec, cu convingere, ima- 
ginea cretinului entuziast. Dotat cu o 
foarte bună pregătire fizică, interpretul 
parcurge strălucit partitura, sărind, 
alergînd, gesticulind frumos, fiindcă 
mişcările lui exprimă incandescenţa lă- 
untrică. 

Sigur că îndrumarea regizorului a 
fost deosebit de utilă actorului — pre- 
supunere pe care caracterizarea precisă 
a celorlalte personaje o adevereşte. Li- 
gia Moga ne-a arătat blazarea profe- 
sională atît de amară a Prostituatei — 
actriţa izbutind una dintre cele mai 
bune interpretări ale spectacolului; Gh. 
Radu a înfăţişat un gropar puţin ham- 
letizat, dar înzestrat cu un scepticism 
plin de bun-simţ ; Melania Ursu a rea- 
lizat momente de umor prezentind Se- 
cretara în ipostaza ei arogantă şi ri- 
gidă. Unii actori au cîştigat incontesta- 
bil în urma colaborării cu regizorul: 
se pare că pentru Gh. Nuţescu rolul 
Generalului a constituit un moment de 
autodepăşire. 

Deşi a lucrat atît de îngrijit cu ac- 
torii, regizorul nu a izbutit să obţină 
de la fiecare interpret sinceritate și 
spontaneitate în joc. Marin Aurelian, 
care a susținut unul dintre rolurile- 
cheie ale piesei, Necunoscutul, i-a dat 
eroului acea privire care fuge, se as- 
cunde, caracteristică celor bănuiţi a fi 
nebuni, i-a dat, dacă se poate spune 
așa, paloarea sufletească a omului care 
a suferit mult; el a știut să trans- 
forme în atitudine şi gest leit-motivul 
personajului — „scuzaţi !”. Dar, vorba 
lui Stanislavski, n-am putut crede în- 
totdeauna în jocul lui, care, rămînînd 
uneori exterior, deşi minuţios gîndit, a 
alunecat spre melodramă. George Ghe- 
rasim a urmărit linia oscilaţiilor Zia- 
ristului între pasiunea meseriei, lupta 
cu mizeria şi cinismul omului care cu- 
noaşte dedesubturile vieţii politice şi 
sociale, fără a izbuti să ne convingă 
de verva personajului. 

În punerea în scenă se desluşeşte o 
anume pripeală, care uneori accentu- 
ează slăbiciunile piesei. Se poate spune 
de la bun început: e prea mult! Asta 
se observă şi în decorurile lui Ciupe: 
şi fundal de oraș, şi siluete groteşti, 
şi ecran, şi umbre proiectate pe el, şi 
elementele de decor cerute de joc — e 
foarte mult, mişcarea acestui aparat 
scenic extrem de complicat îngreunind 
respiraţia spectacolului. Un regizor tre- 
buie să ştie să-și „taie“ spectacolul, aşa 

De la stinga la dreapta: Melania Ursu (Secretara), Marin Aurelian (Ne- 


cunoscutul) și George Gherasim (Ziaristul) 


cum un scriitor trebuie să știe să-și 
taie manuscrisul. Apoi : în unele scene 
muzica există ca o componentă activă 
a jocului ; în altele, ea este numai ilus- 
trativă ; unele momente au un motiv 
principal — ca scena de la redacție, 
care este dansată —, altele n-au. Asta 
dă senzația că regizorul a lucrat mai 
mult fiecare scenă în parte decit spec- 
tacolul în ansamblu. Ceea ce nu în- 
seamnă că pentru Teatrul Naţional din 
Cluj Generalul şi nebunul nu a con- 
stituit un moment pozitiv. Pasiunea 
dezbaterii politice captivante, spiritul 
agitatoric, dorinţa de înnoire, fantezia 
şi îndrăzneala, munca susținută cu 
actorii — toate acestea sint dovezi ale 
unei certe strădanii pozitive, care va 
aduce fără îndoială roade, dacă va fi 
şi de aici înainte urmată cu perseve- 
renţă şi seriozitate. 


... 


Reprezentaţia de la Piatra-Neamţ a 
fost mai exuberantă, dar mai puţin 
echilibrată. Regizorul Cornel Todea s-a 
lăsat atras în primul rînd de aspectul 
satiric al piesei ; pe el l-a preocupat 
demascarea „circului politic şi aface- 


rist“, idee pe care a și transcris-o direct 
într-o metaforă, materializată în parte 
in decorurile aceluiaşi T. Th. Ciupe, 
în parte în scurte introduceri adău- 
gate fiecărui tablou şi rostite în fața 
cortinei de un cuplu de clovni. Dar 
„Circul atomic“ imaginat de regizor 
a fost stingaci interpretat;  neizbu- 
tind să ne convingă că fac parte din- 
tr-o reprezentaţie de circ, preludiile 
tablourilor nu au reușit nici să trans- 
mită intenţiile agitatorice ale regizo- 
rului. 

Şi această montare cuprinde mai 
multe scene de comedie bine realizate. 
Înmormiîntarea veselă a sicriului gol, 
dezvelirea monumentului lui Adam 
Adam, desfăşurate cu brio, au concre- 
tizat metafora circului în chiar stilul 
de joc, înfăţişind o satiră antrenantă a 
solemnităţilor patriotarde găunoase. Ge- 
neralul, interpretat de Constantin Vur- 
tejanu, a fost mai puţin infantil decît 
cel de la Cluj, şi ca atare mai apropiat 
de intenţia autorului, mai primejdios. 

Unele gaguri ingenioase şi apropiate 
de spiritul piesei au dat strălucire şi 
vervă spectacolului. Panica ce cuprinde 
pe participanţii la înmormintare, în 

Gh. Nuţescu (Generalul) 


clipa în care se descoperă că sicriul e 
gol, s-a tradus într-o clasică prăbuşire 
la pămînt a eroilor; monumentul, în- 
locuit printr-un figurant îmbrăcat în 
costum de protecție alb şi cu masca 
gazostop pe faţă — statuie care reac- 
ţionează prompt la tot ce se petrece în 
scenă, salutînd, luînd poziţia de atac, 
sau strigînd „ura“ —, a devenit un 
simbol viu al acelui supus ideal pe 
care îl demască Vagenstein. 

Dar şi acest spectacol este foarte în- 
cărcat, efectele de calitate pierzindu-se 
de mai multe ori în masa încercărilor 
regizorale. Aici iese la iveală, mai evi- 
dent decit la Cluj, ruptura dintre satiră 
şi sensurile ei tragice. Judecătorul de 
instrucție, adus la starea ilară şi ino- 
fensivă de urangutan, nu mai poate 
decît să amuze. Este adevărat că Va- 
genstein demască deformările gîndirii, 
prostia, dar el are în vedere prostia 
ajunsă la putere și de aceea nocivă, 
nimicitoare, sinistră. Spectacolul de la 
Piatra-Neamţ (în parte, şi cel de la 
Cluj) a prezentat numai prostia de care 
putem să ridem, dar nu şi puterea ei 
distrugătoare. Spectacolul ne-a distrat, 
uneori copios, înfăţişindu-ne diferite 

tipuri de imbecili şi cretini care pre- 
tind să conducă lumea, dar a scăpat 
din vedere că aceşti monştri pot şi 
trebuie să ne îngrozească, şi astfel s-a 
îndepărtat de ideea cea mai fertilă a 
textului — ideea coșmarului unei exi- 
stențe denaturate în ansamblul ei de 
dominaţia absurdului. 

Actorii de la Piatra-Neamț joacă sin- 
cer, spontan, dar personajele interpre- 
tate de ei au fost mai neîngrijit carac- 
terizate decît cele din spectacolul clu- 
jean. Ileana Stana Ionescu are un talent 
comic incontestabil (care ne-a încîntat, 
mai ales în scurta scenă a beţiei); 
Prostituata jucată de ea e însă mult 
prea veselă pentru viața pe care o 
duce şi cîteodată însăşi interpretarea 
— nu personajul — devine vulgară. 
Necunoscutul interpretat de Traian Stă- 
nescu nu te convinge că a trăit infer- 
nul dintr-o casă de nebuni ; dar emoția 
cu care acest actor rosteşte monologul 
despre oamenii care mor cînd încetează 
să gîndească este atît de sinceră, atît 
de contagioasă, încît stăpîneşte sala în 
ciuda „petelor albe” din caracterizarea 
personajului. Traian Stănescu cucereşte 
prin această putere de a fi sincer, prin 
intensitatea şi profunzimea sentimen- 
telor pe care le aduce în scenă, deşi nu 
este încă stăpîn pe expresivitatea sa; 
talentul lui, prelucrat cu perseverenţă, 
va putea să aducă teatrului o persona- 
litate actoricească de valoare. Şi dis- 
tribuția de la Piatra-Nemţț a adus unele 
„revelații“: Andrei Ionescu a obținut 
o primă victorie cu rolul Judecătoru- 
lui, chiar dacă linia acestei interpretări 
poate fi discutată, execuţia ei avînd, 
fără îndoială, umor şi cursivitate, iar 
Alexandru Lazăr, în alte spectacole 
stîngaci şi crispat, a schițat o compo- 
ziție plină de haz în rolul Dirijorului. 
(Poate că trebuie să joace mai mult 
roluri „de compoziţie“, poate că face 
parte dintre acei actori care se simt 
bine numai ascunşi in spatele unei in- 
dividualităţi foarte deosebite dea lor.) 
Este păcat că şi în această reprezen- 
taţie personajul principal — Ziaris- 
tul — a fost ratat, Radu Voicescu în- 
făţişînd o schemă goală şi bizuindu-se 
numai pe verva exterioară. Rolul este 
cel mai bine scris din piesă : gazetarul 
„otrăvit cu cerneală de tipar pînă în 
măduva oaselor“, în mintea căruia ci- 


teva paiide idealisme stau alături de 
cel mai crud cinism, om care visează 
să scoată cîndva o gazetă obiectivă, 
cinstită, dar singur nu știe dacă nu şi-ar 
vinde cinstea tocmai pentru a putea să 
editeze un ziar al lui, oricum ar fi 
acesta — iată un erou care ar putea 
să prilejuiască o mare creație actori- 
cească. 

Încă un eşec în amîndouă montările 
a fost viziunea apocaliptică din final 
— monologul Groparului despre oraşul 
distrus : pentru ca o asemenea viziune 
a războiului să devină firească în an- 
samblul spectacolului, întreaga evoluţie 
a acţiunii de pină atunci ar fi trebuit 
să crească într-o atmosferă de coșmar 
din ce în ce mai densă, din ce în ce 
mai înfricoşătoare. Prea uşor au trecut 
amîndoi regizorii peste alternanţa vis- 
viaţă, real-imaginar, presupusă de text; 
or, tocmai atmosfera de nălucire ar fi 
putut netezi distanța dintre comic, liric 
şi tragic în spectacol şi ar fi putut da 
unitate reprezentaţiei. 


Slăbiciunile semnalate, mai ales cele 
din spectacolul de la Piatra-Neamţ, 
amintesc slăbiciunile altor spectacole 
realizate recent de regizori tineri, care, 
trecînd ușor peste slăbiciunile ideolo- 
gice ale textelor, au cedat tentaţiei ga- 
gului gratuit, nu au lucrat prea atent 
cu actorii, au crezut că pot acoperi şi 
lipsurile textului și slăbiciunile distri- 
buţiilor prin glume și „găselnițe“. Se 
ridică, aşadar, o problemă de atitudine: 
aceea a autoexigenţei, a verificării cri- 
tice a concepţiei și realizării regizorale 
de către însuși regizorul, pe tot parcursul 
elaborării spectacolului. Tendinţa spre 
teatrul agitatoric, voit convenţional, ba- 
zat pe mijloacele unei expresivități în- 
drăznețe, este, în principiu vorbind, o 
tendinţă rodnică; ea a dat cîteva dintre 
cele mai de seamă realizări ale ultime- 
lor stagiuni. Dar aceasta este o modali- 
tate teatrală dificilă, şi deficiențele unor 
montări nu îndeajuns gîndite riscă s-o 
transforme în simplă modă. Regizorii 
noştri tineri au, desigur, multă inven- 
tivitate ; cîteodată însă, ei îşi îngăduie 
prea uşor să aducă pe scenă primele 
idei care le apar în minte, fără să le 
supună vreunui control critic. 

Problema are două aspecte: atitu- 
dinea regizorului față de text şi rela- 
ţia lui cu actorul interpret. Revenim ast- 
fel la cele două postulate de estetică 
teatrală pe care critica le repetă frec- 
vent în ultimul timp : necesitatea fide- 
lităţii față de text şi imperativul mun- 
cii aprofundate cu actorul. Desigur, 
orice absolutizare dăunează. Putem cri- 
tica modul în care piesa lui Vagenstein 
a fost actualizată — mai ales în ver- 
siunea de la Piatra-Neamţ, fiindcă aici, 
uneori, actualizarea a diluat ideea, în 
loc s-o întărească, dar nu fiindcă în 
principiu orice intervenţie a regizorului 
în text ar echivala cu o încălcare a 
normelor realismului în teatru. Une- 
ori, viziunea regizorală, mai bogată de- 
cît piesa care urmează să fie jucată, 
poate s-o desăvîrşească, s-o împlinească, 
să-i dea semnificații artistice mai am- 
ple şi mai variate. Alteori, ochii regi- 
zorului pot descoperi valori nebănuite 
într-un text care părea secătuit, iar 
modificările directorului de scenă pot 
elibera partitura spectacolului de ba- 
lastul amănuntelor inutile. Că astfel de 
prelucrări pot sluji excelent ideea pie- 
sei — dacă pornesc de la o analiză 
matură şi dacă se sprijină pe colabo- 
rarea cu dramaturgul — a dovedit-o 
tot Dinu Cernescu, prin noua versiune 
a Mielului turbat. Fireşte, însă, dacă 
intervenţia regizorului în text este pri- 
pită, arbitrară, motivată numai de fap- 
tul că astăzi „aşa se obișnuiește”, ea 
poate deveni un balast în spectacol. 


Tot aşa de adevărat este că mulți 
dintre regizorii noştri tineri trebuie să 
lucreze mai atent şi mai aplicat cu ac- 
torii. Prea frecvent descoperim, dincolo 
de strălucirea exterioară a unor puneri 
în scenă, scheme aproximative in loc 
de caractere, palide şabloane în loc de 
sentimente şi atitudini umane reale. 
Efortul regizoral trebuie să tindă în- 
spre sinceritatea şi spontaneitatea jocu- 
lui şi spre caracterizarea cît mai cu- 
prinzătoare a personajelor. Fireşte, vor- 
bind despre relaţia regizor-actor şi 
despre importanța actorului în specta- 
colul contemporan, nu trebuie să con- 
fundăm acest principiu cu deprinderile 
specifice teatrului vechi, în care acto- 
rul tiran îşi alegea rolul preferat, indi- 
ferent dacă i se potrivea sau nu, şi 
obliga pe regizor să-i facă o mizan- 


scenă favorabilă, indiferent dacă spec- 
tacolul o cerea sau nu. Actorul rămîne 
într-adevăr, şi în spectacolul contem- 
poran, elementul principal al actului 
de creație — dar numai dacă se sub- 
ordonează lucid şi competent, din reală 
convingere artistică, atît ideilor textu- 
lui, cît şi gîndirii regizorale. 

Şi încă o precizare : fireşte că „solu- 
ţia“ regizorală negrefată pe o idee ar- 
tistică temeinică ameninţă să devină 
gratuită, formală. În mod obișnuit lup- 
tăm împotriva rutinei, care constituie 
cel mai retrograd, cel mai jalnic, cel 
mai găunos formalism — formalismul 
teatrului perimat —, în care nici re- 
gizorul, nici actorii nu urmăresc vreo 


idee, ci efectuează montarea ca pe o 
plicticoasă obligație  funcţionărească. 
Principalul merit al regizorilor noştri 
tineri este protestul împotriva rutinei, 
căutarea poziţiilor noi, îndrăzneţe. cu 
adevărat creatoare, în interpretarea 
textelor dramatice şi în elaborarea spec- 
tacolelor. Ei vor ceva, şi ştiu ce vor: 
un teatru agitatoric, actual, spectacole 
de idei şi vii. Dar îndrăzneala de dra- 
gul indrăznelii riscă să se prefacă ea 
însăşi în rutină; ei trebuie să chib- 
zuiască mai îndelung şi mai serios asu- 
pra modului în care încearcă să-şi rea- 
lizeze dezideratul, tocmai pentru a evita 
pericolul rutinării. 


Ana Maria Narti 


TEATRUL MAGHIAR DE STAT DIN SATU-MARE 


„RĂZBOI ŞI PACE“, după Lev Tolstoi 


Regia : Farkas István, Decoruri: Szakács I. Costume: Szatmári Agnes, Distribuţia: Cseresnyts Gyula 
(Povestitorul) : Acs Alajos (Pierre Bezuhov); Csiky András (Andrei Bolkonski); Hândor András (Bătrinul 
prinţ); Soós Angela (Liza); Tarnói Emilia (Maria), Török István (Alpatici) ; Török József (Karatacv); Elekes 


Emma (Nataşa Rostova); Fōldesi Ilona (Contesa). 


A doua montare cu dramatizarea 
germană după epopeea lui Tolstoi pe 
care am văzut-o în această stagiune, 
realizată de colectivul Teatrului Ma- 
ghiar de Stat din Satu-Mare, reamin- 
teşte destul de mult montarea de la 
Cluj, deşi strădania regizorului Farkas 
Istvân de a realiza un spectacol origi- 
nal este evidentă. Textul, mai mult 
caiet de regie decît dramatizare, tinde 
să impună tiranic viziunea şi modali- 
tățile expresive specifice creatorului 
german. Or, realizatorii spectacolelor 
maghiare — cel de la Cluj, mai armo- 
nios desfășurat, cel de la Satu-Mare, 
mai sărac în expresivitate — nu au 
rezistat îndeajuns influenţei marelui 
regizor ; în spectacole, intenţiile lor, 
concepţiile lor au fost copleşite de 
amintirea montării lui Piscator. 

Conştiincios pus în scenă, spectacolul 
a evidenţiat buna pregătire a celor trei 
protagonişti : Elekes Emma (Nataşa 
Rostova), Acs Alajos (Pierre Bezuhov), 
Csiky Andrâs (Andrei Bolkonski) — din- 
tre care mai ales interpretul lui Pierre 
Bezuhov a căutat să se apropie de zbu- 


ciumul şi adîncimea personajului tol- 
stoian. Scenografie şi regizoral însă, 
spectacolul poate fi discutat sub mai 
multe aspecte. O scenografie care nu 
repartizează prea fericit spaţiul îm- 
pinge acţiunea pe o fişie îngustă din 
avanscenă, lăsînd platforma centrală, 
destul de vastă, inutilizată aproape în 
întreg spectacolul. Această deficiență 
nu a fost corectată, ci, dimpotrivă, ac- 
centuată de regie. Preocuparea de a 
stăpîni pe un plan atît de complicat 
şi de a relata cît mai cursiv eveni- 
mente atit de mari şi de însemnate 
pare să-l fi acaparat pe regizor, care 
nu a mai acordat atenţie atmosferei şi 
ritmului ; în lipsa acestora, reprezen- 
taţia a căpătat înfăţişarea unui rezu- 
mat expus în pripă. Dramatizarea aduce 
în scenă procedee specifice arsenalului 
teatrului modern: proiecţii, comentariul 
unui povestitor îmbrăcat în costum 
contemporan, concentrarea convenţio- 
nală a unor acţiuni în scene în parte 
povestite, în parte analizate critic de 
către înseşi personajele piesei. Cu toate 
acestea, spectacolul nu aduce vreun 

Csiky András (Andrei Bolkonski) şi Elekes Emma (Nataşa 


Rostova) 
element de noutate. Ceea ce nu face tări relativ noi, ci presupune un mod 
decît să demonstreze încă o dată că nou, contemporan, de a gîndi şi a 
teatrul modern nu se definește prin simţi arta scenică. 

TEATRUL DE STAT DIN CONSTANŢA* 


TEATRUL DE STAT DIN TG. MUREȘ — SECȚIA ROMÎNĂ** 


„HEI, OAMENI BUNI!“ de William Saroyan 


* Regia : Petru Mihail. Scenngrafia: Dan Sachelarie. Distribuţia : Gheorghe Bănică (Tînărul); Ileana 
Ploscaru (Fata); lon Andrei (Soţul); Viorica Borza (Femeia). 


** Regia: Mihai Raicu. Distribuţia : Valeriu Popescu (Tînărul): Maria Indrieş (Fata); Miron La 


său (Soţul). 


Două montări diferite cu piesa în- 
tr-un act a dramaturgului american 
William Saroyan Hei, oameni buni!. 
Nici una dintre aceste montări nu a 
izbutit însă să transpună scenic, cu 
mijloace adecvate, apelul vibrant de 
umanitate pe care îl conţine textul. Şi 
aceasta în principal pentru că nu s-a 
ţinut seamă că piesa are o tensiune, un 
dramatism, pe cît de profund, pe atit 
de concentrat. A încerca s-o realizezi 
prin mijloace exterioare poate duce 
— după cum s-a şi întîmplat — la 
pierderea sensurilor ei majore. 

În montarea regizorului constănţean 
Petru Mihail, sobrietatea, cu care se 
cerea a fi transpusă scenic piesa, a 
fost înlocuită cu un complicat aparat 
de efecte scenice. Interpretul, Gheorghe 
Bănică, a fost îndrumat spre un per- 
manent zbucium şi adesea spre o ac- 
centuată crispare. E meritul actorului, 
care, foarte sensibil, a reuşit să trans- 
mită, dincolo de acest zbucium exte- 
rior, o undă de adevărată emoție. El 
a dovedit, de asemenea (păcat că în 
afara piesei, în retrospectivele intro- 
duse de regizor), certe calități de mim: 
o mare mobilitate, capacitate de selec- 
ție a gestului semnificativ, expresivi- 
tate. 

Plină de sinceritate, interpretarea 
Ilenei Ploscaru a adus în scenă o notă 
de destindere şi un echilibru binefă- 
cător. 


Decorul (Dan Sachelarie) a fost con- 
ceput în perfect acord cu regia, bazată 
pe efecte stridente. Virtuţile ce se vo- 
iau artistice s-au dovedit prozaice, în- 
cărcînd de prisos scena (ce rost mai 
are simbolul pînzei de păianjen, cînd 
i se suprapune prin proiecţie un ele- 
ment concret — gratiile ?). Mai mult, 
schimbările de decor, nesolicitate de 
text, s-au dovedit obositoare şi păgu- 
bitoare pentru atmosfera spectacolului, 
întrerupînd ritmul. 

Celălalt spectacol cu această piesă, 
prezentat de secția romînă a Teatrului 
de Stat din Tg. Mureş, care a ocolit 
simplitatea, tonul direct şi cald, a fost 
dominat de glasul strident al actorului 
Valeriu Popescu, care a clamat textul, 
fără a ne da posibilitatea să descifrăm 
prea mult din el. A fost, de asemenea, 
vizibilă stăruința actorului către o ges- 
ticulaţie abundentă şi inutilă. Gestul 
larg, atitudinile statuare, des repetate, 
au fost în dezacord cu spaţiul de joc 
limitat pe care îl oferea decorul, şi au 
dus la monotonie. Jocul Mariei Indrieș 
(Fata) nu s-a acordat cu cel al parte- 
nerului ei; de aci şi lipsa de comu- 
nicare dintre cei doi actori, care au 
interpretat parcă două partituri deose- 
bite, fără legătură, în game diferite, 
prelungind existenţa gratiilor şi pe, pla- 
nul intim, sufletesc, în care eroii co- 
munică însă intens în piesă. 


TEATRUL DE STAT DIN TG. MUREŞ — SECŢIA ROMÎNĂ 


„TREI POVESTIRI CARE MERITĂ SĂ FIE POVESTITE“ 


de Osvaldo Dragun 


Regia : Mihai Raicu. Distribuţia : Vasile Vasiliu, Barbu Baranga, Minodora Condur, Miron Şuvăgăn. 


Trei din cele patru mici piese ale 
dramaturgului argentinian Osvaldo Dra- 
gun, grupate sub titlul de „Povestiri 


care merită să fie povestite“, au fost 
prezentate pe scena concursului de 
cîţiva dintre cei mai tineri actori (care 

au absolvit abia de un an Institutul de 
Teatru) de la secţia romînă a Teatrului 
de Stat din Tg. Mureş. 

Ni s-a părut temerară încercarea ti- 
nerilor absolvenţi de la Tg. Mureş de 
a interpreta aceste povestiri. Mai întîi, 
pentru că ele conţin, în cîteva pagini 
doar, embrionul unor piese, cu conflic- 
tul, acţiunea şi eroii lor. Unei mari 
concentrări în ce privește textul tre- 
buia să i se răspundă cu o mare con- 
cizie în exprimarea scenică. Un gest, 
un cuvînt, o replică trebuiau să devină 
expresia abreviată a unei scene dintr-o 
piesă obişnuită, să marcheze o trans- 
formare. În al doilea rînd, întîmplările, 
al căror caracter tragicomic este evi- 
dent, trebuie povestite şi alternativ ju- 
cate. Uneori, în cursul aceleiaşi replici 
actorilor li se cere să joace, să pove- 
stească, apoi să revină la rol, pentru a 
sfirşi din nou în naraţie. E un teatru 


TEATRUL DE STAT DIN TIMIŞOARA 


convențional prin excelență, un teatru 
în care actorul, lipsit de aportul ori- 
cărui element scenic — decor, recuzită, 
costum —, transmite un mesaj, uneori 
exprimat de autor direct, manifest, 
alteori printr-un simbol, ca în Povestea 
omului care s-a transformat în ciine. 

Regizorul spectacolului (Mihai Raicu) 
a lăsat pe interpreţi să-și joace cu o. 
voită detaşare rolurile, ceea ce a făcut 
să asistăm la o citire albă a textului, 
neîncălzită nici o clipă de emoție, la 
un joc „cu mîinile în buzunare”. Încăr- 
cătura dramatică a textului, în loc să 
emoţioneze, s-a împrăștiat fără urmă. 

E păcat că proaspătul colectiv de la 
Tg. Mureş nu a ales pentru concurs o 
lucrare în care calităţile actorilor să se 
fi putut manifesta deplin. 


Ilie Rusu 


„CAZUL STUDENTULUI MIHAI LOTREANU“ de Radu Theodoru 


Regia : Emil Reus. Scenogralia: Virgil Miloia. Distribuţia: Alexandru Drăgan (Mihai Lotreanu); 


Anca Neculce (lorna Lotreanu): Papil Panduru 


(Radu Bogdan): Y/Gilda Marinescu (Sandra): Lau- 


rențiu Azimioară (Relu Rareş); Radu Coriolan (Un student studios); Geta Angheluţă (O studentă obișnuită); 
Moem epu (Un student campion de scrimâ): Agatha Nicolau (Micky): Cătalina Buzoianu (O studentă cu 
ochelari) ; Daniel Petrescu (Un student codaș) ; Vasile Creţoiu (Prof. dr. Şerban Rareş) pp Emmerich Schäf fer 


(Dr. Răducanu); Alexandru  lernovici (Magnificus): 
(Gurău)- Ştefan  lordănescu (lon L.otreanu); Valeria 


Emilia Mihai (Sora Matilda); George Lungoci 
Nanci (Vanda Rareș): George Stoian şi Emil 


Reus (Nea Marin); lon Maximilian (B. Brunea-Şoimanu);p Dan Nasta (Autorul). 


Colectivul Teatrului de Stat din Ti- 
mişoara s-a prezentat la Concursul ti- 
nerilor artişti dorind în chip legitim 
să demonstreze roadele colaborării sale 
cu un autor local, preocuparea de a 
promova dramaturgia originală. La con- 
fruntarea cu scena, cu publicul, şi în 
primul rînd cu nivelul artistic înaintat 
al celor mai bune dintre lucrările dra- 
maturgiei noastre originale aflate pe 
scenele competiţiei, s-a văzut însă că 
piesa scriitorului bănăţean Radu Theo- 
doru nu atestă suficientă muncă crea- 
toare din partea autorului şi nici des- 
tulă responsabilitate artistică din par- 
tea teatrului. 


„Cazul“ studentului Lotreanu — inte- 
lectual în devenire, care, la un mo- 
ment dat, sub imperiul unor influenţe 
nefaste, se depărtează de colectivul său, 
îşi neglijează studiile şi logodnica pen- 


Emmerich Schäffer (Dr. Ră- 


ducanu) 

tru a cocheta cu soția profesorului său 
şi cu deliciile gratuite ale poeziei ab- 
stracte — n-a reuşit să se ridice la 
nivelul unor probleme de viaţă pro- 
funde, de adevărată însemnătate etică 
şi socială. 

Tematic, piesa se inspiră din actuali- 
tatea vieții studenţeşti, şi intenţiile 
autorului erau să atinsă laturile unei 
dezbateri fundamentale pentru drama- 
turgia noastră contemporană : formarea 
conştiinţei omului nou, formarea carac- 
terului tinerei generaţii ; implicit, elo- 
giindu-se influenţa pozitivă a colecti- 
vității asupra individului, se dresează 
şi un proces manifestărilor şi gîndirii 
burgheze, se acuză stările de spirit 
morbide, dizolvante, ce exaltă egois- 
mul, individualismul steril şi anarhic. 
Dar aceste idei, acest mesaj generos al 
Cazului studentului Mihai Lotreanu nu 
izbutesc să se organizeze într-un corp 


Scenă din spectacol 


dramatic unitar, în jurul unui conflict 
limpede, definit şi urmărit în date de 
viaţă autentice. 

Susținerea unor precepte morale 
juste, dar golite de argumentul bogâ- 
tiei faptelor de viaţă, ne poartă spre 
păcatul principal al piesei: tezismul, 
cu firescul lui însoțitor, schematismul 
— caractere schematice, flagrant îm- 
părţite în pozitive şi negative, mişcin- 
du-se arbitrar, pe coordonate impuse 
explicit de către autor. Piesa se dez- 
voltă într-o compoziţie stufoasă, cînd 
sinuos epică, cînd ilustrativ dramatică, 
încilcindu-se silnic în diverse episoade, 
anticipări şi retrospective, toate roind 
în jurul unui personaj ce cumulează 
dubla funcţie de rezoner şi autor, şi 
toate, drapate într-un limbaj „contem- 
poran“ şi ţipător livresc, vehiculind fie 
locul comun, fie platitudinea preten- 
țioasă. Personajele se referă în fel și 


chip la epoca „cosmică“, la actualitate, 
la problemele majore ale epocii; ele 
n-ajung totuşi să aparţină, prin ceea 
ce efectiv se arată a fi, acestei epoci. 
Neconcordanța dintre pretenţiile eroi- 
lor de a se defini ca tipuri ale actua- 
lităţii şi acţiunile lor, sărace în conţinut 
şi în noutate, e strigătoare ; ea dă pie- 
sei un aer artificios, de falsă dezbatere, 
şi — firesc — impresia aceasta de fals 
nu putea să nu capete rezonanţă în 
spectacol. Căci limbajul folosit de autor 
pentru caracterizarea personajelor, pen- 
tru conturarea atmosferei, a mediului, 
este preţios, infatuat, dialogurile eroi- 
lor respiră o jenantă pseudointelectua- 
litate (mai cu seamă în discuţiile de 
natură filozofică), iar continua mimare 
a unei candori juvenile, departe de a-i 
defini, scoate în relief caracterul calp, 
construit, al personalităţii şi al „vieţii“ 
lor. 

Colectivul teatrului timișorean ar fi 
trebuit să se arate mai exigent cu au- 
torul, al cărui real talent dramatic s-a 
dovedit la prima lui piesă, să-l ajute 
a-şi clarifica şi încorpora intenţiile în- 
tr-o mai veridică prezentare de fapte 
şi destine, într-o mai riguroasă, mai 
cristalizată construcţie dramatică, şi 
nicidecum să se grăbească să aducă la 
rampă un text încă neîmplinit. 

Neajunsurile piesei s-au răsfrînt, cum 
spuneam, izbitor, asupra spectacolului, 
cu atit mai mult cu cît regia şi inter- 
preții s-au subordonat în chip mult 
prea pasiv, necritic, cerinţelor şi indi- 
caţiilor scenice ale autorului. 


Aşa fiind, Emil Reus, regizorul, n-a 
izbutit decit în mică măsură să înlă- 
ture caracterul livresc, artificios al tex- 
tului, realiziral un spectacol hibrid, să- 
rac în idei, căruia doar scenografia lui 
Virgil Miloia — simplă şi funcţională — 
s-a străduit să-i dea un suport scenic 
util, de bun-gust. 

Mişcarea scenică, ţintind o plastică 
exterioară, calofilă, ordonată spre rele- 
varea unor simboluri forţate, şi gravi- 
tatea solemnă a unor interpretări acto- 
riceşti se cer subliniate pentru a aver- 
tiza asupra pericolului pe care-l anunţă: 
manierismul. 

S-au relevat totuşi şi unele valori 
actoricești care, în ciuda discursivității 
şi caracterului alambicat al personaje- 
lor, au lăsat să se descopere însuşiri 
interpretative vrednice a fi relevate. 
Alexandru Drăgan, de pildă, a făcut 
reale eforturi spre simplitate, în con- 
turarea figurii contorsionate a lui Mi- 
hai Lotreanu ; Anca Neculce — luptin- 
du-se cu dubla condiţie a rolului (Ioana 
Lotreanu, personaj real şi inventat de 
autor) — s-a impus prin robustețe sce- 
nică şi ştiinţa dozării nuanțelor; Em- 
merich Schăffer (Doctorul Răducanu) a 
adus o contribuţie reală de pondere ac- 
toricească într-un rol secundar. 

Fără îndoială, colectivul timişorean e 
înzestrat, are un tineret actoricesc ma- 
tur, cu posibilități interpretative va- 
riate şi meritorii. Am regretat doar că 
aceste forţe nu s-au cheltuit pe un text 
în măsură să le valorifice. 


Mira Iosif 


TEATRUL DE STAT DIN ORADEA — SECŢIA ROMÎNĂ 


„COSTACHE ŞI VIAŢA INTERIOARĂ“ de Paul Everac 


(Fragmente) 


2 Regia : Valeriu Grama. Decoruri: Nagy Alexandru. Costume: Eliza Zisiade. Distribuţia : Nicolae 
Loma (Romulus Mălureanu); Jean Săndulescu (Remus Mălureanu); Liviu Mărtinuş (Coman Boţogan); Radu 


Reisel (Nicolae Vătui); lon Martin (Silviu Totea); 


Grig Schiţcu (Aurel Dobrică): Simona Constan- 


tinescu (Felicia Mălureanu);: Genoveva Matici (Paulina Orzaru), Anca Miere-Chirilă (Măziuca Sas); Doina 


loja-Vasiu (Victoria Dobrică); Radu Cristian (Sorin). 


Spiritul comediei Costrche şi viața 
interioară, nota ei specifică n-au re- 
ieşit din fragmentele prezentate. de sec- 
ţia romînă a Teatrului de Stat din 
Oradea. Mediocru în înfăţişarea lui sce- 
nică, cu un decor banal, inexpresiv 
(scenografia — Nagy Alexandru), mo- 
mentul ales pentru a ilustra înfrunta- 
rea dintre Remus Mălureanu şi colec- 
tivul de la Runcu III n-a izbutit să 
redea adevăratele date ale conflictului, 
din pricina insuficientei realizări a ca- 


racterelor dramatice. Interpreţii roluri- 
lor principale, în puținele secvenţe se- 
lectate — dar semnificative pentru evo- 
luţia acţiunii —, n-au demonstrat înțe- 
legerea în întregime a liniei rolurilor. 
Schematismul, liniaritatea interpretări- 
lor au sărăcit fizionomia spirituală a 
eroilor, deformînd-o chiar, în asemenea 
măsură încît sensul piesei a dispărut 
cu desăvirşire. 

Nicolae Toma s-a arătat impenetrabil 
trăsăturilor caracteristice chipului in- 

ginerului Romulus Mălureanu, prezen- apariția robustă a lui Radu Reisel (Ni- 


tîndu-l într-o crispare neartistică, pe colae Vătui), compoziţie simplă şi cu 
coordonate fals tragice, şi deci contrarii mult firesc, şi cea a lui Ion Martin (Sil- 
rolului. Jean Săndulescu (Remus) a de- viu 'Totea) — prezenţă utilă prin dis- 
monstrat un joc forţat şi exterior, în creţie şi veridicitate tipologică. 
timp ce Simona Constantinescu (Felicia În afara acestor schițe corecte, n-am 
Mălureanu) s-a mulțumit să debiteze înțeles rostul prezentării fragmentului 
replicile textului într-un chip şters şi în competiţia de înalt nivel artistic a 
monoton. A tinerilor creatori, întrucît nu se justi- 
Elanul comic, verva caustică au fost fică prin elementare date de exigență 
în general absente din scenă. În această scenică. 
ambianţă, o notă aparte, pozitivă în M.I 


raport cu celelalte interpretări, au adus 


TEATRUL DE STAT „MIHAIL EMINESCU" DIN BOTOŞANI 


„ROMEO, JULIETA ŞI INTUNERICUL“ de Jan Otcenásek 


„Regia: Mihai Pascal. Scenografia: 1. Popescu-Udrişte, Distribuţia: Ilarie Curechianu (Pictorul); 
Stelian Preda (Paul): Smaranda Manoliu-Herford (Ester): Mircea Gheorghiu (Rejsek): Corneliu Revent 
(Cepek) ; Gheorghe Soare (Tatăl) ; Povestitori: Darie Magheru, Mirella Frunzeti, Igor George Haucă, Silvia 


Brădescu, Gheorghe Gheorghiu, 


Există în literatura tuturor timpuri- dintr-un sentiment de  întrajutorare 
lor pagini care, în ciuda extremei lor umană — trebuia să fie, prin contrast, 
simplităţi — sau, poate, tocmai datorită o oază de libertate, de puritate, de poe- 
ei —, sint de o inegalabilă frumuseţe. zie. Numai aici, în această mică tem- 
Romanul „Romeo, Julieta şi întuneri- niţă, cei doi au dreptul să respire îm- 
cul” de Jan Otčenášek vorbește numai preună ; pentru ca această idee să aibă 
despre destinul a doi adolescenţi, des- forță artistică, nu în afară trebuiau cău- 
pre o scurtă poveste de dragoste ucisă, tate elementele — oricîte megafoane, 
dar există în el atita umanism. atita sirene şi zvastici s-ar aduce pe scenă, 
poezie, atita durere încit poate fi so- ele nu vor putea contura, realist, viața 
cotit o reprezentativă tragedie a timpu- oraşului ocupat —, ci înăuntru, în crea- 
rilor moderne. Angajindu-se să dea rea atmosferei, în relaţiile dintre cai 
viață scenică dramatizării romanului doi îndrăgostiţi. Cît de multe nuanţe 
— care i-a atras, la timpul său, şi pe există în timidele lor încercări de apro- 
cineaşti —, Teatrul de Stat „Mihail piere, ce delicate arabescuri desenează 
Eminescu“ din Botoşani a intenţionat inteligența Esterei, cîte adevăruri ele- 
să-şi apropie publicul de una dintre mentare dar eterne descoperă ei îm- 
comorile literaturii contemporane. Este preună ! Textul e deosebit de generos 
o intenţie meritorie, a cărei realizare, în această privință. Succesul spectaco- 
solicitind interpreţilor descoperirea unor lului depindea de construirea, prin mij- 
resurse de mare dramatism şi a unor loace de o mare simplitate, a acestui 
mijloace de expresie foarte elevate, ar poem al dragostei ucise. Vibraţiile celei 
fi putut însemna şi un mare pas îna- mai autentice emoţii, respectul pentru 
inte în maturizarea lor artistică. Spun măsură, o severă selectare prin prisma 
„ar fi putut“, pentru că, nu se poate bunului-gust trebuiau să fie principa- 
nega, frumoasa intenţie nu s-a tradus lele caracteristici ale spectacolului. Ne- 
în fapt. Este, cred, o consecinţă a in- transfigurate însă de emoție artistică, 
suficientei înţelegeri a tuturor frumu- momente de mare poezie — cum ar fi 
seţilor textului şi, ca urmare, a lipsei acela a] dansului, sau cel al contem- 
de claritate în concepția regizorală plării stelelor — au apărut puerile, 
(Mihai Pascal). chiar penibile, trezind spectatorului un 

Pentru a sugera pe scenă uriaşa pre- sentiment de jenă. 
siune care apăsa dinafară asupra omu- Ideea regiei de a introduce povesti- 
lui, înăbușşindu-l, pentru a contura tori nu s-a dovedit inspirată, apariţia 
spaima pe care o inspira întunericul, lor sfărîmînd orice început de creare 
cămăruţa lui Paul — această mică tem- de atmosferă în momente disparate ; de 
niţă aleasă de bunăvoie, unde se înfi- altfel, nevoia aceasta de a explica spec- 
ripa o iubire născută în primul rînd tatorului ce se întîmplă nu aparţine 

organic operei, ci ține de nerealizarea 
artistică, de lipsa de forţă de convin- 
gere. Abuzul de explicaţii în domeniul 
unor sentimente atit de omeneşti irită. 

Regia a mai greşit esenţial o dată 
încredințind rolul Esterei Smarandei 
Manoliu-Herford — probabil înzestrată 
pentru a da viaţă altui gen de eroine, 
dar care a rămas total străină persona- 
jului — şi, în al doilea rînd, în linia 
pe care a dat-o acestuia. Actriţa n-a 
izbutit să intuiască profilul delicat de 
adolescentă format din candoare şi 
amărăciune, din izbucniri de entuziasm 
copilăresc şi disperare, feminitate năs- 
cîndă şi puritate, ci s-a mișcat greoi, 
a ris, a vorbit şi a suferit strident, go- 
lindu-şi eroina de tot ce constituia far- 
mecul ei, vulgarizind-o într-un mod 
nepermis. Stelian Preda (Paul) a fost 
mai tot timpul neutru, neizbutind să 
marcheze treapta de maturizare pe care 
o implică răspunderea luată şi nici să 
comunice sentimentul tumultuos şi grav 
pe care-l trăia. Din relaţiile cu tatăl 


TEATRUL MAGIIIAR DE STAT DIN CLUJ 


(Gheorghe Soare) n-au reieșit profun- 
dele legături sufleteşti, acea prietenie 
peste hotarul generaţiilor, minată de 
suferința celui nevoit să înşele, căreia 
îi sint dedicate în roman pagini de 
neuitat. 

Mica compoziţie a lui Corneliu Re- 
vent, în rolul guralivului dar demnului 
lucrător Cepek, s-a rotunjit cu măies- 
trie din gesturi şi intonaţii foarte po- 
trivite ; ea a rămas însă o reuşită 
artistică izolată, care n-a făcut corp 
comun cu restul şi n-a izbutit să in- 
fluențeze asupra valorii spectacolului. 

Teatrul de Stat din Botoșani trebuie 
să-şi analizeze cu luciditate nereuşita, 
pentru a-i defini limpede cauzele şi a 
putea afla în ele atit posibilitatea de 
a-şi alege un repertoriu potrivit încli- 
naţiilor şi aptitudinilor colectivului, cît 
şi deprinderea de a trece la munca asu- 
pra unui text numai după o deplină 
clarificare a sensurilor şi cerinţelor lui. 


„INTRIGĂ ŞI IUBIRE“ de Friedrich Schiller 


(Fragmente) 


Regia : Ottó Rappaport. Decoruri: Liviu Ciulei. 


Costnme : Sütő Eva. Distribuţia: Behel Gábor 


(Ferdinand); Balogh Eva (Luiza); Peterffi Gyula (Wurm); Imrédi Géza (Cancelarul); Flóra Jenă (Miller). 


Teatrul Maghiar de Stat din Cluj şi-a 
marcat prezența pe scena concursului 
cu fragmente din Intrigă şi iubire de 
Friedrich Schiller, în regia lui Ott6 
Rappaport. Alegerea s-a oprit asupra 
unor scene-cheie din actele al IV-lea 
şi al V-lea, care s-au legat între ele, 
alcătuind un moment de teatru înche- 
gat şi clar din punctul de vedere al 
acţiunii, în care actorii nu s-au simţit 
stînjeniți, deşi au fost nevoiţi să joace 
în decoruri marcate. 

Cu toate că era vorba numai de pre- 
zentarea unor fragmente, am simţit că 
la Teatrul Maghiar de Stat din Cluj 
există o experienţă a interpretării tea- 
trului clasic, că actorii ştiu să-şi ros- 
tească în mod cursiv lungile tirade, să 
se mişte firesc în costumele de epocă 
şi să nu se poticnească într-o gestică 
dificilă — şcoală indispensabilă unui 
actor complet, dar care lipseşte încă, 
din păcate, multor tineri. Ceva mai 
mult : am desluşit — în special în jo- 
cul actriţei Balogh Eva (Luiza) — în- 
cercări de a trata teatrul clasic într-o 
manieră modernă în cel mai bun sens 


al cuvîntului. Deşi a construit o Luiză 
mai matură, mai femeie, mai puţin 
exaltată şi îngrozită decit a fost în 
intenţiile autorului şi decît sîntem obiş- 
nuiţi s-o vedem, ea a creat un personaj 
viu, vibrant. Vocea ei caldă a ştiut să 
redea credibil zbuciumul profund și 
disperarea, fără ca actrița să fie ne- 
voită să recurgă la mijloacele obiş- 
nuitelor chemări sfişietoare, însoţite de 
gesturi „frumoase“, statuare ; e drept, 
există şi unele momente cînd, ferin- 
du-se de excesele melodramei, ea cade 
în păcatul monotoniei — soartă, în 
fond, la fel de primejdioasă pentru acel 
fior tragic care trebuie să ajungă intact 
la spectator. Mai puţin filtrate prin 
gîndire au părut apariţiile tinărului şi 
talentatului actor Behel Gábor (Fer- 
dinand). 

Ceea ce se poate reproşa în general 
interpreţilor este că ei au intrat în 
scenă, în momentul respectiv, liberi de 
tot ce ar fi trebuit să le imprime, ca 
încărcătură de gînduri şi sentimente, 
întîmplările petrecute în primele acte, 
liberi de propria lor biografie, de cauza 

pe care o aveau de apărat — situaţie 
care le-a cerut un efort deosebit pentru 
a se transpune în psihologia persona- 
jului. Poate că în această lumină s-ar 
cuveni discutată problema prezentării 
la concursuri cu fragmente din piese 
mari — modalitate care handicapează 
pe actori, lipsindu-i, în construirea per- 
sonajelor lor, de datele evoluţiei aces- 


tora, în atmosfera piesei, şi căreia i-ar 
fi de preferat, atunci cind împrejură- 
rile o impun, alegerea unor piese de 
mai mică amploare scenică, într-un act 
sau două, dar care să permită ca pe 
scenă să se petreacă un proces logic, 
cu premise şi cu rezolvări. 


PARE i 


UN PRILEV l 
DE TRECERE ÎN REVISTĂ 
A FORTELOR TINERE 

DIN TEATRUL NOSTRU 


inerii creatori din teatru au început de fapt competiția destul de 
curind după inaugurarea noii stagiuni, atunci cînd au pornit pre- 
gatirile în vederea celui de-al IV-lea Concurs republican al tinerilor 
a: upi. Alegerea spectacolelor, înfăptuită de cele trei comisii de selecționare — o 
fază plină, la rîndul ei, de învățăminte —, a însemnat şi primul contact cu reali- 
zările acestei manifestări, devenită tradițională în viața scenei noastre. 

Pentru înmănunchierea repertoriului săptămînii de teatru de la Bucureşti 
(21—27 decembrie 1962) au fost vizionate zeci de spectacole, la care au colaborat 
sute de actori, regizori, scenografi. Constatările făcute cu acest prilej au fost 
îmbucurătoare, în primul rînd în ce priveşte efervescența ce a domnit în cele 
mai multe dintre teatre, efervescenţă pornită din dorinţa unei cît mai înalte înfă- 
țișări în finală. 

Analiza fiecărui spectacol în parte a fost făcută în cronici. Aci vom încerca 
să ridicăm unele probleme de interes general. Ele izvorăsc din această întilnire 
pe plan republican, al cărei scop, între altele, a fost — sau, mai precis, ar fi 
trebuit să fie, căci doar parţial a putut deveni — şi un rodnic schimb de opinii. 

Criteriul cel mai sigur de a trece la o apreciere asupra concursului l-ar oferi 
în acest sens, credem, reamintirea unor întrebări care să sune asemenea unui 
laitmotiv, ele condiţionînd giîndirea artistică de la noi, determinîndu-i orientarea : 
ce fel de teatru dorim, pentru cine jucăm și cum jucăm? 

În sfera artei realist-socialiste, teatrul trebuie să fie o manifestare culturală 
profund legată de ideologia marxist-leninistă, menită să ajute la educarea în spirit 

comunist a oamenilor muncii. El trebuie să deschidă un vast orizont cultural, 
să contribuie la afirmarea bunului-gust, să demonstreze, cu argumentele artei, 
valabilitatea concepției comuniste despre societate, despre viață, despre omul nou. 

Pe tărîmul vast oferit de arta realist-socialistă, fiecare creator autentic își 
poate aduce contribuţia, îşi poate afirma personalitatea, adăugînd, prin măiestria 
sa, valori noi teatrului nostru, care este structura! un teatru combativ, un teatru 
de atitudine, un teatru cetățenesc. Acestea sînt adevăruri pe care creatorii nostri 
le cunosc prea bine şi, în activitatea lor — așa cum s-a văzut în cea mai mare 
măsură și cu prilejul concursului de care ne ocupăm —, ei caută să le aibă drept 
călăuză sigură a gîndirii şi înfăptuirilor lor. 

Dacă puţine dintre cele aproape 40 de teatre ale ţării s-au lăsat surprinse, 
la sfîrşitul anului 1962, de un concurs al tineretului, despre a cărui importanţă 
nici nu mai este locul să insistăm, atitudinea față de această întîlnire a fost 
determinantă pentru rezultatul strădaniei colectivelor. 

Teatrul Naţional „I. L. Caragiale” — un colectiv bogat în tinere talente — 
a invitat un tînăr regizor din alt teatru, spre a-i încredința transpunerea scenică 
a unei lucrări dramatice deosebit de grele, cu o problematică anevoie de deslusit, 
care presupunea și o clară înţelegere a textului, dar şi o cunoaștere a modalităţii 
de teatru solicitate de el. În consecinţă, se simțea nevoia unei intense munci de 
ridicare a colectivului de interpreţi desemnat pentru spectacolul cu Cercul de cretă 
caucazian la nivelul unei arte combative și pline de exigenţă. 

Lucian Giurchescu, regizorul spectacolului, a dovedit — înainte de oricare 
altă apreciere sau rezervă în ce priveşte montarea realizată de el — valabilitatea 
postulatului potrivit căruia teatrul se face pe baza textului şi prin actori. Colec- 
tivul Teatrului Naţional a realizat cu acest spectacol — asupra calităţilor şi lipsu- 
rilor lui s-a discutat în cronică — un însemnat pas spre maturizarea interpreților, 
atit din punct de vedere artistic, cît, mai ales, din punctul de vedere al capaci- 
tăţii lor de a gîndi teatrul de azi. 

O grijă asiduă pentru valorificarea textului, pentru elucidarea acelor sensuri 
ce configurează tema piesei s-a vădit cu prisosinţă şi în spectacolul Teatrului Tine- 
retului cu piesa lui Dorel Dorian De n-ar fi iubirile... transpusă scenic de regizorul 
Radu Penciulescu. Demn de reţinut este faptul că realizarea acestui colectiv este 
în mod cert rezultatul unui lung proces de sintetizare a mijloacelor artistice celor 
mai adecvate unei lucrări dramatice care este de fapt o dezbatere a unei probleme 
vitale a lumii noastre: raportul individ-colectivitate. Axarea căutării pe o preocu- 
pare fundamentală — de a da glas chemării lansate de autor — a fost fecundă, 
şi rezultatul ei a fost găsirea unei modalităţi de redare a textului în lumina unei 
arte interpretative care a lăsat sentimentul că interpretul gîndeşte şi reliefează 
exact ceea ce a gindit şi a intenţionat autorul. De n-ar fi iubirile... la Teatrul 
Tineretului este o ilustrare a tezei potrivit căreia teatrul contemporan şi spiritul 
contemporan în teatru exclud rătăcirile exhibiţioniste şi demonstraţia în sine, spec- 
tacolul devenind astfel expresia unei profunde ataşări la cauza pledată de text 
şi de viață. Pe această linie se aşază, fireşte, potrivit temperamentelor şi convin- 
gerilor stilistice diferite ale regizorilor şi colectivelor teatrale, şi alte spectacole. 
Astfel, Poveste din Irkutsk, pe scena secţiei maghiare a Teatrului de Stat din 
Tg. Mureş, în regia lui Harag György, realizat cu ajutorul unor actori sensibili 
şi talentaţi, dar şi cu o temeinică pregătire profesională, şi care a ridicat dezba- 
terea piesei la nivelul cerut de discutarea unei mari probleme de viaţă, de con- 
ştiinţă comunistă. De asemenea, îndrăzneaţa încercare a regizorului Ion Simionescu 
şi a tinerilor din Braşov de a readuce pe scenă Chiriţa lui Alecsandri într-o 
manieră capabilă să înfrunte o puternică tradiţie, impusă de mari actori ce s-au 
întrecut în acest rol. 

Necesitatea unei regii lucide şi aplicate, preocupată în primul rînd de des- 
cifrarea atentă a textului în toate nuanțele lui, a dovedit-o şi spectacolul Teatrului 
de Stat din Sibiu cu piesa lui Kruczkowski Prima zi de libertate (regia — Călin 
Florian). 

O piesă care foloseşte simboluri este întotdeauna capabilă să genereze o 
multitudine de modalităţi de transpunere scenică, fără ca vreuna dintre ele să pre- 
tindă monopolul. Un asemenea text, plin de dificultăţi prin însăşi structura sa 
— de piesă de discuţie şi mai puţin de acţiune, de piesă cu simboluri —, este cel 
al scriitorului slovac Peter Karvas, Antigona şi ceilalți. Regizorul arădean Dan 
Alecsandrescu, substanţial ajutat de scenografie, a tratat piesa ca pe un poem închi- 
nat spiritului mereu triumfător al umanităţii. În acest scop, el a extins trimiterile 
textului lui Karvas spre acele valori perene solicitate de el prin invocarea unor 
personaje ale antichităţii eline, izbutind să imprime stil şi omogenitate întregii 
desfășurări, creînd o imagine scenică în care prezenţa simbolului a dominat 
descrierea faptelor dramatice. 

Un alt tînăr regizor, Szombati Gille Ottó, de la Teatrul de Stat din Oradea 
— secția maghiară, a căutat să biruie unele discursivităţi din textul piesei lui 
Horia Lovinescu, Febre, spre a obţine în mod consecvent tensiune dramatică și o 
mai mare vitalitate. 

Concursul a prilejuit și vizionarea unui spectacol-şcoală pe un mare text 
clasic rus — Micii burghezi de Maxim Gorki —, în interpretarea predominant 
tînără a colectivului Teatrului Maghiar de Stat din Timișoara. Metoda folosită a 
fost aceea a unei aplecări studioase, cu ajutorul învăţăturii lui Stanislavski și 
printr-o puternică trăire, spre întruchiparea eroilor şi judicioasa lor corelare 
dramatică. 

Nu întîmplător am pomenit laolaltă aceste cîteva spectacole, fără a stărui 
asupra a ceea ce le diferenţiază, ci relevind mai degrabă ceea ce le asociază. 
Pentru că, oricît de diferite ca text și ca personalităţi artistice care le-au adus 
la rampă, montările sus-amintite, şi altele încă, asupra cărora n-am zăbovit, au 
o notă comună, şi anume o regie care a ţinut permanent seamă de necesitatea 
de a transpune în scenă textul şi ideile unui autor, aceasta fiind sarcina de căpe- 
tenie în giîndirea oricărui spectacol. Reuşitele în această privință — pe care cu 
greu le-am putea înmănunchea pe acelaşi plan ca valoare, structură, ca cerinţe 
de reprezentare — dovedesc încă o dată, şi în mod grăitor, cît de valoroasă este 
pentru regizor şi actor învățătura de bază, şi anume că nu se poate porni în scenă 
decît de la text şi cu dorința nestrămutată de valorificare a lui. Spectacole ca 
cele de care ne-am ocupat pînă acum şi altele din cadrul concursului şi-au obţinut 
ponderea tocmai ca urmare a unei profunde gîndiri regizorale, tocmai prin interesul 
pe care fiecare din ele l-a stîrnit, avînd ceva de comunicat spectatorului. Pentru 
că, dacă se vorbeşte atit de mult despre căutări, fără ca ele să însemne uneori 
altceva decît simple încercări fără finalitate, se poate spune, în schimb, că spec- 
tacolele care s-au impus la concurs au și ajuns să descopere drumul cel mai direct 
şi cel mai potrivit de la text la sufletul şi mintea spectatorului. 

Alături de căutări inovatoare, multe din ele valoroase, colorînd bogat paleta 
vieții noastre scenice, se pot descoperi însă şi altele, care, lipsite tocmai de finali- 
tate, își ratează obiectivul, îşi pierd adesea pe drum ideile de la care porniseră, 
sau se dovedesc a fi fost de fapt pornite fără ţintă. 

Pentru a nu greşi totuşi generalizind, este bine să pornim de la exemple, 
căci, dacă apărăm căutările înnoitoare cu toată căldura atunci cînd scopul lor 
este o amplă valorificare a textului, am vrea să-i apărăm pe creatori de acele 
alunecări spre încercările lipsite de scop, sterile. 

Concursul ne-a oferit, din păcate, şi exemple de asemenea căutări : de pildă, 
ne-a furnizat prilejul de a viziona spectacolul pus în scenă de Vlad Mugur la 
Teatrul de Stat din Galaţi, cu piesa lui Arbuzov Poveste din Irkutsk. Aşa cum se 
subliniază şi în cronică, regizorul a folosit această lucrare dramatică — în care 
se dezbate o problemă vitală pentru constructorii comunismului, în care sînt puşi 
laolaltă oameni viguroşi, cu personalitate puternică, cu idei și o lume spirituală 
bine conturate — doar ca un pretext, urmărind să realizeze de fapt doar o succe- 
siune de momente scenice, unele, recunoaștem, nu lipsite de poezie. El a plasat 
însă toată desfășurarea dramatică într-un cadru golit de orice element fundamental 
de viaţă. Şi așa, lipsită de atmosfera specifică, lucrarea lui Arbuzov a căpătat un 
aer neașteptat de ciudat. Fără a tăgădui talentul şi fantezia, de multe ori verifi- 
cate, ale lui Vlad Mugur, încercarea pe care ne-a oferit-o cu această piesă n-a 
demonstrat decit ușurință în tratarea unei teme deloc uşoare. 

O altă piesă, Generalul și nebunul, a scriitorului bulgar Angelo Vagenstein, 
ne-a prilejuit două vizionări, în care comună, pină la un punct, a fost tendința 
de a trata o parte din personaje ca pe nişte marionete. Mai puțin dezlănţuit, 
colectivul clujean a acordat, e drept, mai multă greutate textului decît specula- 
ţiilor scenice, nu însă fără a face vădită o anume indecizie regizorală în ce pri- 
veşte mai ales atitudinea față de lipsurile lui, care se cereau imperios luate în 
seamă, pentru a omogeniza cele două părţi aproape distincte ce alcătuiesc piesa: 
o şarjă satirică şi o melodramă. 

La Piatra-Neamţ, în schimb, regizorul Cornel Todea a pornit montarea res- 
pectivei piese numai cu dorința de a realiza şarja necruțătoare — dorință deloc 
reprobabilă dacă regizorul n-ar fi pierdut măsura, căzînd în abuz de efecte ce 
oboseau şi-şi pierdeau din eficiență asupra spectatorului. 

Din tinerețe şi exuberanţă, Cornel Todea a realizat un spectacol încărcat, 
artificial, şi cu atît mai neclar ca idei. 

În mod evident, colectivul Teatrului de Stat din Timişoara a avut o atitu- 
dine de justificată neîncredere față de un text realmente slab cum este lucrarea 
lui Radu Theodoru Cazul studentului Mihai Lotreanu. O singură întrebare am avea 
de formulat: dacă există într-un colectiv neîncredere față de un text, de ce se 
insistă pentru aducerea lui la rampă ? Căci o încercare pe un asemenea text nu 
poate da alte rezrltate decît cele semnalate în comentariul-cronică şi pe care le-au 
dobîndit, cu toata strădania lor, colectivul timişorean şi regizorul Emil Reus. 

Am întîlnit şi o atitudine lipsită de luciditate, de cunoaștere a forțelor proprii 
sau de informare în ce priveşte valoarea şi cerințele unui text dramatic sau ale 
unei modalități de teatru. Colectivul secţiei romîne a Teatrului de Stat din 
Tg. Mureş, de exemplu, n-a lăsat în urma prezenţei sale la București decît dovada 
unei lipse de orientare şi de metodă de lucru atunci cind ne-a oferit spre vizionare 
Micile tragedii ale lui Osvaldo Dragun şi piesa într-un act a lui Saroyan, Hei, 
oameni buni! Aceste texte — care presupun îndelungă experienţă de teatru, cul- 
de a crea momentele şi tipurile cu ajutorul unor alese şi sugestive mijloace, fără 
de care textul nu poate fi valorificat — sînt de obicei folosite de actori ajunşi la 
maturitatea talentului şi experienţei lor de teatru. Aceștia sînt capabili să folo- 
sească o replică sugestivă spre a crea un moment complex din punct de vedere 
dramatic. În Micile tragedii ale lui Dragun, ca şi în piesa într-un act a lui Saroyan, 
carenţele de pregătire actoricească şi lipsa de maturitate a interpreţilor au făcut 
ca textele să fie cel mult citite la rampă, necum ridicate la nivelul cerinţelor 
artei teatrale. 

În ce priveşte capitolul „efectelor” regizorale, al modalităţilor preferate de 
către un regizor sau altul, ar fi de menţionat faptul că, atît în faza de selecţionare 
cît şi sa concurs, n-am fost scutiţi de a asista la scene sau la acte întregi petrecute 
în beznă, cu cîte un firicel de lumină căzut pe figura sau umărul vreunui interpret. 
Am fost supuși de multe ori torturii megafoanelor, folosite pînă la obsesie, am 
întîlnit muzica, invocată cînd era şi cînd nu era nevoie, proiecţii de imagini sau 
de fragmente de film. 

Departe de noi gîndul de a nega aportul artelor ajutătoare sau al tehnicii 
în realizarea unui spectacol. Dar trebuie să precizăm un lucru, şi anume: că ele 
nu pot face artă teatrală în sine, că nu se pot substitui textului, nu-i pot ascunde 
lipsurile, nu pot ţine locul nici talentului şi nici autenticei gindiri a creatorilor, 
nu pot oferi, în sfîrşit, un spectacol învăluind textul dramatic. Este un aspect 
asupra căruia va trebui să insistăm ori de cite ori vom descoperi o preferinţă 
pentru o anume modalitate doar pentru că ea ar fi „de efect“, chiar dacă 
e cu totul nepotrivită şi nesolicitată de piesă. Pentru că pare să se prefigureze 
la unii regizori tendința de a se neglija munca cu actorul, în favoarea unei con- 
lucrări mai asidue cu tehnicianul de radio, cu ilustratorul muzical etc. etc., uitîn- 
du-se că textul şi caracterele lui nu pot trăi în faţa spectatorului decît prin actori. 

Şi, pentru că este vorba despre actori, scurta privire critică pe care o 
încercăm pornește de la constatarea că în prezenţa scenică a multor tineri pare 
să se resimtă o scădere serioasă a preocupării faţă de studiul metodei lui 
Stanislavski. 

Departe de a-şi fi pierdut actualitatea, studiul lui Stanislavski demonstrează, 
şi cu prilejul acestui concurs, că, acolo unde a fost ţinut în seamă, a prilejuit 


adevărate momente de artă, în timp ce acolo unde a fost ignorat au suferit în 

primul rînd actorii. Relevind lipsurile în formaţia unor actori, punem totodată 
și problema aprofundării, cu seriozitate şi în spirit creator, a învățăturilor marelui 
om de teatru. 

În ce priveşte prezența tinerilor actori pe scena concursului, ea poate fi 
analizată în funcţie de două date: formaţia actorului şi atitudinea regizorului față 
de actor şi de munza cu actorul. 

S-a vorbit mult, mai ales în ultimul timp, despre necesitatea ca actorul să-şi 
demonstreze calitatea de om de cultură, arătindu-se totodată că el trebuie să fie 
înzestrat cu atitudine cetăţenească pilduitoare. 

Se face simțită o tendință îmbucurâtoare, pe care spectacole principale din 
cadrul concursului au confirmat-o, şi anume de a vedea actorul lucrind asupra 
rolului, cu metodă, conştient că numai prin el se pot transmite ideile, poate trăi 
un personaj, un erou. 

Afirmarea unui actor într-un rol depinde în acelaşi timp de atitudinea pe 
care regizorul a avut-o faţă de el şi, aşa cum arătam mai sus, faţă de munca cu 
actorul. Este grâitor, în această privinţă, exemplul spectacolului Teatrului de Stat 
din Fiatra-Neamţ. Axat pe folosirea ca divertisment a actorului, şi doar atît, şi 
mulţumindu-se a da o indicație de valabilitate generală în ce priveşte folosirea unor 
mijloace caricaturale de înfăţişare a personajelor în chip de marionete, în res- 
pectivul spectacol aproape că nu există creaţii actoriceşti, decît în mod accidental 
şi pe momente, fără consecvență şi fără o linie de creare a personajului despre 
care să se poată spune că ar fi urmărită şi realizată. În acest colectiv există însă 
o clasă întreagă de tineri absolvenţi ai Institutului, care au deprins pe băncile 
școlii şi pe scena studioului să lucreze asupra rolului, sâ-l analizeze, să-l discute 
şi să-l compună, folosind o gamă întreagă de cunoştinţe, resurse, posibilități. 
La ce serveşte spectacolul in care textul este considerat ca un pretext, iar reali- 
zările actoriceşti sînt unidimensionalizate ? O asemenea concepţie deservește pe 
actori, întrucît îi obligă să renunţe la calea anevoioasă, dar fertilă, a studierii per- 
sonajului, oferindu-le panta factice, dar şi primejdioasă, a improvizaţiei. 

Problema formării actorului, şi în special a tinărului actor, ţine de o seamă 
de condiţii, dar importante sînt studiul individual, viaţa colectivă şi munca cu 
regizorul asupra rolului, conştiinţa că prin actor se creează arta scenică, şi aceste 
lucruri nu trebuie uitate, ci urmărite cu perseverenţă, impuse chiar, împotriva 
acelor tendințe care încearcă să treacă interpretul pe un plan secundar, ba. chiar 
să-l degradeze pînă la schimonosirea artei lui. 


... 


În domeniul scenografiei nu se pot spune prea multe, deoarece realizările pe 
acest tărîm, care ar putea fi amplu descrise şi analizate, aparţin, în acest concurs, 
unor scenografi care, depăşind limita de vîrstă, nu au concurat, cum ar fi, de 
pildă, Paul Bortnovski sau Adriana Leonescu. | 

Aportul lui Dan Nemţeanu la spectacolul de pe scena Teatrului Naţional 
„I. L. Caragiale“ cu piesa Cercul de cretă caucazian este generator de multe dis- 
cuţii, fireşte, nu în sine, ci numai în contextul spectacolului. Se poate menţiona 
aci fantezia bogată a acestui scenograf, ca şi dorinţa lui de a crea un front comun 
cu regizorul ; dar în spectacol se poate vorbi despre un abuz scenografic, mai ales 
la capitolul costume. De aceea, problema rămîne deschisă discuţiei. Tînărul sceno- 
graf Sever Frențiu, de la Arad, a impus montării piesei Antigona și ceilalți de 
Peter Karvas un cadru plastic determinant pentru întreaga wmizanscenă. El a oterit 
un real cadru de dezbatere, prefigurind grupări spectaculoase de personaje, cadru 
care, într-o bună măsură, a impus mişcarea şi folosirea locurilor de joc. Sceno- 
graful a căutat să îmbine simbolul de perenitate a înaltului sentiment de umanitate 
— o coloană dorică — cu acela al oprimării ei — sîrma ghimpată. Aci însă, el a 
săvirşit şi un abuz de simbol, care a ameninţat întreaga funcţie a acestuia, şi anume 
a vopsit în dungi, asemenea hainelor unor deţinuţi, lespezile pe care se sprijină 
coloana de marmură albă, făcind astfel prozaică, într-o anumită măsură, însăşi 
ideea de a îngemăna două simboluri, spre a transmite sugestiv ideea piesei, tema ei. 

In crearea cadrului scenic al Chiriţei lui Alecsandri, Elena Simirad-Munteanu 
a pornit de la ideea valoroasă că lumea piesei este o lume de carton. Ea a creat 
un cadru foarte sugestiv, insuficient valorificat însă în ceea ce priveşte specificul 
unei scene sau al alteia. Ingenioasă ni s-a părut insă formula prin care operează 
scenografa schimbările de decor la vedere, fără a frina desfăşurarea scenică. 

Scenograful Erwin Kuttler, de la Teatrul de Stat din Sibiu, a oferit piesei 
Prima zi de libertate un cadru care a urmărit să sugereze atmosfera burgheză a 
casei în care poposesc eroii lucrării lui Kruczkowski. Elementele de decor, su- 
gestive în sine, aveau însă o notă de prozaic din cauza îmbinării cadrului esen- 
țializat cu cadrul materializat din celălalt colţ al scenei. Consecința — o vagă 
discordanţă. 


Concursul tineretului a mai prezentat un aspect, pe care îl vom pomeni în 
treacăt, întrucît presupune o mai îndelungă dezbatere şi analiză. Este vorba de 
neparticiparea la această întîlnire republicană a unui însemnat număr de tineri 
din teatre — printre care Teatrul Naţional din Iaşi, Teatrul Naţional din Craiova, 
o serie de interpreți valoroşi din colectivul Teatrului de Stat din Tg. Mureş, ca 
şi teatrul din Ploieşti (care a pornit cu intenţia de a se prezenta la concurs, dar 
a abandonat cu uşurinţă competiţia). Asemenea împrejurări cum este concursul 
tineretului sînt deosebit de valoroase, generatoare de multe învăţțăminte, şi con- 
stituie un fertil climat de experienţă artistică pentru toţi participanţii. Problema 
are însă şi un alt aspect: însăşi participarea la concurs a avut un caracter me- 
teoric ; colectivul sosit noaptea repeta în mare grabă dimineaţa, spre a-şi prezenta 
spectacolul dimineaţa sau seara şi a porni înapoi spre teatrul de obirşie. În acest 
fel, concurenţii n-au putut afla nici măcar ecourile la spectacolul respectiv, necum 
a le lua în discuţie, combate sau accepta. O întîlnire pe plan republican presupune 
şi prilejul unor dezbateri. 


Trecînd însă peste aceste amănunte de ordin organizatoric şi analizind va- 
loarea celui de-al IV-lea Concurs al tinerilor artişti, se poate desprinde o concluzie 
îmbucurătoare : multe dintre spectacolele pregătite în vederea întilnirii de la Bucu- 
rești se vor putea înscrie ca spectacole de ţinută ale stagiunii 1962—1963. Se poate 
spune că acest concurs a înmănuncheat aproape tot ceea ce este mai reprezentativ 
în giîndirea şi arta noastră scenică, a arătat convingător vigoarea şi maturitatea 
tinerei generaţii ; însăşi prezenţa unor spectacole asupra cărora, cu siguranţă, vom 
mai discuta trebuie folosită ca un prilej de a învăţa, de a sprijini ceea ce este 
bun, de a renunța cu luciditate la ceea ce este dăunător. 


i Mircea Alexandrescu 

ROGER PLANCHON 
ȘI 


TEATRUL DE LA CITE 
DIN VILLEURBANNE 


cum cinci ani, municipalitatea Villeurbanne, din apropierea ora- 
șului Lyon, socotind fără ieşire situația financiară a teatrului local, 
a oferit clădirea trupei lui Roger Planchon, directorul Teatrului 
de Comedie din Lyon. În acest scurt răstimp, Teatrul de la Cité 
din Villeurbanne a devenit unul dintre cele mai cunoscute si mai 
interesante din Franța, rivalizind, ba chiar depăşind multe dintre scenele cu 
tradiție ale capitalei. Este un teatru de adevărată avangardă, în spectacoieu 
căruia problemele contemporane sînt viu dezbătute, iar orientarea ideologică pro- 
gresistă, clar vădită. Condiţiile în care a luat ființă şi s-a format le-am aflat 
de la Roger Planchon: 

— Într-o zi, la Lyon s-a strîns un mic grup de tineri veniți din medii 
foarte modeste: cîțiva studenţi săraci, un funcţionar de bancă, o croitoreasă, 
cîțiva muncitori. Aceşti tineri au hotărît să facă un teatru permanent la Lyon, 
pentru că, oricît pare de ciudat faptul, în acest mare oraş cu aproape un milion 
de locuitori nu exista un teatru permanent, ca de altfel nicăieri altundeva în 
Franța în afară de Paris. Ne-am adunat deci şi am încercat să creăm primul 
teatru stabil de provincie în care să se joace seară de seară. Cum n-aveam clă- 
dire, ne-am decis s-o construim singuri, 


AM RIDICAT UN TEATRU CU MIINILE NOASTRE 


Am găsit o antrepriză de zidărie în care ne-am angajat ca lucrători şi 
l-am ridicat cu mîinile noastre Dar şi aşa ne-a costat foarte scump, în raport 
cu mijloacele materiale de care dispuneam. Am reuşit totuşi să înjghebăm un 
teatru cu o scenă de 4X4 m — poate 5X5 — şi o sală de 109 locuri, în care 
am jucat patru ani şi jumătate, La început, față de foarte puţini spectatori; 
oamenii nu aveau deprinderea de a veni la teatru. Ne duceam noi la ei, îi aştep- 
tam cu biletele în mină la ieșirea din fabrici, şi încetul cu încetul ne-am văzut 
eforturi'e răsplătite: după doi ani, sala se umplea în fiecare seară. Stagiunea 
1956/1957 a fost de-a dreptul triumfală: teatrul era zilnic arhiplin, nu mai pu- 
team satisface nici pe departe cererile de bilete. Aventura noastră dura de 
aproape cinci ani, fără ca în acest răstimp să fi primit vreun ajutor de la stat. 
Socotind că a sosit vremea să fim sprijiniți, am cerut să fim transformați într-un 
centru dramatic oficial. Cererea ne-a fost respinsă. Lîngă Lyon, într-o suburbie 
muncitorească — Villeurbanne — exista un teatru de operetă în faliment. Prin- 
tr-o întîmplare fericită — aproape miraculoasă —, municipalitatea ne-a dat în 
grijă acest teatru, cu care nu ştia ce să facă, ca să-l tranformăm într-un teatru 
popular — să facem din el ce vrem, de fapt. Avea o sală mare, de 1400 de locuri 

Noi probleme artistice, noi sarcini ne stăteau în faţă. Dar şi noi evoluasem, căpă- 
tasem un mai larg orizont ideologic. Nu doream altceva decît să ducem înainte 
experienţa noastră, să ne facem înţeleși şi necesari unui public cît mai mare, 
în special acelui public care pînă mai azi n-a mers niciodată la teatru. Aşa s-a 
născut Théâtre de la Cite de Villeurbanne, care, foarte puţin susținut de către 
stat și puţin de către municipalitatea ce ni l-a încredinţat, se bizuie, mai ales, 
pe spectatorii săi și pe abnegaţia şi încrederea celor care muncesc într-însul. 
Mai avem şi o speranță: ca organizaţiile din fabrici, şcoli, uzine — cum sînt 
de pildă sindicatele — să-şi dea cît mai repede seamă că acest privilegiu care 
este teatrul trebuie să devină accesibil unui număr cît mai mare de oameni. 

L-am întîlnit pe Roger Planchon la colocviul internațional de la Atena, în 
care se discuta despre teatrul de masă. Nu are decit treizecișiunu de ani; părinţii 
săi au venit de la ţară la Lyon în căutarea unui trai mai bun, iar bunicii au 
fost țărani din Haute Ardèche. După numai cîțiva ani de şcoală, a trebuit să-și 
cîştige singur existența ; totuși, azi e un intelectual cuo cultură impresionantă. Şi mai 
impresionantă este personalitatea sa. Nu e de mirare că întreg colectivul cu care 
muncește — actori, scenografi, mașiniști — se lasă condus de el cu atita încre- 
dere. Această afirmaţie probabil că l-ar supăra, pentru că una dintre ideile lui 
asupra teatrului este că la conducerea acestui fel de instituție trebuie să fie 
ridicat tot colectivul. 

Care sînt celelalte idei ale sale asupra teatrului ? Citeva le-a explicat răs- 
picat şi cam răstit, într-una dintre ședințele colocviului. (Acest tînăr, înalt și 
nu foarte subţire, care la prima vedere ar părea molatic, are pasul hotărit, ges- 
turile iuți şi o voce care, într-un portret literar, ar putea fi caracterizată prin 
adjectivul „tunătoare“ : e clară, răspicată și puternică.) În jurul mesei în formă 
de potcoavă de la care vorbea erau reprezentanți respectabili şi celebri ai tea- 
trului şi arhitecturii din multe țări, oameni din generaţii mai virstnice, cu con- 
cepții ideologice diferite. Îl ascultau cu atenţie. 


SE NAȘTE O CIVILIZAȚIE A TIMPULUI LIBER 


— Ni s-a vorbit aici despre un public ce se măreşte pe zi ce trece, un 
public avid de cultură, căruia noi trebuie să-i răspundem; s-a mai spus că o 
„civilizaţie a timpului liber“ e pe cale să ia naştere şi că ea va pune noi pro- 
bleme. Iată care este, după mine, situaţia în care ne aflăm. Dacă îmi îngăduiți, 
voi folosi o comparaţie: consider că acum teatrul se află în aceeaşi situaţie în 
care se afla învățămîntul atunci cînd sistemul preceptorilor a trebuit desființat. 

Într-o anume epocă, nu numai copiii stăpînilor, ci şi copiii servitorilor au 
trebuit să fie educați. Soluţia corespunzătoare n-a fost de a înghesui tot mai 
mulți elevi la cursurile sporadice ale cîte unui preceptor ; a apărut soluția socială, 
care consta, pur şi simplu, în a forma mai multi profesori, în a clădi mai multe 
şcoli, pe scurt, în a integra educaţia într-o problemă naţională. Cred 
că azi situația în care se află teatrul este aceeaşi: nu numai stăpinii 
şi prietenii lor, ci și publicul larg şi maseie din ţările slab dezvoltate 
aspiră la cultură. Și nu e deocamdată sarcina artistului să găsească so- 
luţia, ci este pe de-a întregul o sarcină de stat. Repet şi insist: este 
o problemă socială și nu o problemă care să-i privească pe creatori, pentru că 
nu există soluție la nivelul lor. Şi aici nu înţeleg nici pe domnul Gabriel Marcel 
(autor dramatic, filozof existențialist catolic, prezent la discuţii), nici pe cei care 
reacționează ca el. Vă temeţi, domnilor, de urmări; totuşi, ştiţi că într-o zi 
întreaga educaţie a tuturor copiilor din lume a fost luată în grija tuturor 
statelor. Personal, cred că aveţi o reacţie pe care nu vreau s-o calific (a ca- 
lificat-o în schimb sala, rizind și surizind). Atitudinea dumneavoastră seamănă 
cu cea a părinţilor din trecut care-şi puteau permite luxul să-şi plătească pre- 
ceptorii şi gîndeau că, dacă-șşi trimit copiii la şcoala obligatorie, acestora li se 
va da o cu totul altă educaţie decît cea dorită de ei. Sint încredinţat, există şi 
primejdii. Dar, după cum a fost posibil ca azi să nu mai existe aproape nimeni 
pe lume care să mai refuze copiilor educaţia obligatorie şi firească, trebuie să 
devină posibil ca nici cultura să nu mai fie refuzată maselor — pentru simplul 
şi valabilul motiv că masele există şi că ele sînt efectiv avide de cultură. În acest 
sens, am luat eu personal atitudine. 


PR 


CER CA STATUL SĂ FINANȚEZE CULTURA 


Cer ca statul să finanţeze cultura, s-o asimileze cu cercetările ştiinţifice, şi, 
în acelaşi fel în care dă bani pentru cercetările pur ştiinţifice, să dea bani pen- 
tru rezolvarea acestor probleme ale maselor dornice de cultură. 

Regizorul francez vădește un interes deosebit pentru căutările arhitecturii 
teatrale. În discuţiile de la Atena a fost remarcată necesitatea construirii de teatre 
cu o capacitate cit mai mare și a fost îndelung dezbătută problema scenei — care 
este forma cea mai corespunzătoare cerințelor artei contemporane, avantajele 
scenei variabile şi gradul de înzestrare tehnică a acesteia. 

Arhitecţii caută, caută la nesfirșit. S-au înfățișat cîteva soluții. Numai- 
decit, în replică, s-au făcut observaţii foarte critice la adresa soluţiilor care par 
să nu poată soluţiona. 

— Cum priviți dumneavoastră, ca regizor care construieşte în teatru, pro- 
iectele colegilor care construiesc pentru teatru ? 

— Arhitecţii — a spus Roger Planchon — se pling de lipsa unui program 
din partea creatorilor ; cred că au dreptate. Dar aţi observat, in timpul şedinţei 
cînd i-am întrebat pe arhitecţi: „ce propuneţi dumneavoastră ?*, şi ei s-au arătat 
tot atit de lipsiţi de program. În această problemă, şi arhitecţii şi noi nu avem 
decit o soluţie: arhitecţii trebuie să ia contact direct cu căutările şi realizările 
noastre. Nu-şi pot câpâta asemenea îndrumări în cursul unui colocviu; numai 
asistind la munca noastră în teatre vor găsi programul de care au nevoie. La 
Theâtre de la Cite încercăm să realizăm aceasta lucrind cu un grup de arhitecţi 
care, paralel cu cercetările lor, urmăresc căutările noastre estetice, etice, filo- 
zofice. Programul lor poate fi elaborat numai din clipa în care ei sint preocu- 
paţi de programul nostru. E şi ridicol să te apuci să ridici o gară în speranţa 
că pe acolo va trece trenul. 

Care dintre formele pină azi descoperite ale scenei oferă mai multe avan- 
taje? Nu ştiu incă. Cred că nu există nici o operă din repertoriul contemporan 
caie să nu poată fi jucată pe tradiționala scenă „à litalienne“. Totuşi, la Ville- 
urbanne am început să ne simţim stingheriţi de limitele impuse de cadrul italian. 
E de preferat scena nelimitată, deschisă ? E o problemă care ne preocupă enorm 
pe cei de la Théâtre de la Cite. Cînd spuneam că scena trebuie eliberată. n-am 
rezolvat nimic, şi să vă explic de ce: pentru că — iau exemplul cel mai simplu — 
imaginaţi-vă că are loc o scenă de mare importanţă dramatică între două per- 
sonaje, în timp ce al treilea se pregăteşte să apară; acesta din urmă va atraze 
a!enția publicului. Trebuie să regăsim, în interiorul scenei nelimitate, avantajele 
cadrului italian. Numai în această măsură ne putem hotări să adoptăm scena 
deschisă. Mersul înainte nu înseamnă suprimarea vechilor descoperiri, ci, dim- 
potrivă, folosirea lor. 


SĂ DEPĂȘIM CADRUL EU-ULUI ȘI AL TU-ULUI 


— Imnoirea tehnicii și arhitecturii teatrale este doar o expresie — și nu 
cea mai de seamă — a nevoii adinci de înnoire în însăși substanța artei dra- 
matice. Încotro vă îndreptaţi, domnule Planchon, cercetările ? 

— Cind vechii greci prezentau un conflict pe scenă, acest confiict era în 
întregime după chipul cetăţii eline. Azi, totul este în mod evident diferit. Nu 
întîmplător Billetdoux, autor dramatic francez, spune în cadrul discuţiilor că, 
pe de o parte, oamenii nu merg la teatru — şi e din păcate adevărat —, şi că, pe 
de altă parte, la teatru sint tratate conflicte individualiste. Nu era nevoie de 
un colocviu pentru a înţelege că teatrul, fiind consumat la noi mai ales de bur- 
ghezie, va trata în mod inevitabil forma exacerbată a poziţii or burgheze, adică 
individualismul. Cind, la colocviu, domnul Gabriel Marcel a vorbit despre teatrul 
lui Claudel, spunind că este un exemplu important, asupra căruia merită să 
medităm pe planul raportului său cu masele, am fost pe deplin de acord cu 
domnia-sa, plecind însă de la o premisă diametral opusă. Claudel a încercat, 
ca dramaturg, să ajungă la nivelul shakespearean ; dar el nu depăşeşte cadrul 
eu-ului şi al tu-ului. Tocmai in aceasta constă mărejia lui Brecht — aşa cum 
am spus şi în cadrul cuvîntului meu; iar domnului Marcel îi displace Brecht, 
îl supără ceea ce numește el „mizerabilismul“ brechtian. Dar, dacă negăm „mi- 
zerabilismul“, negăm toată pictura lui Le Nain, a lui 'Toussaint, toată opera lui 
Balzac... Arta este cînd realistă, cînd abstractă. Eschil recurge cînd la realism, 

cînd la abstracţiuni ; iar teatrul lui Brecht n-a fost niciodată numai o operă 
realistă, ci de un realism pe de-a întregul poetic. 

Mai vreau să adaug ceva, şi astfel să arăt care este părerea mea în ceea 
ce priveşte frumosul şi cunoaşterea. Consider că orice adevărată frumusețe e 
cunoaştere şi că orice cunoaştere e frumuseţe. Cred că de cîte ori un poet spune 
un lucru Nou, spune în acelaşi timp pe plan estetic un lucru frumos şi neapărat 
un adevăr. Nu există opoziţie între aceşti termeni, pentru că nu există frumu- 
sețe detaşată de adevăr. 

Vreau, în încheiere, să rezum situaţia în care ne aflăm azi. Avem datoria 
să răspundem maselor de spectatori mereu crescînde. Nu ştim încă exact c-m. 
Trebuie să ne găsim calea, bijbiind şi fiindu-ne îngăduit chiar să greșim, pentru 
că aşa a evoluat omenirea întreagă. Trilogia lui Eschil înfăţişează tocmai această 
biîjbiire a oamenilor prin întuneric, către lumină. Azi avem nevnie de un teatru 
care să înfăţişeze oamenilor greşelile lor şi să le deschidă perspectivele către un 
viitor luminos. Acea lumină către care tindem cred că o vom vedea în clipa în 
care vom înceta a mai spune „eu“ şi vom putea spune „noi”. 

Altă dată, ieşind din sala unde aveau loc şedinţele colocviului, l-am în- 
trebat pe Planchon : 

— Siînteţi deci de acord că lupta de clasă constituie un conflict ce trebuie 
adus pe scenă ? 

Mi-a răspuns pe acelaşi ton răstit din timpul intervenției. Socotea între- 
barea inutilă : 

— Dar bineînțeles! Lupta de clasă e ceea ce se petrece în jurul nostru 
în fiecare zi, e viața noastră, e ceea ce citim în ziare ; are o formă istorică bine 
definită. E conflictul la care luăm cu toții parte. Pretind că teatrul trebuie să 
vorbească despre toate conflictele. Cum să nu vorbească tocmai despre lupta 
de clasă? 


SINT ÎNDRĂGOSTIT DE BRECHT 


— Sînteți un mare admirator al lui Brecht? 

— Nu numai admirator, sînt îndrăgostit de Brecht. L-am întîlnit în 
1954—55, la Festivalul de la Paris. cînd am văzut şi spectacolul trupei Berliner 
Ensemble. Era un mare regizor. M-am dus la el neavînd altă recomandație decît 
nişte fotografii ale spectacolului meu cu Omul cel bun din Si-ciuan. Am stat cu el 
cinci ore, în care am discutat, în care mi-a spus ce i-a plăcut şi ce nu i-a plăcut 
în spectacolul meu. De atunci m-am hotărît — o spun fără ocol — să încerc să-l 
copiez. Ca dramaturg, cred că este cel mai de seamă din ultimii cincizeci de ani. 
Opera sa e co'osală; a scris o mulţime de piese cu subiect cont-mporan, şi îl 
socotesc autorul generaţiei noastre. A înţeles că cele mai interesante conflicte 
sînt cele pe care autorul le trăiește în fiecare zi. Despre ele a vorbit. 

— Pe dumneavoastră se pare ră numai contemnoraneitatea vă interesează. 
Dar aveți și clasici în repertoriul Teatrului de la Cite... 

— După părerea mea, trebuie să jucăm nu numai autori contemporani; 
clasicii aparţin şi ei spectatorilor. Acea clasă care în trecut nu mergea la teatru 
are şi ea dreptul să-i cunoască. Este unul dintre scopurile noastre. Apoi, ete 
important şi din punct de vedere al actorului să gîndească asupra texte'o- clasice. 

— Nu vă detaşaţi însă de realitatea contemporană nici cînd puneţi în scenă 
opere clasice... 

— După mine, clasicii se deosebesc de ceilalţi tocmai prin faptul că depă- 
sesc epoca în care au trăit. Caut în operele lor, întocmai cum caut în operele 
autorilor moderni, să găsesc ceea ce este cit mai aproape de preocupările noastre. 
De obicei, respect textul cu scrupulozitate. Aportul meu inovator constă dar în 
a-l privi cu ochii mei. Clasicii evoluează şi ei. Gindiţi-vă la Dandin-ii şi Harpa- 
gon-ii de azi. cît sint de diferiți de cei de la începutul secolulu! 

Am mai stat mult de vorbă cu Roger Planchon. A povestit cum a pregătit 
citeva dintre cele mai cunoscute spectacole ale Teatrului de la Cité: despre Şvejk 
în al doilea război mondial, al lui Brecht, care în stagiunea trecută, la Pais. a 
fost considerat cel mai bun spectacol al anului; despre Cei trei muşche'ari, de 
care cu un an înainte auzisem atita vorbindu-se la Viena, unde se afla trupa în 
turneu ; despre George Dandin, pe care aveam să-l văd în seara acelei zile în 
Odeonul lui Herod Atticus de la poalele Acropolei; despre nasurile caricaturale 

ale personajelor din Suflete moarte de Gogol; despre Hambarul, prima sa piesă, 
scrisă recent. Apoi a povestit despre munca sa cu actorii, cu decoratorul şi cu 
compozitorul; a vorbit, mai ales, despre cum crede el că trebuie să fie jocul 
actorilor ; a pomenit de greutăţile materiale prin care continuă să treacă teatrul 
său, care abia în 1959 a fost recunoscut oficial de către Ministerul Afacerilor Cul- 
turale, și despre eforturile permanente pentru a-l menţine şi dezvolta pe linia 
unui teatru cu adevărat popular. 


Apoi și-a luat rămas bun şi a plecat la aeroport. Pleca în aceeași zi; fugea, 
mai bine zis, nevrind să asiste la spectacolul de seară, pe care-l socotea nepotrivit 
pentru un teatru în aer liber (piesa George Dandin fusese aleasă pentru turneu 
de oficialitățile franceze). 

Să fi avut dreptate? Spectacolul era atit de interesant, de proaspăt, încît 
oamenii de teatru care-l vedeau nu i-au găsit decît calități. A fost un exemplu 
de interpretare inovatoare a unui clasic. Nimic nou „în formă“ — textul și 
cele trei unități clasice respectate, decorul inspirat după gravurile secolului al 
XVII-lea şi după picturile lui Le Nain. Un critic francez, care scrisese mai 
demult despre spectacol, îşi intitulase cronica „O interpretare marxistă a lui 
Moliere“. Acel critic descoperise esenţa noului din mizanscena lui Planchon : înțe- 
legerea piesei. Povestea soțului înșelat există numai în măsura în care ilustrează 
ideea socială a operei dramatice. În prim-plan apare drama ţăranului îmbogățit 
care vrea să pătrundă în rîndurile claselor sus-puse. Decorul (René Allio) însuşi 
e un simbol al ascensiunii și năzuinţelor lui: de o parte a scenei, şopronul în care 
muncesc şi trăiesc servitorii (care nu se întrerup din îndeletnicirile lor nici o 
clipă cît durează spectacolul) și din care a plecat Dandin; de partea cealaltă, 
clădirea pretențioasă pe care și-a ridicat-o şi în care locuieşte cu nobila sa ne- 
vastă. Personajele secundare, din caricaturalele fantoşe tradiționale, s-au trans- 
format în oameni, reprezentanţi veridici ai claselor din care fac parte. Actorii 
— deși e adevărat că expresivitatea jocului lor a fost estompată de imensitatea 
scenei şi de distanța pină la public — au jucat cu precizia instrumentelor muzi- 
cale. A rămas de neuitat Jean Bouise, interpret al lui Falstaff şi Șvejk, de data 
aceasta Dandin. 


. +. 
La despărțire l-am rugat să-mi scrie cîteva cuvinte pe un număr al revistei 
Cin€-Panorama, publicaţie lunară a teatrului din Villeurbanne pentru spectatorii 
săi. A scris: „Vă sînt prieten (şi asta o ştiţi). Roger Planchon”. 


Dana Crivăţ 

TEATRUL NAŢIONAL „1. L. CARAGIALE“ 


prezintă : 


ÎN SALA COMEDIA 


O scrisoare pierdută 
de I. L. Caragiale 
Regia : Sică Alexandrescu 
artist al poporului 
Apus de soare 
de Barbu Delavrancea 
Regia: Mihai Zirra 
maestru emerit al artei 
Febre de Horia Lovinescu 
Regia : Miron Niculescu 
Regele Lear de W. Shakespeare 
Regia : Sică Alexandrescu 
artist al poporului 
ó Anna Karenina, după romanul 
lui L. N. Tolstoi 
Regia : Moni Ghelerter 
maestru emerit al artei 
Cidul de Corneille 
Regia : Mihai Berechet 
Macbeth de W. Shakespeare 
Regia : Mihai Berechet 
Orfeu în infern 
de Tennessee Williams 
Regia: Moni Ghelerter 
maestru emerit al artei 
Poveste din Irkutsk 
de Alexei Arbuzov 
Regia : Radu Beligan 
artist al poporului 
Cercul de cretă caucazian 
de Bertolt Brecht 
Regia : Lucian Giurchescu 


Vizita bătriînei doamne 
de Friedrich Dirrenmatt 
Regia: Moni Ghelerter 
maestru emerit al artei 


ÎN SALA STUDIO 


Siciliana de Aurel Baranga 
Regia : Sică Alexandrescu 
artist al poporului 


Fiicele de Sidonia Drăgușanu 
Regia: Alexandru Finţi 
maestru emerit al artei 


Maşina de scris de Jean Cocteau 
Regia: Alexandru Finţi 
maestru emerit al artei 


Bolnavul închipuit de Molière 
Regia : Sică Alexandrescu 
artist al poporului 


Vicleniile lui Seapin de Molière 
Regia : Marcel Anghelescu 
artist emerit 


Dezertorul de Mihail Sorbul 
Regia : Miron Niculescu 


O noapte furtunoasă 
Conu Leonida față cu reacţiunea 
de I. L. Caragiale 
Regia : Sică Alexandrescu 
artist al poporului 


Viitoarele premiere : 


— Doi prieteni de Lucia Demetrius 


Regia : Moni Ghelerter, maestru emerit al artei 


— Ancheta de Al. Voitin 


Regia : Miron Niculescu 


f = Maria Stuart de Schiller 

TEATRUL NAŢIONAL DIN CRAIOVA 


STAGIUNEA 1962—1963 


PREZINTĂ: 


RĂZVAN ŞI VIDRA 
de B. P. Haşdeu 
Regia : Valentina Balogh 


LIUBOV IAROVAIA 
de K. Treniov 


Regia : Georgeta Tomescu 


INCOTRO, FLĂCAULE? 
de Vera Panova 
Regia : Petre Dragu 


MIRELE FURAT 
de Ștefan Haralamb 
și Stela Neagu 


Regia : Gcorgcta Tomescu 


VIITOARELE 


DOI TINERI DIN 
VERONA 
de Shakespeare 
Regia: Vlad Mugur 


A 12-A NOAPTE 
de Shakespeare 


Regia : Georgeta Tomescu 


CEI DIN URMĂ 
de Maxim Gorki 
Regia : Valentina Balogh 


NĂPASTA 
de I. L. Caragiale 
Regia : Petre Dragu 


FIICELE 
de Sidonia Drăguşanu 


Regia: Georgeta Tomescu 


MARIA DA PONTE 
de Guilherme Figueiredo 
Regia : Radu Miron 


PREMIERE: 
NUNTA LUI FIGARO 


de Beaumarchais 


Regia : Georgeta Tomescu 


ORFEU IN INFERN 


de Tennessee Williams 


R:ıgia: Valentina Balogh 

TEATRUL DE STAT DIN ARAD 
STAGIUNEA 1962 — 1963 


PREZINTĂ : 


O scrisoare pierdută de |. L. Caragiale 
Regia: Dan Aleesandrescu 


Îndrăzneala de Gh. Vlad 


Regia: Dan Alcesandrescu 
Napoli, oraşul milionarilor de Eduardo De Filippo 


Regia : Nice. Moldovanu 


Antigona şi ceilalți de Peter Karvas 
Regia: Dan Alecsandrescu 


Răzvan şi Vidra de B. P. Haşdeu 


Regia: Dan Alcesandreseu 


A treia, patetica de N. Pogodin 


Regia: Dan Aleesandrescu 


Secunda 58 de Dorel Dorian 


Regia : Dan Aleesandreseu 


Muşchetarii Măgăriei Sale de I. Lucian 


Regia : Eugen Mercus 


Năpasta de I. L. Caragiale 


Regia: Dan Alecsandreseu 
ÎN PREGĂTIRE: 
Othello de Shakespeare 

TEATRUL SATIRIC - MUZICAL „CONSTANTIN TĂNASE“ 


PREZINTĂ ALTERNATIV 
în SALA SAVOY — Calea Victoriei 33 


în fiecare seară, ora 2), 


„TĂNASE ŞI REVISTA“ 


spectacol muzical în 2 acte și prolog 


şi 
„MUZICA BAT-O VINA“ 


de 1. BERG, H. NICOLAIDE, artist emerit, şi GEORGE MIHALACHE 
% 
în SALA VICTORIA — Calea Victoriei 174 


În fiecare seară, ora 20, 


„OCOLUL PĂMÎNTULUI ÎN 30 DE MELODII“ 
Idle SAŞA GEORGESCU și ALECU POPOVICI 
00. 
"ÎN (PREGĂTIRE: 


de SADI RUDEANU. HCRIA ȘERBĂNESCU, STELIAN FILIP, 
GRIGORE POP și ION RUȘ 
Muzica: Florentin Delmar, Gelu Solomonescu, Radu Zaharescu, 
Richard Bartzer, Imre Alexandru, și Const. Angelescu 


2 
sCONCERI LA ETAJUL 17“ 


de MIRCEA CRIȘAN, AL. ANDY, RADU STĂNESCU, C. CÎRJAN, 
AUREL STORIN 
Muzica : Radu Șerban, V. Veselovski și Gelu Solomonescu 


sAN RITM” 963“ 
de JACK FULGA și AUREL FELEA 
Muzica: H. Mălineanu, artist emerit, A. Giroveanu, 
Emanoil Ionescu, Mişu Iancu, Sile Dinicu şi Ed. Deda 

În sezonul acesta 
O.N.T. CARPAŢI 


vă pune la dispoziţie 


MINUNATE POSIBILITĂŢI DE RECREARE 
ŞI ÎNTĂRIRE A SĂNĂTĂŢII 
prin 
e Concedii de odihnă de 3-12 zile la munte 


9 Vacanţe în tabere pentru studenţi în stațiuni 
de sporturi de iarnă 


9 Concedii pentru tratament, de 21 de zile, 
în stațiuni balneo-climaterice 


e Excursii la cerere, pe orice distanță şi durată, 
cu trenul sau cu autocarul 


CONDIȚII BUNE — PREȚURI FOARTE AVANTAJOASE 
Reduceri de 50-67”, pe C.F.R. şi I.R.T.A. 


INFORMAŢII ŞI ÎNSCRIERI LA ORICE AGENŢIE 
SAU FILIALĂ O.N.T. CARPAŢI 


WwWW.cimec.ro 


